
STUDIER OVER 

DANMARKS OLDTIDSBEBYGGELSE 


AF 


H. V. CLAUSEN. 


D er er den smukke fortælling om, hvorledes det gik til, 
da Northumberland blev omvendt til Kristendommen. 
Kong Edwin havde sammenkaldt sine thegner for at høre 
deres råd, nu han vilde lade sig døbe, og en af dem sagde 
da: »jo konge, kan den nye lærdom give nogen sikker kund¬ 
skab om evigheden, da er den al ære værd, ti livet her i ver¬ 
den ser ud for mine øjne, ligesom når en spurv flyver ind ad 
den ene dør og ud ad den anden, gennem hallen, hvor du 
sidder til højbords med dine stormænd og sidder lunt ved 
bålet på arnen, medens det regner og sner og stormer der¬ 
ude; spurven har det godt nok, mens den flyver igennem, 
men det er kun et øjeblik, og lige sådan går det med os, 
som veed ikke, hvor vi kom fra og hvor vi skal hen c. Her i 
Grundtvigs genfortælling. 

Det billede, den angelsaxiske stormand har anvendt, 
kan også bruges om vort kendskab til forholdene i Dan¬ 
mark i folkevandringstiden. Der er mørke for og mørke 
bag, men et øjeblik er vi i en høvdingehal, hvor arneflam¬ 
men kaster sit skær omkring. Lyset er ganske vist ikke ro¬ 
ligt og klart og ensartet dvælende ved alle ting i hallen, men¬ 
nesker og genstande; det retter sig efter langilden, altsom 
den flakker op og falder sammen igen. Det oplyser flygtigt 
et guldsmykke her og et stålsværd der, en udskåren og ma- 

Aarb. f. nord. Oldk. og Hist. 1910. 1 

let søjle hist, men ud fra de dybe skyggekroge stråler disse 
ting dobbelt, og en flygtig stund, da der er lagt nyt vedd til 
bålet, belyses klart de skarpe profiler af fyrsten i højsædet 
og hans nærmeste omgivelser. Kongen er Skjoldungen Hrod- 
gar Halvdansøn; hans dronning, som går rundt med mjød¬ 
hornet til mændene, er Valtjov af Helmingernes æt; hans søn¬ 
ner er Hredrik og Hrodmund; hans næste frænde, som også 
står hos, er Hrodulf; sendebud føres frem for ham fra venne- 
folket Geaternes konge Hugleik Hredelsøn. Bliver der et øje¬ 
bliks stilhed fra huskarlenes larmen om smykker og vå¬ 
ben, om gavmilde eller guldkarrige ringbrydere, om dristige 
kampe og idrætter eller om uhyggelige æventyr med trolde 
og havuhyrer, hører vi tale i kongens nærhed om rigets og 
folkets politiske forhold, der spænder over så vidt et om¬ 
råde som fra Sveakongernes sæde i Vendel til den store 
Frankerfyrste Klodvigs hof på gammel romersk grund. Men 
snart drukner samtalen igen i svirelagets hujen, indtil de 
rusede krigere strækker sig på bænkene, trælle dækker de 
sidste femmer med aske for at bevare dem for morgendagen, 
mørke og stilhed ruger i hallen. For os forsvinder alt, vi står 
udenfor i de tykke ris og famler os frem uden vej og sti. 

Dette hastige glimt kan vi takke Beowulfskvadet for, som 
ved siden af det æventyrlige sagnstof har partier, der tyde¬ 
ligt giver sig tilkende som ægte, uomdigtet historie. Beowulfs 
bidrag til vor historie netop ved 500 øges med et par med¬ 
delelser andenstedsfra, og så er der ikke mere. 

At dette historiske stof skal blive forøget ved literære op¬ 
dagelser, er der meget lidt håb om. Derimod har den arkæo¬ 
logiske videnskab fremdraget afjorden og fremforalt af mo¬ 
serne de rigeste fund, der dog hidtil ikke i nogen synderlig 
grad er bievne indvundet for den almindelige historie, men 
vel for kulturhistorien. Kanhænde findes der en tredje kilde 
til oplysning om tiden i de første århundreder efter Kr. i 
vore stednavne, og det er fra det materiale, som de afgiver, 
at denne afhandling vil søge at bære vedd til historiens ild. 

Muligvis fremkaldes selve kong Hrodgars tid, muligvis lærer 
man noget at kende om de historiske forudsætninger for, 
at kong Hrodgar ved 500 sidder som Danekonge i et mæg¬ 
tigt rige. 

Literaturen om vore stednavne (Marius Kristensen, Nor¬ 
disk Stednavnegranskning, Danske Studier 1905) kan ikke 
siges at være rig. Videnskabelig set indledes den med N. M. 
Petersen; Emil Madsen og Oluf Nielsen har under deres 
flittige topografiske syslen givet mange enkeltbidrag til nav¬ 
nenes tydning, og den første af disse har også søgt at se visse 
navnegrupper fra et mere samlet synspunkt. Koks bog om 
Stednavnene i Søndeijylland og Falkmans om Ortnamnen 
i Skåne er ret svage og uselvstændige arbejder. Nordmanden 
Andr. M. Hansen har også udstrakt sin forskning til Dan¬ 
mark og går altid ud på det store; men hans resultater, der 
muligvis kan kaldes geniale, er afgjort aldeles upålidelige. 
Den, der med størst alvor har taget arbejdet op, er Johs. 
Steenstrup. Han er med grundighed gået tilbunds i det væl¬ 
dige stof, han har lagt dele af det frem i ordnet, metodisk 
undersøgt form, han har ønsket at interessere almenheden 
for, hvad der gemmes i navnene, og han har, understøttet 
af Nygård, i et par banebrydende afhandlinger urokke¬ 
lig slået tiden for nogle af de vigtigste navnegruppers dan¬ 
nelse fast. 

Steenstrups og Nygårds forskninger er grundlaget for de 
efterfølgende studier; uden disse arbejder kunde de ikke 
være blevet til. Gennem dem er hævdet, at navnene med 
endelsen -lev hører folkevandringstiden til. Sammen med 
Steenstrup skal nævnes Hellquist, der lader navnene på 
-inge tilhøre den primære bebyggelse på sletterne og ved 
vanddragene og gå forud for navnene på -hem, -tuna, -losa, 
-hof, -by. De skulde hidrøre fra den tid, da agerbruget endnu 
ikke var fast, og betegne områder, som af en vis slægt eller 
klan er bleven brugt til omskifteligt agerbrug og græsgang. 
Hans undersøgelser omfatter også det gammeldanske land 

i* 

Skåne, han kaster blikket vest på over Øresund, og hans re¬ 
sultater må også være gældende for Danmark; navnene på 
-inge kan regnes for de ældste, vi nu kender. Også i Tysk¬ 
land anses endelsen -inge at tilhøre bebyggelsens ældste tid. 

Hvad der kan siges gennemgående at savnes ved forsker¬ 
nes arbejde med stednavnene, er, at de ikke har behandlet 
disse efter deres indbyrdes beliggenhed. Man kan som Emil 
Madsen have forfulgt stednavnene på -løse over Sæland og 
af deres beliggenhed hver for sig i forhold til naturomgivel¬ 
serne have søgt at danne sig et almindeligt skøn over det 
ejendommelige ved endelsen; men han har ikke indladt sig 
på at efterforske, om muligvis -løse i betydning eller belig¬ 
genhed kunde have noget slægtskab til andre endelser. Lige- 
sålidt har han løftet sig tilvejrs over hele Sæland og fra 
fugleperspektivet iagttaget, hvorledes den samlede mængde 
af -løse er fordelt over Sæland, og hvad deraf muligvis kan 
udledes. 

Det er sådan et arbejde, der i aviatikernes tid synes at 
ligge nær, som jeg har søgt at gøre noget ud af, men efter¬ 
hånden som man kommer op over Sæland, opdager man, 
at de fænomener, der iagttages, bør forfølges vidt i øst og 
vest, til Fyn og Jylland, til Skåne, højt op i Sverige, ja at de 
rettelig kun forstås, når hele denne store omkres medind¬ 
drages i betragtningen. 

Arbejdet bliver derfor vidtomspændende. Mod nord går 
synet til de store svenske søer og til Svearikes hovedbygder, 
og i syd kunde det godt under eftersporeisen af endelsen -lev, 
som lindes ligeså rigt udviklet i store dele af Nordtyskland 
som i Danmark, strække sig til Main og Thuringerwald; 
men praktiske grunde gør det nødvendigt dog at lukke øjet 
for, hvad der kunde friste en syd for Ejderen og nord for 
Tiveden-Kolmården. Hvad arbejdet vinder i omfang, taber 
det i dybde. Men for formålets skyld er det nødvendigt at få 
de store træk fastslåede, hovedlinjerne dragne; bagefter kan 
man, hvis synspunkterne viser sig at være rigtige eller ialt- 

fald frugtbare, grundigere dukke i dybet, tage enkelte egne 
eller enkelte navnegrupper op til intimere behandling, be¬ 
svare de hundrede spørgsmål, der voxer frem efterhånden. 
Her er det mere et program, der udfoldes; det er skitser, 
der henkastes, det er undertiden kun spørgsmål, der frem¬ 
sættes til overvejelse. Partier af det kan kaldes arbejds¬ 
anvisninger, hvis betydning skulde ligge i, at de mulig 
kan bringe over døde punkter, sætte yderligere forskning 
i gang. 

Overfladiskheden forøges ved, at forfatteren er autodi¬ 
dakt og særlig slet ikke sproglig uddannet. Det navn, han 
ønsker at kaldes med, er topograf; han tiltroer sig en vis 
ævne til at se i naturen og på kort og stiller i beskedenhed 
denne ævne til sprogmændenes og historikernes tjæneste; 
han har lov til at rette sprogforskerne, blot ikke med 
grunde af sprogvidenskabelig art, undtagen når han lige¬ 
frem nødes hertil 1 . Under det betydningsfulde arbejde, hi¬ 
storikere, sprogmænd, mythologer og arkæologer udfører for 
at udrede vort fædrelands ældste forhold, med fælles for¬ 
mål, men i spredt fa>gtning, kunde måske også en topograf 
gøre nytte, eftersom han har så sandfærdigt et materiale at 
arbejde med, de stednavne, som, når først i de enkelte til¬ 
fælde deres ægthed er godtgjort, ligger således urokkelige, 
at man ikke kan komme uden om dem; de kan ikke om¬ 
tydes og bortforklares. 

De er ikke så brudstykkeagtige som vore historiske kund¬ 
skaber til disse gamle tider, de er ikke så udflydende og let 
omdannelige som det sagnstof, ud af hvilket man vil søge 
den reelle kærne frem for at kunne opbygge Danmarks tid- 

1 Sprogmændenes indbyrdes uenighed giver ham noget mod. Her 
citeres Gudmund Schfttte (Ark. f. nord. fil. XXIV S. 3;: Jeg afviser grund¬ 
sætlig kravet om navnenes lydlovlige samstem, på trods af Karl Helm, 
der nylig... har taget mig i skole, fordi jeg skulde have villet sjette 
Alvismåls »Guder« direkte lig med »Goter«. Hvormeget folke-overleve- 
ringen giver for lydlovene, ses tilstrækkelig af Beowulf-kvadets Gar- 
mund. Oflfa =• Værmund, OlTa, samt af utallige andre tilfælde. 

ligste historie. Ved deres pålidelighed som kilder minder de 
om oldfundene. Men på den anden side ligger de døde som 
klodser, skruede sammen mellem hverandre, og for at de 
kan få mund og mæle, må en fantasi og en logik af topo¬ 
grafisk art arbejde med. Midlerne til at komme disse fjærne 
tider ind på livet er så få og fattige, at alle veje bør forsøges. 

Så ligger da stednavnene og slumrer som soldaterne i 
Kejser Frederiks underjordiske slot; de venter på det rigtige 
løsen, den smældende trompet, der rusker dem af søvne og får 
dem til at stille sig i række og geled. Opgaven bliver nogen¬ 
ledes som den, geologerne har haft overfor istidens dannel¬ 
ser; den tilsyneladende kompakte masse, det kaos af sten og 
ler og sand, der ligger udover Danmarks grund, er der ved 
deres arbejde kommet samling og orden og mening i; hver 
sten ligger på sin plads af sin bestemte grund. 

For at få begyndt er det nødvendigt at gøre et udvalg 
indenfor stednavnene. Allerførst må man holde sig til de 
stednavne, der betegner betydelige lokaliteter, gennemgående 
af en landsbys størrelse. Det nytter dernæst ikke at tage dem, 
der kun findes i enkelte egne eller er få i tal. En så ejen¬ 
dommelig endelse som det vestjydske -borg, der fortjænte en 
monografi, kan derfor ikke bruges, men man må holde sig 
til endelser, der går over de fleste egne. Udvalget bliver i 
virkeligheden herved ret indskrænket; det vil vise sig, at de 
forskellige tider i hovedsagen hver for sig har holdt sig til 
ganske få navne eller navnefamilier for at betegne deres ny¬ 
skabninger 1 . De navnegrupper, der bliver at bruge, kan igen 
tiddeles efter ganske enkle forhold. Var de allerede uddøde, 

1 Ældre sprogforskere som MflllenhofT kan for folkevandringstiden 
bruge alle slags stednavne, men vi har alene lov til at bruge dem, der 
kun findes fra disse ældgamle tider og ikke dem. der også bruges i senere 
tider. — Hvor nøje man til en vis given tid holder sig til en bestemt ringe 
mængde af stednavne, kan ses af den tyske kolonisation i Vagrien og 
Meklenburg, hvor -dorf og -hagen er alt overvejende, og af bebyggelsen i 
Danelagen, hvor -by og -torp behersker alt andet. 

før vikingtiden lagde sine nybygder i England? Findes de 
i England, grundlagte af de danske, således at de dog godt 
kan have været benyttede i hjemlandet før Englandstogene 
og således, at de også kan være blevet i brug, efter at kolo¬ 
nisationen i Danelagen var sluttet? Eller er de yngre end 
denne kolonisation? Til første afdeling kommer til at høre 
navnene på -inge, -lev, -løse, -høj og -sted; til den anden -by 
og -torp, til den sidste i det væsenlige de navne, der angiver 
stedets tidligere skovkarakter, holt, rød o. s. \\, som ganske 
vist findes i England, men ikke i den overvældende mængde 
som i Danmark og derfor må antages først rigtig at være be¬ 
nyttede i en senere tid. Da arbejdet nærmest sysselsætter sig 
med meget gamle tider, får ingen af de to sidste grupper di¬ 
rekte betydning for det, men en såre væsenlig indirekte. De 
-torp f. ex., der betegner, at skov blev ryddet eller oredrev 
inddraget til agerbrug, bliver selv til begrænsning for de gam- 
melt-opdyrkede egne og giver de ældre stednavne relief; de 
kan ved lejlighed få lov til at træde frem i tjænende roller. 
Der er adskillige egne, hvor de gamle stednavne ligger så 
tæt, at der kun i udkanterne, ikke mellem de gamle navne 
bliver plads til -torp. 

Ved optagelsen af navnene er i det væsenlige kun benyttet 
Generalstabens atlasblade, ikke målebordsbladene, eftersom 
der næsten udelukkende er brug for de anseligere lokaliteter. 
Besværligheden ved at samle de ældre navneformer er der 
kun få, der kan forstå; savnet af et dansk Diplomatarium 
føles overordentligt, og ingen kan forlange, at forfatteren skal 
gøre det arbejde, som først en stednavnekommission økono¬ 
misk og videnskabelig kan magte. Oluf Nielsens, Falkmans 
og Steenstrups arbejder har her været til uvurderlig nytte. 
Det gælder heldigvis for mig ikke om at forfølge et navns 
udvikling, men kun om at påvise dets ægthed og komme så 
nær op til dets oprindelige form som muligt. Da det er gan¬ 
ske bestemte navnegrupper, der bliver opereret med, er det 
kun disse, hvis ældre former anføres på tryk; det gælder 

-lev, -løse og i enkelte tilfælde -høj, men også for de andre 
gamle stednavnes vedkommende har jeg gennempløjet det 
hele materiale af opbevarede navneformer. Når jeg færdes i 
Sverige, går jeg knappere frem, eftersom opgaven er at kaste 
lys over den ældre bebyggelse i Danmark. Jeg håber ikke, 
at nogen Svensker føler sig stødt af, at jeg også i Skåne og 
oppe i Sverige bruger de danske former -lev og -løse; at 
skifte, når man går over Sundet, forekommer mig på een- 
gang pedantisk og inkonsekvent. Heller ikke må man tage 
det ilde op, at jeg kun giver ældre navneskrivemåder i over¬ 
sigterne, hvor disse er væsenlig forskellige fra nutidens, 
men gennemgående den nu brugelige form. At gøre rede i 
de enkelte tilfælde, hvorfor et navn er medtaget eller vraget, 
vilde tage for megen plads og hører hjemme i specielle under¬ 
søgelser. 

Opgaven næst efter at udvælge navnestoffet har været 
den at dele de områder, der behandles, i bygder. I det skov- 
og fjældrige Sverige ligger disse gennemgående endnu natur¬ 
ligt som i hedenold, men for Danmarks vedkommende har 
det været nødvendigt at mane dem frem igen. I det hele spil¬ 
ler kortet den største rolle for mine undersøgelser, og på 
kortet kan beviserne aflæses. Den metode at samle navnene 
i alfabetisk orden og så analysere dem kunde ikke bringe 
det mindste fremad, heller ikke at benytte nutidens ind¬ 
deling i amter eller den fra en fjærnere fortid arvede i her¬ 
reder. Herredsinddelingen falder ofte ikke sammen med de 
ældste bygders, der har været skilte fremfor alt ved øde¬ 
skove. Adskillige herreder er opståede af enkelte dele, der 
før hørte hver sit sted hen, men senere blev forenede, da 
skillende skove var fældede. Midlet til at finde de ældste 
bygder er imidlertid efter min mening trods den summariske 
fremgangsmåde fuldstændig pålideligt. Man kolorerer, lad 
os sige med grøn farve, alt det land, der indtages af de nu¬ 
tidsskove, som vi veed er overleverede fra ældre tid, og ligeså 
alle de flader, der indtages af lokaliteter med skovnavne: 

-holt, -rød, -brænde osv., og strax bringes herved resten af 
landet frem i store samlede masser. Koloreres yderligere 
f. ex. med gult de områder, der beherskes af navnene på 
•torp, -ager, -mark, indskrænkes det frie land derved igen 
betydeligt og underinddeles tildels i mindre bygder; i disse 
findes så de ældre stednavne. Det billede, der på denne måde 
bliver givet af oldtidens Danmark, er, skal det indrømmes, 
noget grovt, men man må først gå frem på denne hårdhæn¬ 
dede måde, før dybere gående studier af gamle specialkort, 
af marknavne osv. kan tage finesserne med. Dette kan ligeså 
lidt som den udførlige stednavnefortegnelse være enkelt¬ 
mands sag. Emil Madsen har i Geografisk Selskabs tidsskrift 
forsøgt en karakteriseren af de enkelte egne i landet efter 
stednavnene, men da han ikke først har foretaget denne 
bygdeinddeling, synes det mig, at hans karakteristik bliver 
uden videnskabelige resultater. 

Hvorfor laves nemlig bvgdekortene? For overhovedet at 
kunne grundlægge modsætninger, anstille sammenligninger, 
hvad der er den første betingelse for at få stednavnene bragt 
på gled. Med en ensartet masse er det ikke muligt at arbejde. 
Har vi fået landet delt i udpræget skovland, udpræget -torp¬ 
land, udpræget land med gamle endelser, er meget vundet, 
så kan adskilligt forstås og forklares. Viser nærliggende 
bygder forskel med hensyn til stednavnene, er der skabt en 
modsætning mellem dem, som sætter tanken i bevægelse. 
Er indenfor den enkelte bygd nogle endelser centralt lig¬ 
gende, andre periferiske, påtrænger sig også spørgsmål om, 
hvorfor det er således. Jo højere man hæver sig i luften, jo 
mere af landet man overskuer, des mere ses det med lig¬ 
heder og forskelligheder; tilsidst kan de enkelte store land¬ 
skaber sammenlignes og modsættes. 

En uregelmæssighed i udførelsen af planen vil Læseren 
opdage. Nogle steder tales (f. ex. i Fyn og Skåne) både om 
åbne bygder og om skovbygder; andre steder som i Sæland 
er skovbygderne ikke medtagne som særegne; det skyldes 

praktiske grunde og skal tjæne til at øge tydeligheden. I 
Vestjylland og Sydsverige er gennemgående kun de bygder 
medtagne og karakteriserede, der har betydning for opga¬ 
vens specielle formål overfor visse endelser. 

Disse opgaver, at leddele landet og at studere stednavne¬ 
nes beliggenhed i de enkelte bygder og i Danmark-Sydsverige 
som helhed, går hånd i hånd i de første afsnit af arbejdet. De 
skal hvile i sig selv; i dem skal alene stednavnene tale, dyr¬ 
kede i renkultur; alle beviser skal være af topografisk art; 
vi holder os så vidt muligt fri for indblanding af sproglige, 
arkæologiske, mythologiske, historiske momenter. I de sidste 
afsnit er forfatteren nødt til at lade disse træde til, supple¬ 
rende, støttende eller modsigende, som det nu kan falde sig. 

Ssland. 

Vi vælger da først til objekt to af det fordums Danmarks 
hovedlande, af ældgammel berømmelse. De ligger op ad hin¬ 
anden og ejer i meget ensartede forhold, i jordbund, klima, 
nærhed af havet, og på den anden side har de for vort øje¬ 
med den fordel, at de er rige på stednavne med de gamle 
endelser, der skal undersøges, og særligt med endelserne 
-lev og -løse. Det er Sæland og Skåne. Viser det sig, at de på 
stednavneområdet frembyder de samme fænomener, er der 
måske ikke mere at gøre, men viser de sig særegne hver for 
sig, er der givet en mulighed for ved samstillen og modsæt¬ 
ten at arbejde videre. Overfladisk seet har deres stednavne 
samme karakter, men muligvis opdages forskelligheder ved 
nærmere granskning, ikke i navnegivningen selv, men i nav¬ 
nenes ulige måde at være grupperede på. Først bliver en be¬ 
skrivelse af hvert af landene nødvendig, og ved denne gælder 
det fremfor alt om at differentiere. 

Indgrænser man på et kort de dele af Sæland, som den 
dag i dag er særlig skovrige, og farver man ikke blot de nu¬ 
værende skove, men alt det fladerum, der beherskes af skov¬ 
navne på -rød og -holt, -tved og -ved, og af navne på ore- 

drev og heder, hvis område først nutiden har ladet ploven 
skære, vil man se landet blive delt i bygd ved bygd gennem 
storskove, som efter århundreders forløb kommer frem igen. 
For nemheds skyld er det godt at døbe dem med nutids- 
navne, og vi kan kalde dem Øresundskoven, Skjoldnæssko¬ 
ven (efter Skjoldnæsholm), Skarridsøskoven, Sorøskoven, 
Faxeskoven. Benævnelser fra gammel tid er Hornsved for 
skoven nordligst i Horns herred og Stensved for skovene 
rundt Sælands sydkyst. Øresundskoven går fra Charlotten- 
lund til forbi Helsingør, helt ud til Arresø og helt om til 
Slangerup. Skjoldnæsskoven har sit nordligste bryn ved ro¬ 
den af Hornsherredhalvøen og går ned til mellem Køge og 
Ringsted. Skarridsøskoven (jeg tør ikke bruge det næmme 
navn Skarved alene) er en trekant, der har sin nordlige grund¬ 
linje dragen fra Saltbækvig til Vognserup enge, mens de to 
sidelinjer sydligst mødes i en vinkel omtrent ved Tersløse. 
Her begynder Sorøskoven ligeledes med en nordlig grundlinje 
fra Slagelse til Gyrstinge sø og en sydvinkel ved Susåens 
nedre løb. Faxeskoven endelig går fra Køgeå til Faxebugt 
og Præstøfjord og sender mod vest tunger ud, der nærmer 
sig Susåen. Sammen med den hører store mosedrag (Holme¬ 
gårds mose osv.), ligesom Amosen ligger inde i og opad 
Skarridsøskoven. Lægger man derefter farve over de lands¬ 
byarealer, som lyder endelserne -torp, -ager og -mark, der 
efter deres beliggenhed synes samtidige med -torp, bliver til¬ 
bage på kortets hvide flade på en meget anskuelig måde de 
områder, hvor de ærværdige gamle stednavne findes, mens 
kun få af dem er gemte inde i det farvede. I disse områder, 
så enkelt afgrænsede, har vi det naturlige grundlag for en 
beskrivelse, og vi er spændte på, hvad der kan læres ved en 
sammenligning af de enkelte oldtidsbygder, vi ad denne vej 
har indhegnet. Det kunde jo være, at bygd efter bygd havde 
hver sine særmærker. Først sammenstilles hver enkelt bygds 
gamle navne på -lev og -løse og enkelte andre, så fremdra¬ 
ges, hvad bygden igennem disse navne har at sige os. Af og 

til gøres svinkeærinder, og også yngre navneformers fore¬ 
komst analyseres. 

* 

Til en vis grad falder den inddeling i bygder, der gennem 
dette hjælpemiddel fremkommer, sammen med herredsindde¬ 
lingen, men der er dog særegenheder, det er værd at lægge 
mærke til. At herredsinddelingen er yngre end fremkomsten af 
de gamle bygder, ses af, at flere steder kan den kun være frem¬ 
kommet, efter at hæmmende skovmure eller storskove, der har 
bredt sig vidt om, er faldne for ild og øxe. Da først kunde et 
Faxe og et Bæverskov herred overhovedet opstå, eftersom der i 
dem ingen gamle stednavne findes eller kun i yderkanterne; da 
først kunde også Voldborg herred dannes, hvis sydlige halvdel 
kun har unge navne. Men der er jo en mulighed for at, som vi 
kender exempler på fra historisk tid, disse herreder er udskilte 
fra ældre herreder på et tidspunkt, da der blev trang dertil, me¬ 
dens selve inddelingen i herreder er ældre. 

I. Nordsælands Bygd. 

i'rithisleue — Herlev — Sigerslev — Hollose — Ramløse — Mædeløsæ 
— Hathælosæ — Gærløsæ — Vghlesæ — Vggæløsæ — Hawgeløsce. 

Denne bygd er begrænset af Sælands Nordstrand, Ros¬ 
kildefjord og Øresundskoven. Mod syd bliver skellet mod 
Roskildebvgden den arm, storskoven sender mod vest fra 
Farumsø omkring Bastrupsø og Buresø, fortsat nord og vest 
om Slangerup i en række -torp og gående ud til Roskilde¬ 
fjord ved (iræse (før Grøsvid). Selv er den ved Arresø, som 

mod øst nås af en udløber fra storskoven, delt i to særbyg- 

« 

der, hvis forskellige karakter dog ikke kan uddybes. Ejen¬ 
dommeligt for bygden i sin helhed er de mange (8) -løse, som 
i een lang række strækker sig helt igennem fra nord til syd; 
kun Havelse ligger udenfor denne række, der syd for Arresø 
slutter sig ret nær til skoven. Et -inge, Kettinge, ligger fjærnt 
fra de andre, dybt inde i skoven, ved Sjælsø. Tydeligt er det, 
at da i senere tid nybyggerne trængte ind i storskoven, ryd¬ 
dede de først egnene ved søerne og ved Øresund. Dér virkede 
skovomgivelsen ikke så trykkende, dér støttedes kolonien 
af fiskeriet, og dér lettedes forbindelser og strejftog af vand¬ 
fladen. Her findes nemlig navnene på -torp ret talrigt fra 

Helsingør til Sletten og derfra (ledsaget af navne på -bo og 
-ager) øst og syd om Esrum sø. Sjælsø, Furesø, Bastrupsø 
og Buresø har hver sine -torp, mens de tykke skovegne uden¬ 
om senere blev ryddede med -holt og -rød. Tre af Sælands 
-um (-rum) ligger nordligst i eller ved storskoven, et fjærde 
på halsen mellem Arresø og fjorden, men ogsaa ved en gam¬ 
mel anselig skov, der røbes af skovrester og af navne på -rød. 
Man har ret til at fastslå -holt og -rød som de yngste navnefor¬ 
mer, der kom til anvendelse under kampen med skoven, og 
-torp, -ager-, -bo som de næst yngste; man fristes af topogra¬ 
fiske grunde til at påstå, at -um (-rum) før -torptiden har væ¬ 
ret navnegiver og før det igen -løse. Det vil vise sig under den 
videre gennemgang, om dette yderligere kan stadfæstes. 

Mens vi ikke kender noget samlet navn på Øresundskoven, 
har vi i Valdemars Jordebog særnavne på større dele af den, og 
med det grundlag, der ovenfor er givet, påvisningen af de dele af 
skoven, der er opryddede med -torpnavne, og dem, der er ryd¬ 
dede med -holt og -rød, er det muligt nøjere at angive deres be¬ 
liggenhed. Navnene må skrive sig fra en tid, da -torp i det væ¬ 
senlige var dannet, men -holt og -rød-områderne endnu lå i skov. 
Ørwith er landet mellem Esrum sø og Helsing-Ør med midten 
omkring Gurre, mellem en række -torp mod nord og syd. Mar- 
theme’s skov er nord for Mårum til Valby og Søborg; Gripscogh 
kendes den dag i dag; det er den -torpløse strækning mellem Ma- 
rum, Alsønderup og Nøddebo; Selesoræ er landet uden torper 
mellem Sjælsø og Nærum; Bouæscogh må omtrent svare til Jæ¬ 
gersborg Dyrehave nutildags. 


II. Københavnsbygden. 

Herlen — Oterslef — Serrislen — Wigislef — Eslløwtr — Huan last c 
— Witherløse — Galløse — Stenløse — Hærthingeløs — Sengeløse — 

Vridslose — MaløgUæ. 

Københavnsbygden er egentlig kun en del af Sælands 
største bygd, der strækker sig uden skillende skove fra Koge¬ 
bugt og Øresund til hinsides Roskilde, men for overskuelig¬ 
hedens skyld er det rigtigt at dele denne i to. En del gamle 
navne er tydeligt nok midtsamlede i Københavns nærhed, 
ligesom en anden del omkring Roskilde. Mellemrummet mel- 

lem dem er væsenligt udfyldt med-torp gående fra Eskilsø til 
vest for Sengeløse. Gennem dem skabes vestgrænsen for Kø¬ 
benhavnsbygden. Mod sydvest skyder skovnavne sig ret langt 
frem ud i Heden på denne side Køge i sogne, der nu er blot¬ 
tede for skov (således Skensved, Solrød), og sammen med den 
fra Grevefejden kendte Ulvemose og Tunehede gør de skel i 
den retning. Selv deles Københavnsbygden igen i en østlig 
del med to -inge, 5 smukke -lev, et -løse og to -høj. og en vest¬ 
ligere mere spredt bag -torp (Ballerup, Glostrup osv.) med et 
-inge og 4 -høj, et -sted og 6 -løse, men ikke eet -lev. Omkring 
østgruppen ligger ikke mindre end 7 -by og to -tofte, det ene 
allerede inde i skoven, de tre på Amager; mens den vestlige 
gruppe gennembrydes af 3 -by og et -tofte. De vestlige -løse 
danner ligesom en lodret fortsættelse af den lange -løse-linje 
i Nordøstsæland; i alt med en skov- og sø-afbrydelse 13 -løse 
på rad. Herude mærkes også gamle navne som Udlejre, Øl¬ 
stykke, Skenkelse, Gundsø, Vixø, Slagslunde, Jørlunde. 

Endelsen -um (-rum) møder os også her, i storskovens 
udkant (Nærum, Virum, Farum), ved fjorden (Ørum) og på 
grænsen af Roskildebygden (Søsum, Smørum). Vi ledes alle¬ 
rede nu til den formodning, at -um (og -rum) efter beliggen¬ 
heden bør regnes blandt de forholdsvis unge endelser. Kun 
et -um, Husum, er mærkeligt nok anbragt midt inde blandt 
-lev. 

Denne samlede bygd har tidlig været så optaget, at der inden¬ 
for, mellem de gamle navne, lige fra Greve sydvestligst til Lyngby 
nordostligst ikke er blevet plads til et eneste -torp; kun Glostrup 
har ret påtrængende skalfet sig plads mellem de fornemme navne. 

III. Roskildebygden. 

Vedelev — Himmelev — Herslev — Svoverslev — Alverslev — Relhtrslef 

— Snoldelev — Serkløse — Asløse (Asendeløs). 

Roskildebygden skilles mod nordvest ved Isefjorden fra 
Horns herred, der i grunden godt kunde optages i den efter 
fortidsreglen,at vand forbinder, medens skov skiller, men for 
tvdeligheds skyld er det her udsondret. Grænsen mod nord 

og øst er allerede givet. Mod syd svinger skovene i en bue 
fra Solrød ved Køgebugt om til Lejrevig. Syd for Boskilde 
tættes -torp således, at området igen tvedeles i en gruppe om¬ 
kring selve Boskilde, rig på -inge og -lev, men uden nogen af 
de tre andre endelser, derimod med det berømte Lejre og med 
Tune, og i en sydlig gruppe, allerede indfanget i skoven, uden 
-inge, med kun et -lev, men med to -løse, to -høj og to -sted. 
To -um ikke langt sydvest for Boskilde. 


IV. Horns Herred. 

Ensløuc — Ferslev — Venslev — Skuldelev — Thureslovæ — Giertluelef — 

Landerslev — Ky ndeløse. 

Grænserne selvgivne undtagen mod syd, hvor tidligere en 
egn med skove og torper gik nordpå til en linje Lejrevig- 
Bramsnæsvig. Den nordlige del af Voldborg herred er altså 
indbefattet i området. Nordligst Hornsved; den store midt¬ 
skov fra Onsved til Bilt-ris danner intet navneskille. Karak¬ 
teristisk de mange og tildels tætsammenstillede -lev, et eneste 
-inge, eet -løse, eet -høj, ikke eet -sted; endvidere de mange 
-by og de få -torp, mens vi umiddelbart på sydgrænsen får 
det vrimlende fuldt med -torp. 


V. Køgebygden. 

Kimmerslev — Gotherslef (Gølerlef) — Yolderslev. 

Køgebygden er mere en sammenstilling af fire småbyg- 
der med ret store skillende skovstrækninger end en virkelig 
sammenhængende enhed, liggende mellem den store bygd 
mod nordøst (Boskilde—København), den store Stævnsbygd 
og den store midtsælandske bygd. -Løse fattes helt; -høj er 
hyppig. Ud af denne gruppering læses netop forhold på over¬ 
gangen mellem storbygder. -Lev fortsættes nærmest ind mod 
Midtsæland, -høj langs kysten mod nord og syd, -inge findes 
lige op ad eller inde i skovene. 


Digitized by Google 


Original from 

UNIVERSITY OF CALIFORNIA 



16 


STUD I HH OVER DANMARKS OLDTIDSBEBYGGELSE. 


VI. Merløse Herred. 

Gumløse — Grandiose — Myethelosce (Myter løs) — Holløse — Jarløs 
(Yternløsæ) — Quamlosæ — Egillsio (form fra 16. årh.) — Tølløse — 
Quamløsæ (Tølløse sogn) — Uggerløsc — Undløse — Myælheløsæ (To¬ 
strup sogn) — Vanløse — Sienløse (magle og lille) — Silose — Terslose 

— Bromoghce — Ulvig. 

Merløse herred er en af Sælands mærkeligste egne ved 
sin enkle karakter. I korthed sagt: den indeholder kun -løse 
og -torp; -løse er allevegne de store byer, -torp gennemgående 
de små. Begrænser vi området ved skovene, som fra Lejrevig 
går mod syd over Ledreborg,ved storskovens udkant fra Kirke- 
Hvalsø til Gyrstinge sø, derfra ved skoven over til Tuelsø, 
ved Sorøskovens udkant om til Næsby under Skoven og der¬ 
efter ved Skarridsøskoven nordpå til Knabstrup og ud til 
Holbæk fjords inderste vig, findes kun allersvdligst de to 
-inge: Døjringe og Kyringe, det ene -høj: Bromme, det ene 
-sled: Vilsted, den ene -by: Fulby, men ingensteds et-lev; 
derimod 15 eller med Gamløse på Ovrø 16 -løse og henved 
100 -torp med dem, der gemmes i de omliggende skovstræk¬ 
ninger. Kun når vi regner Ovrø med sit -løse med, forøges 
-byernes tal til 2, idet Nvby nord for Tølløse gennem sit 
forled synes middelalderligt 1 . løvrigt kun et Brandsmark 
og et Vedde sydligst; ligesom disse er Snævre midti kun et 
til beboelsesnavn ophøjet marknavn (som sådant f. ex. i Klip¬ 
lev, Sønderjylland); endelig er der købstaden Holbæk; alt 
dette ubetydeligt i navnekarakter. Mere er der ikke. En 
endelse ved siden afalle disse -løse bør dog i særlig grad frem¬ 
hæves; det er Ulvig i Undløse sogn, som sidenhen vil komme 
til at spille en vigtig rolle i undersøgelsen. Ser man kortet 
rigtigt i fugleperspektiv, ses alt det gule som en forbindelse 
mellem Skarridsøskoven og storskovene om Sorø og Skjold¬ 
næsholm. Området har vel også en gang helt været skov, 
hvori først -løse ryddedes og engang langt senere -torp; -løse 
er dog yngre end de allerældste endelser og -torp dog ældre 

1 Kfter Roskildcbogen anlagde bispen endnu i 14. årh. et Nyby uden¬ 
for Kobenhavn. 

end skovnavnene. Ensartetheden med de gamle stednavne 
på -løse giver mistanke om en samlet bebyggelse under eet, 
en bevidst kolonisation i større stil, og vi erindrer os alle¬ 
rede nu den mærkelige samlede beliggenhed af -løse også i 
Nordøstsæland, selv om konfigurationen her er en anden. 

VII. Nordvest-Sælands Bygd. 

Markeslev — Særslev — Fæløslæf (Fyælænzlef) — Weslef — Haklev — 

Jurslæivce — l’ggerløse — Jurløs. 

Begrænsningen er meget enkel: den går fra Holbæk fjord 
til Knabstrup langsmed vestgrænsen for Merløse herreds -torp, 
langs randen af Skarridsøens storskov, over Tissø ud til Store¬ 
bælt ned med Hallebyåen og de denne på bægge bredder 
ledsagende -torp. I indre henseende er bygden karakteriseret 
ved mængden af store, gamle -inge, ikke mindre end 17, mens 
de andre gamle stednavne relativt træder tilside. Den er imid¬ 
lertid tydelig tredelt; Odsherred afsondres ved Lammefjord 
og Nexeløbugten; en skovtunge, der går ud mod nordvest, 
mødes med Saltbækvig og skiller Artsherred (noget udvidet) 
fra Skippinge og Tuse herreder (noget indskrænkede). For 
Odsherred her i det yderste af Sæland er det ejendommelige 
6 -inge, der ligger meget regelmæssigt, hvert beherskende sin 
del af halvøen, men intet andet gammelt stednavn; af yngre 
stednavne er -torp alt overvejende. Også Skippinge-Tuse her¬ 
reder beherskes af -inge (Sørninge dybt inde i skoven må reg¬ 
nes med her), ligeså med regelmæssige afstande; men hér er 
dog tre -lev, et -høj (måske to) og et -sted, derimod i største 
modsætning til naboegnen mod øst ikke eet -løse. De gamle 
navne tillader kun -by at komme op ved siden af sig; -torp 
findes så godt som kun i udkanterne. I Arts herred endelig 
har -inge nedladt sig til at tage tre -lev og to -løse op i deres 
kres; der er ligesom i forrige gruppe mange -by og det der¬ 
med sideordnede -tofte; der er adskillige -torp,særlig på Røs¬ 
næs og ved Saltbækvig, men ind mellem de gamle navne (-bv 
iberegnet) har kun et enkelt dristet sig frem. 

Aarb. f. nord. Oldk. og Hist. 1916. 2 

VIII. Sydvest-Sslands Bygd. 

Herlev — llallenslev — Herslev — Hederslev — Gesleue — Øderslef — 
Skaftelev — Haldele v — Asief — Fornælef — Wimnurrlef — Ormslev — 
Gerlev — Eggeslev — Otherslcf — Vendslev — Harslaof — Bendslev — 
Sneslev — Farslev — Tyvelse (Thywelshuu>!) — Slagelse — Wendløse — 

Ariose. 

Begrænsningen er nemt givet i Hallebvå, i Skarridsø- og 
Sorø storskove; sydligst ad Smålandshavet til i kystskove, 
der, som -torpnavne angiver, tidligere har bredet sig mere. 
En stor bygd på jordbund, der hører til Sælands bedste, med 
mange gamle navne. -Inge nærmest i en lang række,-lev mere 
i klynger tildels tæt sammensluttede, således at en klynge 
svarer til Løve herred (udvidet), en anden til Slagelse herred 
(indskrænket), en tredje til Flakkebjærg herred. Det ene af 
4 -løse (Slagelse) nær ind mod storskoven, ligesom de tre af 
4 -sted. De fleste -inge ligger nærmere ved stranden end -lev, 
et ligger helt i skov. -By (med -tofte) ligger i reglen to eller 
flere sammen; særlig mærkes en samlet bebyggelse på ikke 
mindre end 9, som udelukker alle andre navne, mellem 
Skelskør nor og Basnæs nor (Stigsnæs udvidel), der ser ud 
som en på en given tid foretaget reguleret bebyggelse i et 
rum, der er bleven hugget i kystskoven. Kan -by og -tofte også 
ellers påpeges således at gå mellem hinanden, er beviset gi¬ 
vet for deres sammenhæng i tid og oprindelse. Noget mindre 
tydeligt er det andensteds i denne egn, at -by er en bosæt¬ 
telse på gammel skov- eller kystgrund og altså forholdsvis 
ung; det gælder dog de tre -by på Halskov, de to østligst i 
området mellem skovene ved Susåen og en hel række nord¬ 
øst for Slagelse, der også favnes af skov. En lignende sam¬ 
menhængende bosættelse på kystskovens tidligere område, 
men med -torp til efterled i navnene, er den sydlige del af 
Øster Flakkebjærg herred. Også ellers holder -torp sig som 
almindeligt til kyst og skov, og kun få findes imellem de 
gamle byer; særlig hører egnen mellem Slagelse og Korsør 
nor sammen med Københavnsegnen, Tuse-Skippinge og 

Artshel reder til de reneste i Sæland, dvs. til de tidligst helt 
opdyrkede. Man lægge dog mærke til en sammenhængende 
lang række af -torpnavne, som nøjagtig følger skellet mellem 
Slagelse og Flakkebjærg herreder, og til en anden mere af¬ 
brudt, der skiller Slagelse fra Løve herred. Vi kan af disse ræk¬ 
ker slutte, at selv om herredsinddelingen efter de vidnesbyrd, 
navnefordelingen i Sæland iøvrigt giver, ikke er særlig gam¬ 
mel, er den dog ældre end ialtfald en del af torpnavnene; 
hvor nu disse ligger på grænsen af herrederne, lå sikkert før 
skove eller oredrev, der fysisk udsondrede hvert af herre¬ 
derne. 

Høj-endelsen har kun een repræsentant, men man fristes 
til at tro, at den i den nordlige del af området æquivaleres 
af endelsen - bjærg, der her er efterled i en række navne på 
store byer, hvoraf fire kirkebyer. Mens vi, fra vi forlod Ros- 
kildeegnen, ikke er stødt paa noget -um, møder der os her 
et i Gudum. 


IX. Midtsælands Bygd. 

Fialensleve — Ørslev — Vetlerslev — Sneslev — Før slev (Frøslef) — 
Øtherslef — Terslev — Haslev (Hathersleff) — Frederslef — Hellælef — 
Gunnerslev — Rislcv — Slauløsæ litlæ — Bauløsæ — Thy fløse — Hol- 
løse — Træløse — Yridsløse — Spragelse (i Spalkløsu) — Skuderløse — 
Vgløsæ — Farændeløsæ — Årløse — Benløse — Skelwerhøwe (Skylf- 

fuerøghe). 

Midtsælands store bygd rækker ikke til havet; det er ken¬ 
deligt landet mellem Sorøskoven, Skjoldnæsskoven og Faxe- 
skoven. Hvor disse skove omtrent mødes for ret utydeligt at 
gå over i hinanden, kan grænsen blive lidt forvisket og tvivl 
opstå om det område, et navn eller en egn rettelig skal hen¬ 
føres til, og der kan her dannes mindre afbygder, der ved 
skove eller store moser er skilte fra det egentlige sammen¬ 
hængende Midtsæland. Tidligere er Køgeegnen nævnt som 
en sådan afbygd; der er et par inde i Faxeskoven, og der 
kan tvistes om nordvestgrænsen mod Merløsebygden, men 

især danner egnen ned langs Susåen fra Tjustrup-Bavelse sø, 

•>* 

skilt fra hovedområdet ved de store moser og ved en sam¬ 
menhængende >torpbygd, ligesom et forkammer til bygden 
i Sælands hjærte. 

Fælles for hele bygden og allermest betegnende for den 
er fraværelsen af -inge. Kun eet eneste (Gyrstinge) findes og 
det allerlængst mod nordøst på grænsen af Merløseområdet, 
med hvis to også så langt til siden som muligt skubbede 
-inge (Døjringe og Kyringe) det danner en egen lille gruppe 
for sig, fjærnt fra alle andre, inde i skovland. Det næste ejen¬ 
dommelige er hovedbygdens forskellige karakter mod nord 
og syd. Nord for det ret naturlige skel, som dannes af Sus¬ 
åen fra Tjustrup sø til Vrangstrup og derefter af en række 
-torp mod øst, findes foruden det omtalte -inge 2 -lev, 2 -løse, 
et -høj men ikke mindre end 6 -sted, tildels store og meget 
bekendte, som Alsted, Sigersted, Ringsted, Haraldsted; de 5 
af dem er kirkebyer. Syd for skillelinjen derimod ikke eet 
sted, men 5 -lev, 3-løse og et -høj. Suså-forbygden indehol¬ 
der 3 -lev, 5 -løse og et -sted (sydligst); i Sorøskoven ganske 
afsides er der Topshøj, og 2 -lev og et -løse ligger for sig inde 
i Faxeskoven, et -løse ude i Holmegårds mose. Den nordlige 
bygd har den eneste samlede -stedbebyggelse i Sæland. De 
4 af de 6 nordlige -sted ligger op ad skov, ligeså det sydlige 
Holsted. Også de fleste af de 12 -løse ligger nær skov eller 
som Ulse helt inde i denne. Ved siden af de andre gamle 
former bør vel også nævnes det fra Vordingborgstenen kendte 
Ty(bjærg), hvis navn lyder så højtideligt og som har givet navn 
til et herred. 

X. Stævns. 

.1 urs l iv line — A lasle /' — I.yder slev — Hagnælef — Frøslev — Sigerslev — 
Gjordslev — Varpelev — Hor nlef — Jælnæslef (Jatnæslef) — Walleuur — 

Hværløsæ. 

Stævns har ved sin beliggenhed med havet på de tre sider 
og en sammenhængende skovgrænse på den fjærde en meget 
alsondret beliggenhed. Dog er Faxeskoven ikke så tæt som 
andre sælandske storskovegne; der er gamle stednavne lidt 

inde i den, og der er adskillige -by og mange -torp; nogle af de 
gamle stednavne er allerede nævnte som sluttende sig til den 
midtsælandske bygd; til Stævns hører inde i skoven Værløse 
og dermed også det op til dette stødende Faxe. Selve Stævns 
deltes ved en skov, hvoraf der endnu er rester, i en sydøst¬ 
lig og en nordvestlig del, af hvilke den første indeholder tæt¬ 
tere sammenliggende gamle navne end den sidste, og lige¬ 
som noget ældre, ingen -sted og ingen -løse, kun 3 -by (tofte) 
mod 5, men 5 -inge mod 2, 4 -høj mod 2; yderbygden har 6 
-lev, inderbygden 5. Inderbygden har 4 -torp liggende spredte 
mellem de gamle byer, yderbygden har endel flere. De få -løse 
og de mange -høj hører med til landskabets særeje; ved det 
sidste viser det sig så østsælandsk. Af ejendommelige navne 
er der slet ingen undtagen Faxe udenfor den egenlige bygd, 
inde i skoven. Ingen steder træder de gamle bosteder så 
nær ud til kysten som i Stævns, men de er også her vær¬ 
nede af klinten. 


XI. Sydsælands Bygd. 

Brandelev — Blanyslen — Dyrlev — Ørslev — Al nerslev — Grymlnsæ 

(Grunløsæ). 

Sydsæland ligger trods sin halvøkarakter lunt begrænset 
ikke blot på landsiden af Faxeskoven og af indlands-fort¬ 
sættelsen af Flakkebjærg herreds kystskove, der går frem 
østpå over Susåen, men også langs kysten hele vejen af 
strandskove. Ved skovbælter, supplerede med -torp, sønder- 
lægges området i tre partier, et nordligt og et vestligt, som 
siden bliver til Hammer herred, og et østligt, som bliver til 
Bårse. Dog er Udby sogn, skønt det ligger vest for inderskoven, 
kommet til Bårse herred; skoven må have været meget 
tyndet ud, før dette kunde ske. I det nordlige parti findes 
bygdens eneste -høj (foruden et i Faxeskoven) og et af dens 
5 -lev; i det vestlige et -lev, et tvivlsomt -sted, et -løse og en 
række af -inge; i det østlige 3 -lev og ellers kun -inge. -Inge 
træder i det hele kraftigt frem og trykker de andre stednavne 

ned til en noget lignende stilling som i en anden yderkant 
af øen, Nordvestsæland. Der er talrige -by, hvormed der me¬ 
get tydeligt er gjort indskrænkninger i skoven, men ikke 
mange -torp undtagen mod nord. Sære navne er Bøgesø, 
Egesborg (-bvr), Hammer, Storhede, Mærn, Ulledige, Bårse, 
Snesere, Åside, Sverborg. 

Vi tager nu æmnet på en anden måde, og istedenfor som 
i det foregående at undersøge, hvorledes stednavneindholdet 
er i de enkelte bygder, går vi nu ud fra stednavnefamilierne 
selv og spørger, hvorledes de hver for sig er grupperede 
over Sæland og i hvilken grad de er afhængige af hver¬ 
andre. 

Mærkeligt ved -inge er det, at det forholdsvis er en kyst¬ 
dannelse. Af de 70 ligger 29 ikke Vs mil, 50 ikke en mil fra 
stranden. Kun 17 ligger mellem een og to mil inde i landet, 
3 mer end to mil, og deraf det ene, Døjringe, på det nær¬ 
meste 3 mil. Det er i det hele taget en ejendommelig lille 
gruppe, disse sidste tre danner, klemt ind mellem Merløse 
herreds -løsebvgd mod nord og Midtsælands -stedbygd mod 
syd, fjærnt fra alle kammerater af samme endelse. De repræ¬ 
senterer alene navneformen i de fire store indlandsherreder 
Merløse, Alsted, Ringsted og Tybjærg, i hvilke det vrimler 
med bebyggelser med de andre gamle endelser. Undtages de, 
vil el kort let kunne overbevise en om rigtigheden af, at -inge 
trækker mod stranden. 

Dernæst iagttages det forhold, at i de fleste kystegne led¬ 
sages -inge af-lev, som lægger sig op ad dem, kæder sig sam¬ 
men med dem (mest udpræget i Sydvestsæland), gennem¬ 
gående dog holdende sig på den indvendige side af dem. Men 
en meget mærkelig undtagelse gør Nordvestsæland allerede 
fra Saltbækvig, over Odsherred og Sælands nordkyst om til 
Sundet, hvor der kun vestligt er to -lev, men 18 -inge. Om¬ 
vendt er Sælands indland, når undtages Merløse herred, fuldt 
af -lev, mens -inge så godt som ikke findes. Af 79 sælandske 

-lev ligger 33 mere end en mil fra kysten, de 9 af disse mere 
end to mil, og et af dem, Fjeneslev, mere end tre mil, netop 
i Sælands midtpunkt. Eller mens kun 29 °/o -inge ligger mere 
end en mil fra havet, er det tilfældet med 42 °/o -lev. 

Endelsen -løses repræsentanter findes tæt sammen i tre 
grupper: 1) over Merløse herred, hvor de er næsten de ene¬ 
ste gamle stednavne, 2) i Nordsæland i en lang linje fra 
Nordstranden til ud i Heden, 3) omkring Susåen. Gruppe I 
tæller 16 -løse, eller regnes Kyndeløse i Horns herreds byg¬ 
den, som over vandet er i nær forbindelse med Merløse her¬ 
red, med, da 17, gruppe II 13, gruppe III 7. Mens gruppe II 
lang og smal som en slange løber til en vis grad parallelt 
med og nær vestranden for Øresundskoven, er gruppe I ret 
kressamlet. Alle øvrige -løse ligger spredte; det meste af 
Nordvestsæland har ingen; mod sydøst fra København til 
Vordingborg er der kun 3. Helt igennem ligger de fjærnt fra 
kysten. 65 % af dem ligger mere end en mil fra havet, 17 % 
endog mere end to mil. 

Udenfor de store grupper spores hos -løse en afhængighed 
af-lev, på den måde, at -løse ligger nær op ad -lev, men inden- 
for disse, nærmere skovene; således i Midtsælands store 
bygd, hvor alle -løse ligger i udkanterne udenom -lev; og 
den slutning, der heraf kan drages, er enten, at de må være 
yngre end -lev, eller at de er udsondrede fra -lev. Mærkeligst 
af alle er dog Merløse herreds bygd på et område, der mod 
nord nu næsten ganske er skovløst, men mod syd skovrigt 
og både mod øst og vest indeklemt i storskovene. Den over¬ 
vældende mængde -torp tyder på, at hele herredet tidligere 
har været klædt i skov. Skoven passer så fortræffeligt til at 
sammenbinde Skarridsø- og Skjoldnæsskoven. Til en given 
tid er -løse bleven udhugget i skoven, til en anden langt se¬ 
nere -torp. Her er det ikke muligt at knytte de enkelte -løse 
og end ikke helheden til -lev, hvorfra de skulde være gået 
ud, men man får indtrykket af en indvinding af nyt land, 
en kolonisation, der har fundet sted ensartet og samtidig. 

Noget lignende kan formodes om den samlede -løsebygd i 
Nordøstsæland. Kunde man forklare navnene på -løse, både 
forled og efterled, vilde meget være vundet til forståelse af 
dem, men herom senere. 

Mens andre egne af Norden kan være vrimlende fulde af 
navne på -sted, er denne endelse kun sparsomt tilhuse i Sæ¬ 
land. Dog ligger her inderst inde på øen, nordligst i Midt- 
sælandsbygden, omkring Ringsted en tæt samling på 6 og i 
ikke lang afstand herfra til vest og øst 4 (Vilsted, Osted, Ør¬ 
sted, Kløvested), alle ind mod storskovene. Det samme er til¬ 
fældet med Holsted, de to Harrested og Rosted imod sydvest, 
selv om hver af dem ligger mere isoleret. Resten af navne på 
-sted ligger ganske spredt. 

For endelsen -høj gælder også særegne forhold. Den er 
absolut østsælandsk. Drager man en linje fra Feddet ved 
Præstø til Roskilde fjord og derfra mod nordøst til Furesø, 
findes øst for denne linje 20. Mellem Vallø og Vigerslev 6 på 
rad i lige afstand fra Køgebugt, ugenerede af hvilkesomhelst 
gamle navne. I Nordøstsæland er der endvidere 4, ved Ise- 
fjord 2—3, i det indre af landet fra Næstved til Åmosen 5; 
udenfor linjen Lammefjord, Skarridsø- og Sorøskovene, 
Karrebæk-Præstø kun et eneste sikkert: Hemmershøj (må¬ 
ske 2 til). 

Så ubetinget ens opbyggede samfund som Nordvestsæ- 
lands -ingebygd, som Merløse herreds og Nordøstsælands 
-løseområder, som Køgebugt-højene og som Ringstedgrup- 
pen af navne på -sted kan ikke påvises for -levs vedkom¬ 
mende, højst det egentlige Horns herred med 6 samliggende: 
kun det negative kan konstateres, fraværelsen af lev i visse 
egne: Sælands Nordstrand fra Sundet til Saltbækvig, Mer¬ 
løse herred, den nordlige del af Midtsæland, Køgebugtegnen 
med hele Smørum og Ølstykke herreder. 

Foruden med havet bør de gamle navne ses sammen 
med en anden naturfremtoning: skoven. Men mens havets 
og landets grænse i det væsenlige er den samme nu, som 

den var i oldtiden, og det enkelte stednavns nærhed eller 
f]ærnhed er let at fastslå, gælder det ikke forholdet til skoven, 
hvis grænser i halvandet årtusinde er meget forrykket og 
aldrig har haft den skarpe kontur som havet. Ved hjælp 
af kortet med skovnavnene har man dog lov til at anstille 
en vis sandsynlighedsberegning, hvorved man ved hvert 
stednavn har søgt at bestemme, om det har ligget i åbent 
terræn, ind mod skov eller inde i skov. Enkelthederne i 
dette skøn egner sig ikke til offentliggørelse; vi forstår vel, 
hvormeget det bevæger sig på det løse, men det kan dog 
med en vis sandsynlighed slås fast, at der viser sig en mod¬ 
sætning i denne henseende mellem -lev og -høj på den ene 
side og -løse og -sted på den anden, der måske kan udtryk¬ 
kes således, at mens 60 % af -lev og -høj ligger i åbent land, 
er det kun tilfældet med 40 % af -løse og -sted, og 15—20 °/o 
af disse har ligget indkapslet i skov mod kun o. 10% af -lev 
og -høj. -Inge indtager en mellemstilling. Hvad der ligger 
nær ind ved eller i skove, kan vist gennemgående hævdes at 
være yngre end hvad der ligger i det åbne land med jævn¬ 
byrdige bynavne ved siden. 

Fyndigt men grovt kan resultatet fastslås således for de 
tre hovedendelser: -Inge nærmere strand og forholdsvis nær 
skov, -lev fjærnere fra strand og fjærnt fra skov, -lose fjærnt 
fra strand men nær skov. 

Når man så vil forklare ganske i almindelighed, hvad 
der kan være årsag til navnenes forskellige udbredelse i de 
forskellige egne, kunde der siges, at da den vitterlig ældste 
endelse, -inge, holder sig nærmest kysten, men -løse og -sted 
er indlandsendelser, har Sælands bebyggelse regelmæssig 
fundet sted fra kysten indad. Således bliver Holbæk- og 
Ringstedegnene de senest bebyggede med henholdsvis -løse 
og -sted til ledende endelse. Dette ser tilsyneladende meget 
antageligt ud, men er dog vist ikke den rette forklaring. Sæ¬ 
lands frugtbare midtegne skulde da først i en sen tid i eller 

noget efter folkevandringen være bleven optaget af menne¬ 
sker. Langt sandsynligere synes følgende. 

♦ 

-Inge hører tider til, da ætten og endnu ikke enkeltmand 
var ejeren af jorden, da ordentligt agerbrug på faste dyrk¬ 
ningsarealer endnu ikke var indført; -inge fandtes engang 
regelmæssigt i de åbne bygder over hele øen. -Lev er opkom¬ 
met i en tid, da agerbruget blev fastere, og visse dele af jor¬ 
den altid var dyrkede. Denne ændring stod i forbindelse med, 
at den enkelte og særlig de anseligere, høvdingerne, krævede 
agerjord eller område for sig til særeje. Med jordens eje fulgte 
tillige fastere betrvgget magt. Selvfølgelig gennemførtes denne 
sociale omdannelse først under brydninger, som så blandt 
andet satte sig spor i navneforandringer, hvorved høvdin¬ 
gerne vilde fremhæve særejet. Mange steder forsvandt -inge, 
og det nyere navn -lev, præget af selvfølelsen hos de ny ejere, 
kom i brug. Den bevægelse er begyndt netop i Midtsæland 
og blev der intensivest. -Inge forsvandt fuldstændig under 
den nye samfundsordning. Kun Kyringe, Døjringe og (iyrst- 
inge blev tilbage, fordi de lå så afsides, inde i egne, der 
endnu var tyk skov og iøvrigt først blev opdyrkede nordfra, 
da -løse-endelsen kom i brug, og sydfra, da man begyndte 
at anvende -sted i navnegivning. Bevægelsen gik fra Midt¬ 
sæland ud i omkresen, men jo mere denne var fjærnet fra 
de indre egne, og jo senere vel derfor den sociale omordning 
kom til, des mindre gav den sig udslag i omdøben af nav¬ 
nene. Den tid. da nyordningen begyndte, var ivrigst i også 
i det ydre at hævde sig; senere gjorde man sig ikke den 
ulejlighed, anså man det ikke for så nødvendigt at foretage 
denne tilkendegivelse af nye ejendomsforhold, da de gen¬ 
nemførtes også fjærnt fra udgangspunktet, mens tidligere 
det nye navn pa en måde tjænte til samme brug som i se¬ 
nere tider det skrevne skøde. Idet Sleenstrup i sin bekendte 
afhandling nævner -lev i Stævns, er det. ligesom der fore- 
sva*ver ham noget i denne retning, men ban gennemfører 
ikke sin tanke °S spørger ikke om, hvorfor der nu kom så 

mange -lev i Stævns, men ikke i alle sælandske egne. Midt- 
sæland har næsten ingen -inge, de det omgivende bygder, 
Stævns, Roskilde-Københavnsegnen med Hornsherred, Køge- 
egnen og Sydvestsæland har -lev i ikke ringe overvægt over 
-inge, men dette gælder ikke Sydsæland, endnu mindre Nord- 
østsæland og Nordvestsæland og allermindst det fjærnest lig¬ 
gende Odsherred og Møn, som ikke har et eneste -lev. 

Om -løses forhold til de to allerede nævnte endelser gæl¬ 
der det, at -løse aldrig forbinder sig direkte med -inge. I Ods¬ 
herred og i Nordvestsæland i det hele findes ingen -løse uden 
to i udkanten ved siden af to -lev og således helt igennem; 
derimod indgår de intim forbindelse med -lev, omend som 
de underordnede; -løse ligger ganske anderledes end -lev 
ind mod skovegnen, og hvad der ligger på denne måde, kan 
vist gennemgående hævdes at være yngre eller mere sekun¬ 
dært, end hvad der ligger længere ude i åbent land. Særlig 
synes de mange -løse mod nordøst i deres lange række at 
være det første indhug i storskoven; så kommer byerne på 
-um (-rum), så de på -torp; tilsidst er der -bolt og -rød. Når 
denne kæde strækker sig ud i Heden, har det vist ligeledes 
været i oprindelig skovklædt land. Også i Midtsæland ligger 
-løse karakteristisk ud til siden. Den lange nordøstsælandske 
kæde af -løse endelig synes ligesom den store så selvstæn¬ 
dige Merløse herreds klynge at være afhængig ikke af -lev, 
men af nogle specielle stednavne afen egen karakter, hvorom 
senere. Efterhånden skal vi andensteds i Norden se gruppe 
på gruppe af -løse i forhold til et enkelt eller nogle enkelte 
-lev. I Midtsæland derimod har næsten hvert -lev sit -løse til 
følgesvend. 

-Sted er for sparsomt repræsenteret i Sæland, til at man 
kan sige noget aldeles bestemt om denne endelse, før resul¬ 
tatet bliver godkendt gennem betragtningen af andre lands¬ 
dele. Men i ublandede -inge-egne findes ingen -sted. Næsten 
alle de isolerede ligger opad et -lev eller -løse, Ølsted opad 
Havelse, Hersted op ad Københavns-lev på den ene side og 

Vridslose på den anden, Hellested midt i det -lev-rige Stævns, 
Hagested nær Markeslev og ved udkanten af den store -løse- 
bygd, Hyllested midt mellem -lev og -løse. Den midtsæland- 
ske samlede gruppe endelig er væsenlig skilt fra -inge ved 
skov, men klemt inde til de andre sider af -lev og -løse. At 
-sted er en forholdsvis ung endelse, der sikkert bruges af 
Nordboerne længere ned i tiden end -lev og -løse, ses af dens 
forekomst ikke blot på de skotske øer, men også på Island, 
der først blev bebygget fra 874. I Vestnorge har den indtil 
denne tid været i brug, hvad der selvfølgelig ikke udelukker, 
at de danske -sted kan være en del ældre, at denne navne¬ 
endelse tidligere er bleven opslidt her end længere nordpå. 
1 Sadand dannedes der i det hele så få -sted: man kan tænke 

4 

sig, at øens sociale forhold i -sted-perioden ikke frembød 
gunstige forhold for en optagelse af jord, der skulde kaldes 
med denne endelse, at muligvis denne ø i den foregående 
periode, -lev og -løsetiden, var bleven meget optaget til kultur 
og måske endogså åreladt for folkemateriel, som øen havde 
leveret andensteds hen. Mulig både til øst og vest, som siden 
skal ses. Kun den nordligste del af Midtsæland, omkring 
Hingsted, blev i -sted-perioden indtaget til menneskebrug, 
der blev her slået et hul i den tykke skov, som sammen med 
det, -løsetiden havde skabt i Merløse herred, battede så me¬ 
get, at Sælands forskellige dele ad landvejen havde lettere 
ved at mødes. Netop her kom Sælandsfarernes fælles ting¬ 
sted til at ligge. 

Det mærkelige ved navnene på -høj er deres ensidige ud¬ 
bredelse. At hovedmassen ligger i ældgamle opdyrkede og 
meget frugtbare egne, vidner om endelsens ælde; den holder 
sig mere end nogen af de andre gamle navneformer til de 
åbne strøg. Men ved siden af -høj af denne art findes der 
andre enkeltstående, der ligesom svigter deres fæller og to¬ 
pografisk knytter sig til en anden endelse; vi vil kun nævne 
Bromme i Merløse herreds bygd. Også andensteds skal vi 
lære at kende endelsens egenskaber, at den ligger dels tæt 


Digitized by Google 


Original from 

UNIVERSITY OF CALIFORNIA 



SÆLAND. 


29 


og samlet, næsten udelukkende andre endelser, og dels en¬ 
keltvis meget spredt og med bestemte forled, og i disse til¬ 
fælde i afhængighed af andre endelser. 

Skåne. 

Skånes geografiske karakter er den, at landet nord for 
linjen fra Hallandsås til Stenshoved dannes af urbjærg, som 
kun i egnen om Kristianstad og derfra op i Gøinge herred er 
dækket af kridtaflejringer; at der også syd for den angivne 
linje findes andre åse af urbja*rg mellem Kulien og Romele- 
klint og gamle formationer i det hele, mens hoveddelen af 
landet hernede ligesom Sæland har kridt til underlag og is¬ 
tidsdannelser derover. Efter denne fordeling af sten- og jord¬ 
arterne retter sig jordens frugtbarhed og derefter atter til en 
vis grad bebyggelsens art og tiden for jordens inddragelse til 
kultur. Fjældlandet og åsene er den dag i dag i høj grad skov¬ 
klædte, og det område, der svarer til de sælandske storskoves, 
falder i det væsenlige sammen med disse formationer. Efter 
dem deles Skåne i daglig tale i Slettebygd og Skovbygd. Men 
kun een større slettebygd — den om Kristianstad — kan ud- 
sondres for sig, fordi den foruden af havet helt omgives af 
skov. Ved siden af den er der kun inde i skoven enkelte 
sammenhængende bygdelag, som bygden om Ringsøen og 
dens til- og afløb Rønneå, og bygden om Løddeåens øverste 
løb med Vombsøen. løvrigt danner sletten, langtfra altid ka¬ 
rakteriseret ved fladt jordsmon men ved skovløshed, een 
sammenhængende bebyggelse syd- og vestkysten rundt fra 
Simrishavn til Hallandsås’ skråning mod Skeldervig. Når 
disse egne kaldes skovløse, er de det helt igennem, ander¬ 
ledes end de tilsvarende egne i Sæland, når Heden mellem 
København-Roskilde-Køge undtages. Idet landet derfor skal 
sønderdeles, må man tage de unge stednavne i brug, særlig 
-torp. Det viser sig nemlig, at udenom skovens bryn ligger 
-torp i bræmme, og som mesteder river de sig løs fra skov¬ 
kanten og går fra skov til strand. Dette skal ses ved gennem- 

gangen af de enkelte bygder, således som det allerede er 
påpeget flere steder i Sæland, hvor man kan se -torp bylte 
sig sammen og danne skel mellem herrederne. Med herreds¬ 
inddelingen passer de forresten langtfra altid. Således får vi 
Skånes hovedsletteland underinddelt, og hvor vigtigt det er 
for studiet af de gamle stednavne, vil snart blive tydeligt. 
Den mindre nordøstlige slettebygd, Helgeåens dalføre, deles 
ved skovstrækninger, der barrikaderer den tværsover, lige¬ 
som egnene om dens sideåer kan behandles som selvstæn¬ 
dige bygder. 

I. Torekovbygden. 

Fttreslev — Øtluelof — Færslof. 

Skånes nordvestligste bygd er sydskråningen af Hal- 
landsås, hvor yderst havnen og fiskerlejet Torekov ligger. Al¬ 
lerede her møder vi tre -lev ret nær hinanden og nær kysten. 

II. Skeldervigbygden. 

(iøtherslef — Snalnf — Synderslof — Ankerløf — FA Merløs i S. Asbo 

herred i Mandtal o. 1600 kan ikke genfindes. 

Denne bygd er Rønneåens nedre dal mellem Hallandsås 
og Sønderåsen; dertil bebyggelsen på Kulien med havnen 
Halsehavn, mens Skeldervigens indre del er grundet og skilt 
fra sletten indenfor ved klitdannelser. Ved Halsehavn lig¬ 
ger bygdens to yderste -lev op ad hinanden; to andre ligger 
oppe i dalen. De kan findes langt længere inde end den 
foregående bygds -lev, fordi de ikke som dennes støder på 
den bratte fjældmur. De ligger i en talrig gruppe af -inge, 
som også fortsættes op mod nordøst ad Hallandsås; også 
højere op i Rønneådalen og øst for Ringsøen er der mange 
-inge, men ikke et -lev eller -løse. 

III. Hallandsåsbygden og IV. Ringsøbygden 

interesserer os for så vidt lidet, som de ikke indeholder -lev og 
-løse. Den første er en udpræget skovbygd med nogle ældgamle 
-inge og et tvivlsomt -stad. Den anden er en mere åben bygd op 
langs Rønncå, som rundtom har -inge aflejret sammen med et 

par -stad, og nær selve Ringsøen har et mærkeligt, antageligt 
på en gang i skov udhugget åbent område med en del -by og 
-tofte imellem hinanden. Det minder om et lignende som det 
synes planmæssigt udhugg i Flakkebjærg herred i Sæland. Vi 
møder dette forhold flere gange. 

V. Helsingborgbygden. 

Wclløff — Bareslcph — Gltimslev — lierslev — Svalcv — Vesterslev — 
Rersløff (Rødsløff) — Ramløse — Rastløse — Torløse — Rise-Kaslløse. 

I den næste bygd har åbenbart tyngdepunktet for -lev 
været ude ved kysten med havnene Helsingborg og Rå; her¬ 
ude ligger der 4, længere oppe på sydskråningen af Sønder- 
åsen 3; i følge med sig har de 3 -løse, og et fjærde ligger ikke 
ret langt borte. -Inge findes derimod talrigt og mest samlet 
nordvestligst, ind mod den gamle storskov nord for Helsing¬ 
borg, grænsen mod Skeldervigbygden, og ind mod Sønder- 
åsen. Meget påagtelsesværdigt er, som det siden vil vise sig, 
et Nærlunde midt mellem de to havne op ad de yderste -lev 
og -løse. 

VI. Landskronebygden. 

Quædeløf — Anundalevw — Særslev — Haasleløf — Relhersloff — Rijht- 
marløf — Eslev — Øthisløff — Bruneslef — Roslev (Roerslof)') — Oterslef 
— Igeløse — Hardløse — Tgellsze — Skieldhøg (Skelslwy). 

Hinsides en række -torp kommer en af Skånes største 
-levbygder, som med tydeligt udgangspunkt i Landskrones 
havn ved Saxåens munding først følger op med Saxåen og 
derefter springer over til Løddeåen. -Lev ligger i en lang 
kæde, 9 i række, gennemskærende -inge til bægge sider, men 
langt inde sendende en forpost ud mod nord, en mod øst 
op i egnen om Vombsøen og en mod syd. Der er allerede 
næsten lige så mange -lev som -inge. -Løse ligger ud til siden, 
men kan dog sættes i forbindelse med -lev. 

VII. Vombsøbygden. 

Brunaszleeff — Walosgo (Waløsa) 

To -inge, et -lev, et -løse, omgivet til alle sider af -stad. 
Også -by og -tofte er godt repræsenterede. 

VIII. Malmøbygden. 

Fialensleoe — Arlen — Burlev — Goterslef — Sereslef — Dj urslen — 
Quærlo/f — Ønneslen — Ysmerlnff — Gøteleue — Æuerlen — Hyllerslen 

— Tyd helse. 

Et blik på kortet vil vise, hvorledes enhver af de hidtil 
gennemgåede bygder har sine -lev delvis endogså meget nært 
sammensluttede, medens -lev i hver gruppe ligger tjærnt fra 
dem i den næste. Således er også forholdet mellem -lev i 
Landskronebygden og -lev i den bygd, der derpå følger og 
hvor -lev ganske tydeligt udgår fra den havn, som nu er 
Skånes vigtigste, Malmø. Opad Malmø er -lev trængt sam¬ 
men så tæt og så mange som ingen andre steder i Skåne, for 
derefter mere spredt, men dog med udpræget kædekarakter 
at begive sig ind i landet; kun eet er skudt ned mod syd; 
-lev er talrigere end -inge. Af -løse er der kun eet, op ad det 
mest afsidesliggende -lev. 

IX. Trelleborgbygden. 

Ilyyslcf — llummerlcn — Vemmerlev — Fialenslene — Geslen — Anders- 
len — Gerdslen — Sereslef — Ølhelef — Hakløse — Sæløsa' — Hauffnslnsze 

— I lesae (Egel se). 

Skånes sydvestligste bygd er ret skarpt skilt fra den fore¬ 
gående ved det sydligste storskovland, der gå langt frem mod 
vest og fortsættes videre i denne retning med -torp; også en 
samlet række -torp går fra skoven mod sønderstranden og 
danner østgrænsen. Ved dette skel standser også den sam¬ 
menhængende -levrække på sydkysten. Havnene er Fodevig 
og Trelleborg, ud til hvilke -lev synligt går. -Lev danner en 
smuk og sluttet kæde fra Sundet indad som i de andre vest¬ 
skånske egne, -løse tindes tydeligt nærmere skov. 1 den vest¬ 
lige del af bygden, Skånes sydvestlige hjørne, ligger de rig¬ 
tig gamle stednavne af alle fem former, -inge, -høj, -lev, -løse, 
-stad, så tæt, at der ikke bliver plads til yngre stednavne; 
som i kærnen af Københavnsbygden og som i Stævns yder¬ 
bygd lige overfor hinsides Sundet. Men i hele den udstrakte 
overordentlig frugtbare tætbebyggede slette mellem Fodevig 

og Malmø, hvor kirkerne fra middelalderen har ligget næ¬ 
sten generende tæt op ad hinanden, er der kun et -lev og et 
-løse, mens der er nok af -inge og fremfor alt af -høj. 

X. Y stadbygd en. 

Gundrathelgf — Valnalosiæ — Castløsæ — Wermlose — l '(/glose — 

Taglose — Broma — in Scialshuge. 

Ystadbygden, som derefter følger, har en anden karakter 
end de tidligere. Mens -inge nærmest kan siges at ligge ind 
mod skoven eller inde i denne, findes kun eet -lev, men hvor 
det, kunde man sige, bør trættes, nær Ystad havn og lige ved 
kysten, fjærnt fra alle navnefæller. Men til den -levrække, 
som ellers i Skåne går fra havn indefter, svarer her nøjagtig 
en række af -løse, som går over sletten og fortsættes ind i 
skoven. Vi møder for første gang noget analogt til de sæland- 
ske -løsebygder, dog i mindre målestok. 

XI. Slnuisbygden. 

Gisleo — Gnaffloff — Wæmnndelef — Frøslen — Gaarlose. 

Fra Ystad er Skånes kyst i østlig retning mere og mere 
utilgængelig og dækket af flyvesand. Først omme på østky¬ 
sten, ikke langt fra hvor Skandinaviens klippegrund aller- 
sydligst i Stenshoved træder ud til Østersøen, møder os den 
næste havn, den sidste i rækken af landgangssteder på den 
store skånske kystslette, der sammenhængende begyndte ved 
Hallandsås. Det er Simris, hvis navn af ældre topografer er 
bleven sammenflettet med Kimbrernes udvandring. Strax 
ved denne havn møder os to -lev og i nogen afstand findes 
to til; det eneste -løse ind mod skovåsen. Frøslev ligger mest 
afsides af -lev; men skal det have den forbindelse med 
havn, som det mere og mere går op for en, er særegen for de 
skånske -lev, kan det ikke være direkte, skønt det ligger nær 
ved havet, men over Simris, ti havet er udfor Frøslev havne¬ 
løst på adskillige mil. Nordgrænsen for bygden dannes af 
Linderødsåsen, som ved sin fattigdom på gamle stednavne 
viser, at den tidligere har udgjort et vigtigt skel, ude ved ha- 

Anrb. f. nord. Oldk. og Hist. 1916. 3 

vet omtrent 4 danske mil bredt, hvad der nu i det væsen¬ 
lige er bleven udslettet ved den ret unge bebyggelse, hvoraf 
Albo herred er fremvoxet. 

XII. Krlstianstadbygden. 

Hasleo — Araslaf — Rabeløf — Østarslof — Hercha <Hertha-Jlef — 
Skippersleo — Alwarsløph — Rothalof — Dyarløo — Aresleo — W’ith- 

inysløff (Vikingslof )— Skouløse. 

XIII. Iføbygden. 

Guthælef. 

XIV. Linderødsåsen. 

Sunnersløf — Stenkeløse — Rimmelse. 

XV. Almeås Nedrebygd. 

W'a'stcrlaaf — Emislcv — Fyærdeloff — Baldinyslef — Rættelev — 

Gu miøse. 

XVI. Almeås Øvrebygd. 

Rødsløff. 

XVII. Helgeåbygden. 

Anderløf vist sekundært. 

Hvor fjældet trækker sig tilbage fra kysten hinsides Lin¬ 
derødsåsen, har vi igen klitterne. De danner landets værn. 
næsten til Skandinaviens skærgård tager sin begyndelse ved 
Blekinggrænsen. De følgende bygder i Skåne udgør til en vis 
grad et samlet område, hinsides den sammenhængende ås, 
der løber gennem Skåne fra nordvest til sydøst, skilte skarpt 
fra alle før behandlede. Når man, som det er sket her, lader 
bygderne i Skåne stå i forhold hver til en bestemt havn, er 
disse bygder en helhed, alle samlede om Helgeå og dens 
sideåer og fælles om den eneste havn Åhus (Aos), hvor åen 
skærer gennem klitrækken. Indenfor ligger et tladt, sandet 
land med unge navne, så en stor, grund sø med sumpede 
kyster, og først inde bag den begynder vor hovedbygd, der 
er aldeles enestående ved den fuldstændige fraværelse at 

-inge ved siden af tilstedeværelse af hele 12 tæt sammenslut¬ 
tede -lev. 1 Færlev sogn alene findes tre: Al verslev, Bjærlev, 
Roelev. Disse kan dog ikke som på Skånes vestkyst ligge i 
flugt efter hinanden på een linje, men er på grund af landets 
naturforhold, den begyndende klippegrund, som kun i dal- 
førerne egner sig til større bebyggelse, nødt til vifteformet at 
sprede sig op langs Råbelevsøen, langs selve Helgeå og langs 
dens sideå Vingeå. I nord danner en tæt skovmur grænsen 
mod Helgeåens øvre bygd, mod øst og syd er sandsletten, 
mod vest ligeledes en skovmur, der skiller fra sideåen Almeå. 
De få -stad ligger alle i udkanten udenfor -lev. Linderøds- 
åsen har sat en absolut grænse for -høj. Et enkelt -løse til 
siden. Til -torp bliver der kun liden plads. 

Til denne hovedbygd slutter sig forskellige sidebygder. 
Mod øst ved Iføsøen er et enkelt -lev plantet midt i et om¬ 
råde, som ude på sandsletten i syd kun har -by og -tofte, 
men oppe i skoven mod nord kun -stad, og som er ligeså 
rent som Helgeåens hovedbygd for -inge. Et andet -lev lig¬ 
ger syd for hovedbygden på grænsen af sandsletten og Lin- 
derødsåsen med 2 -løse langt inde på denne. — Højere oppe 
ved Helgeå og ved dennes sidevandløb Almeå hinsides skov 
dannes en ny bygd, snæver i tætte skove. Her optræder -inge 
meget talrigt, ganske i modsætning til Nedrebygden ved Hel¬ 
geå, men ved siden af dem findes der 5 -lev og et enkelt -løse. 
Disse findes dog kun ved det nederste af Helgeås løb inden¬ 
for området og ved den nedre Almeå; højere mod nord ind 
mod Småland forsvinder alle gamle endelser undtagen den 
ældste: -inge og et enkelt -stad. — Og i vestlig retning er der 
først øverst oppe ved Almeå et isoleret - lev, sydvest for Hel¬ 
geåens hovedbygd; også det mellem -inge. 

Skånes -inge findes i alle bygder undtagen bemærkelses¬ 
værdigt nok omkring Kristianstad og herfra til Blekinggræn- 
sen; forholdsvis få er der, når man tager de andre gamle 
stednavne med i betragtning, på hele Søndcrslelten fra Lom- 

mebugten og om til Stenshoved; men særlig mange er der 

1 den nordlige og indre del af landet; fra Skeldervigen indad, 
om Rønne- og Vegeåer, ved Ringsøen, allerflest lige nord for 
det område ved Kristianstad, hvor der slet ingen -inge er, 
men tæt med -lev. Selvfølgelig i forhold til de andre sted¬ 
navnes tal, ikke i forhold til arealet, ti deres talrighed i så 
henseende retter sig naturligvis meget efter egnens ævne til 
at lade sig opdyrke og befolke. -Inge i Skåne er en indlands¬ 
dannelse ganske i modsætning til Sælands -inge. Af de 117 
ligger kun 18 ikke V* dansk mil fjærnet fra stranden, kun 31 
ikke en mil fra den; 40 ligger fra en til tre mil fjærnet, 46 
mere end tre mil. Og at ligge borte fra kysten vil i Skåne 
sige at ligge i skovland. 

-Lev viser sig i forhold til -inge absolut som en kystdan- 
delse. Selv om kun 11 ligger ikke V* mil fra kysten, er der 
o. 30 af 71 i ikke en mils afstand fra denne, eller ligesåmange 
som tallet er på de langt talrigere -inge, der ligger indenfor 
samme begrænsning; 30 ydermere ligger mellem en og 3 
mil fra stranden, men kun 10 mere end 3 mil. Mens 22 -inge 
ligger mere end 5 mil inde i landet, er det kun tilfældet med 

2 -lev. Anstiller man en sammenligning med Sæland angå¬ 
ende både -inge og -lev, får man et meget mærkeligt resultat. 
I Sæland er -inge overvejende en kystdannelse, i Skåne en 
indlandsdannelse; i Sæland findes -lev i masse i landets 
hjærte, her sendes kun enkeltstående repræsentanter derind. 
Man kommer til at tænke ved dette. 

Dertil kommer andet interessant ved -lev, når man mere 
indgående gransker beliggenheden. Kortet spiller her en vig¬ 
tig rolle ved bevisførelsen. 

Skånes kyster er ret utilgængelige og ikke rige på natur¬ 
lige anløbssteder. Lavvandede grunde udenfor, klitter og 
sidestrækninger indenfor kystlinjen er det almindelige. Mær¬ 
keligt er det nu at se, hvorledes netop de steder, der i histo¬ 
risk tid og til vore dage har været landets havne, står i nøje¬ 
ste forbindelse med de skånske stednavne på -lev. Man er 

fristet til at sige: hver havn har sine -lev inde bag sig, og 
man kan med sikkerhed hævde: hver -levbygd har sin havn. 
Den gennemgang af Skånes topografi, der lige er foretaget, 
vil tydelig vise dette, og den vil vise een ting til, hvorledes 
-lev er ordnet i linjer, der udgår fra disse havne; tættere sam¬ 
menliggende, undertiden ligefrem i klynger ude ved kysten; 
længere fra hinanden, men dog på række inde i landet. Med 
undtagelse af en enkelt bygd, der af naturlige grunde har 
måttet forgrene sig, udsender disse lange linjer af -lev kun 
få udposter til siden. De vandrer lige efter næsen indefter. 
De er som spyd, der er slyngede ind mod landet ude fra ha¬ 
vet, det ene ved siden af det andet. Jævnfører man den regel¬ 
mæssighed, den sluttethed, hvormed de skrider henover slet¬ 
ten, med det kaos, hvori de andre gamle navne ligger mellem 
hverandre, fristes man til at sige, at de er anlagte planmæs¬ 
sigt, således at den ene række ikke kom til at genere den 
anden. Det vil være umuligt at ordne de andre i linjer eller 
om et centrum. -Lev findes næsten uden undtagelse kun i 
frugtbare egne; men mange frugtbare egne bliver liggende 
uden at beriges med stednavne af denne endelse, og de egne, 
de undgår, er dem, der ingen havne har. Man får en mis¬ 
tanke om, at det ikke er topografiske årsager, der ligger bag 
forekomsten, men historiske. 

Og det ikke historisk på den måde, at navnet har dannet 
skole og af kulturgrunde eller af efterlignelsesdrift — som en 
mode, som noget praktisk — er bleven anvendt på nye lo¬ 
kaliteter eller til omdåb af gamle, men at -levbygderne er 
fremkomne ved en indvandring ikke bare af navnet selv, 
men af nye folk, som bragte det med. En indvandring ikke 
til et ubeboet land, men til et allerede beboet, hvad de jævnt 
hen over landet spredte byer med den ældre form -inge vi¬ 
ser. Når den ældgamle og ansete endelse -inge, der som på¬ 
vist af Steenstrup er et navn på store byer, forekommer 
sjældnere i tæt befolkede egne end i mindre bebyggede, kan 
denne tilsidesatte rolle forklares således, at de engang har 

været der, men med -levindvandringen skiftede de navn. 
Var -lev fulgt efter -inge ikke som følge af en indvandring, og 
det vil i disse ældgamle barske tider sige det samme som for¬ 
årsaget af en erobring, men under en mere fredelig afløsning 
af det ældre navn med det nye i forbindelse med forandrede 
social-agrariske forhold, den enkeltes overtagelse af jorden, 
vilde sikkert endnu færre eller slet ingen -inge have holdt sig i 
de brede bygder. Gennem antagelsen af en erobring forstås 
også, at -lev formindskes i tal, efterhånden som man kom¬ 
mer ind i landet, og tilsidst i modsætning til -inge forsvinder. 
Ude ved kysten lagde erobrerstammen beslag på forholdsvis 
meget af jorden, men længere ind kom den ikke så talrig og 
magtede kun at omdøbe enkelte byer. Således kom -inge — 
de der blev tilbage — til at ligge i gennemgående fattigere 
og mere afsides egne end -lev, netop fordi de i så udstrakt 
grad er blevet ombyttet med -lev. Forholdet ved Helgeå vil 
jeg her særlig fremhæve. 

En støtte for hypotesen om en erobring fås gennem et 
overskue af beliggenheden af de danske stednavne i Dane- 
lagen. Et indgående studium af disse har aldrig fundet sted 
fra dansk side, så rige oplysninger om mangfoldige gamle 
danske kulturforhold det end vilde bringe; men alene et 
løseligt skue over de danske stednavne, hvoraf den aldeles 
overvejende mængde ender på -by og -torp, viser, hvorledes 
bebyggelsen med dem begynder ude ved havnene på øst¬ 
kysten eller ved et anløbspunkt oppe i en større flod og sam¬ 
les i tætte klynger om disse for derefter mere spredt, men 
dog delvis i lange rækker at gå ind i landet. Forholdene kan 
ikke have været så forskellige i folkevandringstiden og i vi¬ 
kingtiden, at man ikke har lov til at slutte fra den yngre 
foreteelse tilbage til den ældre. I England var det jord, 
erobrerne vilde hav e, og det kan også antages om de stam¬ 
mer, der i ældre tid søgte til det frugtbare Skåne. Og et æn- 

« 

dret navn på byen var det bedste middel til at slå fast for 
samtid og eftertid, hvis jorden var. Det var som at hi det 

skrevet ind i skødeprotokollen. Derfor skifter forledet til den 
endelse, der var den gængse i Danmark, dengang Danelagen 
blev taget og pløjet, karakter i England. Det er ikke som 
herhjemme Dal- og Høj- og Bro- i en fredelig erhvervelses 
tjænesle, der føjes til -by, men det er beslaglæggerens navn. 
Blot er der den forskel mellem Danelagen i 9.-10. årh. og 
Skåne i folkevandringstiden, at det i Skåne kun er de store 
høvdinger, der bliver navngivende, ikke hver fri mand, der 
slog sig ned i en måske iøvrigt angelsaxisk befolkning; derfor 
er der ti -by i Danelagen for hvert -lev i Danmark. 

Således kan det anses for fastslået, at de to landsdele 
Sæland og Skåne, skønt de ligger nær op ad hinanden, og 
skønt deres forbold i fortid som i nutid må have lignet hin¬ 
anden meget, frembyder ejendommelige modsætninger i be¬ 
liggenheden af de betydeligste og ældste stednavne. Ens¬ 
artede navne har ganske forskellig beliggenhed. I Sæland er 
-inge mere en kystdannelse, i Skåne en indlandsdannelse. I 
Sæland er -lev mere en indlandsdannelse, i Skåne en kyst¬ 
dannelse. I Sæland ligger -inge og -lev trods forskellen mel¬ 
lem dem mange steder inderlig sammenknyttede. I Sæland 
kan -lev ikke trækkes på tråd eller formes som klynger med 
en komethale efter sig, mange steder ikke engang samles i 
grupper, der skarpt kan udsondres fra hinanden; i Skåne 
danner de så ejendommelige linjer. I Sæland er -lev næsten 
allevegne uden forbindelse med en havn, i Skåne har hver 
eneste -levgruppe sin havn, og der er egentlig ingen havne 
uden der, hvor der er -lev. 

Når man så skal overveje, i hvilket af de to lande -lev- 
dannelsen er opstået, taler beliggenheden af -lev for Sæland. 
Den bevægelse, der i Sæland førte til, at enkelte høvdinger 
togjorden i besiddelse for sig, har avlet misnøje og forårsaget 
udvandring. Og hvor var det behageligere for udvandrer- 
skarerne at slå sig ned end i det Skåne, der lige overfor vin¬ 
kede med sine grønne marker og græssende kvæg. Hvad der 
i Sæland var en beslaglæggelse af slægtens jord, blev i Skåne 

en erobring på fremmed grund. Ikke at der altid er foregået 
en samlet, planmæssig udvandring og et dertil svarende land- 
nam, men snarere sådan, at efter de første voldsomme frem¬ 
stød er der kommen en overskibning fra tid til anden, en 
landsbys indbyggere etstedsfra og et par mænd med husstand 
andenstedsfra, aldeles som det må formodes i England og som 
det andensteds kendes fra kolonisation. Nær kysten holdt 
man mest af at bo, der havde det tidligere folk dog ryddet 
og dyrket mest, der var havnene, der både kunde tjæne som 
handelspladser, som udgangspunkter for en ny ung slægt, 
der måske andensteds vilde nytte det exempel, deres fædre 
havde givet ved at tage land her, og som tilbagetogsstil¬ 
linger, hvis man var nødt til at opgive indlandet. Ind ad 
landet til blev -levbebyggelsen tyndere, den ældre befolkning 
blev ikke i den grad fortrængt; inderst, i skovbygderne, er 
der kun bleven lagt et enkelt -lev, hvor den nye stammes 
medlemmer boede tæt og sikkert sammen, beherskende om¬ 
egnen, således i Vombsøbygden, inderst i Malmøbygden, 
ved den øvre Almeå, nord for Linderødsåsen og allernord- 
østligst. 

Som i Sæland har vi i Skåne -løse i en vis afhængighed 
af -lev. -Løse er i Skåne tilstede i et langt mindre tal end på 
øen, de findes i fortsættelse af lev-kæderne eller ud til siden 
for disse, undertiden ud fvidende større mellemrum mellem 

/ V 

de enkelte led i kæden. Men de enkelte -levgrupper frem- 
byder ikke et ensartet skue. Torekov- og Skeldervig-lev fort¬ 
sættes ikke i et eneste -løse, Helsingborgkæden har ved hver 
ende henholdsvis 3 og 1, dette sidste opad skoven, Lands- 
krone-lev har tre ud til siden, hvoraf det ene også op ad 
skoven. Op ad det yderste -lev mod sydvest ved Malmø ligger 
Ty velse. To -lev i Trelleborgrækken har givet plads til et 
-løse mellem sig; et står dem ret nær, to noget fjærnere inde 
ved skoven. Østkysten og det indre er langt fattigere på -løse. 
Et ved Simrishavn, 2 (usikre) på nordsiden af Linderødsåsen; 
to er i Helgeåbygderne optaget mellem de fornemme -lev, og et 

findes ved Vombsøen nær et -lev, men ikke et i de egenlige 
skovegne med de mange -inge. Kun eet sted har vi et tilløb 
til en lignende samlet -løsedannelse som i Merløse herred og 
Nordøstsæland, midt på sydkysten. Her har -levbevægelsen 
kun affødt een repræsentant, Gunrrerlev ved Ystad, men fra 
dette -lev skyder fem -løse sig op i landet til den skov- og 
sørige egn ved Søvde. 

Om -høj, der i Skåne er en meget interessant endelse, 
skal kun for -lev og -løses skyld siges det, at der intet forhold 
kan påvises mellem denne endelse og de to andre. Lidt mere 
om -stad, hvor samhørsforholdet hædre kan skimtes. Lokali¬ 
teterne med -stad findes knyttede til -lev, idet de supplerer, 
udfylder huller, går ud til siden eller fortsætter indad i landet. 
De kommer her til at gå på egen hånd, vover sig længere ind 
og op i skovbygderne. Meget få ligger derimod nær kysten. 
-Stad er næst efter -inge den hyppigst forekommende gamle 
stednavne-endelse, og kun en eneste bygd, af de mindste, er 
fri for den. Men Østskåne har den forkærlighed for; i alle 
bygder ved Øresund findes tilsammen kun o. 20, i de andre 
o. 60. Somme steder behersker de helt området. De er fire 
gange så talrige som i Sæland. Forbindelsen med -lev er 
tydeligst, hvor de ligger i kres udenom et enkelt beherskende 
-lev, således ved Vombsøen, ved Linderødsåen, i Ahneåens 
øvre bygd. Ved Iføen har det enkelte -lev i sin sydlige om- 
kres alene navne på -by, i sin nordlige på -stad. 1 sammen¬ 
ligning med -løse forekommer -stad at være yngre, fordi dets 
repræsentanter ligger mere afsides og på ufrugtbarere jord, 
på sand (ved Vombsøen), på fjældgrund (på Linderødsåsen 
og nord for Ifø). 

Men selvom -levnavnene skyldes en indvandring og -løse 
rimeligvis også hører erobrerfolket til, må man vel vogte sig 
for at opfatte -stad på samme måde. Det er rimeligt at tro, 
at inden længe er de to stammer, den hjemmehørende og 
den ny tilkommende, der sprogligt og folkeligt sikkert stod 
hinanden overmåde nær, smæltet sammen, og det er deres 

fælles rydningsarbejde, der har lagt -stad udenom de ældre 
navne, et arbejde, hvis fortsættelse vi igen har i navnene på 
-um og på -by. Nar -stad er så meget talrigere i Skåne end i 
Sæland, bliver det vel at forstå sådan, at Sæland til den givne 
tid, da endelsen anvendtes, enten ikke havde folkemateriale 
tilovers til nyrydning eller ikke så megen jord, der med ti¬ 
dens forudsætninger egnede sig til opdyrkelse 1 . Overskues 
de fem gamle navnegrupper under eet, vises også til en vis 
grad Sælands prioritet pa -lev -løse. 1 Sæland findes o. 130 af 
disse to stednavne mod o. 90 af de andre tre, i Skåne er for¬ 
holdet o. 100 mod 200. 

Forholdene ved Helgeå i Nordøstskåne er særlig belærende 
for opfattelsen af stednavnenes historiske sammenhæng. Syd¬ 
ligst ude mod kysten og mellem de to største søer masser af -by 
(og det dermed sammenhængende -tofte). En lignende bebyggelse 
med -by findes noget østligere hinsides Ryssbjærget i Lister, hvis 
flade dele haren aldeles lignende karakter: sand og sump. Denne 
Blekings vestligste del hører i disse gamle tider intimt med til 
Skåne. Ret påagtelsesværdigt er det, at af runestenene fra Ble- 
king med ældre runer findes i -bvlandet Lister de tre (Istaby, 
Stentofte, Sol vesborg), og den fjærde (Bjørketorp) i sognet Listerbv, 
hvor der er en række -by. Indenfor -by (-tofte) kommer ved Helgeå 
den samlede masse af-lev (med to-løse), ved søerne og op langs 
hovedaen og dens største vestlige tilløb, sekunderede mod øst, vest 
og syd af mange -stad og endel -um, hver af disse tre sidste grup¬ 
per samlede om et midtpunkts-lev. Men mod nord og nordvest, 
højere oppe ved Helgeå og Almeå, blandes -lev med -inge. og 
nordligst og nordvestligst har vi ublandet -inge-område. Hele 
denne udstykning eller sammensætning kan — synes det mig — 

* Overfor visse navne på -stad bor der næres en mistanke om ægt¬ 
heden. Det gælder især nogle af navnene af den hyppige form Hagestad. 
Hagstad, Hejstad. -Stad er nemlig ikke et ord. som går af brug i sproget. 

1 middelalderen er det anvendt i Jylland som stednavn i formerne Husted 
(Vestjylland). Byggested osv. Hagested er vist sammensat med Hage (Have), 
altså ikke med et personnavn. De er ubetydelige lokaliteter, tindes i 
afsides skovegne, og intet af dem er optegnet tidligere end 1611 — 24. 
Derimod ligger det sælandske Hagested, som allerede kendes fra Valde¬ 
mars Jordebog. i en ældgammel opdyrket egn og kommer af fortids¬ 
navnet Hake. Også Brendestad kan der være tvivl om. Det bar til forled 
det ord Brende. der er sa almindeligt for rene nvrydd. 

let forklares. Den ældste og oprindeligste endelse er -inge, som 
foruden sit nuværende råderum tidligst også indtog den plads, 
der nu er okkuperet af -lev; tilsammen de frugtbare og let til¬ 
gængelige dele mellem storsøerne og op i dalgangene. Derimod 
var sand- og sumpsletten mellem søerne og havet ubeboet som 
mindre frugtbar, og ligeledes Linderødsåsen og de andre indre 
skovegne borte fra åerne. -Lev-folket, der ikke søgte ny jord ved 
rydning, men gammel ved erobring, tog ikke sandsletten i besid¬ 
delse, selv om det er kommet gennem den ude fra havet over 
6 

Ahus, men det tog land i den sydlige og bedste del af -ingebyg- 
den, hvor det bredte sig i den grad, at alle -inge forsvandt. Højere 
oppe blev ikke alle -inge fortrængte, og øverst oppe kunde -lev 
slet ikke få fodfæste. Derimod skydes et enkelt -lev mod syd, et 
mod vest og et mod nord, og om dem samles senere en -stad- 
bebyggelse, der igen blev fortsat med -um; de, der hører til øst¬ 
gruppen, ligger i Bleking, ikke i Skåne. Sidst, da den gode jord 
var brugt, toges kystsletten ind til bosættelse med -by ved -by 
og -tofte ved -by . 1 

At -lev og -løse ligger på en ejendommelig forskelligartet 
måde i Sæland og Skåne, tør være fastslået. Nu skal det vise 
sig, hvad forhold disse stednavne frembyder, når de under¬ 
søges i andre egne. Om de ligger som på Sæland eller som i 
Skåne? Mest interessant vilde det være, om man kunde på¬ 
vise, hvorledes de to stednavnes udbredelse svarer til den i 
Skåne. Jo flere exempler der kan fremføres, som uddyber 
modsætningen mellem Sæland på den ene side og alle andre 
egne på den anden, des mere sikker bliver hypotesen om, 
at en erobring, udgået fra Sæland, den dag i dag sætter sig 
mærke i stednavnenes fordeling. Den orden, hvori jeg tager 
landskaberne, er tilsyneladende noget ud og ind, men af¬ 
hænger i virkeligheden af, hvad min bevisførelse kræver. 


Fyn. 

Ligesom Sæland og Skåne kan Fyn deles i udprægede 
skovegne og ligeså udprægede skovløse egne. De første er 
karakteriserede ikke blot ved store rester af den tidligere 

1 Hos Lindroth (Gflinge hårads gårdnamn. Fornvånnen 1911 har jeg 
intet fundet til ovenstående skildring. 

skovrigdom, men også ved fraværelsen af stednavne af de 
ældste former og ved hyppigheden, ja tildels overvægten af 
så unge navne som de, der ender på -holt, -rød og -skov og 
antyder egnenes tidligere udseende. Fyns største og mest 
udprægede skovland har faldet sammen med det nordvest¬ 
fynske højland, som samler om sig de inderste, mest bakkede 
og endnu mest skovfyldte dele af Odense, Skovby, Vends og 
Bag herreder, og som har sin midte i det store Vissenbjærg 
sogn, der i addre tid dannede et eget birk eller hørte snart 
til et, snart til et andet herred, hvad der vidner om lidet 
fæstnede forhold, som de findes i unge samfund. At såmange 
herreder støder sammen her, viser også strøgets tidligere af- 
sondrethed og afsides beliggenhed. Her har vel oprindelig 
for alle omliggende bygder været en stor fællesalminding 
uden fastslåede grænser. 

Den dag i dag mærkes det, når man med hovedjæm- 
banen kører gennem Fyn fra øst til vest, at man en god mils- 
vej vest for Odense kommer ind i nye landskaber. Istedenfor 
ganske fladt, helt opdyrket jordsmon med kirke på kirke tæt 
efter hinanden, har man nu bakker efter bakker og bakker 
over hakker, sma lunde i talrig mængde og større skove, men 
kun den ene kirke Vissenbjærg i Fyns største landsogn, ind¬ 
til man efter halvtredje mils kørsel hinsides Gelsted kirke- 
hakke igen glider ud i det jævne land med talrige kirker men 
ingen skove før ved Lillebælt. På et kort vil man også over¬ 
raskes ved at se, hvor kirkefaltigt landet er, og hvorledes de 
nærmeste kirker alle ligger ligesom fravendte højlandet, kir¬ 
kerne mod nord nordligst i deres sogne, de mod vest vest¬ 
ligst osv., så helt ned i 12.-13. århundrede var højlandet ret 
folketomt, og endelserne -holt, -rød, -skov må skrive sig fra 
en sen tid. Mod nordvest har skoven gået ud til havet mel¬ 
lem Middelfart og Bogense, mod nordøst har skovgrænsen 
været omtrent jævnløbende med Odense-Bogense landevej, 
en halv mil syd for denne, og mod syd har skoven sendt en 

tunge, der stadig indsnævredes, helt ned mod de Fynske 
Bjærge. 

Det sydlige Fyn har udgjort en lignende skovegn, omfat¬ 
tende næsten alt det af øen, som ligger syd for hovedlande¬ 
vejen Nyborg-Bøjden. Kun i en smal stribe langs havet mod 
syd og øst ligger kirkerne tæt, i det indre er der også her få 
kirker og store sogne. Navne, der tyder på tidligere skov, er 
de overvejende, ældre navne savnes næsten fuldstændigt. 
Forbindelsen mellem de to således udskilte områder udgø¬ 
res af »Bjærgene« i Sydvestfyn, der ligesom halvøen Horne- 
land der udfor har været gammelt skov- og hedeland og næ¬ 
sten ingen rigtig gamle stednavne har. 

Ved den nordvestlige storskov deles Fyn strax i Vesten¬ 
skovs og Østenskovs. Fyn Vestenskovs er de vestlige dele af 
herrederne Vends og Båg, men disse er igen hver for sig selv¬ 
stændige gamle bygder, idet de skilles ved en stor skovstræk¬ 
ning med dårlig jord og svære bakker, der udgående fra det 
indre strækker sig til Tybrindvig. Fyn Østenskovs, der er 
langt større, får igen en rimelig tværdeling ved Odense fjord, 
og denne fjord fortsættes som skel ind til storskoven i en 
egn over Odense med -torpnavne på sent indtaget jord. Nord- 
fyn, det land, der den dag i dag i særlig grad kaldes »Sletten« 
på grund af dets jævnhed og skovløshed, Lunde, Skam og 
dele af Skovbv herred, er således adskilt fra den østfvnske 
hovedbygd. Denne kan så atter deles ved en større skov¬ 
strækning (skove og navne på skov), der kan skimtes om¬ 
trent fra Nyborg fjords sydende lige i vest over til Odense å. 
Hovedbygden deles derved i et Nordøstfyn og et Indfyn, det 
første væsenlig bestående af Bjærge, Asum, Vinding og den 
sydøstlige del af Odense herred, det andet af dele af Salling 
og Gudme herreder. Det tilbageblevne af disse to sidste her¬ 
reder hører sammen med Sunds herred til den sydlige stor¬ 
skov. 

Ialt får Fyn således to skovbygder eller rettere fordums 
ubygder og fem slettebygder; kundesidstevedkommerosher. 

STUDIER OVER DANMARKS OLDTIDSBEBYGGELSE. 


I. Nordøst-Fyn. 

Agnslev — Cl verslev — Hunslev — Horlev — Marslev — Holloff — 
Volderslev — OsterlofJ' — Årslev — Ferreslev — Hiellose — Stenløse 

— Lundløsæ — Mule — Nicerthøu. 

Nordøstfyn har en del af Fyns -inge, dog ikke såmange 
som Indfyn, men mange flere end Sletten, liggende spredt 
over området, dog alle i udkanter eller inde mod skov. Det 
har endvidere 10 -lev, spredte, men som helhed mere cen¬ 
tralt liggende end -inge; endelig fjærnt fra kysten 3 -løse og 
4 -sted. Af de 3 -høj interesserer os de to, det ene, Måle, yderst 
ved Store Bælt nærmest Sæland, det andet, S. Nærå, sydpå i 
området, men hvis næste bygd tages med, da overmåde cen¬ 
tralt i den samlede masse af -lev. Både Nyborg fjord, Ker- 
tinge nor og Odense fjord ligger nær de yderste -lev mod 
nord og øst. 

II. Indfyn. 

Weleleue — Hillerslev — Gesterløwe — Gyscel — Lundlose — Syblost r. 

Indfyn, den store sænkning mellem de fynske højlande, 
gennemstrømmes af Odense ås øvre løb og er uden di¬ 
rekte adgang til havet. Det er den del af de danske øer, 
der er rigest på -inge. En række af dem findes ned langs 
Odense å. De skyder sig tværs over øen fra nordøst til 
sydvest. Derimod er -lev kun få i tal. To -løse er liggende 
langt mod sydvest ind under de Fynske Bjærge. Et -høj lig¬ 
ger længst mod sydøst; -sted findes kun mod vest. — Så tæt 
bebygget har allerede i meget gammel tid Indfyn været, at 
hovedbygden sammen med den sydvestligste del af Nordøst¬ 
fyn slet ingen plads har fået til -torp, dengang folkeforøgel- 
sen i en senere tid nødvendiggjorde udflytning, mens i andre 
store dele af Fyn -torp er den ældste og hyppigste navneform 
og i visse skovegne slet ikke findes, fordi den har været for 
gammel til at blive brugt. -Torp fattes over en strækning, der 
er tre mil lang og over to mil bred; kun et ensomt Højrup 
findes indenfor dette strøg. Derimod ligger -torp i denne bygd 
til alle sider ind mod skovegnen, og der er mange i den 

smalle sidearm, gammelbygden sender ud mod øst med nav¬ 
nene Gislev, Svindinge og Langå, og ligeledes på de Fynske 
Bjærges nordøstskråning mod Arreskov sø og Odense å. 

III. Sletten. 

Særslev (ved Sæsbi/hoved) — Hjorslcv — Ørreslev (Otterup) — Frammeleff 
— Si/lhcslof — Emer In/J' — Bedeslev — Rod herslef — I gtjcrslev — Ørres¬ 
lev (Sonderso) — Wixlof — Koslerslev — Hemmerslev — Særslev — Har- 
reslev — Hadesleff — Grindluse — Xierdounr (Siærthug). 

Sletten kan gennem områder med kun -by og -torp deles 
i to underbygder. De få -inge ligger i udkanten, et er tryk¬ 
ket ind i Fyns nordvestlige storskov. -Lev er meget tal¬ 
rige; halvdelen af alle fynske hører hjemme her. Indenfor 
hver af de to undergrupper, som kortet viser, ligger de hin¬ 
anden meget nær, så nær, at to sogne besidder hver tre, hvad 
der omtrent er enestående (jfr. Kristianstad-bygden). Særslev 
sogn har sine på 4600 tdr. land, Otterup sogn sine på 2400. 
De vestlige peger mod Bogense havn, østligt danner-lev som 
en bro, der strækkersig helt fra Klinte strand til Odense fjord. 
Bægge disse vande kom endnu for 100 år siden hinanden 
langt nærmere end nutildags, idet store inddæmninger har 
øget afstanden. Det eneste -løse ligger noget til en side; det 
eneste -høj ligger nær Klinte strand ved begyndelsen af en 
•levgruppe. Endelsen -sted er ikke repræsenteret, men der 
er måske en æquivalent for den i 6 til siden liggende navne 
med endelsen -vese, (Aalvesæ, Sundruse osv.), hvorpå der 
imidlertid her ikke nærmere kan gås ind. 

De gamle stednavne ligger således i to sammenslutninger. 
Senere i tiden forenes de to halvbygder, en række -by lægger 
sig ud mellem dem og om -by ordner sig igen mange -torp. 
Det må være i meget gammel tid, at skoven er forsvundet på 
den nordfynske Slette, ti inde i den gamle bygd er ligesom på 
den sælandske Hede ikke eet skovnavn tilbage. Kun nævnes 
1428 Ruttæ i Bedeslev sogn (Kirkeh. Saml. 4. R. V. 757). I 
sin helhed er Slettens navnegivning så enkel, i det væ¬ 
senlige indskrænket til de navneformer, som allerede er an- 

sttdikr oveh Danmarks oldtidsbebyggei.sk. 

førte; kun i udkanterne kommer flere til, særlig -næs på den 
odderige kyst: Bogense, to Egense, Agernæs. 

IV. Vissenbjærg Skovbygden 

har kun negativ interesse for os som skel mellem bygderne 
med de gamle navne og skal ikke her analyseres. To -inge er 
ikke sikre. 

V. Vendt Herred. 

Inyslev — Rodersloff — Balslev — Øtheslaff. 

Vends herreds gamle bygd har ligget så lunt og indeslut¬ 
tet som få kystegne, med storskovens bakkeland mod øst og 
syd og med strandskove langs hele yderkysten, hvad ret 
store rester og mange navne endnu tyder på på hver eneste 
halvø, Strib-landet, Hinsgavl, Fynsnæs, Rudnæs, Iversnæs. 
Også øerne Fænø og Brandsø har båret skov og Jyllands 
Lillebæltskyst ligeså. Men samtidig var der indgang til stille 
vige, der lå i læ for hav og vind og fjende bag Fænø og det 
lange Fynsnæs, og dog gav nem vej ud til andre farvande 
og andre kyster. Tidlig er her fremstået en befæstet plads. 
Gamleborg (Gamborg). Men også i Båring vig kan der lan¬ 
des; det veed vi både fra 1849 og 1864. Med rette svarer 
herredets indre til det gamle navn: Vendeslet. Set fra høj¬ 
derne langs randen til alle sider, fra Tybrind bakker i syd 
så godt som fra Båring- eller Røjle-bakker i nord eller fra 
Gelsted kirkebakke i øst, ligger det som bunden af en kedel. 
En kedel, som har det frugtbareste dybe muld, ikke stærkere 
leret, end at oldtidens ufuldkomne redskaber let har kunnet 
arbejde i den. »Når Gamborg ej har byg, så Gud nåde Dan¬ 
mark«. Fra middelalderen fuldt med tætliggende kirker, mens 
herredets rande har færre kirker og større sogne. De 4 -lev, 
alle kirkebyer, ligger i den indre del af herredet. Intet -løse, 
måske et -sted, kun eet høj, som ikke er helt pålideligt 1 . 

1 Kileso. jfr. Kllishoj i Himmerland og Kiso pa Mors. Af-so kan nav¬ 
net ikke komme. 

Vends herred og Vissenbjærg højlandet kan i deres modsæt¬ 
ning til hinanden sammenlignes med det franske geologiske 
ottetal. I Vends herred ligger de ældste navne inderst, og 
navnene bliver yngre, jo mere man nærmer sig randene. 
I Vissenbjærg højlandet med omgivelser bliver navnene 
gennemgående yngre, jo længere man kommer ind til cen¬ 
trum. 

VI. Båg Herred. 

liurdelose — Flemlose — Jorløse. 

Båg herred danner ligeledes en fortræffelig lun bygd mel¬ 
lem kystskove og storskove, men lader i sin helhed ikke til 
at være så gammel, forudsat at -løse er en noget yngre ud¬ 
vikling end -lev. Det kan allerede i Fyn være vanskeligt at 
afgøre, om et -inge er ægte; værre bliver det i Jylland. En 
by nordvestligst skrives nu Hygen og Hygind, men i ældre 
tid Hvging og er vist i virkeligheden et navn på -um, at jævn¬ 
føre med det sønderjydske Hygum og Hygum i Vardesyssel, 
der bægge i middelalderen ofte staves Hyging. Formen Hygen 
svarer til det fynske Seden, men også dette er vist ligt vest- 
jydsk Sædum. Ligeledes er Mygind her i herredet ikke sikret 
i denne form. Derfor kun 2 sikre -inge, intet -lev, intet -høj. 
Derimod de noget yngre endelser -løse og -sted. -Løse noget 
yderligere end -sted. 

Båg herreds strandskove har tidlig udgjort en sluttet 
strækning fra Hornebugt til Iversnæs, men er ved udhug¬ 
ning bleven delt i et sydligt og et nordligt parti. Denne 
rydning på Fyns sydvestligste kyst er sket i en tid, da det 
gængse nybygdnavn var -by; 4 sådanne og to dermed for¬ 
bundne -tofte findes på dette strøg. Også sydligere er der 
gjort et mindre betydeligt angreb på skoven med to -by og 
to -tofte. Senere indhug i bægge kystpartier med -torp. Med 
disse dele af Båg herred bør Stigsnæs i Sydvestsæland paral¬ 
leliseres, hvor man også tydeligt ser det samlede angreb af 
de forenede -by og -tofte. Den mellemste del af Hinsholmen 
er vel også et område af samme art med 3 -by og et -tofte. 

Aarb. f. nord. Oldk. og Hist. 191ft. 4 

VII. Sydfyn. 

Hele Sydfyn fra Hornebugten og sondenfor en indbuet linje 
om til Nyborg fjord er næsten blottet for nile stednavne. Der 
er to -inge, men intet -lev, -løse, -høj, og intet sted, der kan an¬ 
ses for ægte. Ialfald har den tid ikke sat nogen mærker her, der 
som ledeendelse har -lev og -løse, og den endnu ældre tid meget 
få. De ældste stednavne synes de på -bjærg at være, der i syd¬ 
ost optræder som navne på store landsbyer, derefter de på -by 
(-tofte); de er dog kun få i tal sammenlignet med deres mængde 
i andre fyns'ke egne, og ialfald er et exemplar fra den kristne 
tid: Kirkeby. Selv -torper er ikke talrige og nærmest samlede 
i grupper, tæt omringede af skov- og ødemarksnavne (-brænde, 
-feide, -holt, -rød, -lung, -dung). Kirkesogne bærer navn efter 
Tved og Ore uden forled og efter landsbyer med et så uanseligt 
efterled som -ager (2) og -bolle. Al leryngst er østkysten bleven 
opdyrket mellem Vejstrup og Frørup. Det hele er underligt, 
eftersom det meste af omradet er et særdeles frugtbart og jævnt, 
om end noget højtliggende land. Det bliver endnu underligere, 
fordi omradet langs hele sin nordlige buelinje begrænses af et 
land, der er overvættes rigt på tætliggende gamle navne, fremfor 
alt pa -inge. Igen i yngre tid er dele af dette land blevet tæt be¬ 
folket; i kystlandet mellem Fåborg og Svenborg og noget op ad 
Nyborg til ligger middelalderens kirker ualmindelig tæt, ofte nær 
sognegrænserne, og udenfor Øresundskysten og det nærliggende 
Ærø har vi for øjeblikket her den tætteste bebyggelse i Dan¬ 
mark. Der må fra de gamle tider ligge særlige forhold til grund 
for stednavnedannelsens karakter, andre end de som er givet 
af naturen. 

Endnu langt ned i tiden var Sydfyn meget skovrigt: Valde¬ 
mars Jordebog deler Gudmeherred i Hæreth utæn scogh ogouæn 
scogh, så en sammenhængende skovstrækning har skåret herre¬ 
det igennem fra nord til syd. Biskop Jakob Madsen sidst i 16 
årh. siger i sin visitatsbog: Dungskoff begynder i Gudme herred 
ved Sørelslage (?), er 3 mile og ender ved Rysebølle i Jerneskov 
i Sunds herred. 

Af interesse er det forst at se, hvorledes de to mest frem¬ 
trædende af de gamle endelser, -inge og -lev, forholder sig af¬ 
standsvis til kysten; 30 °/o af -inge, 27 % af -lev ligger ikke 
Vi mil fra kyst; men (37 °/o af -lev ligger mindre end en mil 
fra kyst mod kun 38 %> af -inge. Disse er en så afgjort ind- 
andsdannelse i sammenligning med hine. Kun 9 °/o af -lev 

men 19 °/o af -inge ligger mere end 2 mil fra kysten. Det er 
også tydeligt som helhed, at -inge ligger mere ind mod skov 
eller i de store bygder tilsidetrængt for -lev; som i Skåne, 
men modsat forholdet i Sæland. De andre stednavne er re¬ 
præsenterede i for ringe tal til brug for en statistik, men det 
er dog tydeligt for -løses og -steds vedkommende, at de ikke 
er midtpunktsøgende, og det gælder også om den ejendomme¬ 
lige nordfynske endelse -vese. I sammenligning med Sæland 
og med Skåne er -inge og -lev her rigeligere; derimod har 
Fyn forholdsvis kun halvt så mange -løse som Sæland og 
ikke halvt så mange -sted som Skåne. Jydske forhold for¬ 
beredes man allerede på gennem det ringe antal -løse. En¬ 
delsen -høj optræder ikke som i de to andre landskaber i 
sluttede masser, men af de enkelte, der findes, har måske 
nogle en fremragende betydning. 

Den hyppige forekomst af -lev på Sletten er i særlig grad 
værd at lægge mærke til. Klyngeformationen, nærheden ved 
hav og havn skrås overfor Sæland, og det forhold, at-inge træn¬ 
ges ud til siden, alt dette er omstændigheder, der minder om 
Skåne og får os til at nære håb for hypotesen om erobring 
ved et folk, som bragte -lev-endelsen med sig. Og det samme 
er at antage om bebyggelsen med -lev i Nordøstfyn og Ind- 
fyn. Den har også forhold til havn, ja der er tre, der kan 
strides om æren for den første landgang, Odense fjord, Ker- 
tinge nor og Nyborg fjord, alle vendte mod Sæland. Klynge¬ 
formen er mindre tydelig, men kendelig nok mindskes tallet 
på -lev indad i landet, samtidig med at afstanden mellem de 
enkelte -lev forøges, hvad der tyder på, at udgangspunktet 
for dannelsen er ved kysten, mens meget ejendommeligt 
-inge ligger indenfor langs randen af -levbebyggelsen. Her 
har den tidligere stamme fået lov at beholde sin ejendom, 
eller her er -lev-erobrerne senest komne til, i en tid, da 
det ikke længer var så magtpåliggende at lade et stednavne¬ 
skifte foregå, selv om måske en ændring i besiddelsesforhol¬ 
dene fandt sted. 

4* 

Forskellige havne mellem Nyborg fjord og Bogense kan 
have været benyttede ved dette fremstød mod den nærmest 
Sæland liggende del af Fyn. Men hele landsætningen kan 
også være foregået alene i den dækkede Odense fjord, hvor¬ 
fra en arm er gået dybt ind i Sletten, en anden sydpå op til 
mundingen af Odense å. 

Op til denne er vel skibene ikke nået, ti først i 17 årh. skal 
en hollandsk skipper have fundet sejlleden ind til åens munding, 
men derimod til Odenses tidligere og nuværende udhavn ved 
Klintebjærg, hvor fjordens eneste smalle løb nærmer sig fastland 
og Viggelsø giver læ. Måske har vi et vidnesbyrd om, at flåder 
samledes her i fjærn tid — jeg siger ikke hvilken — i navnet på 
denne ø, som i Valdemars Jordebog kaldes Wigælsø og 1533 
Viigelssjøø (Fynske Saml. IV., Dalum Klosters jordebog). Oluf 
Nielsen skriver (Un. Bl. I): >Vigelsø ...., af Vigulv, der fore¬ 
kommer i det isl. kvad Solarljod; at vi allerede har æ i anden 
stavelse, hidrører fra at denne er ubetonet, da tonen lå på første 
eller sidste stavelse«. Langt mere tiltalende end denne forkla¬ 
ring, hvor man fra Island skal hente et en eneste gang i litera- 
turen forekommende personnavn, synes det mig at jævnføre øens 
navn med Vigelsjø, Frøtuna sogn, Uppland, der 1367 kaldes Vigh- 
lisø, og atter at tyde dette som Viglidsø, Kamphærsøen, flåde¬ 
lejet. Et tilsvarende navn kendes fra Saxo som betegnelsen for 
det sted i Sæland ikke langt fra Odense fjord, hvor sælandske 
flåder samledes: portum, qui danice Hærvig, latine exercituum 
sinus dicitur. Og man kommer Wieglesdor ihu, som ved ar 
1000 var navnet på porten i Danevirke. 

Udenfor alle de -lev, der kan midtsamles om Odense 
fjord, findes kun de fire i Vends herred; men også Vends 
herred ligger dog med Båringvig ud til Kattegat og ikke så 
fjærnt fra Sæland. Derimod har Båg herred, som ganske 
vender bort fra Sæland og ved storskov er skilt fra Fyns 
hovedbygder, ikke fået et eneste -lev, men kun den fra -lev 
rimeligvis udgåede endelse -løse og det yngre -sted. Man kan 
sige, at det er de af Vends herreds -lev krævede -løse, som 
ligger her. Går vi ud fra Båringvig, er den samlede beliggen¬ 
hed af de tre navneformers repræsentanter i Vestfyn smukt 
typisk-skånsk; fire -lev forholdsvis nær hinanden, fortsatte 

i tre -løse på rad men med større mellemrum og med nogle 
-sted ud til siden ind mod storskoven. 

Fyns -løse er få i tal sammenlignet med Sælands eller 
selv med Skånes, men deres beliggenhed er aldeles den, som 
allerede er klarlagt i skildringen af de andre landsdele. De 
ligger udenfor -lev, i retning bort fra havet, her altså i ret¬ 
ning bort fra nordøst, hvorfra -lev udgår, men er dog absolut 
knyttede til disse. Nordøstfyn har yderst ved Odense å, som 
med een undtagelse ikke overskrides af -lev, tre -løse, og 
Indfyn har et inderst ved foden af de Fynske Bjærge. Slet¬ 
tens eneste -løse ligger nok nær havet, men vest for sin dev- 
gruppe, og endelig er der de nysnævnte i Båg herred, der 
ligeledes med Jorløse trænger frem til de fynske Bjærge, ja 
planter sig højt oppe i disse. Alle fuldstændig sikre fynske 
-løse er kirkebyer (tidligere også Hjalløse). Kun det noget 
tvivlsomme Søløse (Sybløsæ) har ikke været det. 

Også de få -sted har en afsides beliggenhed i forhold til 
-lev. Slettens store bygd har ikke et eneste; det er som 
Sletten i kort tid helt ud er bleven besat i den egentlige -lev- 
landnamstid. Nord for vinkellinjen Assens-Odense-Nyborg, 
hvor hovedmassen af -lev findes, er der ingen pålidelige. 
Pletvis fremtræder de derimod mod sydøst i udkant, mod 
sydvest i udkant, dertil et par i det indre. 

Resultatet af gennemgangen af de ældre stednavne på 
Fyn bliver netop det, der anedes ved Skåne, og der er givet 
yderligere støtte for hypotesen om en bevægelse, der til en 
vis tid er udgået fra Sæland. Til at styrke troen på en erobring 
tjæner også, at -levbevægelsen ikke nåede til Sydfyn, skønt 
det mod øst ligger Sæland ret nær. Det lader til efter sted¬ 
navnene, at Sydfyn har været et heltigennem øde land, og 
-levstammerne har hidtil vist sig som folk, der kun fæstede 
bo i egne, som allerede var under kultur, ikke i nogle, der 
først møjsommeligt skulde kultiveres. De var erobrere, ikke 
rydningsmænd, men i Sydfyn fandt de ingen -inge at om¬ 
danne. Hvorfor har nu Svdfvn i folkevandringstiden været 

folketomt? Man kan derom formode, at netop i disse bevæ¬ 
gede tider kan hele Sydfyns befolkning være brudt op og 
draget andensteds hen, at netop denne udvandring har svæk¬ 
ket den ældre befolknings stilling på øen i det hele og givet 
-lev-erobrerne fristelse, lejlighed, magt til at indtage de endnu 
befolkede dele af den. Derimod er der ingen grunde til at 
tro, at der i det store Vissenbjærg højland har været synder¬ 
lig bebyggelse, før -bjærg- og -torpnavnene og siden skov¬ 
navnene kom op her; Vissenbjærglandet er stærkt kuperet 
og har delvis dårlig jord; Sydfyn (udenfor Bjærgene) er gen¬ 
nemgående meget frugtbart og ikke særlig kuperet. I det øv¬ 
rige Fyn ramte -lev-røret først nordøstkysten og tilintetgjorde 
her i det væsenlige -inge. Når der midt i den store nordøst- 
fynske -levbygd dog blev adskillige -inge tilbage i egnen mel¬ 
lem Odense, Kerteminde og Nyborg, vil det af kortet fremgå, 
at de ligger ind mod en større skovstrækning, og desuden 
ligger Birkinge, Rønninge, Davinge, Ellinge på jord, der hø¬ 
rer til den ringeste i Fyn. 

Endelsen -høj, der optræder med så stor myndighed i 
dele af Sæland og Skåne, har vi ikke behandlet sammen med 
de andre gamle stednavne i Fyn. Dette har ikke behøvedes, 
da -højs tal her er meget ringe og de ligger ganske spredt, ikke 
virker som masse. Men også af den grund er de hidtil bievne 
udeladte, fordi nogle af dem er så mærkværdige, at de 
kræver netop at understreges. Ved Måle på Hinsholm fast¬ 
slår vi foreløbig kun dets beliggenhed yderst ved kysten nær¬ 
mest Sæland og dets lydlighed med det sælandske Måløv, 
men omtaler det senere, efterat en række ensartede navne er 
bleven medinddragne i behandlingen. Mærkeligst både ved 
beliggenhed og ved navnets oprindelse er de to Nærå: N.Nærå 
på Sletten nær et muligt udgangspunkt for -levbebyggelsen, 
Nærå strand, S. Nærå midt i den kombinerede nordøstfvnske 
og indfvnske gruppe af gamle stednavne og særlig af -lev. 
Navnet er forlængst forklaret som guden Njords høj. Ved 
disse Njordhøje har sikkert hver af Fyns to hovedbygder 

haft sit gudehov eller sin gudelund, på en tid, da Fyn endnu 
ikke udgjorde en enhed. Er gudstjæncsten på disse steder 
allerede foregået i -ingetiden, eller er det -levbebvggelsen, der 
har bragt guden Njord til ære og værdighed? Hvis det sidste 
kan påvises, styrkes forestillingen om, at -levfolket er kom¬ 
met fra Sæland, der af de fleste nyere forskere antages for at 
være den ø, hvor Nerthusdvrkelsen, som Tacitus skildrer, 
hører hjemme. Men det er dog nødvendigt først at efterspore 
flere stednavne med Njords navn i sig og som ligger i for¬ 
bindelse med -lev og -løse, før spørgsmålet kan afgøres, selv 
om vi allerede har nævnt det skånske Nærlunde, hvis be¬ 
liggenhed er aldeles som Nørre Nærås: ved havn, hvorfra en 
-levrække tager sit udgangspunkt. 

Da der findes så få -høj i Fyn, og af dem de to Nærå og, som 
det siden vil vise sig. også Måle har en særlig værdi, ledes man 
til at slutte, at også de andre har noget benuerkelsesværdigt ved 
sig. Foreløbig henledes opmærksomheden på Ellesø i Vends 
herred, der bærer et navn, som oftere vil komme igen. 

Frem gennem tiden forfølger vi æmnet om de fynske midt¬ 
punkter for ting og gudsdyrkelse. Det nævnedes før, at mange 
-ingebyer findes ned langs Odense å. Men nord for Bellinge er der 
ved åens nederste løb på en strækning af over to mil ingen, og det 
yderste -lev, Østerlev, er ikke langt nedenfor Bellinge. Også -løse 
standser med Hjalløse. Fra Østerlev og Hjalløse til den nærmeste 
gamle endelse på Sletten er der ret langt, og fra Horlev-Marslev 
derud ligeså. Dette synes meget underligt: at de gamle stednavne, 
så tæt sammensluttede de ellers kan ligge, fattes netop i det område, 
hvor øens midtpunkt Odense ligger, som gennem alle historiske 
tider har været Fyns hovedby, som bærer navn fra hedenold og 
som Snorre lader være Odins første bosted i Norden. Nærmere 
byen findes derimod både mod syd og øst byer med den endelse 
-um, for hvis ælde man ikke kan have særlig respekt. Indenfor 
Hjalløse ligger Højme, Sanderum, Dalum: indenfor Horlev-Mars- 
lev Asum og Seden fSædum) og mod sydøst lidt fiærnere Sanderum 
og Birkum; det er de fleste af de fynske byer med denne endelse. 
Endnu nærmere ved Odense kommer — med undtagelse af det 
eneste Ejby — kun -torp og ganske unge navne, hvis betydning 
har med skov at gøre. Fra det vestlige skovland strækker sig en 
tunge mod øst ret nær ind på Odense. Torpernes række gar fra 
dette skovland lige til Odensefjord og et stykke langs dennes syd 

side tæt og talrigt. Hndnu er Odense landsogne fyldt af småskove, 
hvoraf Fruens Boge er landskendt, og som på ældre kort er an¬ 
derledes sammenhængende. Om den tidligere skovrigdom kan 
man læse hos Engelstoft ^Odense S. 12—13). Sammenlign her¬ 
med som modsætning den næsten fuldstændige mangel på Sletten 
af navne, der tyder på tidligere skov. Odenseegnen ser således 
ud til i en fjærn tid slet ikke at have været den centrale i Fyn. 
men tværtimod til at have været et udyrket, skovgroet grænse¬ 
område mellem to bygder. Sletten og Nordøstfyn, der hver som 
tidligere nævnt havde sit midtpunkt indenfor sig selv. Af alt dette 
tør det sluttes, at Odense selv må være af temmelig sen oprin¬ 
delse, fremstået på en tid, da landet udenom var bleven optaget 
til bebyggelse og grænseskellene sprængte mellem de gamle byg¬ 
der, da Fynboerne i nord og øst var kommet hinanden nærmere, 
da man trængte til fælles tingsted under beskyttelse af en mægtig 
gud. I)a først kom Odense meget naturligt til at blive midtpunk¬ 
tet for bægge de gamle bebyggelser, liggende på det sted. hvor 
vejen mellem dem kryssede øens største vandløb, son) maske til 
en vis grad har været sejlbar i retning nedad fra Odense. Odins- 

dvrkelsen er som bekendt først i en senere tid blcven den væ- 
* 


senlige hos vore forfædrc, mens Njord trængtes tilbage. For kort 
tid siden er det påvist for Lunds vedkommende, at denne by er 
et ungt anlæg, og hvis det for Viborgs vedkommende kan på¬ 
vises, at også det først er fremkommet, da flere gamle bygder 
trængte til et fælles samlingssted, styrkes den antagelse, jeg her 
har fremsat om Odenses tilblivelse. Allerede Henry Petersen 
(Nordboernes Gudedvrkelse) har sine tvivl om Odenses særlige 
ælde. Magnus Olsen (Hedenske Kultminder I s. 271) siger: >Ogsa 
ellers finder vi exempler på, at gamle kultsteder ligger i udkanten 
af et landskab, åbenbart fordi man også i nabobygderne har sog¬ 
net til disse kultsteder«. Mulig er det til handelsmidtpunkt, vare- 
udvexlingssted, det først er bleven udkåret, mulig til tingsted, 
mulig til blotsted. Kan være, at det er bleven valgt efter nøje un¬ 
dersøgelse af alle forhold, som da Islændingerne bestemte sig til 
egnen om Tingvallavatn til Altingets afholdelse. Eller da Odin 
ikke var nogen særlig folkets gud, men dyrkedes ved kongehofl'er. 
kan det tænkes, at det har været en konge, som først har skabt 
ham et vi i Fyn og Fynboerne et samlingssted. Kan det klargøres 
for alle Danmarks midtpunkter, at de er unge, kastes derved et 
interessant lys over de gamle tider, landets samling, landets lov¬ 
givning og landets gudsdyrkelse. Kultus kan, som Magnus Olsen 


siger, også blive en faktor ved politisk nydannelse, ved sammen¬ 


slutningen af oprindelig fjærnere beslægtede stammer. 

Smålandene. 

Falster. .V. Alslen — .Kglen — Lommelen (Linnelef) — Otlurnslef f'Onis- 
lef) — Gundrizlef — Fulcarslef — Særslen — florb<rrlef ( Hombor- 
ghaleef) — Oslef — S. Alslen — .S. Ørsien (Hezislcf) — Vlnærslef — 
Methælosæ — Wikærlosæ. L&land. Fræthælo/'æ — Herridslev — Flslcn 
— Jarandaleff — Ullerslen — Brandæslef — Kobel en — Oothersloff — 
1 Andelse — Slosse. Langeland. Skremrlef — Hæslojf — Thruggelene. — 

Linlosce. Tåsinge. Hellen — Slrammelse. 

Forholdene pa Smålandene har ikke megen værdi for denne 
undersøgelse: de enkelte øer er for sma til, at den ejendommelige 
måde, hvorpå byerne med de gamle stednavne er beliggende, 
kan blive rigtig indlysende. Selv om der kan skabes skovland 
modsat åbent land, kan der ikke blive indlandsbygder i modsæt¬ 
ning til kystegnene. At slå fast, hvor mulige landgange har fun¬ 
det sted, lader sig vanskeligt gøre. 

Møn gør dog ubetinget stor nytte, nar man knytter det til 
Sæland. Det kommer da til i svdøst at svare til, hvad Odsherred 
er i nordvest. Det er de meget afsides liggende omrader, og de 
har som følge deraf slet ingen -lev, -løse, -høj, -sted. De er de 
rene -inge-landskaber. 

Falster har en ganske anden karakter. Gennem en stor skov, 
som fra Guldborgsund er gået frem i øst, kan øen udmærket 
sønderlægges i tre bygder, uden at iøvrigt denne inddeling be¬ 
tyder noget for os her. -Inge ligger alle ret nær ved den nordøst¬ 
lige kyst, mens sydhalvøen og landet ind mod Guldborgsund in¬ 
gen har. -Lev ligger gennemgående syd og vest for -inge, men gar 
dog både på øst- og pa nordkysten ud til åbent vand. Det en lige 
Tingsted ligger i skov inderst pa øen. Af -løse er der Medeløse. 
der vil vise sig at høre til de interessanteste indenfor sin gruppe, 
og Veggerløse. 

På Låland hører -inge absolut til i det indre af øen og i de 
mest skovrige egne. -Lev lindes i to grupper, som slet ikke blan¬ 
der sig med -inge: i en række langs sydkysten, hvis havn Nysted 
synes at have været, og en anden langs med landets rundede 
nordvestkyst ved Onsevig og Nakskov fjord. Der er forholdsvis 
ikke så mange af dem som på Falster. -Sted lindes karakteristisk 
nok i det indre blandt -inge; noget aldeles sikkert -løse lindes 
ikke på Låland. For Lindelse er der ingen gamle former; Slosse 
kan være lig Søløse i Fyn, men dettes ægthed er heller ikke helt 
indlysende. Når Tølløse i Sæland 1425 kan hedde Tilitze ' Hep. 
III 35(5), kunde det Inlandske Tillitse også være Tølløse. Korse- 
lit/.e på Falster hedder 1497 Kotzseløsse (Barner, Bosenkrantz), 

men i Valdemars Jordebog Køeæliz. Hvis den sidste gamle form 
ikke fandtes, kunde man tænke sig, at de tyske herremænd fra 
slaviske egne, der var særlig talrige på småøerne i det 14. årh., 
har givet -løse den pseudovendiske form. 

Der er Inlandske egne, hvor -torp næsten ganske savnes: 
nordligst på øen; sydligst mellem Nakskov og Rødby fjorde og 
videre mod nordøst gennem landet til overfor Askø; nordøstligst 
og østligst. Andre steder ligger -torp meget tæt: mellem Maribo 
og Saxkøbing; i et bælte mellem Lungholm og Fuglsang. De 
falsterske -torp ligger mere jævnt fordelt, dog gennemgående ikke 
ud til kysten og ikke inderst inde fra Karleby til Skøringe. 

Af de fynske øer har Ærø et -inge og et -høj. Tåsinge har to 
-inge, et -lev og et tvivlsomt -løse. Langeland et par-inge, tre -lev 
og et -løse, alle i øens Sønderherred. -Lev- og -løse ligger østen 
for -inge, over inod Lalands nordvestlige -lev. Med disse synes 
der at være sammenhæng. Mellem Fyns navne på -lev-løse og 
dem på Smålandene er der en stor afstand; Langelands nordlige 
halvdel deler den lod med hele Sydøstfyn kun at have unge navne. 

Østjylland. 

I. Århusbygden. 

Arslev — Ormslcv — Edslev — Addtrsleff' — Halhelef — Frnwlev — 
Horslev — Skivldelof — Æl helo ff — Forlev — Hialmcrslef — Frijlisloff 

— Rimjhloff — Enslev — fngerslev — Oslcrlev. 

Det har den allerstørste værdi for den opfattelse, dette ar¬ 
bejde vil søge at gennemføre, at den bygd i Jylland, hvor en¬ 
delsen -lev findes hyppigst og tættest, er den, der ligger lige 
overfor Sæland, den over hvis havn Århus samfærdslen den 
dag i dag går til Kalundborg (Hærvig), der også ret talrigt har 
-lev omkring sig. Det er naturligt både af den ene og den an¬ 
den grund at bruge denne egn som udgangspunkt for et over¬ 
skue af halvøen. Det er Jyllands største samlede bygd, d.v.s. 
den fra hvis midte der er længst ud til grænseskove og grænse- 
vande. Himmelbjærgskovene, Frijsenborgskovene, Rosen- 
holm- og Rathlousdal-skovene danner grænserne, før i tiden 
langt dybere end nu og med arme udstrakte mod hinanden, 
hvad skovrester og stednavne angiver. Rosenholmskovene 
har vi maske et gammelt navn for. 1048 plyndrede Harald 

Hårdråde op ad Gudenåen og brændte storhøvdingen Torkel 
Gøjsas gård. Hans døtre flygtede, som skjalden Gråne siger, 
»ud i tykke Hornskoven«. Man har søgt denne i Hjørnkær i 
Tvede sogn nord for Randers, men sandsynligere er den at 
finde i den storskov, som engang har omgivet Hornslet ved 
Rosenholm (jfr. Mårdslet). Den har været anderledes tyk, end 
nogen skov har kunnet være nord for Randers. Hvor disse 
skove slipper, ligger -torp tæt som mellem Rosenholm og 
Lilleå, eller som fra Mossø sønden om Skanderborgsø østpå. 
Derimod bliver der ringere plads i det indre til -torp pågrund 
af de tætliggende gamle landsbyer; dog kan tydelig skimtes 
en sammenhængende række fra Lilleåen sydpå i retning mod 
Brabrandsø og en anden, støttet til skove, fra øst til vest tværs 
gennem Ning- og Hjelmslev herreder, og disse grænse-torp 
får betydning ved undersøgelsen. De tre underbygder, der 
derigennem skabes, vil jeg kalde efter Lisbjærg, Brabrand 
og Skanderborg. Ved havet er der kun den eneste havn, År¬ 
hus. Nord for Århus bliver kysten flad og langgrundet, syd 
på stejl med klinter uden læ for østenvinden. Der står den 
endnu med skove milelangt som allerede oldtidsfolkene har 
set det. 

_ o 

Er det derfor lige inde ved Arhus, at vi skal søge -lev, idet 
vi forudsætter, at de er en sælandsk dannelse, som erobrere 
har bragt herover? Nej, vi skuffes, der er ingen. Imidlertid 
har kvstforholdene her ikke altid været som i nutiden. Hvor 
nu strøm og vind har skabt den lige kystlinje, åbnede sig 
tidligere indløbet til en fjord, som gik op langs Århus å og 
længere inde faldt sammen med Brabrand sø. Geologiske og 
arkæologiske undersøgelser slår fast, at sådan var tilstanden 
her endnu efter menneskets indvandring, i den ældre sten¬ 
alder. Sådan har den vel været endnu i folkevandringstiden, 
ti her inderst og vestligst ved den tidligere fjord ligger det 
første -lev, Årslev, og derfra breder -lev sig ud i terrænet, tæt- 

o 

test dog om Arslev, udgangspunktet. -Lev ligger her midt i 
en ældre bygd, ti der er lige så mange -inge som -lev i egnen; 

tildels er byerne med de to endelser blandede ind mellem 
hinanden, men en del -inge tindes også i udkanten ind mod 
skovene. Enten har man ikke haft interesse af eller lvst til 

9 / 

at omdøbe disse -inge, eller også har gammel og ny befolk¬ 
ning boet mere eller mindre fredeligt — i tidens løb mere 
og mere fredeligt — op ad hinanden, som danske i en by i 
Danelagen ved siden af Angelsaxer i nabobyen. -Løse veed 
vi på forhånd, vi ikke skal træfle i Jylland, således er da den 
almindelige antagelse, men hverken -høj eller -sted ses i 
denne midterste underbygd, den ved Brabrandsø. Om -sted 
kan man vel sige, der er ikke ble ven plads til denne yngre 
endelse mellem -lev og -inge. Borum ligger til en side. -By 
ligger som ved Helgeå yderst mod havet. 

De to sidehvgder frembyder en hel anden karakter. Skan- 
derborgbygden er den mindst interessante; den må have væ¬ 
ret meget skovrig i gammel tid. Mård-slet må lige så vel som 
Ved-slet, som det lige nævnte Horn-slet og som den lålandske 
landsby Bokæslet (Aeta Pont. Danica I. 72) engang have væ¬ 
ret rydd i storskov. -Torp spiller en stor rolle i den trods 
sin frugtbare jord på gamle endelser så fattige sydlige og øst¬ 
lige del af Ning herred. Der er kun eet eneste -lev (Bindelev) 
ved siden af flere -inge. Det har ligesom været anlagt, for at 
herfra en enkelt høvding har kunnet beherske området. Det 
har ifølge lige op ad sig to -sted, men der er ingen -høj. Langt 
ejendommeligere er den nordligere al bygd, som hvis midte 
kan regnes Lisbjærg, der har givet et dobbeltherred navn, 
eller det eneste -lev. Elev, der også her synes bestemt til at 
beherske hele egnen. -Inge ligger alle i udkanten, ved skov 
eller hav; men nærmere ved sig har Elev dels en række af 
-sted, dels — og det netop langs Brabrand sø og havet — en 
sluttet række af 7 -høj. Kun et -høj ligger op i landet til den 
anden side. Det er Jyllands interessanteste -højgruppe, at 
sammenligne med den i Østsæland og den i Svdvest-Skåne. 
Også her ligger -um i udkanten. Det synes mig, at der ikke 
kan være tvivl om, at denne mærkelige fordeling af de gamle 

stednavne i den samlede Arhusbygd ikke kan være tilfældig, 
men må skvides bestemte historiske forhold. Her slås blot 

•r 

kendsgærningen fast. 

Hvor tætsluttet bebyggelsen vest og nord for Århus har væ¬ 
ret allerede i ældgammel tid, kan ses af, at af 40 gamle sogne i 
de fire herreder her har kun to -torpnavne: Fårup og Hinnerup. 
Den største modsætning hertil i Jylland danner Haderslev Øster- 
amt. 


II. De to Djursbygder. 

Gravlev — Fag Islev — Ilanuvlln/f — Enslev — Alwærslofa •— Veggerslev 

— Em merlajf. 

u 

Hinsides Arhusbugten antyder Stødov på Helgenæs til¬ 
stedeværelsen af et fordums -høj, men iøvrigt bærer Mols 
kun unge navne, ikke blot den østlige og største, ufrugtbare 
del, men også den frugtbare stribe nedenfor Molsbjærgenes 
vestlige hæld, der tilmed er let tilgængelig fra søsiden. -By 
og -toft er de ældste og så det enlige -um: Boslum, såre 
afsides liggende. Endnu i Valdemars Jordebog nævnes Mols 
ikke som herred. Dets pragtfulde bakker og også det flade 
og nu så triste landskab nord for disse halvvejs op mod Ko- 
lindsund har været skovland, og mod vest har den mægtige 
storskov også omfattet egnen om Rosenholm. Udenom den 
til alle sider i tæt mængde -torp, blandet med nogle navne 
på -ager. Et stort rydd i skoven indenfor Kaløvig har også 
kun -torp, anbragte om det enestående Torsager. Mod nord 
har skoven ved den store mose, hvori nu Randers-Grenåba- 
nen går frem, været skilt fra en anden storskov, som har 
gået lige ud til Djurses nordstrand, i udkanten med rydd på 
-torp, på -bo, på -ager og et enkelt Nimtofte. Gennemgående 
står denne skov, hvoraf betydelige rester endnu er tilbage, 
på meget dårlig jord, og også her gør landet et så trist ind¬ 
tryk. 

Mellem Molsskoven og Djursskoven mod syd, vest og 
nord og Kattegattet mod øst ligger Djursbygden såre godt 
gemt med stejle klintekyster, så der kun to steder bliver en 

art havn, ved mundingen af Havmølleåen, der danner af¬ 
løbet for Stubbesø, og ved mundingen af det løb, som for¬ 
bandt det udtørrede Kolindsund med havet, og som meget 
fejlagtig kaldes Grenå. Endnu op i middelalderen var her 
ankerplads for flåder, som da Sven Grade 1157 forfulgte Val¬ 
demar til Jylland. Ved dem bægge findes der-levdannelser. 
To sådanne, sekunderede af et -sted og med et -inge lidt 
længere borte, lejrer sig nord for Stubbesø på ret ordentlig 
sandjord. En større, tæt sammenfiltret med adskillige -høj, 
således at det ikke er til at sige, hvad der er ældst, med et 
enkelt -inge som forudgået led og med en krans af -by og -um 
til ydre begrænsning, ligger her på den særdeles frugtbare 
jord på bægge sider af Kolindsund. -Sted er her skudt ind 
i landet til den vestlige del af indvandet. Først meget sent er, 
da skovene faldt, bægge bygder kommet i forbindelse med 
det øvrige Jylland. Som skel imellem sig har de også langt 
op i tiden haft en bred stribe land, der så udelukkende som 
få egne er bebygget med -torp (-ager). 

III. Bygderne ved Randers- og Mariager fjord. 

Ingerslev — Torslev (Rogso Herred) — Ugeleuf — 0. Torsleo — tlarris- 
leo — Huedelof fWallof) — Gerlev — Enslev — V. Torslev — Falslev — 

Bremsslef — Oplev — Vindelev. 

Hinsides den ugæstfri kyst langs Djurslands nordstrand 
åbner sig nær hinanden Randersfjord og Mariagerfjord. Den 
sidste ender blindt og i fattige egne; fra Randersfjord fører 
derimod Gudenåen og dens sideåer kransede med rige enge 
på bægge sider op i Jyllands hjærte. Her har som rime¬ 
ligt allerede tidlig folk slået sig ned, hvad talrige -inge¬ 
navne viser, og her var også et land, som kunde friste en 
erobrerstamme. Både ved fjorden og oppe ved Gudenåen 
findes -levbygder, men ret adskilte og derfor at behandle 
hver for sig. I Rogsø herred er der to, ledsagede af et -sted. 
Det mærkelige ved det nordligste -lev, Ingerslev, er det, at 
det ligger umiddelbart ud til det åbne hav, hvad der i 

Jylland med dets mange dækkede vige er næsten enestående. 
Også Tørslev ligger nærmere havet end fjorden; ind mod 
denne, hvor dog de store enge er, ligger der -hv og andre 
yngre endelser. Et -inge er tilbage vderst mod Djursskoven. 
På fjordens venstre side ligger op til Randers -inge og -lev 
fredeligt mellem hinanden på det høje land, hvorfra engene 
overskues, idet det første -lev, også et Tørslev, findes, hvor 
den yderste å fra venstre hånd flyder ud i fjorden. Et eneste 
-lev er forslået til fjordens anden bred, hvor på en strækning 
det høje land og ikke enge går ud til vandet, og ligger be¬ 
herskende således, at man ser hele fjorden ud i nordlig ret¬ 
ning. Det er Uglev (nu Uggelhuse). Men ind gennem landet 
op til Mariager fjord går -lev, som ikke ledsages af -inge. De 
fleste -sted skyder sig frem fra Randers mod nordvest, føl¬ 
gende de engdrag, gennem hvilke jærnbanen nu' går fra 
Randers til Hobro. Et Ilshøj ligger lige op ad 0. Tørslev. 
Længere inde i landet mellem fjordene, hvor skov og hede 
tager overhånd, ved mindre engdrag og på højt og åbent 
terræn ligger mange -um og -by ; gennem dem nåer bebyg¬ 
gelsen frem til linjen Glenstrup—Kastbjærgenge. 

Med Falslev nåer -lev til Mariager fjord, der ikke har den 
indbydende karakter som Randers fjord. Yderst et eng- og 
kærland, den gang vist helt dækket af skove af eg og blød¬ 
træ som endnu tildels; længere inde golde sandbakker langs 
vandet og tørre sandflader oppe i landet, næsten uden friske 
engdrag. Vi forstår derfor godt, at der fraregnet enkelte -torp 
langs hele den søndre bred vestenfor Falslev kun findes unge 
skovnavne; også godt, at der langs hele den nordre bred 
ikke er et -inge; mindre godt, at derimod en række af -lev 
har slået sig ned her. På en bebyggelse, der endnu i den 
ældste kristne tid har været stærk, tyder en række af kirker, 
som imidlertid, da egnen senere forkom, er blevet nedlagte, 
Oplev, Kirketerp, Tostrup, Stenstrup, True, Finderup. Også 
-lev har ikke den anselige position som andensteds. Bramslev 
er tilbage som en større gård, Oplev var navnet på en ned- 

lagt kirke, Vindelev er nu kun navnet på nogle høje. Men to 
-høj er virkelige landsbyer. Alle -lev ligger nær fjorden; man 
har ikke interesseret sig for at komme ind i det fattige land. 
Muligvis har dette været ubeboet, hvorom senere. 

IV. Gudenåbygden. 

Arstel) — Erslet) — Vinlerslen — Grandeslef — Enslev — Velten — Ilnos- 
lof (lloyeshvf ) — GulhetofJ — Witherslcf — Seersløf — WiniuvsUrff — 

A skeløj] — I Ina! løs — Særdh (Særraadztorp). 

Op langs Randersfjord og Gudenå er der nær strømmen 
en meget mærkelig fordeling af de gamle stednavne. På åens 
venstre bred fra Silkeborg til Randers så godt som kun -inge; 
på den højre til over for Langå kun -um, derefter så godt 
som kun -lev. De tre stednavnegrupper er således fordelte, 
skarpt skilte fra hinanden, at der må være noget væsenligt, 
som ligger til grund for fordelingen. -Inge er overvættes tal¬ 
rige, pænt anbragte med jævnstore mellemrum, i herrederne 
Sønderlyng, Middelsom, Lysgård og Hids. Men ligeså ud¬ 
præget som disse herreder er -ingebygder, er Hovlbjærg her¬ 
red en -levbygd og den nordlige del af Galten herred en -um- 
bvgd. Syd for-um borte fra åen dukker derimod i Galten her¬ 
red -lev frem som østlig fortsættelse fra Hovlbjærg herred. 
Sønderhald herred endelig, hvis nordlige grænse er Gudenå 
fra Randers nedad til fjorden og som mod syd går til Rosen- 
holmskovene, er atter en udpræget -ingebygd, med god plads 
mellem de enkelte -inge, som det altid tiltrænges. Kun på 
Randers fjords venstre bred, fra Randers og udefter, følges, 
som før er vist, fredeligt -lev og -inge ad. 

Imellem -umbygden nordpå i Galten herred og -lev sydpå 
i samme herred viser de sædvanlige kendetegn, stednavne og 
ret betydelige skovrester, at en stor skov har dannet skel, og 
efter den opfattelse af -um's beliggenhed, der kan siges at 
være slået fast, har de 4 -um også engang været en del af 
skoven, og denne har gået ud til engene ved Gudenå. Disse 
enge på den søndre bred har vel tilhørt -ingebverne på den 

nordre. Hvorfor denne store skov har fået lov til at blive be¬ 
stående så længe på frugtbar grund, kan ikke siges. Nu kom 
-lev-erobrerne til. Efter reglen, at de ikke rydder ny jord men 
kun beslaglægger gammel, har de måttet sejle opad åen 
udenom skoven. -Ingebefolkningen nord for åen må have 
været kraftig nok til at kunne tilbageslå angreb, men syd for 
åen hinsides skoven fik de magten og grundlagde deres -lev 
i Hovlbjærg herred, hvor kun et enkelt -inge, Gerning, fik 
lov til at hævde sig. Den sædvanlige udgangsklynge ligger 
umiddelbart, hvor skoven hører op, Enslev, Vellev og Hvors¬ 
lev tæt sammen. Her er -lev mægtigst, til bægge sider svæk¬ 
kes de. Mens de skånske -levklynger i reglen kun har een 
hale, er der her to. Vesterud skød bebyggelsen sig frem med 
endnu 2 -lev, og hvor åens løb bøjer om mod syd, lykkedes 
det den endelig at få fast fod på den anden bred og give navn 
til to besiddelser midt inde i eller rettere bagom mange -inge, 
Sjørslev og Vinderslev. Er Asklev langt længere sydpå, midt 
inde i Himmelbjærg-skovegnen, ægte, er det sikkert blevet 
til gennem folk, der er kommet denne vej op langs åer og 
søer og ikke som et anlæg skudt ud i vest fra Århusbygden. 
Øst for udgangsklyngen fortsattes også -levdannelsen, men 
det måtte blive syd og sydøst for Galtenskoven, at man skød 
sig frem, indtil endepunktet for kolonisationen blev Årslev 
ved Klavsholm 1 . -Inge findes udenfor denne østlige arm, ind 
mod Galten skov, ud mod Randers fjord og frem mod Ro- 
senholmskovene. Mellem de to yderste -lev, Erslev og Årslev, 
ligger det eneste i Jylland hidtil påviste -løse, Hvalløse. Men 
at dette ensomme -løse findes her sådan afstivet til hver side 
af et -lev, er et talende vidnesbyrd om, at -lev og -løse har 
med hinanden at gøre. 

1 Uglev (Uggelhuse) er med rette ikke taget med på dette sted som 
en fortsættelse af østarmen, men regnet med til bygden om Randersfjord. 
-Levbefolkningen her havde over vandet nær forbindelse indbyrdes, men 
Uglev var skilt fra Årslev ved en større skov. hvorom rester, hedestyk¬ 
ker, skovnavne og adskillige -torp bærer vidne. Heden er den, hvorom 
Saxo siger, at den ejer Amleds grav og bærer hans navn. 

Anrb. f. nord. Oldk. og Hist. 1016. 5 

Fra -lev med midtpunkt Hovlbjærg herred er der langt 
til -lev omkring Århus, men mellemrummet er, hvor da ikke 
skove danner brede grænseflader, delvis udfyldt med de 
yngre navne, der så ofte er i -levs følge: -høj og -sted, og med 
hver, der ender på den endnu yngre endelse: -um. Vinders- 
lev-Sjørslev har ikke været stærke nok til at afløde yngre 
endelser, men med Ask lev synes Vrads (-høg) at måtte stå i for¬ 
bindelse, og bag dette skyder igen tre -sted sydvest helt ud i 
hedefladen, hvor der dog sominesteder er lerknuder i sandet. 
Syd for Hovlbjærg herreds -lev ligger i samme bygd adskil¬ 
lige -høj og -sted, og flere ligger længere borte i små afbvg- 
der, der er skabte i Frijsenborg- og Silkeborgskovene (Farre- 
Vadsted og Linå-Flensted). Endelig ligger Lyngå i østarmen 
netop udfyldende en plads, hvor der savnes et -lev, for at der 
kan blive lige lange afstande mellem de enkelte led i den næ- 

o 

sten fem mil lange kæde fra Gullev i vest til Arslev i øst med 
ialt 8 -lev, 1 -inge, 1 -løse og 1 -høj. 

Hinsides Gudenåen i Fireherreds-ingelandet er der der¬ 
imod kun eet eneste sikkert -høj, Hammershøj, og ikke et 
eneste -sted. Længe inden man nåer Viborg, hører de gamle 
navneformer op og møder os først igen i Fjendsherred og 
Salling. Et enligt Tisted, der ligeså godt som et -sted kan 
være et -ved, er som den enkelte svale, der ingen sommer 
bringer. Viborgbygden synes meget ung. 

Dog eet -høj er der foruden Hammershøj på den venstre 
bred, men dets beliggenhed er således, at det bædre kan reg¬ 
nes til H ovlbjærg-levbvgden. Det er Langå, der ligger mar¬ 
keret på det næs, som dannes, hvor Nørreå flyder ud i Gu¬ 
denå, lige overfor knudepunktet for -lev. Således ligger Langå 
centralt og kan enten tænkes at være i nøje tilslutning til 
Hovlbjærgbygdens første grundlæggelse eller til en sammen¬ 
slutning med fælles ting for Gudenåens og Randers fjords på 
et givet tidspunkt forenede -lev-områder. Sådan lå Nørre 
Nærå i Nordfvn, på en gang som udgangspunkt og central- 
punkt, og vi skal senere tra'fle andre -høj af lignende art. I 

Fyn aner man, at de forskellige -høj må være af udmærket 
art, eftersom der er så få af dem og to-tre direkte på forhånd 
kan siges at være navn på noget betydeligt. Også i Fyn er 
der et Langå, og ved at fremhæve dette hæves også det jyd- 
ske. End et -høj er det værd at lægge mærke til, Njær (før et 
eget sogn), fordi det vel er samme navn som de to fynske 
Nærå og viser guden Njords dyrkelse i sammenhæng med 
-levs udbredelse. Også Nærlunde i Skåne lå ved en -levknude. 
Og et tredje er det lige nævnte Lyngå. 

V. Bygderne ved Kysing Nor, Horsens og Vejle Fjorde. 

Sodeloff — Seersløff — Ørredslev — Urlev — Wenderloof — Bjerlev — 

— Ranlog (ellers altid former på -lev). 

o 

Det første mulige landgangssted syd for Arhus er Kysing 
nor, hvor der i middelalderen begunstiget af Århusbisper 
var ved at opstå en købing ved indløbet Norsminde. Også 
her er strax et -lev at notere, Nølev, men det er blevet ved 
dette ene. Og længere sydpå, i Hadsherred, der skal have 
navn af det gamle folk Haruderne, er -inge de stormægtige. 
Foran dem ligger Randlev, der en enkelt gang i en god og 
gammel kilde skrives Ranlog, men senere altid har former 
på -lev. O. Nielsen har sikkert ikke ret i (Blandinger I 242 ) 

o 

at udlede navnet ligesom Hasles ved Arhus af -løk, vandløb. 
Hvor skal dog det vandløb have været i det jævnt bølgende 
grundmoræneland? 

Medens Hadsherreds østlige flade og meget frugtbare del 
er ældgammel bygd, har den vestlige bakkede og noget min¬ 
dre frugtbare været skov, hvori først -torptiden har gjort et 
voldsomt indhug, særlig fra vest. Denne skov har skilt den 
lille bygd fra den store Horsensbygd, der har bredt sig vidt, 
i nord og nordvest til Mossø og til Himmelbjærgskovene og 
vestind til det nuværende hedeland. Syd for Horsensfjord 
har den ikke haft så stor udstrækning. Om Horsens er Øst- 
jyllands anden store -ingebygd, Nim og Tyrsting herreder, 
den vestlige tredjedel af Vor herred og den nordvestlige del 

af Hatting herred. Mer end en snes stolte i passende afstand 
fra hinanden liggende -inge siger: her har vi ligget fra arilds 
tid i uforstyrret ro, og ingen fjendtlig magt er det lykkedes 
at trænge ind imellem os. Indenfor en skæv firkant, hvis 
sider er henholdsvis 3, 2, 3 1 /* og 3 1 /* mil lange, og i hvis vin¬ 
kelspidser ligger Løsning, Tåning, Velling og Favsing, er der 
rent frit for -lev, -høj og -sted. Den østligste tredjedel af Vor- 
herred har bare -torp ind mod Hadsherredsskoven, og kun i 
den mellemste tredjedel af Vor herred og i den nordøstlige 
del af Hatting møder os de stednavne, som interesserer så¬ 
meget. Det er i den inderste krog af Horsens fjord, ved den 
Nordstrand (Sundet), som skærmes af det fremspringende 
Horsnæs, at der ligger et Serridslev, og noget længere oppe i 
landet har det til fælle Ørredslev. Udenom disse ligger 7 -sted, 
grupperede i en smuk ring. Af -høj er der ingen. 

Mærkeligt nok er det rige Bjærge herred med den tilstø¬ 
dende sydlige del af Hatting herred blottet for gamle navne 
i størstedelen af sit område og viser ved sine store bevarede 
skove og mange skovnavne sin tidligere karakter. Da frygt 
og fare ikke har afholdt oldtidsfolk fra at bo nær havet, højst 
skilt fra det ved en forholdsvis smal skovstrimmel, får man 
mistanke om historiske forhold, dertil en given tid helt har 
blottet egnen for indbyggere og bragt de ældre stednavne i 
glemme. Vi har haft et analogt exempel i det frugtbare Syd¬ 
fyn. Er det en fuldstændig nedsabling af befolkningen, eller 
er det en udvandring? -Inge er der slet ingen af, i så stor 
modsætning til den lige forud beskrevne bygd. Det eneste 
-lev, Urlev, ligger kendelig isoleret og så langt fra kysten, at 
det ikke er muligt at angive, om det kommer Horsens eller 
Vejle fjord ved. Derimod er det på en nydelig måde omgivet 
af 5 -sted; iagttagelsen er gjort før, i Skåne så godt som i Jyl¬ 
land: et enkelt -lev i en kres af -sted. Østligst i herredet 
ligger for sig Ringst-holm, der vel er ægte. Yngre er de mange 
-um og -by. 

Det inderste af Vejlefjord har også været vidne til en 

landgang, men terrænforholdene har delt bosættelserne i to 
grene; deres forlængede axer støder sammen inderst i fjor¬ 
den. Det ene parti har fulgt Grejsdalen i nordvestlig retning 
og har på højsletten ovenfor denne dals øvre del grundet 
Vindelev og Bjerlev med tilhørende Alsted. Det andet har 
fulgt Vejle å mod sydvest og har ovenover denne bosat sig 
i Jerlev og Borlev med forskellige -sted ud til siden. I buen 
mellem det yderste af de to -lev-arme har endelig nogle 

o 

-høj fået plads; ligesom nord for Arhus ligger -høj gennem¬ 
gående udenfor -sted. Med det yderste -sted, Grindsted, er vi 
ude i den vilde hede. Som grundlag for -lev-bebyggelsen 
tjænte en ikke ringe mængde -inge. 

VI. Randsfjordbygden. 

Går slev — Rerslev (før i Brædstrup Sogn på Stovstfup mark) — Herslev. 

-Inge har også ligget som baggrund for -levs forekomst 
ved Randsfjorden, Vejle fjords lune og hyggelige sidearm, og 
dens fortsættelse helt om til Kolding fjord, Elbodalen; men 
de er opslugte nærmest fjorden og findes dels ind mod Vejle¬ 
skovenes sydside, dels op gennem Kolding ådal. Bebyggel¬ 
sen falder i fire grupper; de tre -lev nær fjorden, en gruppe 
af -sted ind mellem dem; nogle -høj ud mod Lillebælt, og 
spredte -sted mellem -inge vest for Kolding. Et -um, Egum, 
ligger øst på ind mod den skov, hvoraf Trældeskoven er en 
så anselig rest. Sydvestlig i området talrige sammenhæn¬ 
gende -torp, der nu er store byer. tildels navngivere for kirke¬ 
sogne. 

Her brydes foreløbig af i sydlig retning. Ligesom selve 
Kolding fjord ingen -lev havde, således heller ikke den næste 
vig, Hejlsminde. Mens så at sige hver mulig anlægsplads i 
Skåne er bleven udnyttet, har Østjyllands havnerige kyst 
adskillige til landing bekvemme steder, som ikke blev brugte. 
Noget skyldes det vist, at angrebet på Jylland ikke har været 
så planlagt og så stærkt som på Skåne. Tallene på -lev kan 

i det hele allerede fra Kysing nor ikke måle sig med dem i 
de store midt-østjydske bygder. Længere sydpå er -lev igen 
noget talrigere, men her kommer en ny ejendommelighed til: 
-Lev fortsættes tværs over landet lige ud til Vesterhavet og 
sender derfra udløbere nordpå. Derfor udsondres dette om¬ 
råde til at behandles for sig. 

Nordjylland. 

Om Himmerland gælder det først, at en stor del af om¬ 
rådet helt går ud, hele den sydøstlige fjerdedel fra Roldskovs 
nordvesthjørne og Hobro til Vildmosen og Alsodde, eller 
skulde man danne en egen bygd af dette land, blev det en 
med meget unge stednavne. Undtages må blot de ved skil¬ 
dringen af M a ri a*ger fjord nævnte få og fattige -lev og -høj 
nord for inderfjorden på Himmerlands grund. Alt det øvrige 
har været en uhyre skov, mod vest en Roldskov meget for¬ 
størret med bøg til hovedtræ, og mod øst en skov som Lavn- 
kær meget forstørret med birk og el og ask og eg på fugtig 
bund. Hele egnen er vrimlende fuld med skovnavne, og næ¬ 
sten kun med skovnavne. Af dette skovnavnehav dukker 
alene enkelte øer op. Der er vestligst Arden og Rold. Hvor 
der findes et Rold, er det altid i skovegne, således i det fynske 
Vissenbjærghøjland og ved Odder, og Roldøen kunde måske 
godt dukke under i skovhavet. Så er der enkelte -torp-holme: 
Rostrup-Stenstrup, Astrup-Borup -Villestrup-Møldrup-Axel- 
terp, Glerup-Korup-Klatrup i midten, og endelig i øst lige¬ 
ledes fordelt på forskellige øer: Visborg; Boddum; Skeluin- 
Veddum; Bælum-LilleBrøndum-Solbjærg. Dertil ude ved 
Kattegat Hurup. For en del har denne skov stået på meget 
dårlig jord, men østpå absolut på jord, der hører til Himmer¬ 
lands bedste, med ler og grus meget omskiftende men med 
kalk i undergrunden. Det er i disse østlige egne, at -um har 
lagt sig. Og også lige nord for skoven på lignende jord ligger 
både Madum og Helium og Siem og Store Brøndum og vest 

for skoven Nysum. Man ser tydelig, at det er et indhug i 
skoven, disse -um sammen med nogle -torp indtager. Belig¬ 
genheden af dem, dybt inde i skoven eller umiddelbart ved 
den, styrker i højeste grad antagelsen af, at -um er en for¬ 
holdsvis ung endelse. 

En ejendommelighed må yderligere forud nævnes som 
gældende hele Himmerland og forresten også Vendsyssel. 
Der er så overvættes få repræsentanter for den ældste navne¬ 
form: -inge. Støvring og Skørping nær hinanden nord for 
Roldskov, Skarp-Salling allernordvestligst er de eneste sikre. 
Nøvling skrives engang Nøvlig, Gerding er vist ikke et -inge, 
Helming måske ikke. Er Hejring i Rinds herred ægte, er det 
at betragte som den sidste udløber fra Midtjyllands store 
-ingebygd. Man spørger, hvor det kan være, og man giver 
sig selv det svar, man helst vil høre. -Inge kan have været 
der, men de er der ikke mere. Et almindeligt opbrud af be¬ 
folkningen kan have bragt dem i glemme, før en ny befolk¬ 
ning kom til. At det blandt andet er Himmerlands bedste 
egne, som ingen navne har af denne art, taler med for an¬ 
tagelsen. Og spørger man, hvornår opbruddet er sket og af 
hvem, så — med nogen tilbageholdenhed — svæver det en 
på læberne: Kimbrerne og 150 år eller så før Kristus. 

Adskillige -inge kan forøvrigt være opslugte af -lev, hvis 
vor formodning om -lev-navnenes historie er rigtig. De har 
så ligget i forbindelse med Limfjorden, ti på den måde alene 
forekommer-lev. Kattegatskysten, langgrundet, uden mindste 
læ, med vildmoser og skov-ufører indenfor, har ikke kunnet 
bruges til at slå sig ned på. Derimod er -lev i Øst-Limfjor- 
den knyttet til de steder, hvor landing er mulig, fordi ikke 
side og brede enge og kær begrænser fjorden, men det højere 
moræneland nærmer sig denne. Dette er tilfældet ved Ålborg, 
ved Nibe og ved Aggersund (Løgstør), netop hvor nu havne 
og handelspladser er liggende. Hvert af disse steder har sine 
-lev nærmere eller fjærnere. Fra Ålborg og fra det inderste 
af Nibe Bredning går ydermere åer med enge op i landet 

som friske og frodige striber i det golde sand og fristende til 
bosættelse. Desværre er engene så smalle og selv nutildags 
med de øde heder nær ind på sig til bægge sider. Bygder i 
sådant land vil få en anden karakter og form end de brede 
bygder over frugtbar agerjord. Bebyggelsen kommer til at 
ligne den norske, ved hovedåerne de ældre, anseligere sted¬ 
navne, op langs sideåerne de mindre anselige, det vil her sige 
-torp. Som helhed er Himmerland ikke fristende, og tallet 
på -lev er ikke stort. 


I. Ålborgbygden. 

Fredeloff — Ferslev — Grafløf (Grawelhøu) — Oplev — Hadherslnf]' — 

Høxsle — Kongeslev — Miel se (1516) — Hadelsse. 

Fra Ålborg strækker en mærkelig -levrække sig langt ind 
i Himmerland, nærmende sig Roldskov og videre gående ind 
i de nu skovløse egne i Vesthimmerland; fra det nederste til 
det øverste -lev er der 6 mil. Først op langs Østerå, så sprin¬ 
gende over til Sønderup å, så til Lerkenfeld å og tilsidst til 
Nørager å. Det nederste -lev, Frejlev, ligger dog ikke lige ved 

o 

Alborg men syd for de store kær vest for denne by. Huller i 
-levrækken er udfyldte med -sted, og tre sådanne ligger umid¬ 
delbart ved Ålborg. Ved hjælp af -sted dannes en uafbrudt 
kæde,hvis sammenhæng også garanteresved begrænsningen 
til bægge sider gennem skov og hede, mens hverken træ eller 
lyng lægger sig hindrende ivejen og spænder ben undervejs 
indad. Men mere optagende opmærksomheden end de en¬ 
kelte -lev og -sted er tilstedeværelsen indenfor rækken af tre 
samliggende lokaliteter med andre navne: Ellishøj, Mjels og 
Nøtten. Et -høj er jo ikke noget at studse over, men forledet 
er ret karakteristisk, fordi det bæres af adskillige -høj anden¬ 
steds og må have haft en speciel betydning. Mjels er meget 
interessantere og kunde antages for et -løse i jydsk sammen¬ 
trængt form. At -løse ikke er umuligt i Jylland, viser Hval¬ 
løse ved Randers. Da nu de jydske stednavne i skrift og i 
tale er anderledes omdannede og fjærnede fra det oprindelige 

end i Sæland og Skåne, er der nogen rimelighed i at gå dem 
på klingen, hvor vi i deres slutning finder lydene 1 og s, 
for at udfritte deres ophav, og tilliden til netop i Mjels at 
have fundet en kending øges ved, at dets særlige familie er 
meget stor. Ikke blot skal vi siden i Jylland finde både 
Meels og Mjøls og Mejis, men i Sæland har vi svarende til 
disse plebejiske former de finere Melløse og Merløse og på 
Falster Meelse, som alle går tilbage til Medeløse. Og når vi 
kommer til Sverige, skal vi se, at selv hvor de fleste andre 
-løse med forled, der kendes allerede fra Danmark, svigter, 
følger Melløse os, til Nærike, Sødermanland, ja til Uppland, 
også der med stamformen Medeløse. På samme måde kan 
vi her sige, at selv om i Jylland alle andre -løse forgæves op¬ 
fordres til at give sig tilkende, svarer Melløse, om end med 
grov og forvansket røst. Der må have ligget en særlig betyd¬ 
ning i dette navn, som har været årsag til dets store udbre¬ 
delse, fra Åbenrå til Uppsala. Foruden Mjels er Håls i Gun- 
derup sogn overmåde sandsynligt som et -løse. 1471 hedder 
det Haels (Chr. I’s Dipi.), men i Æ. D. A. II Hadelsse, Hadelss, 
Hoddels7, Halss, i Æ. D. A. III Haells (1463), Hadells (1450), 
Hals (1526), i Dipi. Vib. Haiels, Hails (1483; disse sidste for¬ 
mers j er sikkert substitueret for d). Vi peger på: En lille halv 
mil fra et af de sælandske Medeløse ligger Hadeløse, en god 
mil fra det jydske Medeløse (Mjels) ligger ligeledes Hadeløse 
(Hadelse). 

Oluf Nielsen har søgt at vise, at adskillige -ten er tun. 
Jeg har lyst til at forøge hans exempler med Nøtten, idet jeg 
samtidig udleder forledet fra guden Njords navn og jævnfø¬ 
rer det f. ex. med Nærtuna i Långhundra herred i Uppland, 
som o. 1300 hedder Nierdhatuna eller Nærdhatuna. Som på¬ 
vist gennem Nærlunde i Skåne, gennem de to Nærå i Fyn, 
gennem Njær i Hovlbjærg herred, kan her Njords dyrkelse 
sættes i forbindelse med -levs udbredelse. Er opfattelsen 
rigtig, har vi her ved Østerå en pragtfuld samling lige op ad 
hinanden indenfor en udstrækning af en mil af et -inge (Støv- 

ring), et -lev (Ferslev), et -løse (Mjels), et -høj (Ellishøj), et 
-stad (Volsted) og et -tun (Nøtten), de ærværdigste stednavne 
i Danmark, som lindes kan. 

Vi skal siden forøge samlingen med et stednavn til, næsten 
mere ærværdigt endnu. Men nian skal være forsigtig ved sted¬ 
navneforskning, og man skræmmes af fejltrådte spor lige ved 
det sted, hvor man i øjeblikket belinder sig. Oluf Nielsen (Blan¬ 
dinger 2(i9) glæder sig ved i Helium herred op ad Roldskov 
umiddelbart ved byen Helium at finde et Frægerlund, hvilket 
kan have været en til Frigg helliget lund i nærheden af ting¬ 
stedet, der maske har navn efter »hellig« og ikke efter mands¬ 
navnet Helge. I Skåne findes bade et Friggestad og et Frigge- 
toftc. Ak, ved Roldskovens vestlige og nordlige udkant ligger ad¬ 
skillige -lund med forled taget fra den nærliggende by, som de 
har tilhørt. Herregården Torstedlund har til ophav byen Tor- 
sted, pa samme made er Frægerlund den skovpart, der hørte til 
kirkebyen Fræer, som i middelalderen hed Fræger. I dette navn 
kan maske gudinden fjæles — hvad veed jeg — men en lund for 
hende har her ikke været. Og er min mening om -um rigtig, har 
Helium hverken med »hellig* eller med »Helge« at gøre, men i 
forledet gemmes navnet på en naturting eller en menneskeind¬ 
retning som overalt i -um og ikke et menneskenavn. Den skønne 
kombination går itu. 

Øst for den smukke samlede kæde af -lev ligger det en¬ 
somme Kongerslev østpå ud til Vildmosen, om hvis fysiske 
forhold i denne periode jeg ikke tør tale. I de efter Himmer¬ 
lands forhold ret gode egne deromkring ligger et -høj og 
nogle -sted spredt, men skilte fra -levkæden ved en endnu 
uopdyrket hede og en stor -torpansamling i fortsættelse af 
denne. Sydpå gør som nævnt -by, -um og -torp indhug i 
storskoven. Hvorfor Kongerslev ligger så fjærnt fra sine fæl¬ 
ler, kan jeg ikke sige; en forbindelse med dem kan dog ska¬ 
bes over Hals. 

Et stykke inde i den fordums storskov op til en -torpholm 
ligger Tisted. Er dette et ægte -sted, må det være skudt frem 
fra Kongerslevegnen; er det ikke ægte, kan vi vel underfor- 
staa endelsen -ved som i Tiset. Desværre kender vi kun navnet 
i ældre tid fra sene registranter, og om også vi havde gamle 
former i originale breve, vilde disse rimeligvis have lydt -sted. 

selv om de er -ved eller -tved, idet den jydske dialekt tidlig 
har haft et mere fremskredet eller om man vil et mere af¬ 
slidt standpunkt. Det andet Tisted inden for området skulde 
være sikret gennem selve Valdemars Jordebog, men man 
kan dog have sine tvivl. Det være sagt så tidlig som muligt 
i omtalen af de mange nordjydske -sted, at ikke alle er på¬ 
lidelige, og at vi i reglen står uden ævne til at kontrolere. 
Jeg vil dog hellere tage for mange med end for få, og selv 
om man føler, at adskillige burde fradrages, får man dog et 
stærkt indtryk af, i hvilken grad -sted heroppe spiller en 
rolle. Her ved Danmarks ydergrænse i nord og nordvest 
svulmer denne endelse op som sydvestligst i landet, i Syd¬ 
slesvig, og som i Skånes grænseegne. Man kunde sige, at i 
den tid, da man i det væsenlige brugte -sted i navnegivning, 
var der ikke plads i rigets midteregne til kolonisation, og 
man søgte til udkanterne. Sådan har måske tilstandene væ¬ 
ret, indtil spændingen blev for stærk og den overflødige fol- 
keøgelse strømmede udenlands gennem vikingtogene. 

II. Nlbebygden. 

Voxlev — Bislev. 

En lille -levgruppe nær et landingssted, fortsat op langs 
et åløb i -sted og hinsides et andet åløb mest med -høj. To 
-um bryder hul i heden, som skiller de to ådale, et par andre 
-um ligger øverst oppe, og et af dem tyder ved sit navn på 
fordums skov, Morum = Mårdum, jfr. sælandsk Martheme. 
Et femte og sjette -um ligger inde i den brede hede, som 
skiller Nibegruppen fra Ålborgbygden; men det ene af dem, 
Homum, siger, at heden før har været skov; horn er et ord, 
som oftest har med skov at gøre. 

III. Han og Slet Herreder. 

Torslev — Haverslev — Horslev — Fjerritslev — Oscleiv — Stjærslev — 

Malugh. 

Har man lov til at slå disse to herreder sammen til een 
bygd? 1 middelalderen føltes vandet mellem dem ikke som 


Digitized by Google 


Original from 

UNIVERSITY OF CALIFORNIA 



76 STUDIER OVER DANMARKS OLDTIDSBEBYGGELSE. 

et skille, men som en forbindelse. Ved Aggersund ligger den 
ideelle bro, ti her er fjorden smallest, og fra bægge sider går 
det høje land lige ud til vandet. Over det måtte forbindelsen 
ske og ikke gennem enge og kær. De to herreder forekom¬ 
mer mig at danne en organisk enhed. -Lev ligger alene på 
fjordens nordre bred; udenom dem — i nordvest norden- 
fjords og i sydvest søndenfjords — ligger -sted og -høj; der- 
udenom igen -um og yderst -torp. 

Man kunde tro, at disse havomslyngede egne har været 
et forjættet land for et primitivt folk; fiske af forskellig art i 
vidt forskellige vande, store kær og enge med fuglevildt og 
græsning, agerjord, der var løs og let at bearbejde. I afstand 
allerede har bakkerne vinket, dobbelt anselige bag de uhyre 
flader af hævet havbund. Om der har været skove i æld¬ 
gamle dage i den inderste bebyggede del, kan ikke afgøres; 
men den tid, der gav skovrydd navne på -ris og -holt, har 
allerede set dem skovbare; her er ingen stednavne med disse 
endelser; derimod er der syd for fjorden skovnavne østpå 
og vestpå i området, og østligst i Hanherred er den store 
skov begyndt ved Brovst og Øster Svenstrup, som har skilt 
herredet fra Vendsyssel. Nu er en stor del af den sandføgen. 
Dens navn kender vi fra Valdemars jordebog som Ulveskov, 
og som alle storskove har den været Konunglev 1 . Også gam¬ 
melt bebygget land ligger nu under sandet. Hvor der før lå et 
Movst(-ed), er der nu Movstsande. Af -inge er der to tilbage 
i Hanherred, hvoraf det ene ret afsides mellem -sted og ikke 
opad -lev. Syd og øst på er Slet herred, der har ret god jord, 
ved brede hedestrækninger skarpt skilt både fra Nibeegnen 
og fra det sydvestlige Himmerland. Her ligger det anselige 
Skarp-Salling, men også dette yderst i den gamle bygd. De 
Heste -lev ligger så nær Limfjorden som muligt, når man 
skal have fast grund under fødderne, på samme måde som 
i marsken byerne ligger yderst på geestranden, og som byerne 

1 Mærkeligt nok har O. Nielsen ikke kunnet finde t’luæscogh. Den 
storste af Birkelses skove bærer endnu navnet. 

ligger op langs Randers fjord og Gudenå. Af stednavnene 
syd for fjorden fremhæver vi det eneste -høj, Malle, ret nær 
den store Bredning; det minder om det sælandske Måløv og 
ved sin beliggenhed også om det fynske Måle. Vi sætter fin¬ 
geren på dette navn, hver gang vi siden møder det. 

De to enestående Vesløs og Øsløs på Hannæs har Steenstrup 
med rette sat udenfor-løses selskab. Til Steenstrups grunde kan 
føjes, at var endelsen -løse, vilde det på jydsk anderledes være 
gået ud over den: vokalen vilde være gået tilgrunde. Nord for 
Hannæs i egne, der nu er ganske øde, er måske Amstedbro, 
Blegsted (en klitgård) og kirkebyen Vust minder om en -stedbvgd. 


IV. Sydvest-Hlmmerland. 

Denne bygd omfatter den sydvestligste del af Himmer¬ 
land og går mod syd omtrent til Tjele Langsø, hinsides hvil¬ 
ken den store midtjvdske -ingebygd begynder. Denne har 
fremskudt det eneste Hejring til den næste sø i nordlig ret¬ 
ning, Klejtrup sø, men iøvrigt undrer man sig over, at skellet 
i navnegivningen er så skarpt. Mange navne på -ris og -lund 
men ikke på -holt som i Øst-Himmerland vidner om, at de 
store heder før har båret skov; engene om åerne og det blå 
Limfjordsvand har vel glædet oldtidsfolket, som de glæder 
os. Bebyggelsesforholdene er såre enkle; to endelser domi¬ 
nerer aldeles blandt landsby- og sognenavnene: -høj og -um, 
den første mere i nord, den sidste mere i syd, hvor den i tal¬ 
rig mængde fortsættes ind mod Viborg. Dertil kommer to 
-sted, der næsten kunde tage sig ud som yderste fortsættelse 
af Ålborgbygdens -lev-sted-række. I forhold til -levdannel- 
serne kan det siges, at Sydvest-Himmerland har ligget på 
læsiden og derfor er blevet upåagtet; et ret talende vidnes¬ 
byrd om, at -lev er kommet ind gennem Limfjorden fra øst. 
— Af endnu ældre navne er Helming i Ulstrup sogn meget 
interessant, da det minder om Helmingernes æt, hvortil i 
Beowulfsdigtet Kong Hrodgars hustru hørte, men 1510 sta¬ 
ves det Helmind (Æ. D. A. II). 

V. Mors. 

Flherslnff — Seerslo /)'— Kersløff — Fr nslev — Fallersle — Wet herslo ff — 

/ Ln/dersleff — Si l lerslev — Vi Ise — Assels — Velteis. 

For det skib, der fra Aggersund kommer ud i Limfjor¬ 
dens store Bredning, melder sig som nærmeste land nord¬ 
enden af Mors, og der er ingen grund til ikke at begynde 
rundfarten i Nordvestjyllands forskellige landskaber med 
denne ø, da her åbenbart tyngdepunktet er for de navne og 
de forhold, vi søger oplysning om. Strax nordligst på øen i 
dens smalleste og afsondrede del møder os to -lev, hvorimod 
der om det sted, hvor Nykøbing i middelalderen blev anlagt, 
men som vel allerede tidligere har været øens hovedhavn, 
nærmest ikke ligger -lev, men en mærkelig gruppe af tre -høj. 
Hvad der end skjuler sig i det ene af dem: Elsø, Edelshøg, 
hvis det er enstydigt med det Ellesø, Ellishøj, der andre 
steder tindes, viser dette navn sig ialfald gennem sin udbre¬ 
delse at være et af særlig værdi. En halv fjærdingvej fra Elsø 
kirke på grænsen mellem Elsø og Frysbrønd ligger Harrehøj, 
i hvis navn kan ligge et fordums »Harg« 1 . Først bagom de 
tre -høj kommer de sex -lev og tre -sted. Udenom dem igen 
-um og -by, altså helt mod syd, vest og nord. Kun ligger 
de to førnævnte -lev yderst ganske for sig, og som forholdene 
var i gamle dage med vandet til hovedforbindelse, har de 
måske stået det -lev, der findes i Nordty, nærmere end de 
andre på Mors. De tre -inge på Mors ligger hver i sin kant 
af øen. Enten har der aldrig været flere end de tre, og øen 
har været ligelig delt imellem dem, eller også er det blevet 
dem, der blev tilbage, fordi de lå længst borte fra hovedan¬ 
grebspunktet for -levfolket, havnen ved Nykøbing. Endnu 
skal opmærksomheden henledes på, at midt på øens søndre 
del ligger som den højeste bakke Malhøj ikke langt fra hus- 
gruppen »(iammelting«. På toppen er der to anselige kæmpe- 

1 Til Harrehoj blev 1K88 Morsøs fælles ting henlagt ^Neergaard: Tliiug 
hoje (»g Thingdvsser). sikkert fordi punktet var centraltliggende, men fore¬ 
løbig blev retten administreret i Elsø by. 

høje. Har man brugt det punkt, der på en gang hørte til de 
mest beherskende og lå mest centralt, som tingsted fra old¬ 
tidsdage, og er det blevet udtrykt i bakkens navn? Fra Mal- 
høj på Mors vender tanken sig til de Malhøje, vi allerede har 
iagttaget, og som ikke blot er høje, men beboede lokaliteter, 
og vi spørger, har også de haft med -ting at gøre? Men afgørel¬ 
sen overlades til en drøftelse længere fremme. Syd- og øst¬ 
kysten bærer endnu navne på -lund, -ris, -skov. Nordpå hed¬ 
der en kirkeby Flathwith; hvor kystbræmmen af skov eller 
lyng er bleven ryddet, er der kommet til at ligge -torp. 

Når Vils er opført som et -løse, støttes det til, at en by 
i Øster Gøtland med i nutiden aldeles ligelydende navn 1287 
hedder Vithløse og 1386 Vitløsa. Hvor nu Nykøbing ligger, 
lå før landsbyen Vettels, hvis navn minder om Vættløsa (før 
Væterløsa) i Vester Gøtland; endelig kunde også Assels syd¬ 
ligst på øen indeholde -løse; Assenløse på Sæland skrives 
1298 foruden Asendeløse også Asløse. 

VI. Ty. 

Hihier s len — Villersle n — HudcrslefJ — Flovlen — Iglen — Huitzselsse 

— Mcilgh. 

Når Morsøs to nordligste -lev efter min mening har haft 
nærmere forhold til Ty end til de sydligere -lev på øen selv, 
er det ikke blot deres afsides beliggenhed, der får mig til 
denne antagelse, men også tilstedeværelsen af et Malle umid¬ 
delbart lige overfor dem på kysten af Ty. Som den sidste 
by i Slet herred, man ser forsvinde i horisonten, når man 
sejler vestpå i Limfjorden, hedder Malle, således også den 
første, man hilses af i Ty. Dette Malhøj har spillet en rolle 
for -levfolket; vi er slet ikke færdig med at påvise dets af¬ 
hængighed af, dets tilknytning til navne af endelsen -lev. Og 
også det eneste -lev, der findes i Nordty, Hillerslev, ligger 
her, noget oppe i landet, bag et par -torp. Hillerslev-Malle- 
Sejerslev-Ejerslev danner en sammenhængende række. Vilh. 
la Cour finder (Hedenske Helligdomme i Danmark; festskrift 

til Jolis. Steenstrup) i navnet på nabosognet til Hillerslev, 
Nors (gml. form Norsæ), en Njords sø. — Op til Hansthol- 
men og ned gennem Ty har vi derimod ret regelmæssig lig¬ 
gende -inge, ikke så få, og mellem dem mange -sted, som 
det hører Nordjylland til i det hele. Mors er en undtagelse 
ved det ringe tal, det besidder. Flere af Tys -sted har sand¬ 
flugten lagt øde. Først hinsides det sydligste -inge, Hassing, 
kommer vi til det andet -lev i det egentlige Ty, Villerslev, 
som efter sin beliggenhed hører sammen med den store -lev- 
gruppe på Mors. Syd for disse sammenliggende Hassing- 
Villerslev har Ty foruden to -sted også to -høj. Det ene, 
Refs,der har givet sit herred navn, gentindes i Sønderjylland, 
det andet, Hilligsø, er af en form, som træffes igen i Skåne 
og i Øvre Sverige. Endelig møderos på Tyholm tre -lev opad 
hinanden. Sammen med Mors er Tyholm hovedområdet 
for -lev i Nordvestjylland. Stiller man Mors og Refsherred 
sammen, har de af de gamle stednavne kun 12 % -inge og 
23% -sted mod 65% -lev-høj; Tys tre nordlige herreder der¬ 
imod 33% -inge, 56 % -sted, men kun 11 % -lev og -høj. 
Med de mange -lev følger måske -løse; foruden de formodede 
på Mors er der Hindsels på Tyholm (1494 Huitzselsse, Dipi. 
Vib.). Med Tyholm er vi nået til ende med -levbebyggelsen 
ind gennem Limfjorden. Vandfuld, Skodborg og Hjærm 
herreder på den søndre bred og Harsyssel i det hele har 
ingen eller så godt som ingen. Hvis en del af Vestjylland 
ikke havde været blottet for -lev, vilde vi have manglet det 
bevismiddel for antagelsen af -levs udbredelse fra Sæland, 
som ligger i, at -levarme er strakt ud gennem Limfjorden og 
over Sønderjylland til Vesterhavet, men her har mistet deres 
kraft som længst borte fra udgangsstedet, så en omklam¬ 
ring af hele Jylland, et møde mellem Limfjords-lev og søn- 
derjydske -lev ikke er tilvejebragt; hænderne har ikke nået 
hinanden i favnetaget. -Um i Ty tindes ikke sammen med 
de herskende -inge, men først længst i nordøst i de vilde 

overgangsegne til Hanherred, og også -um i Sydty ligger be¬ 
tænkeligt nær op ad hede eller mellem -torp. 

VII. Salling. 

Grintlerslev — Roslev — Tangclev — Frammerslen. 

Kort og fyndigt kan det siges, at i Salling ligger -lev mod 
nord, de talrige -inge mod syd; kun Tøndering gør en und¬ 
tagelse; det ligger endogså nord for alle -lev. Man kan også 
sige: Sallings -lev ligger tværs over landet og fortsættes mod 
øst af de to nordligt i Fjends herred, mod vest af dem 
på Mors. Fra Lørslev og Sillerslev her er der ingen vej at 
tale om over til Tangelev i Salling. Rimeligvis er også -lev 
kommet til Salling denne vej, ind gennem Lysen bredning 
og Harre vig. I selve Harre inderst i vigen har vi et oldtids 
Hørg liggende omtrent således som Harre-høj indenfor den 
vig på Mors, hvor de, der medbragte de nye endelser, først 
kom til land. Harre ligger meget smukt netop midtvejs mel¬ 
lem de tre af Sallings -lev; det fjerde er skudt mere til 

» 

øst. Det som forlængst ikke har været nødigt at gentage, 
forekommer også her: -um findes i halvøens udkanter, ud 
mod de skove, der før har kranset kysten, og ud til de 
kær, der har dannet grænsen mod Harsyssel, endelig ind mod 
den større hede-eller skovstrækning, som har ligget i halv¬ 
øens midte. Allevegne sammen med -torp og af ikke synder¬ 
lig højere værdi end dette stednavn. Tre af de fire -sted lig¬ 
ger også i udkanten nordpå ved -um. -Høj forekommer ikke 
i Salling. 


VIII. Fjends og Olndlng Herreder. 

Hoghæslef — Østerløf — Vindelev. 

Nu kommer vi til de alleryngste -levnavne i Nordvest¬ 
jylland, forudsat at bevægelsen er kommet ind gennem Lim¬ 
fjorden. Var bebyggelsen tidligere kommet hertil, havde den 
vel også afsat sine mærker i Sydvest-Himmerland. Nu er 
man fra Aggersund stævnet lige mod vest, og først over Mors 

Aarb. f. nord. Oldk. og Hist. 1916 6 

og Salling er man kommet om til Fjends herred. Gennem 
Limfjorden er der sammenhæng mellem -lev. Men fra Vin¬ 
delev syd for Salling midt mellem Struer og Skive skal vi 
helt ned til Vardesyssel for at træffe vor yndlingsendelse 
igen; der er kun een mistænkelig undtagelse. Og fra de to 
-lev umiddelbart ved fjorden i Fjends herred er der mange 
mil til de nærmeste ved Gudenåen. Også endelsen -sted, der 
endnu findes flere gange i Fjends herred og vestligere ned 
til Storåen og om til Struerkilen, og endelsen -høj, der 
endnu er afsat ved Hjarbæk vig, går det omtrent på samme 
måde. Hvor de findes i Harsyssel, holder de sig så langt som 
muligt borte fra denne egns -ingebygder og må betragtes 
som anla^g for sig eller, om det skal være, i fortsættelse af 
-lev-bevægelsen. De ligger alle forholdsvis nær ved Nissum 
og Stadil fjorde (Råsted, Torsted, Movst og Vedersø [1340 Wi- 
thershøgh]). Her skal også Ildsø i Fly sogn nævnes, hvori 
Oluf Nielsen (Un. Bl. II 24) »vistnok« ser et -høj, og som vi 
sammenstiller med fynsk Ellesø, himmerlandsk Ellishøj. 

I Fjends herred er der flere -um, og med Harsyssel er vi 
inde i -ums forjættede land, hvor de danner forbindelsen 
mellem grupper af ældre navne, således ude ved de vestlige 
fjorde forbindelsen mellem to -inge-grupper; ved Limfjorden 
mellem -inge i Vandfuld herred og -inge i Hjerm herred; en 
flok ligger syd for Limfjordens -inge i Hjerm herred; bag om 
Vindelev findes -um; endelig en flok i Hammerum herred, 
på siden af eller i fortsættelse af herredets sluttede -inge- 
gruppe. Bebyggelsen i flere af disse egne er meget tydelig i 
sin tidsfølge. Hammerum herred har sin kærne i midten og 
ring udenom ring; inderst -inge, så -um, så -torp, så sted¬ 
navne på -lund. I Hjerm herred har man, efterhånden som 
man fjærner sig fra Limfjorden, -inge, -um, -torp; i Skodborg 
herred ligger -um lejret mellem skovnavne; i Ginding herred 
fra Limfjorden at regne først -inge og et -lev, så -um, så -torp. 

Også over mod Gudenåen var der som lige nævnt et tomt 
rum uden gamle stednavne, da vi vel er nået så vidt i vor topo- 

grafiske bevisførelse med hensyn til -um, at vi kan regne denne 
endelse blandt de forholdsvis unge. Men netop lige langt fra Gu- 
denaens inderste knæ og fra Limfjordens inderste vig ligger det 
gamle tingsted, det hellige Viborg. Absolut ikke som midtpunkt 
i en bygd men så langt fra gamle storbygder som muligt. Egnens 
fattige karakter har heller ikke indbudt til opdyrkning, så længe 
der var bædre betingelser andensteds, og mangfoldige skovnavne 
til de fleste sider om byen vidner også om en sen opdyrkelse; 
det var i et rydd i dette vidtstrakte skovland, i Finderup, at 1286 
en konge blev myrdet. Det nærmeste -inge ligger en mil fra byen, 
de to næstnærmeste ligger to mil borte, og først derefter bliver 
de talrigere mod øst og syd. I nordvestlig retning, ad Salling til, 
er der mere end fire mil til dem. Det nærmeste -lev ligger to mil 
fra Viborg; i omtrent tre mils afstand er der fire til. Fjends her¬ 
reds -høj og -sted ligger noget nærmere, men mod nord må man 
vandre over tre mil for at nå de første af Himmerlands. Som 
Odense omgives Viborg derimod af -um og -torp, og i lighed med 
Odense er Viborg blevet til som samlingspunkt for flere bygder, 
her de store midtjydske bygder ved Gudenå og de gamle bygder 
i Salling og Nordvestjylland i det hele. De nærmeste sognekirker 
ligger langt fra byen; flere af dem er i overgangsstil og ikke rent 
romanske; det tyder på, at trods domkirkens nærhed kom disse 
sogne først sent til folketal og velmagt, så de kunde erstatte 
tidligere træbygninger med stenhuse. Det er fjærnere fra bispe¬ 
staden. at man skal søge de smukke rent romanske kirker, der er 
i familie med domkirken. 

Mulig er Viborg yngre end sysselinddelingen, ti Viborg synes 
valgt til fællesstævne, ikke blot fordi det ligger lige langt fra de 
to nævnte gamle bygder, men også fordi det ligger omtrent, hvor 
tre sysler mødes, Ommer, Salling og Løver, og således, at yder¬ 
ligere tre i det vilde finde deres fælles ideelle midte, Himmer, 
Har og Åbo. Måske har disse sysler dannet en sammenslutning, 
før det øvrige Jylland og Fyn kom med ind under fælles lov, ti 
for det senere jydske lovområde under eet ligger Viborg absolut 
ikke som tyngdepunkt. Nord for det boer nutildags højst 350,000 
mennesker, syd for det o. 1,400,000. Meget mærkeligt forekom¬ 
mer det mig, at mens de lige nævnte sex sysler plus de to bagom 
dem liggende, Ty og Vendsyssel, bærer navn efter gamle folke¬ 
stammer, har alle de sydligere i Jylland liggende navn efter be¬ 
stemte lokaliteter: Jelling, Almind,Varde, Barvid, Ellum og Isted, 
hvad der absolut tyder på en nyere organisation og på en senere 
tilknytning til den nordjydske gruppe. Til disse egne har også 
de hørt, hvori Anglerne boede før udvandringen til England. Sa 
folketomme er de mulig derved bievne, at selve de ældre folke- 

navne forsvandt fra erindringen på den jydske halvø, mens læn¬ 
gere nordpå folkenavnene bevaredes; da de sydligere dele af halv¬ 
øen en eller anden gang optoges i det nye jydske fællesskab, 
måtte man navngive syslerne på en ny måde. Også Fyn er så 
senere bleven knyttet til Jylland. Endnu et par tegn tyder på, at 
Jyllands balancelinje mellem syd og nord før har ligget nord¬ 
ligere end nu. Sønderjylland er først forholdsvis sent blevet rig¬ 
tigt opdyrket; det vrimler tværs over landet med skovnavne, og 
-torp spiller en større rolle der end andensteds. Omvendt vil 
det kunne påvises, hvorledes endnu i den ældste kristne tid Lim¬ 
fjordens omgivelser har været tættere befolkede i forhold til syd¬ 
ligere egne end nu. Kirketallet og kirkernes rumfang er her større, 
sognenes nuværende indbyggertal mindre end i Danmark i det 
hele; ingensteder er så mange kirker blevet nedbrudt. Om Lim¬ 
fjorden ligger det tæt med klosteranlæg, som er meget gamle, 
men som snart kom til at stå i stampe, fordi livet gik fra disse 
egne lidt op i middelalderen. 

Efter det her udviklede synes Viborg at dele skæbne med to 
andre gamle hovedtingsteder, Odense og Lund; det har ikke en 
ælde så ærværdig, at den rækker længst tilbage i Danmarks hi¬ 
storie. 


IX. Vendsyssel. 

Brundeslef — Fiersloff (før i Brønderslev sogn) — Jarlslef — Serrisleo — 
Vrekclef — Hyalmesces (Hielmeslep — Brødslev — Trudsleo — Hunelev 
— Harrislev — Ferritzløff (hvor?) — Vdslev — Bindslev — Lødherslof — 

Horslev — Thorsløf (Tersleffue) — Ønsloff (Ørslev). 

Vendsyssel fortjæner en særlig omtale. 

Her er det først nødvendigt at drage en skillelinje, der 
deler landet i en østlig og en vestlig halvdel. Landet er nu 
skovfatligt; kun de østlige bakker bærer ved siden af mange 
spredte lunde enkelte store bøgeskove på deres sider, og den 
hævede havbund mod syd ejer en del skove af blødtræ, birk, 
asp, el. Men til en given tid har den østlige og tildels den 
sydlige del været meget skovrig, ja en eneste sammenhæn¬ 
gende skov. Det er endnu muligt at afgrænse den nøjagtigt. 
Den har bredt sig over alle de egne, hvor nu stednavne på 
-tved, -have, -skov, -holt, -krat, -rød, -old, -torn, -lund, -feide, 
-brøde, -ris, -hoved, -hale er hyppige, vistnok hyppigere end 
andre steder i Danmark. Det viser sig, at man kan tilveje- 

bringe en næsten skarp grænse for denne skov. Fra Frede¬ 
rikshavn på østkysten har den fulgt nordgrænsen for Vend¬ 
syssels højland med den sidearm, detle sender frem i nordvest 
over Bjærgby lige til Asdal. Mod vest har skovens bryn væ¬ 
ret en bugtet linje fra Asdal over Ugilt, Tårs, Helium, Hal¬ 
lund, og derefter har den fulgt Vildmosens søndre rand og 
længst i vest afspærret Hanherred fra Vendsyssel. At den 
hernede på Valdemarernes tid hed Ulveskov, er nævnt un¬ 
der Hanherred. Et par enklaver i skovlandet kan påvises; 
den sydvestlige del af Dronninglund sogn ud for engene og 
egnen mellem Birsted og Sulsted har ingen skovnavne. En 
nærmere skildring af denne mægtige skov kunde gives, men 
behøves ikke her. Langs randen bræmmes den af landsbyer 
med endelsen -torp, og i en enkelt egn, som vi siden kom¬ 
mer til, er de også trængt ind i det indre, men de fleste par¬ 
tier af skovområdet er først faldet for bål og bile, efter at det 
var gået af brug at anvende -torpendelsen, og særlig findes i 
den store sydøstlige trekant Sæby-Allerup-Hals slet ingen. 
Derimod har Vest-Vendsyssel endelsen -torp særdeles ud¬ 
viklet. Så sen har også bebyggelsen været, at den falder efter 
den store kirkebygningstid. Her er derfor Danmarks største 
landsogne, mens det vestlige Vendsyssel atter i modsætning 
dertil har mange kirker og mange små sogne. Det kunde 
være interessant at sammenligne den fremadskridende ryd¬ 
ning med den tilsvarende i Nordøslsæland ved at jævnføre 
stednavnene. Det ligner også Nordøstsæland, at sognene er 
så mægtigt store, men har kirkerne liggende i en udkant. Det 
har således været tilfældet med Danmarks største landsogn, 
Dronninglund, dengang det ikke brugte Hunslunds kloster¬ 
kirke, men Gammelkirke midt i sognets -torpegn, fjærnt fra 
den yngre bebyggelse. — Den specielle endelse -holt ligger 
samlet i fire store partier inderst inde og øverst oppe i bakke¬ 
landet, hvert parti ringformet omgivet af ældre skovnavne 
som -tved, så skovens rydning kan forfølges i enkeltheder. 
Stednavnet -lund forekommer sydpå kun vest for hakkerne, 

men nordlig trænger det frem over vandskellet. Allerede det, 
at bebyggelsesmåden i Øst-Vendsyssel: den spredte, er en 
ganske anden end den vestpå: den samlede, viser, at be¬ 
byggelsen i hver halvdel er sket til forskellig tid. Også den 
mærkelige ældre begrænsning af herrederne i Vendsyssel, 
som danner lange smalle striber i retning vest-øst, omfattende 
både åbent land og skovland, siger tydeligt, at de gamle her¬ 
redsområder findes mod vest, men da den østlige skov faldt 
for øxen, fik hvert herred sin part udfor sin grænse til den. 

Modsat dette skovland har Vest-Vendsyssel, nærmest 

to 

Vennebjærg, Børlum og den nordlige del af Hvetbo her¬ 
red i deres nuværende omfang, ligesom Ty slet ingen skov¬ 
navne og har altså enten mistet sin skov på et så tidligt 
tidspunkt, at stednavnene intet vidnesbyrd har kunnet give 
derom, eller har måske aldrig båret skov. 

Det stednavn, som denne afhandling fortrinsvis arbejder 
med, -lev, findes i aldeles overvejende grad i det vestlige skov¬ 
bare land og kan her behandles fuldstændig for sig uafhæn¬ 
gigt af, hvad vi senere finder inde i skoven. Det gælder ikke 
således den ældste endelse, -inge. Vendsyssel viser sig lige 
så fattigt som Himmerland på navne med denne endelse. 
Der er faktisk kun to sikre i vest, nemlig landets gamle ho¬ 
vedby Hjøring og Skerping i nærheden af dette. Dertil Sæs- 
ing i landets hjærte på grænsen af skovlandet ved store enge, 
og tre i øst, Elling og Mejsling på den smalle frugtbare slette, 
hvor skoven hører op ud mod det ejendommelige sand- og 
moseland, der strækker sig op til Råbjærg, og Gydinge (nu 
Gydeje, men den ældre form findes 1460) midt i skoven ved 
bakkernes østlige skråning. Hassing (Øster og Vester) i Kær¬ 
herreds havbundsland er vist ikke ægte; det hedder 1444 
Hæsinde. Kun to -inge har givet kirkebyer navn (Hjøring og 
Elling), og kun to til har givet navn til landsbyer (Mejsling, 
Sæsing). En del -inge kan selvfølgeligt ligge bag nutidens -lev, 
men vi har dog vel lov til, idet vi noterer, at alle sikre -inge 
ligger i den nordi ige h alvdel af landet, og de fire af dem end- 

også højt mod nord, i fortsættelsen af, hvad der blev udtalt 
ved Himmerland, at spørge, om det vel er Kimbrernes ud¬ 
vandring, der har blottet landet for mennesker, så kun de 
mest afsides egne beholdt en stationær befolkning. Himmer¬ 
land har oprindelig vist også omfattet Vendsyssel, eftersom 
Kimbrerne nævnes som det nordligste folk i Jylland, og 
Vendsyssels nordspids har været Chersonesus Cimbrica. 
Efter deres bortgang har skoven bredet sig over Øst-Vend- 
syssel men ikke vest for bakkerne magtet kampen med vin¬ 
den. Det kan dog også være, at store dele af Syd-Vendsyssel 
endnu i jærnalderen har været ubeboelige sumpe, før landet 
var nået til sin nuværende højde. 

Det skovløse Vest-Vendsyssel deles igen i en nordlig og 
sydlig del ved en fordum større hedestrækning, der går fra 
sydvest til nordøst, øst for Børlum. Ud på siderne har denne 
hede et frugtbart og med kirker velbesat område, men sted¬ 
navnene ender på -by og -torp. Det endnu uopdyrkede parti 
af denne strækning er det, der kaldes Skrolleshede. -Lev bli¬ 
ver derved splittet i to grupper. Den nordlige ligger åbenbart 
om Hjøring som centrum, og nær op ad dette er der et gam¬ 
melt -høj: Vellingshøj. Hinsides Bjærgby bakker kommer 
så Bindslev til. De fleste -lev i den sydlige halvbygd kan sna¬ 
rest siges at ligge i en lang række nord for Vildmosen og syd 
for kærene om Ingstrup sø. Man får indtrykket af, at denne 
mose og disse kær har spillet en rolle ved bosættelsen. To 
ligger dernæst noget længere nordpå mellem Skrolleshede og 
Østskoven. To -høj. Hvilshøj og Tise (kan også være lig Tis¬ 
ved), supplerer manglende led i -levrækken. Skønt de to 
Brønderslev ligger ret langt fra hinanden, antager jeg dem 
for een dannelse, hvad jeg ikke tør overfor de to Hjermeslev, 
der både har en å og brede enge imellem sig og har for an¬ 
selige stednavne til skille. Har Hjermeslev været eet så godt 
som Brønderslev, har disse to -levs område tilsammen spændt 
over udstrakte arealer, omtrent en strækning tre mil lang 
nord for Vildmosen. 

Hvorledes er nu -levnavnene kommet op til Vendsyssel? 
Ikke gennem Ulveskoven eller over Vildmosen. Ikke fra Lim- 
fjordsegnen, fra hvis nordligste punkt det nærmeste -lev lig¬ 
ger over 2 1 /* mil fjærnet i lige linje, og hvis sumpede bredder 
dengang var langt mere uvejsomme end nu, fordi de bar 
sammenfdtret skov. Ikke fra Kattegatkysten, hvorfra de var 
skilte ved ufremkommeligt skov-og bakketerræn. Nej vejen 
må være gået tilsøs udenom Skagen og landgangen sket fra 
Skagerak. Besejlingsforholdene kan have forandret sig meget 
siden disse fjærne tider; strøm og vind har skåret bort af 
lerknuderne og lagt til i bugterne, og sandet er føget ind over 
landet. Vi kan dog ikke lade være med at fremhæve, hvor¬ 
ledes hver af -levgrupperne svarer til et af de nuværende an¬ 
løbssteder på vestkysten. Fra Lønstrup er der en lille mil 
til Hunelev og Harrislev, fra Løkken tre fjærdingvej til Truds- 
lev. Som i Skåne arbejder -levrækkerne, der begynder ret nær 
ved hinanden ude ved kysten, sig ikke sammen inde i lan¬ 
det, men udvikler sig paralelt. Indenfor hver sit opland lig¬ 
ger de sammen med de naboer, de har i -inge, meget regel¬ 
mæssigt fordelte, med passende afstande. Videre ned langs 
Jyllands vestkyst er -levfolket ikke nået; Hanherred og Ty 
kunde gæstes ad andre veje. 

Et sted er -lev-erobrerne dog gået i land også på Katte¬ 
gatkysten. I åminderne kan de været løbet ind af den ene 
eller den anden grund, og ved Sæbyås eller Vorsås munding 
har de erfaret, at der gode halvanden mil oppe i landet inde 
i skoven fandtes en egen lille bygd, som bar navnet Gj'dinge. 
En bygd, der var lille nok til at kunne overrumples og let at 
hævde, eftersom den lå fjærnt fra frændebygder med mæg¬ 
tige skove og sammenhængende bakkerækker imellem. Som 
tænkt, så gjort, og omkring det gamle Gydinge, tæt sammen¬ 
trængt, ti vi er midt i skoven, kom til at ligge tre -lev: Tors¬ 
lev, Horslev, Ørslev. Mærkeligt nok har denne lille særbygd 
udviklet sig i følgende tider ganske på egen hånd. Til det ene 
-inge og de tre -lev sluttede sig efterhånden, måske vidt skilte 

i tid, et -høj, to -sted, et -um, et -by og yderst og sidst mere 
end en halv snes -torp. Byen hedder Hørby, oprindelig må¬ 
ske kun Hørg, og vi har her haft et kultussted. Da kristen¬ 
dommen kom ind, fik bygden to kirker, Hørby på offer¬ 
stedets plads og Torslev, kun fjærnede 2500 alen fra hinanden, 
derimod meget langt fra alle nabokirker. Men stadig er 
Gydingebygden skilt ved miledybe storskove fra de opdyr¬ 
kede egne i Vest-Vendsyssel, og ud til det østlige hav formår 
man ikke at skabe en samlet kolonisation, men kun at lægge 
nogle spredte -torp. 

Overordentligt værdifuldt for os er det nu, at her i Tors¬ 
lev sogn er et af mosefundene gjort, et af de tidligste, fra 
4. årh. Fundet iTrinnemose,en fjærdingvej fra-levene, hører 
til de mindre, men der kan heller ikke forudsættes mange folk 
at råde over, hverken hos forsvarerne af den lille bygd eller 
hos dens angribere. Angribernes høvdinger har rimeligvis de 
været, hvis navne skjuler sig i de tre -lev. Det er hytte taget 
fra forsvarerne, der er ofret, ti de tre -lev siger os, hvem der fik 
overhånd. 

Så intim forbindelse mellem et-lev-samfund og et mose¬ 
fund som her i Vendsyssel findes ikke andensteds, men næ¬ 
sten allevegne i Jylland-Fyn må dog hægge parter, -levfolket 
og sejrsofferbærerne, være ved, at de kender hinanden. De 
topografiske forhold røber dette. Intimiteten behøver heller 
ikke at have været så stor. Kampene fandt ikke sted umiddel¬ 
bart ved de ældre eller senere anlæg, men hvor det var be¬ 
kvemmest at slås, eller hvor man mere tilfældigt stødte sam¬ 
men. 1 kvadene om Helge Hundingshane nævnes flere gange 
Sigersvold, Sigersletten. Er det ikke ret mærkeligt, at kun en 
lille mil fra det nærmeste af de tre ovennævnte -lev og kun 
en god mil fra Gydinge ligger Siverslet, nær en sideå til Vorså, 
ad hvilken -levskaren kan være kommet? Har kampen, som 
mosefundet bærer vidne om, fundet sted her, og er stedet 
blevet døbt efter sejren? Men det egnede sig måske ikke til 
at nedlægge gudeofret på, og man valgte dertil Trinnemosc. 

I ringe tal findes omkring i Østskoven navne på -sted, i 
større mængde ligger de i Kærherred sydpå mellem Limfjords¬ 
kærene, bakkerne og Vildmosen, hvoraf man måske kan 
slutte, at da de er de ældste navne, er landet først i -stedtiden 
blevet såmeget hævet over havet, at det blev beboeligt. Men 
over bægge områder har de været lejrede i skov, og endelsen 
-sted er dels af denne grund ikke sikker; -sted kan have ud¬ 
viklet sig af -ved og -tved; dels er vore kilder til disse -steds 
skrivemåde i ældre tid fattige og upålidelige, mest registran¬ 
ter fra 16.-17. årh. Så jeg tør ikke drage videre slutninger af 
dem ligeså lidt som af Vestslettens talrige -sted, selv om disse 
er mere solide. Det tør vi dog nok sige, hvad forresten forud 
er sagt, at mod det danske riges ydergrænser tager tallet af 
-sted stærkt til, i Skåne, i det sydlige Sønderjylland, her i 
Nordjylland. 

Om -um er det snart ikke nødvendigt at tale; der ligger 
en række i skovlandet tværs over bakkerne på højden lidt 
syd for linjen Hjøring-Frederikshavn, deriblandt tre kirke¬ 
byer; først denne endelse går op i rigtig kuperet land; men 
bakkelandet her er leret, der er læ både mod nordvest og øst, 
og der er smukke bækløb; derfor blev denne egn det første 
parti af den østlige storskov, der blev ryddet så tidligt som 
med -um. En del -um ligger dernæst, hvor skov og slette 
støder sammen i Vendsyssels midtlinje, fire omslutter Skrol¬ 
leshede, i kærlandet mod syd ligger nogle. Men næsten ingen 
har fået lov til at færdes i intimt selskab med de højtidelige 
-lev. 


Sønder- og Vestjylland. 

I. Haderslevbygden. 

Haderslev — Erlev — Hammelev. 

Ligesom Nordjylland (Limfjordsegnene) er blevet behand¬ 
let i et eget afsnit, fordi på disse strøg de navneformer, hvis 
udbredelse vi forfølger, gar tværsover halvøen lige til nær¬ 
heden af Vesterhavet, saledes udskiller vi det sydligste af 

Jylland, idet også her de gamle stednavne går fra hav til hav 
i uhrudt række, medens midt i Jylland dels landets bredde, 
dels vanskeligt terræn gennem skove og heder har hindret 
samkvemmet. Jo længere vi kommer mod syd, des mere 
nærmer Østlands- og Vestlandsbygderne sig hinanden; de 
store skillende hedestrækninger uden gamle endelser smal¬ 
ner mere og mere til; allerede i Kongeådalen går-inge tværs 
over landet, -lev følger senere efter. 

En anden ejendommelighed ved de sydjydske egne i al¬ 
mindelighed er deres fordums skovrigdom, der gør, at de er 
vanskelige at dele i bygder, fordi de enkelte gamle stednavne 
for det meste hvert for sig ligger i skoven eller med skoven 
nær ind på sig. På østkysten kan der kun eet sted siges at 
være en større samlet bygd, der som Århusbygden, som Slet¬ 
ten på Fyn, som Heden i Sæland er fri for skov og skov¬ 
navne. I det hele har bebyggelsen med -lev været svag, mens 
endelser som først -sted, siden -um, -by og fremforalt -torp 
er så hyppige. Og mærkeligt nok er det de frugtbareste egne 
ud til Lille Bælt og Østersøen, der lader til at have været 
mindst opdyrkede. Allerede det rige Bjærge herred var me¬ 
get fattigt på de ældre stednavne, og denne fattigdom tiltager 
sydpå. Egnene syd for Kolding, egnen mellem Haderslev og 
Åbenrå, Sundeved, Angel, Svans er alle exempler herpå. Jo 
sydligere man kommer, des yngre stednavne dominerer. En 
så uanselig endelse som -bøl giver navn til store kirkebyer, 
-holt og -rød er hyppigst i Øst-Angel og i Svans ud mod ha¬ 
vet og Ekernførde fjord. Mens endnu op i historisk tid landet 
mellem Sli-Danevirke og Ejderen og egnene dybt ned i Hol¬ 
sten var uopdyrkede, har nogle århundreder tidligere også 
store dele af landet nord for Slien været det, hvad enten disse 
egne aldrig før har været bebyggede, eller det er stammevan- 
dringer og folkeforskydninger, der har affolket dem. Når selv 
de ældste stednavne i Søndeijvlland ligger i tæt skov, er det 
et vidnesbyrd om, i hvilken grad landet engang er blevet af¬ 
folket. Endnu gør mange slesvigske egne sete pa afstand fra 

bakketoppene et meget skovrigt indtryk, fordi man ser sko¬ 
vene som samlet masse over hinanden, bag hinanden, og 
ikke lægger mærke til alle de rydd, der er gjort i dem. Frem¬ 
for alt i Haderslev Østeramt. Jeg nævner udsigterne fra Ravns- 
bjærg vest for Kristiansfeld og fra Moltrup kirkebakke. 

Mellem Haderslev og Ribe ligger et antal gennemgående 
sikre -inge, ret regelmæssigt fordelte men tæt indesluttede i 
skov, hvorom ikke blot stednavne og nuværende skovrigdom 
vidner, men også de mere eller mindre pålidelige beretninger 
om den uhyre Farrisskov. -Lev derimod findes alene ved 
det inderste af Haderslev fjord, men der ligger tre tæt sam¬ 
men. Fjorden fortsættes af indsøen Haderslev Dam og denne 
igen af den friske eng Hindemade, både sø og eng mellem 
kilderige skovbakker. Et herligt sted at tage i besiddelse for 
oldtidsfolk. Det yderste af de tre -lev, Haderslev, havde til¬ 
med en sådan beliggenhed, hvor skibsfarten endte, og hvor 
en østlig hovedvej gennem Jylland nødvendig engang måtte 
drages, at den er bleven det anseligste af alle nordiske -lev, 
det eneste der har erhvervet sig ret som købstad. Til bægge 
sider af de tre -lev, men med mindre god beliggenhed, er 
der fire -inge. Et -sted ligger lunt mellem de tre -lev, iøvrigt 
har -sted gjort tilløb til udbredelse mod sydøst og nordøst 
ude ved det åbne Rælt og afsat en række i nordvestlig retning, 
suppleret med et -høj. Men tværs over landet nåede på høj¬ 
den af Haderslev disse dannelser ikke. Det var ligesom sko¬ 
ven var for tyk. Iøvrigt er Haderslev egnen en udpræget 
-torpegn; af det nuværende Østeramts 25 sogne er 14 op- 
nævnte efter hver med denne endelse. 

II. Åbenråbygden. 

Årslev — Onlev — Alslev (Hjortkær sogn ) — Holderslev — Orslev — 
Alslev (llojsl sogn) — Tinglev — Kliplev — Und elev — Mjols. 

o 

Mellem Haderslev og Åbenrå breder sig et bakkeland, 
der bliver højere og højere ud mod Lille Bælt. Det har slet 
ingen gamle bynavne, og ganske vist skærer Genner fjord sig 

ind i det, meget dyb og i læ bag Barsø, men den har ikke 
fristet -levstammerne; der var ingen-inge oppe i landet. Først 
ved Åbenrå fjord finder vi igen -levanlæg, men anderledes 
liggende end ved Haderslev fjord. Vi kan i det hele ved de 
østjydske fjorde lægge mærke til to slags -levbebyggelse. 
Hvor fjordene er smalle render og kysterne bløde enge og 
blide bakker, der ligger -lev umiddelbart ved fjorden: Rands¬ 
fjord og Haderslev fjord. Hvor fjordene er mere brede og 
åbne, og hvor landet går ud til dem med stejle højder, der 
ligger -lev først et stykke oppe på højfladerne bag fjorden, 
da får skovene lov til at stå ubrudte, sammenhængende om 
kysten: Vejle fjord, Åbenrå fjord, Flensborg fjord. Nede ved 
fjorden var der ingen plads til udfoldelse. Kommer vi op fra 
Åbenrå fjord den besværlige vej gennem skovklædte kløfter, 
og blikket møder det flade land i vest, da finder vi den eneste 
frie og brede bygd i Sønderjylland. Østligst er endnu jorden 
god, vestpå er det hedeflader, men de talrige åer, der rinder 
ned fra de østlige højder, frugtbargør dog store strækninger 
af dem og omdanner dem til enge. I fladen selv er der ingen 
skovnavne, mens de mod nord strax møder os på den store 
Rangstrup herreds bakkeø og mod syd kommer frem fra det 
omvexlende terræn nordvest for Flensborg fjord med dets 
blanding af bakkeøer og moser, hvis vand bakkeøerne spær¬ 
rer fra afløb. Vestpå dannes bygdens begrænsning også af 
en blanding af store moser, bakkeøer med skovnavne og en 
enkelt anselig bevaret skov: Draved. 

-Inge ligger som sædvanligt til siden; bygdens tyngde¬ 
punkt østpå, så nært som muligt ved Åbenrå fjord, som ter¬ 
rænet tillader, udgøres af 4 tætliggende -lev med to -sted, et 
-høj og et -Mjøls, hvori der, efter hvad der er udviklet ved 
Himmerland, kan antages et -løse. Fra et udgangspunkt af 
samme navn som i Århusbygden, Årslev, skyder -lev ud, 
Ørslev mod nordvest ind under Rangstrup-højlandet, Alslev 
lige i vest, Tinglev i syd og Kliplev-Undelev i sydøst. I vest¬ 
lig retning udvikles også -sted, og to sådanne lægger sig i øst 

på Åbenråskovenes sydhæld på lerjord ud mod de moser, 
søer og endemoræner, der skyder sig langt frem fra Sunde¬ 
ved. I sydlig retning kom der ingen -sted til, måske fordi 
landet her var mindst indbydende. Endelig omgås den inder¬ 
ste højtliggende del af Hangstrup herred; ved åerne vest og 
nord for dette lægger sig -sted ved -sted, tilsammen dannende 
en ring. Måske også et -høj er ægte. Her har kildespringene 
fra den store bakkeø avlet de gode enge ved foden. Højere 
oppe på bakkeøen kommer -torp til at ligge, men højest og 
inderst skovnavnene, hvoriblandt kirkebyen Agerskov. Alt 
meget regelmæssigt og meget karakteristisk. 

Muligt liar allerede i denne tid Urnelioved arbejdet sig frem. 
Næsten som noget selvfølgeligt har dette punkt gennem århun¬ 
dreder været Sønderjyllands fællesting, liggende netop midtvejs 
mellem Ribe og Hedeby og ved den vigtige vej tværs over landet 
fra Varnæs (Sundeved. Als, Fyn) til Tønder (Frisland). Men også 
før den tid, vi kalder den historiske, må stedet have tildraget 
sig opmærksomheden, højtliggende i de jævne egne og beliggen- 

O 

heden yderligere fremhævet på baggrund af Abenråskovene, der 
her med et hoved har skudt sig ud i fladlandet, midt ud i den 
ældgamle bygd. Ft andet bekendt punkt umiddelbart op ad de 
fire samlede -lev er Søderup (Sudthorp), hvor Sven Estridsøn 
døde, og som i Valdemars jordebog nævnes blandt kongelev. Ikke 
skulde denne -torp eller det -lev, den ligger umiddelbart op ad, 
og fra hvilket den vel er dannet, Alslev, have arvet betydningen 
som stort høvdingesæde ned igennem tiden, fra den gang -lev 
blev til? 


III. Sundeved og Als. 

Sebbelev — Hunslev — Mialles (original 1245). 

Hele Sundeved, den nordlige og den sydlige del af Als gør 
indtrykket af at være meget sent bebyggede. Ikke blot -torp 
men det sølle -bøl bliver kirkebyendelse, hvad dog Haderslev- 
egnen forsmår (Holhøl, Asbøl, Dybbøl, Nybøl, Oxbøl, Ulke¬ 
bøl). Jo længere man fra egnen vest for Åbenrå kommer 
ud mod Sundeved, des større bliver -bøl. Rebbøl, Ingebøl, 
Perbøl, Todsbøl, Fagsbøl i vest er enkelte gårde eller små 
torp ved siden af Asbøl, Nybøl, Dybbøl, Holbøl, Tumbøl, 

Tråsbøl mod øst; her mod øst var der ganske fri plads til 
udvidelse, så de enkelte -bøl i tidens løb kunde blive til end¬ 
også meget anselige landsbyer. Formen på Elluni syssel viser 
ret tydeligt, hvorledes Sundeved kun er et tilhæng på syslet; 
tyngdepunktet har endnu i de tider, da syslerne blev til, lig¬ 
get vestude omtrent ved Tønder-Møgeltønder, hvor fire her¬ 
reder samles. Kun eet af 18 sogne i Sønderborg Amt er næv¬ 
net efter en sikker gammel endelse: Ketting. Foruden dette 
Ketting er vel Stevning og Gølling her på øen sikre -inge, 
men i Sundeved er der intet sikkert 1 . Ægtheden af endelsen 
i Kiding, en stor herregård, betvivles af Kok på grund af 
udtalen i folkemunde; 1543 hedder det dog Kydingh, Ky- 
dynghe (Falk. & Hude). Veinming, der kun findes med til¬ 
lægene -tved og -bund, lyder pænt gammelt. De alsiske -inge 
findes på læsiden af øen, inderst ved rolige vande. Her 
ligger også de to -lev, Sebbelev 2 og Hunslev, og det eneste 
sikre -sted, Almsted. Så lidet mærkes de tidlige folkebevæ¬ 
gelser her, og dog er det på Sundeveds grund, at en af de 
vigtigste kilder til kundskab om livet i folkevandringstiden 
er draget frem, fra Nydammose. Men hvorledes disse tilsyne¬ 
ladende modstridende kendsgærninger kan forliges, skal ikke 
her udredes. Meels nordpå øen kunde være at sammenstille 
med Mjels ved Ålborg og Mjøls bag Åbenrå, men beliggen¬ 
heden på en halvø gør, at også -næs kan formodes som efterled. 

IV. Flensborgbygden. 

Frøslen — Harrisleo. 

Ved Flensborg fjord som ved Åbenrå. To -lev, Harreslev 
og Frøslev, ligger nær hinanden i samme sogn inderst ved 

1 Egen på Als staves før ofte Eking men er vel nærmest et -um lig 
Egura ved Fredericia, og Klinting kunde være Klintum, ti andensteds i 
navne med dette forled løber endelserne ud i hinanden. Hækken i Rinke¬ 
næs hed før Beking, men også Bakenby. 

2 Navnet Sibbe, vel stammende fra Sigbjorn, er endnu almindeligt 
på Sundeved. Har det holdt sig i uafbrudt følge fra folkevandringstiden? 

fjorden, men ikke umiddelbart ved denne, først bag fjord- 
bakkerne og Ijordskovene i det flade land, der har vester¬ 
egnens karakter. Vedding findes som eneste -inge noget syd¬ 
ligere. Fire-fem -sted ret langt vesterude er vel afsatte fra de 
to -lev. Længst ude mødes de med de -um, der følger græn¬ 
sen mellem geest og marsk helt oppe fra Nørrejylland, men 
er allerhyppigst mellem Tønder og Husum. Spredt omkring 
ligger endel -lund, og der er ikke få andre skovnavne. Sær¬ 
lig tillader jeg mig at pege på Jardelund, den nærmeste landsby 
i vestlig retning fra de to -lev, dog over en mil fra dem og 
med mellemliggende hede og mose. Ialfald i Norge kan guden 
Njords navn miste sin forreste medlyd i stednavne, og der 
er rimelighed i at antage Jardelund for at have været en hel¬ 
ligdom for ham, når vi samtidig mindes det skånske Nær¬ 
lunde. I Dipi. Flensb. hedder det 1451 Gherdelund, hvor h 
kan angive en svækkelse af g, 1477 Jorlund (Æ. D. A. V 506), 
1543 skrives det Jardelundt (Falk. & Hude); hos Meier og 
Danckwardt Jarlundt og Jahrlundt. 

V. Angel. 

Tolfuesleue. 

Ingen, der kaster blot et overfladisk blik på et kort, kan 
undgå at lægge mærke til de ejendommelige stednavne¬ 
forhold i Sydslesvig. Endelsen -inge findes der flere af i 
Ejdersted på de lave sandåse, hvortil den ældste bebyg¬ 
gelse af dette landskab udelukkende har måttet holde sig, 
indtil marsken blev inddiget, og fortsættes derfra over Ejde- 
ren ind i Ditmarsken, suppleret med -sted, men iøvrigt er 
endelsen såre sjælden. -Lev og -høj er der kun få af, selv¬ 
følgelig mod øst. -Sted spiller den dominerende rolle mod 
vest, blandet ved marskgrænsen med -um og inde i landet 
med -lum (lund?). I Angel derimod, i Svans ind mod Slien 
og i egnen lige syd for Flensborg er det -by og -torp, der 
som i Danelagen absolut giver landet dets karakter, og det 
mærkeli ge ved -by, det, hvorved de ligner Danelagens, er at 

de særlig mod syd sammensætles med personnavne. Inden¬ 
for Norden selv skal vi op til Dalsland for at finde det samme. 
Men store dele af Angel, særlig mod øst, og alt det af Svans, 
der ligger ud til Østersøen og Ekernfjord, er forbeholdt -holt 
og -rød og -tved og hvad dertil hører. Som helhed gør land¬ 
skaberne mod øst et meget ungt indtryk, yngre end de vest¬ 
lige egne. 

I Svans tindes ikke eet -inge, og adskillige i Angel er ret 
tvivlsomme 1 . Som sikre kan vel betragtes de to, Fvsing og 
Vinding, inderst ved Slien, og Hønning vesterude, der har 
to nordslesvigske navnefæller. Og et af de angelske -inge 
overtræfTer i anselighed de fleste, er til en vis grad at sam¬ 
menstille med landskabsnavne som Salling og Bleking. Det 
er Gelting, det store sogn østligst, med kirkebyen af dette 
navn liggende nær ved Geltingbugten. I de vestligere sogne 
i Angel har man udtrykket »inde i Gelting«, som erindring 
om gamle tider, da Gelting betegnede et større distrikt. Efter 
at i Valdemars jordebog otte navne, hvoraf et par bag Rap¬ 
pel ret langt oppe ad Slien, er nævnede, tilføjes: omnia ista 
uocamus Geltyng. Det er både på een led og på en anden 
led mere end to mil i udstrækning. Som kongelev har der 
vel dels været en gammel kongsgård, dels udstrakte først 
sent opdyrkede skove. Når vitterlig i historisk tid storestræk¬ 
ninger syd for Sli og Danevirke har været øde, kan disse øde 
strækninger i endnu ældre tid godt have omfattet også Angel. 

Dog er der et -lev i Angel. Lidt inden for Geltingbugten 
ikke så langt fra Gelting og som andet led i en linje med 
nogle usikre -inge findes Tolslev. Med det samme kan næv¬ 
nes, at der er en mil over til den fra mosefund berømte 
Thorsbjærg mose i Sønder Brarup sogn. Her i Nyherred har 
også det Nortiugh ligget, som allerede i 15. årh. efterlyses 
som forsvundet. Endelsen er utvivlsom -høj, så vi har ret 

1 Lipping (jfr. Lippinge, Alsike sogn i Upplaud, således 1409), hedder 
1783 Lippen (Kok), Brekling ved Slesvig synes at være lig Breklum ved 
Bredsted (som Svesing 1463 hedder Svesum). 

Aarb. C nord. Oldk. og Hist. 1916. 7 

til at stille det sammen med Tolslev, og forledet kan mulig 
indeholde navnet på Njord, idet vi dels tager hensyn til 
uregelmæssigheder i lydovergangene, dels til, at en middel¬ 
alderlig opskrift af et forsvundet navn ikke kan være så på¬ 
lidelig, som hvis navnet endnu fandtes i folkemunde, da det 
blev skrevet ned. 


VI. Sydslesvig. 

Måslev — Koslev. 

Vi kommer til de to sidste -lev på den jydske halvø, der 
ligger gode 1 1 /» mil fra hinanden på indersiden af Svans, 
Måslev omtrent 3 /4 mil fra Slien og Koslev noget nærmere 
ved denne 1 . 1 modsætning til det enlige -lev i Angel har de, 
det vi veed, ikke haft nogen -inge at støtte sig til; atter i 
modsætning til det angelske -lev kan de derimod siges at 
have en fortsættelse i den store -stedgruppe i Sydvestslesvig, 
som ganske vist har sin østligste repræsentant nord for Slien 
men dog ikke langt fra Koslev. 

Vi må langt nordpå op i Jylland for at finde en lig¬ 
nende mægtig samling af -sted, men de betegner gennem¬ 
gående anseligere lokaliteter end deroppe: store og middel¬ 
store landsbyer, 8 er kirkebyer. Spredt mellem dem ligger 
der landsbyer på -lund og ude ved marskens rand på -um*; 

1 Oxlev i Krop sogn mellem Dancvirke og Eidcren er vi danske ble¬ 
vet vante til at anse for et dansk stednavn af denne ældgamle art. 1542 
hedder det Ovslacht, Ovschlacht (Falk. & Hude). Hos Meier og Dckw. 
nævnes det Ostschlag; forst det danske generalstabskort skriver: Oxlev. 
•leg mistænker det for at være et Ochsenlåger, som der findes liere af på 
de gamle studeveje; således har der ligget et nordvest for Jagel. Et Aus- 
schlag ligger nordost for Hamburg. Snarere end Ouschlag kunde Schulp 
i Nortorf sogn syd for Ejderen. der 1320 hedder Scullebe (S. H. L. Beg. u. 
Urk. III 230) være et -lev. I)e to nu forsvundne Ochsløflf og Hærægslof på 
geestranden tor jeg intet gore ved. 

* At de sydslesvigske -lund næsten altid er ægte og ikke -um, vises 
ved 1 i efterledet. Forst med Karlum i retning nordpå går -um bort fra 
marskens rand og længere ind i landet, men Karlum kan måske være et 
-lund. Bondelum er efter Kok Bondeholm, hvad der passer med beliggen¬ 
heden; Hjalm kunde jo være et Hjallund som det i Vendsyssel. 

særlig -lund er navn på lokaliteter, som er mindre, ligger 
på ringere jord og mere afsides. Tilsammen danner -sted¬ 
gruppen omtrent en vifte, hvis håndtag er østligst ved Tor¬ 
sted, men som bliver bredere og bredere mod vest, så den 
her indeholder 6—7 -sted i sin omkres. Et af dem, Holling- 
sted ved Trene, kræver undersøgelse i en særlig afhandling, 
som måske kan give interessante resultater. 

Sydvestslesvig er ligesom en del af Indfyn fattigt pa -torp. 
Vest for linjen Gotrup (-elle), Hyllerup, Havrup, Vanderup, Tarup, 
Stenderup. Gnil. Gottorp, Slistorp lindes (udenfor Ejdersted) kun 
-torp langs Arlå: Sollerup, Bjerndrup, Hoxtrup, Ollerup, Alm- 
drup, Drelstrup, Ridderup. Nordligere kun Sillerup, Hørup, Ag- 
trup, Brarup, Humtrup. I Angel-Svans er -torp meget ulige for¬ 
delt. 


VII. Vestjylland. 

Emmerlev — Siyherslef — Hierklof — Yilslev — Alsleo — llyllersleo — 
Allersleo — Bjorsleo f — Meyels — Malii (Ices: MaluJ. 

Åbenråbygden er ikke blot den eneste store samlede gamle 
bygd i Søndeijylland; den har tillige den betydning, at den 
skyder sig langt vest på, og over den nåer -lev-endelsen med 
sit følge Vesterhavet, hvor Emmerlev og Sejerslev kom til 
at ligge sydligst. Emmerlev ligger nær et af de dyb, som 
gennem indhavet fører ud i det åbne hav. Der er fra det 
tre mil ind til det nærmestliggende Alslev i tilbagegående ret¬ 
ning, men de forbindes ved mellemliggende -sted. Emmerlev 
og Sejerslev ligger i Guldhorns-egnen, hvor geesten falder 
af mod marsken. Fra Haderslevegnens vestligste -lev er der 
derimod til nærmeste vestkyst-lev over 5 mil; fra Vejleegnens 
tilsvarende inderst liggende -lev 7 mil til Vilslev ved Ribe og 
8 mil til Vardeås -lev. 

Op langs vestkysten ligger så -lev med nogenlunde lige- 
store afstande, hvert som et høvdingesæde, der behersker sin 
egn. I gode 3 mils afstand fra Emmerlev-Sejerslev kommer 
Birkelev på en lerø i hedetlade. Derpå i næsten 3 mils afstand 
Vilslev i rig marsk ved Kongeåens munding. Så møder vi 

7* 

henved lire mil længere nordpå Alslev og Hyllerslev, hvert 
på sin side af de brede marsklignende enge om Vardeås 
nederste løb. Både fra Vilslev og disse to -lev harman kun¬ 
net besejle Vesterhavet. Fra Hyllerslev er der mærkeligt nok 
kun 2 mil til Allerslev øst for Filsø, men så herfra til gen¬ 
gæld 5 l /* mil til det sidste og nordligste -lev i det egentlige 
Vestjylland, Bjørslev inde i Harsyssel hinsides Skærnå. 
Det ligger på en bakkeø, men borte fra større vande og enge, 
ved Skæruåens tilløb Vorgodå. Der er rester af krat ikke 
langt borte, men det ligger ellers i hede langt fra anden be¬ 
byggelse ; nu er det to gårde. Det hører naturligst med til 
de sydlige vestkyst-lev, ikke til Asklev i Himmelbjærglandet, 
skønt afstanden herfra ikke er så meget længere (6 mil); de 
to -lev skilles fra hinanden ved øde egne, og Asklev selv lig¬ 
ger meget isoleret, tre mil fra det -lev østpå, hvorfra det kan 
være udledet. Men er disse to -lev i det hele ægte? 

Af -høj i Vestjylland fremhæves vor gamle kending Malle, 
der interessant nok ligger i det sogn, som har givet det store, 
nu tredelle herred navn. I Mejis kan mere end formodes 
en repræsentant for de hyppige Medeløse; et andet -løse er 
næppe indeholdt i Niels-bygård ved Kongeåen, der 1302 
hedder Nvghelsby. -By kan dog være senere tilhæftet. 

Mellem -lev op langs vestkysten ligger så -sted. Mens -lev 
holder sig til de frugtbareste og mest fremtrædende strøg, 
går -sted noget mere ind i det indre, og det går mere nordpå, 
eller måske rettere, nordfra går-sted herned, så denne endelse 
nåer til at favne Jylland helt. Dog har Harsyssel som før 
vist kun -sted i meget ringe tal, ganske modsat -steds betyd¬ 
ning i Nordvestjylland og sydvestligst nede. 

For hele Jyllands vedkommende kan nu et resultat for¬ 
muleres som følger: mens der endnu kun varde gamle-inge 
som repræsentanter for ætterne eller småstammerne, kom 
lev-folket indvandrende. Tidligst og tættest droges det til 
Midtjyllands østligste egne, hvor der er mange -lev og få 

•sted. Senere forlagdes tyngdepunktet for kolonisationen til 
nord og syd på halvøen; Vendsyssel, Ty, Syd- og Mellem¬ 
slesvig kom nu med: få -lev og mange -sted. Nu er det en 
fredelig nybyggen, ikke længere en erobring. Senest og tyn¬ 
dest ebbede bevægelsen ud i Vestjylland mellem Limfjorden 
og Vardeå: næsten Ingen -lev og kun ganske få -sted. De to 
arme, der søgte at omklamre Jylland, havde vanskeligt ved 
at mødes her bagomme. Bevægelsen havde ingen kraft mere, 
hvad der vel skyldtes brist på folk til udvidelse eller indre kolo¬ 
nisation; da nybygder igen opstod, var stednavnegivningen 
bleven en anden. 


Halland. 

I. Sønder Hallands -levbygd. 

Hcrmmislæf — Scuthmanslcf — Halherslof — Randersleef — Alslev — 

F.nslev — Mel losse — A riose. 

Når Halland skal deles i bygder, må man flække det i og 
for sig så smalle land itu på den lange led. Hele det indre 
af landskabet er fyldt af fjæld og mose og viser ved sine 
helt unge stednavne, hvor sent opdyrket og bebygget det 
er blevet. Den ganske smalle kyststrækning, der derefter bli¬ 
ver tilbage, deles af de fra det indre højland nedkommende 
stride elve, som tildels danner herredsgrænserne, og af åse, 
der skyder sig frem undertiden næsten til havet, endelig af 
side kær og moser og af klitter, der nogle steder er føget langt 
ind i landet. En række enkeltbygder kunde på denne måde 
let dannes, men der er ingen brug for dem i denne sammen¬ 
hæng. Når man går ud fra stednavnenes karakter, deles Hal¬ 
land i første række i et Sønder Halland og et Nørre Halland, 
idet alle gamle stednavne ganske fattes fra lidt nord for Fal- 
kenberg til lidt syd for Varberg, så der her fremkommer en 
bred adskillelse mellem de to dele af landskabet 1 . Sønder 

1 Det enlige Stranninge. nogle spredte garde ude ved kysten, opfattes 
af Hellquist som ægte: sannolikt ytterst af strand. mfijligen dock genoin 
formedling af ett strandinger »strandbo«. Men i Mandtal o. IfiOO hedder det 
foruden Stranning ogsA Strannduig og kunde også godt være Strandenge. 

Halland deles atter i et sydligt område, som indeholder vore 
lede-endelser -lev og -løse, og et nordligt, hvor der er nok af 
-inge, af -høj og af -stad, men ikke een repræsentant for de 
to førstnævnte navneformer. Grænsen er her også givet af 
naturen gennem Nyårsåsen, der noget nord for Halmstad 
næsten rækker kysten; nord for den ophører -lev. -Levbvg- 
den falder altså sammen med Lagans og Nissans opland, 
inge-Bygden med Suseåens og Ætrans. Nørre Halland har 
-lev hele vejen fra syd til nord, men dog samlet i tre mindre 
grupper. -Inge er talrige i hele landskabet; det er også den 
endelse, der går længst ind i landet op med nogle åløb. 

Hallands sydligste-lev ligger lige ved foden af Hallandsås, 
sønden for Lagan. De tre af fire -lev er kirkebyer. Den havn, 
de har stået i forbindelse med, må være Båstad; ved Laga- 
osen ligger Restad. Det eneste -løse med det hyppigste af 
alle forled Mel- (Mede-) ligger længst inde og højest oppe på 
åsen. Efter egnen om Laholm med talrige -by, adskillige 
-inge kommer det enkelte Alslev, kun sekunderet af et -høj. 
Hinsides dette fem samlede -inge, men nærmere Nissan sæt¬ 
tes de tilside af kirkebven Enslev med Arløse sønden for 

V 

åen og liere -høj og -stad nord for denne; to — tilbageblevne 

-inge ligger højt oppe ved Fylle-åen og ved Nissan. To 

-um til siden, mod havet og mod åsen. 

II. Sønder Hallands -højbygd. 

Fra Enslev er der i 1 ige linje 60 km. til næste -lev. I mel¬ 
lemrummet mellem dem råder først -inge, så -stad og om¬ 
kring Falkenberg en sammensætning af -inge, -høj og -stad. 
-Inge i sletten nærmest havet, -høj op langs Ætran, -stad som 
afbygder i fjældmassen nord for Ætran på ringe jord; -um 
kun østligt ind mod højlandet. Bygden går mindre langtop 
ved selve Ætran med det stride løb og fossefald end ved dens 
tilløb Høgvadså. At der ingen -lev findes, er let at forklare; 
der er med undtagelse af Ætrans munding ved Falkenberg 
ingen havne, og havn er så ofte påvist at være nødvendig 

for -levanlæg. Et Næraby i Okome sogn er det værd at have 
i erindring; det minder om Njord; det ligger mellem to -høj 
nær Svartrå. 


III. Nørre Halland. 

Træslen — Herlen — Al feslev — llierlvff — Ot luvslef — Adissle/f — Voxlen 

— Gesllosc. 

Den store strækning uden gamle navne, som danner græn¬ 
sen mod Sønder Halland, har før været skovklædt. Her lig¬ 
ger bl. a. Munkaskog som et minde om den Gulumstensehog, 
der allerede 1177 hørte til Esrum kloster. Når kysten ikke 
har fristet til landgang og anlæg, er det, fordi den sydfor Var- 
berg er en klitkyst og ingen andre havne har end åminderne. 
Indenfor Varbergs havn ligger derimod umiddelbart Træs¬ 
lev og i smuk fortsættelse heraf ind i landet det forsvundne 
Herlev og Aleslev, det sidste med Gæssløse på siden af sig. 
Vi husker dette -løse til senere. Der er et par -stad, men -inge 
får finde sig i at ligge bagom og ovenom disse yngre endelser. 

I Viskans smukke og frugtbare dalgang, hvis havn er 
åens udløb ved Ås kloster, findes det enlige Jerlev. — Den 
nordligste -levbygd i Halland har vi endelig ved det inderste 
af den lange fjord, Kalvsund, der går op til Kongsbakke og 
de to åer, der udmunder inderst i denne, Rolfså og Lilleå; 
der ligger tre hvert på sin side omgivende Kongsbakke og 
kirkebyen Tølø (Valdemars jordebog: Thølæ). Et par -stad 
findes også og nogle ældre -inge. Alt i lune og beskyttede 
omgivelser, ikke ud mod det åbne hav, i Hallands skønneste 
og frugtbareste egn, Fjære herred. 

Også op i Bohuslen rækker -løse, men her skal kun næv¬ 
nes det sydligste, Elløs (1658 Elløsa, 1673 og 1687 Elleløøs), 
fordi det ligger ud til kysten og op ad et Næreby, der, som 
vi siden skal se, er interessant. Ligeså lidt som med de op- 
svenske -løse og mulige -lev tør jeg give mig i kast med de 
norske. 

Vester Gøtland. 

Hjelmsleti (jfr. lljelmsleo oed Skanderborg og Hjalmesleo i Vendsyssel) — 
Tarslef — Ramsleff — Ekeleff — Færdsled — Hverled (jfr. de danske 
Fersleo og VærlevJ — Homundælef — BørlesslefJ — Heggislefh — Atersløf — 
Gunnilse? — Mjollose — Rollese — Gtvssløse — Kumbløsa — Rockløse — 
Miølløza — Syarløse — Ørslnse — Skellalosa — Hassløse — Hagnælosa — 
Vælerlosa — in Fnldæløso — Igelsjø (jfr. Igeløse og Igelsø i Skåne, pd 

Oland , i Sæland) — Røløsa — Vægløse — Gæssløse. 

Vi er med Halland nået til ende med gennemgangen af 
de gammeldanske lande, hvori de stednavneformer, der in¬ 
teresserer i denne afhandling, findes. Et eneste står tilbage: 
Bleking. Dog dette landskab giver kun negative resultater. 
Det har adskillige ældgamle -inge, det har en række af -stad, 
men der er hverken -lev eller -løse. Derimod har vi endnu 
et udstrakt område at gennemsøge, hele det sydlige Sverige. 
Det erobrerfolk, som indtil denne dag har påtrykt Kattegat¬ 
tets kystlande sine høvdingers navne, de som hver eneste 
dag udtales tusinder af gange, idet de steder nævnes, som de 
lagde under sig, holdt sig ikke blot til de egne, der forholds¬ 
vis let kunde nås fra Sæland, det har også vovet sig ud på 
videre færd. Det har rundet Skånes og Blekings odder og 
sat sig fast på østkysten af Sverige, og det har et-to-tre steder 
op langs elve og søer ad besværligere vej søgt frem mod det 
indre af dette land. Det er nået til de store søer i Gøtarike, 
og om ikke det selv, så er den ene af dets to navneformer 
først standset nord for Mælaren. Vi skal nu følge det på disse 
tog. I almindelighed kan vi heroppe i Sverige ikke gå ind på 
-inge, -stad, -høj og andre endelser, der ligger udenfor det 
egentlige æmne. Det er -lev og -løse, her vægten alene skal 
lægges på. Medens i Danmark-Skåne-Halland, når undtages 
to bygder i Sæland og een i Skåne, -løse absolut er stillet 
i anden række ved siden af -lev, er bægge endelser oppe i 
Sverige sidestillede, ja -løse rykker mer og mer ind på -levs 
plads, jo nordligere vi kommer. 

Mest lokkende af alle elvemundinger måtte Gøtaelvens 

brede indfart være, en dobbeltport med en fløj på hver side 
af Hisingens midtpost. Mindre dog af hensyn til dens egne 
strande, der vel er frugtbare men snart på ba*gge sider ind- 
snævres af lave fjælde, end fordi man vidste, at højere oppe 
lå et vældigt indhav og en ældgammel stor og rig bebyggelse, 
som det kunde blive en lyst at lægge beslag på: søen Vænem 
og Vester Gøtlands sletter. Fra Konghelle, hvor de to ind¬ 
gange forenes, er Gøtaelven imidlertid kun sejlhar de 35 km. 
op til Lilla Edet, og ovenfor det første fald her at hygge sig 
skibe påny lønner ikke umagen, ti snart standses man igen 
af den mægtige foss Trollhættan. Vilde man frem til Vester 
Gøtland og den store sø, matte man opgive sejladsen, hvor 
det var mest belejligt nedenfor Lilla Edet, og hane sig vej 
frem op langs mindre elve, gennem trange rævner i fjældet. 
Man kan næsten se, hvor man har gjort et, to, tre forsøg fra 
forskellige landingssteder ved Gøtaelven, af hvilke kun eet 
blev til mere end forsøg og nåede målet. 

Bægge arme af Gøtaelven er blevet brugte. Og det første 
anlæg, som lagdes ved den nordlige gren, blev såre beteg¬ 
nende helliget folkets gud, Njord. Næreby lige indenfor mun¬ 
dingen i Harestad sogn tør med største sikkerhed siges at 
bære gudens navn, ikke fordi gamle former af navnet ken¬ 
des, men ved en slutning fra Nærby i Øster Gøtland ved Sø- 
derkøping, der i middelalderlige kilder viser sig at hedde 
Njardarvi. -By er allevegne en ret løs endelse, som senere 
kan være hægtet på; jfr. Njær i Hovlbjærg herred. Til Næreby 
slutter sig så Ekelev lidt inde i landet, rimeligvis anlagt fra 
landingsstedet Konghelle, der ligger som Tønsberg med to 
porte åbne til havet. Også op ad den anden elve-os har man 
forsøgt sig, således at man snart er bøjet af fra hovedelven 
og har slået ind på vejen op langs Lerja; bag den lå søen 
Mjørn; bag søen igen følger dalgangen op langs Sæveå langt 
frem mod nordøst. Mellem Gøtaelven og Mjørn blev det til 
flere anlæg; nederst Gunnilse; så Maløga, som i svensk form 
aldeles svarer til det Malle, vi kender fra Jylland og anden- 

steds som et navn, der tindes sammen med -lev 1 . Hinsides 
Mjørn to -lev, der synes sikre, Hjelmslev og Tarslev. Man er 
nået 70 km. frem fra Gøtaelven; fra Mjørn over Hjelmslev til 
Tarslev falder vejen sammen med den nuværende stambane 
fra Gøteborg til Stockholm; men videre kom man ikke her i 
retning af Vester Gøtlands slettebygd. 

Derimod bar man gjort en ejendommelig bevægelse bagud 
mod syd i retning af Halland, eller det er en fra Nørre 
Halland fremrykkende skare, som i Tarslev er stødt sam- 

ir * 

men med den, der kom fra Gøtaelv. Stationerne på denne 
vej udgår fra Jerlev i Halland op langs Viskan. På højderne 
i vest, beherskende både hoveddalen og den sidedal, der går 
over mod den store sø Lygnaren, ligger Mjølløse. Nærheden 
af den fra unionstidens kampe kendte borg Øresten antyder 
egnens strategiske vigtighed. På den anden side af dalgangen 
ligger Køllese, som et sikret Røløse inde i Vester Gøtland 
skaffer tiltro. 25 km. højere oppe er vi kommet til Ramslev, 
der ligger ikke ved selve Viskan, skønt i nem forbindelse 
med den, men ved tilløbet Hæggåen. 17 km. videre og vi er 
nået til Gæssløse, der ligger umiddelbart ved elven og lige 
udenfor staden Borås port. Borås blev 1621 anlagt her, fordi 
stedet lå centralt i forhold til de omliggende herreder, og 
man der hvert år på Valborgs messedag fra gammel tid 
plejede at afholde et møde af disse herreders almue. Heraf 
kan sluttes, at det gamle -løseanlæg er grundet på et vigtigt 
punkt. Det nærmeste -løse i Halland hedder også Gæssløse; 
kun et sted til forekommer dette forled og det i fortsættelse 
af Vester Gøtlands -løse. Dalen snævres nu ind ved Øresjøn, 
langs hvis vestre bred der ses spor af en ældgammel vej med 
dybslidle spor i klippen, men breder sig dernæst til en større 
slette, hvor Komløse ligger i vinkelen mellem Viskan og 
Munkåen. Atter omtrent 20 km. i nordlig retning Røck- 

1 Et andet -hoj, som træffes sammen med -lev-løse, er Ormhoj. Mel¬ 
lem Niereby og Konghelle ligger Orme. som før hed Ormhangar; på Oland 
mellem -løse findes to Ormoga. 

løse. Vandskellet er nået, og vandene rinder mod nord; med 
Tarslev er vi på sletten, ligesom man kom til dette sted fra 
Gøtaelv. Den dag i dag er her ved stationen Herrljunga et 
vigtigt knudepunkt for samfærdslen. Her tog Sten Sture den 
ældre 1471 mod Danskerne, da de var kommet ned fra høj¬ 
derne. Men videre kom man ikke; man stod som Israeliterne 
og skuede ind i del forjættede land. Sletteboerne har vel væ¬ 
ret stærke nok til at hindre en yderligere fremtrængen. 

Mislykkedes forsøget over Mjørn og Sæveå, søgte man 
højere op ad Gøtaelven; og hvor man på den østre bred 
lavede sig til at gentage forsøget, er dette markeret lidt oppe 
i landet ved Færdslev og Hverlev. Men det gunstige sted 
ved floden selv, hvor man lagde til land, må efter beliggen¬ 
heden af de to -lev have været den senere købstad Lødøse. 
Er dette rigtigt, kan den ældgamle stads aner føres langt 
længere tilbage i tiden, end man hidtil har vidst. 

Et forsøg mislykkedes dog atter. Fra Lødøse har en af 
Vester Gøtlands ældste veje gået over Alfhem og gennem 
Skepplanda og Hålanda (de sogne, hvori Færdslev og Hver- 
lev ligger) forbi søen Anten til Skara. På denne vej er et 
Mjølsered, i virkeligheden et andet Mjølløse, blevet anlagt, 
ligesom Tarslev på et strategisk vigtigt punkt, hvori nutiden 
jærnbanen Gøteborg-Skara kommer ud på sletten fra den 
trange dal i højlandet. Men også her er man standset, skønt 
det er en genvej ned til Vester Gøtland, hvad bynavnet Gæn- 
navegh siger. Sletteboerne har ikke bekymret sig om an- 
læget oppe i skoven eller har ikke kunnet tilintetgøre det, 
men ud på sletten har man ikke villet have de indtrængende. 

I en tredje retning endelig havde man held med sig. Fra 
Lødøse er man tillands draget udenom fossen ved Lilla Edet, 
og ovenfor det har man 6 km. fra elven slået sig ned i Ro- 
mundalev i en meget gammel bygd. Navnet i forledet er 
kendt fra folkevandringstiden; Hrodmund hed kong Hrod- 
gars yngste søn. Hromund Gripssøns saga fortæller om 
de ni Grips sønners kamp med Helgi Haddingjaskati på 

Yænern. Navnet har holdt sig i egnen i mindst 1000 år: Går¬ 
den Rånnum lidt højere oppe ved Gøtaelv ejedes o. 1500 af 
Ramund Basse. Schutte (the Geatas of Beowulf) stanser ved 
Romundalev, som ved forbogstaverne minder ham om Skjold¬ 
ungenavne, men han citerer i samme anledning også sted¬ 
navne ved Vettern og Vænern på -stad og -løse, som efter 
min mening intet kan have at gøre hermed. Han aner, at 
Skjoldungerne (jeg vilde foreløbig sige -lev-folket) kan have 
haft herredømme heroppe. Også altid senere indtil Gøtaka- 
nalens anlæg måtte man forbi Romundalev for at komme 
ind i Vester Gøtland. 

Fra Romundalev har man endnu ingen interesse af at 
følge elven, da al værdifuld sejlads snart vil standses af Troll- 
hættan 1 , men når man langs Lerums å er nået 18 km. frem 
til Børslev, er det naturligt at danne en lille afbygd ved den 
store elv, ti her er vi ovenfor faldene og nær Vænern. Herfra 
kunde tog gøres ud over søen til nære og fjærne bredder, her¬ 
til kunde man stævne fra mange kanter til ting og tale. Der¬ 
for kom et Maløga (før kirkebv) til at ligge på dette sted; som 
adskillige andre Malhøje der, hvor en gammel bygd rækker 
stranden. Dette Maløgas beliggenhed svarer nøjagtigt til det 
søndenfjeldske Norges hovedtingsted Eidsvolds nedenfor 
Mjøsen. Alex. Bugge skildrer dettes beliggenhed i Norges hi¬ 
storie I 2 S.51: »Her var tingforbundets naturlige midtpunkt. 
Her endte vandvejen ved den første fos i Vormen, Sundfos¬ 
sen, så over eidet målte oplændingerne tage landevejen fat, 
enten forbi fossen og nedover elven til Øieren eller over Ro- 
merike til bunden af Oslofjorden«. Vi sætter blot Vænern 
istedenfor Mjøsen, Trollhættan istedenfor Sundfossen. Børs¬ 
lev selv ligger i den rige Tunhems sletten ved foden af Hun- 


1 Harald Hard rade. tler så åndsnærværende førte sin flåde over det 
jydske cd. lod sig heller ikke standse af Gøtaelveus vandfald, men trak 
1064 sine lette skibe uden om fossen, så de kom helt op i Vænern. Magnus 
Barfod hindres derimod 1100 af fossen ved Lilla Ed et og fortsætter sit tog 
tillands. 

neberg, hvor dette fjæld sammen med skov- og højdedrag, 
der nærmer sig sydfra, for sidste gang danner et pas, der 
spærrer indgangen til Vænerlandet, og hvor der senere og 
måske allerede dengang var en krysning med den vej, som fra 
Viken førte østpå efter at have overskredet Gøtaelv ovenfor 
Trollhættan, d. v. s. ved Maløga. ♦ 

Fra Sighvat Skjalds to Skamfærder kender vi disse veje fra 
Gøtaelven frem til Vester Gøtland gennem Edskogen. På den ene 
kom han fra Danmark og var ridende: »Hesten slunken traver 
— i tusmørket lange vej. — Hoven kan slide voldene (vi har kun 
lidet dagslys). — Nu er det, blakken mig bærer — over bækkene 
fjærnt fra Danmark. — Hesten stak nu foden — i halvmørket ned 
i diget.« På den anden foer han fra Sarpsborg over Aremark til 
Stora Ed, hvor han med nød og næppe kom over elven. Der¬ 
efter gik vejen gennem skoven: »Ej var det lystigt at fare — fra 
Eidene, da jeg gik harmfuld — (tunge mcen vi mødte) — tretten 
mil over skoven, — kongsmændene bleinmer — bar under såre 
fødder, — men dog gik vi did raskt — denne dag fremover.« Om 
aftenen kom han til gården Hof vestlig i Skånings herred. — Ed¬ 
skogen var et sted, hvor man bekvemt anbragte røvere i gamle 
dage, netop fordi der førte så vigtige veje igennem den. I Hrolfs 
saga Gautrekssonar træffer helten i Eidaskogr en røver, som 
han fælder; i en islandsk folkevise overflyttes skoven til Heiåar- 
skogr i Hålogaland. Hos Saxo gør en høvding fra Telemarken, 
Gunno, og hans søn den usikker: nemus Ethascoug, quod et fru- 
ticibus prædensum et vallibus quani maximc opacum erat. Saxos 
udgivere henfører det til Eidaskog mellem Solør og Haumarike, 
men det er meget snarere denne anderledes kendte egn og vej, 
der menes. 

Så er da sletten nået, og vi er nær Vænern. Næsten hvert 
eneste -lev og -løse, vi hidtil har haft at gøre med, har ligget 
på et for samfærdsel eller krigsførelse vigtigt punkt; intet 
gør indtryk af noget tilfældigt, meget taler for beregning og 
planlæggelse ved bosættelsen, således som det kan ventes af 
erobrere, ikke af fredelige nybyggere, ej heller hvor et navn 
sporadisk ved efterligning og mode breder sig. Man har villet 
have ryggen fri til hjembygden, og man har villet have ud¬ 
faldsporte nordpå. Kan hænde man en lang tid ikke selv har 
ønsket at fæste bo på sletten, men at beherske den fra høj- 

den, der i sin helhed var som en naturlig fæstning, særlig 
gennem udfaldsportene Børslev og Tarslev, mens Maløga 
vogtede Vænern og vejen til Viken; hagud har man netop 
anlagt posterne ned til Viskan for ikke at være henvist til 
den eneste tilbagetogslinje over (iøtaelven. Ved udespærringen 
fra havet og herredømmet over passerne var den stamme, der 
hidtil boede i Vester Gotland, undertvunget. 

Når vi nu kommer ned i sletten, er flere ting værd at be¬ 
mærke: -lev afløses næsten helt af -løse; -lev og -løse findes 
kun nær ved Vamern om Kålandsnæs og Kinnekulle; -løse 
og det enkelte -lev ligger med nogenlunde regelmæssige af¬ 
stande fra hverandre i hurtig følge. Fra Børslever der 25 km. 
til Sparløse ; herfra 6 km. til det yderste af alle-lev, kirkebyen 
Hæggeslev, der ligesom Børslev igen ligger ved en indsnæv¬ 
ring, hvor fjældet træder frem i Kedumsbjærgene; dernæst 
12 km. til kirkebyen Ørsløse ved roden af Kålandsnæs; så 
kun 5 km. til Skælløse nær Lidan, men derfra 12 til kirke¬ 
byen Hassløse; dernæst 6 km. til kirkebyen Hangeløse; 11 
km. og vi kommer til Vættløse, også en kirkeby; 7 km. her¬ 
fra ved foden af Kinnekulle kirkebven Fulløse men 14 km. 

ft/ 

i en anden retning Igelsjø, som sælandsk Igelsø blandt mange 
-løse og skånske og ølandske Igeløse berettiger til at anse 
for oprindeligt Igeløse. Så efter 22 km's vej Røløse hinsides 
Tidan ved søen Østen. Kæde-karakteren er gennemført. Ret 
mærkeligt er det også, at 6 af-løserne ligger i lige lang af¬ 
stand fra Vænerbugten Dellingen og et syvende hinsides en 
ås netop i samme afstand fra en anden Vænerbugt. Også her 
ved indsøen får vi samme indtryk som i fjældlandet; det 
strategiske har spillet en rolle ved anlæggelsen af -løse; af en 
eller anden grund har det været -løse-lolket magtpåliggende 
at hævde Vænerlinjen men samtidig at være i en vis afstand 
fra den. Ad Vænern har man måske lettere kunnet bringe 
hjælp fra et -løse til et andet; fra den kunde også Værmland 
beherskes, eller hvad det kan have været. 

Fra Rølose er der kun en kort afstikker til Ullervad ved 

Tidan. som imidlertid er et fordums Ullevi. Således kaldes 
det 1278, og broen over Tidan hedder i Vestgøtalagen Ullær- 
visbro. Denne topografiske forbindelse mellem guden Ulls 
helligdomme og stednavnene på -løse skal også andre steder 
komme til at slå os. I hele Vester Gøtland, det gamle Sve¬ 
riges folkerigeste landskab, findes intet andet stednavn med 
Ull til forled, således at Ull er gudenavn. Kirkebyen Ullasjø 
inde i øde fjælde i Kinds herred nævnes 1314 som Wllæsio 
og 1383 som Ullasyo, og første led fortolkes som gudenavnet, 
men nabokirkebyen hedder Ræfvesjø (1368 Riviasiø) og for¬ 
tolkes som sammensat med ref (dyret ræv). Forklaringen 

> 

af Ullasjøs forled synes givet ved denne modsætning; et 
andet nabosogn til Ullasjø hedder tilmed Tranemo. Ulv, 
ræv og trane til forled, sø og mose til efterled passer godt til 
navne på unge bebyggelser i vilde egne. Ullasjø er også 
navnet på en gård i Enslev sogn i Halland (Mandtal o. 1600: 
Wllesioe), men ingen vil sætte denne bebyggelse, såre afsides, 
langt fra dal og vej, i forbindelse med Ull. Ullene nordvest 
for Falkøping hedder allerede Ullene 1449 og skal være et 
-vin, som der findes så mange af i landskabet. Men -vin sæt¬ 
tes aldrig ellers i Sverige og Danmark i forbindelse med gu¬ 
der. De norske exempler (Magnus Olsen, hedenske kult¬ 
minder I S. 10 ff, 73 ff og 87) har alle den fra Ullene ret fjærne 
form Ullarin; Lundgren nævner ganske vist en gård Ullevi 
i Ullene sogn, men den lindes hverken på topografiska Kårens 
kort eller i Postforteckningen. Den lokalitet, han nævner, 
er måske snarere byen Ullered i Otterstad sogn på Kålandsø, 
så nær vor -lev-løse-række, at den godt kan være i organisk 
forbindelse med denne; men Ullered er nærmere end med 
et Ullarin at jævnføre med sognenavnet Ullared i Halland, 
en ung og meget afsides bygd, og de forskellige lokaliteter 
Ullerud, og er et af de mangfoldige med dyrenavnet ulv sam¬ 
mensatte navne i det på ulve fordum så rige Sverige. 

En næsten mærkeligere afstikker end den mod nord til 
Ullevi kan vi gøre i fortsættelsen af den linje, vi har fulgt 

gennem Vesler Gøtland. 7 km. øst for Røløse ligger et Nær- 
lunda, 4 km. herfra tillands og 12 km. i nordøstlig retning 
over søen Viken, og nok et Nærlunda hilser os fra bredden. 
Som den lange navnerække ved (iøtaelvens munding be¬ 
gyndte med en helligdom for Njord, Næreby, ender den her 
med to, mellem dem uafbrudt -lev og-løse. Og her kan i for¬ 
bigående mindes om Nærebo umiddelbart ved staden Lid- 
køping, et tyngdepunkt i landskabet, nær Ørsløse og Skæl¬ 
løse; i dets første del kan gudens navn også stikke. Udenfor 
disse lire punkter er der i det vide landskab slet ingen min¬ 
der om denne guds dyrkelse. Sammenhængen med vore to 
stednavne-endelser synes ganske sikker. 

Nu er vi inde under Tivedens bjærgskov, og op i denne 
var der i de tider ingen trang til at udstrække bebyggelsen. 
Men kaster vi et blik tilbage overden lange færd lige fra Gø- 
taelvens munding, forstår vi beliggenheden af et bestemt 
punkt, det formodede tingsted Maløga. Alle -løserne langs 
Vænern sendte deres tingsøgende did tilsøs, men ligeså store 
skarer kom til op langs elven. De første sejlede, de andre 
red eller vandrede. Da de førstes vej var den bekvemmeste, 
kunde man kræve af dem, at de sejlede så langt det var mu¬ 
ligt, d. v. s. netop til Maløga. 

Har vore stednavne udstrakt deres område hinsides den 
store sø og fæstet fod også i Værmland? Ja! 1 største kort¬ 
hed skal nævnes: Återslev ved roden af Vænernæsset, Må- 
løga ligeledes ved næssets rod, Nærby, en gård lidt længere 
oppe i landet, Gæssløse, en gård øst for Karlstad, og Væg¬ 
løse, en by nord for Tiveden og søen Skagern. Gæssløse har 
samme forled som et -løse i Vester Gøtland og et i Halland 
og vidner vel om, at de folk, der slog sig ned i Værmland, 
er kommet gennem disse landskaber. Hvis Nærby bærer 
Njords navn skjult i sig, er det det eneste stednavn i Værm¬ 
land, som har den ære at være kaldt efter en gud. 

I den mærkeligste modsætning til landet nær Vænern 
har slettebygderne længere inde i Vester Gøtland slet ingen 

repræsentanter for vore navne, hverken den store nu skov¬ 
løse flade oni Lidan, eller Skaras nærmere opland, den cen¬ 
trale egn i Vester Gotland, eller den vide Falbygd mellem de 
ejendommelige enestående slettebjærge, Billingen, Møsse- 
berg, Gerumsberg, og hvad de hedder, eller endelig sletten 
mellem Billingen og Høkstjældene, som skiller Vester Gøt- 
lands hovedbygder fra Vættern. I Falbvgden fandt allerede 
i den yngre stenalder en stærk concentration af bebyggelsen 
sted. Det er omrader, der er ligeså frugtbare som Væner- 
stranden; og som navnene på -inge,-vin og -heim viser, bar 
de været beboede i tider, da de ældste os overleverede sted¬ 
navne kom i brug 1 . Man må som så ofte spørge, hvorfor 
ikke -lev og -løse har fået indpas her, men der kan kun gives 
svar, nar man slutter sig til hypotesen om en erobring, der 
i bestemt retning skød sig længere og lamgere ud, med ho¬ 
vedpunkter eller kolonier, den ene efter den anden, og som 
lod de egne urørte, den ikke kunde magte, hvad enten en 
kraftig befolkning forstod at værne om sit eje, eller de nys- 
tilkomne ikke havde tilstrækkeligt menneskeforrad til også 
at lægge beslag på disse områder, der lå fjærnere fra deres 
indgangsporte i landskabet, eller de netop ved besiddelsen af 
elven og Vænerstranden alene kunde beherske det bele land¬ 
skab. Var bevægelsen isleden for fra Gøtaelv og Viskan kom¬ 
met op langs Ætran, vilde -lev og -løse være nået til Falbyg- 
den, hvori færdselsvejen ved den sidstnævnte elv udmunder. 

Uagtet -lev-løse-navnene kun tindes i en begrænset del 
af det store landskab, kan grundlæggelsen af rækken af 
kolonier med disse efterled have haft sin betydning for hele 
Vester Gotland ned i historisk tid, ja til vore dage. Når Ve¬ 
sler Gotland og med det indtil 1658 bele Sverige hævdede 
besiddelsen af det trange lufthul ud til havet og verden ved 
(iøtaelvens munding, sta*rkt indsnævret af det norske Ba- 


1 I de egne af Vester Gotland, hvor -lev-lose findes, er -inge trængt 
helt tilbage, mens der er -vin og -heim. Hvorfor har -lev-lose fortrængt 
den ene gamle -endelse og ikke tle andre toV 

A»rl> f. nord. Oldk. og Hist. 19lti. S 

huslen og det danske Halland, kan så ikke det være en stil¬ 
ling, der i sin oprindelse går tilbage til den tid, da den tæt¬ 
sluttede kæde af -lev og -lose skabte en ubrydelig sammen¬ 
hæng fra Skagerak til Vænern? 


Småland og Øster Gotland. 

I. Flnnveden. 

Anderslev — Ktnensleo — Ølheslaf — Troltcslev — Gunnerslnff' (muligt 
Abrahamsgard i Djnrarp sogn) — Maslcf — Kappeledi — Hyrhv — Hep- 

løse — Ilogløsa. 

Elv på elv skynder sig fra Vester Gotland og Småland 
ned til Kattegattet ud for Halland og til Østersøen ud for 
Bleking. Der er nordligst den mægtigste af dem alle, Gøta- 
elven, som næres fra kilder oppe i Højskandinavien, og 
der er de andre, som udelukkende er hjemmehørende i det 
sydsvenske fjældland: Rolfsåen, som er den store sø Lygna- 
rens korte afløb, Viskan, Ætran, Nissan, Lagan og hinsides 
Skåne Helgeåen, Mørrums å, Ronnebyå osv. Mærkeligt nok 
findes vore stednavne kun op langs enkelte af disse floders 
dalfører. Det er ganske sikkert at sætte i forbindelse dels med 
tilstedeværelsen eller ikke-tilstedeværelsen af ældre bebyg¬ 
gelser i de dalgange, som de nvfremtrængende kunde støtte 
sig til, dels med dalgangens større eller mindre længde, idet 
man med beråd hu søgte de åløb, der hurtigst kunde bringe 
en bort fra de fattige og trange fjældbygder til de gode og 
brede egne, man higede efter at vinde. Derfor gik vandringen 
ikke op langs Ætran og Nissan, der havde den længere af¬ 
stand fra Vester Gøtlands sletter, skønt deres dalgange siden 
er brugte som hærveje. Råde Nissan og Ætran kommer fra 
Komosse, hvorfra også Tidan løber nord på ned i Vester Gøt- 
land. Vejen langs Ætran var Vester Gøtlands fornemste lande¬ 
vej, omtalt allerede i begyndelsen af 14. årh. Et af de Vest- 
gøtaherreder, den strækker sig igennem, hedder Redvægs, 
opr. som endnu i daglig tale, Redvæg uden tillæget »hæradt, 

simpelthen betydende Ridevejen. For danske er den bedst 
kendt fra 1520, da Kristian 2.s hær ad den rykkede frem for 
at nå den store sø Åsunden. Ætrans dalføre indenfor herre¬ 
det er fuldt af stenkumler fra den tidligere jærnalder, så på 
folkevandringstiden har det været ret stærkt bebygget, men 
de karakteristiske folkevandringsendelser er der ingen af. 
Også »Nissastigen« blev siden en kendt færdselsvej. På den 
strejfer man en -ingebygd, medens Ætran ingen på denne 
måde bebygget egn har før hinsides Bogesund. Mens disse 
senere så befærdede veje lodes ubenyttede, fulgte -levstam- 
men Viskans løb, der frembød en kortere rute, og man valgte 
den lange vej op med Lagan, fordi man på den undervejs 
havde en anselig -ingebygd, og fordi denne vej trods sin 
længde dog varden bekvemmeste, når man til endemål havde 
egnene om Vættern. 

Rækken af de os vedrørende punkter, der er en fortsættelse 
af den sydligste -lev-løse-gruppe i Halland, begynder med 
Anderslev i Markaryd sogn, sydvestligst i Småland, hvor det 
støder sammen både med Halland og med Skåne, hvor vejen 
fra Sverige i ældre tid delte sig til hægge disse landskaber, og 
hvor grænsemøder så tit holdtes ved Ulfsbæck præstegård. 
Ajiderslev ligger netop, hvor Lagan brat ændrer sit løb fra 
nord-syd til øst-vest, og hvor strømmen og dens dalgang vist¬ 
nok kan overskues i vid udstrækning både nedad og opad, 
idethele på et vigtigt strategisk punkt. Vi er i Sunnerbo her¬ 
red i Finnveden, ikke noget smukt eller tillokkende land. 
Ljungby sogn, som blev det næste efter Markaryd, hvor man 
slog sig ned, bar dog en sådan beliggenhed for samfærdslen, 
at kirkebyen er voxet op til en lille stad og er herredets midt¬ 
punkt. Det forstås derfor, at her blev næste station. Lige 
øst for Ljungby, henved 50 km. nord for Anderslev, ligger 
nemlig Repløse og 5 km. til vest Kvænslev. Dertil slutter sig 
5 km. nordligere, umiddelbart ved åen, Øslev og 2 km. længere 
oppe Trotteslev. 5 km. ovenfor Trotteslev, hvor måske Gun- 
nerslev har ligget, træder Lagan ud af den store sø Vidøstern, 

o# først efter at have sejlet denne igennem de 25 km. på den 
lange led, kom man til det sted, hvor den næste koloni Mos¬ 
lev blev lagt. Denne atter på et betydeligt sted, opad Finn- 
vedens hovedpunkt Vernamo med dets gammelkendte mar¬ 
keder. Fra Vernamo tilbage til Anderslev har vi Daniel 
Rantzaus rute på hjemvejen fra toget til Øster Gøtland 1568. 

Hørle og Kappeled, der derefter følger i øde fyrremoer, 
er ikke sikre, men selv om man ser bort fra dem, er ret¬ 
ningen givet ved Rogløse, der ligger 35 km. nordpå og opad, 
regnet fra Moslev. Vi har nu kortere vej fremad til Væt¬ 
tern end bagud til Moslev. Bogløse er en af de største gårde 
i den fattige egn. Lagan er her 600 fod over havet, bakken 
oppe over gården er 850 fod høj. Har folk søgt denne egn 
for dens egen skyld, eller har der været tjærnere mål, som 
vinkede dem? 

Anderslev svdligst ved Lagan ligger meget ensomt ; åen 
flyder både nedenfor og ovenfor i en trang skovdal; der er 
ingen gamle navne på -inge i en vid omkres, og egnen savner 
ganske faste fortidslevninger. Stedet synes anlagt som for¬ 
terne i Britisk Nordamerika i en ubygd blot forat holde for¬ 
bindelsen vedlige mellem Hallands strandbygd og hoved-lev- 
bygden på højden med Bol men, på een gang som en befæst¬ 
ning og et herberge. Men hvor Bolmåen løber sammen med 
Lagan, begynder -inge, og der findes en talrig gruppe af dem 
mellem Bolmen og Lagan op til Vidøstern, også øst for Lagan 
og ligeledes nord om Bolmen helt hen til Nissan i vest. Denne 
-ingebvgd indeslutter-levrækkens fleste lokaliteter; men mens 
-inge breder sig i retning vest-øst, bryder -lev-løse igennem 
dem i sydlig-nordlig retning, station for station, ingen ud til 
siden. De er ligesom anlagte af folk, der havde travlt og ikke 
vilde spilde tiden med at se tilhøjre eller venstre. Som en 
feltherre, der drister sig til at lade fæstninger ligge i flanken 
for at ga lige løs på sit mål. Dette er den gennemgående for¬ 
skel på -inge og -lev-løse i mange egne og et væsenligt led 
i bevisførelsen for, at -lev-løse-lokaliteterne haren anden op- 

rindelse end stederne med -inge til efterled. Og tidligere har 
-inges udbredelse vist va*ret større end nu: i det indre Sverige 
findes mange -inge, der ikke er selvstændige, men har et til¬ 
føjet -hult, -ryd, -måla. Hovedbygderne er forsvundne og 
kun udbygderne bievne tilbage. Højere oppe ved Lagan er 
der kun få -inge, det sidste skrås over for Bogløse på den 
anden side af åen. 


II. Værend. 

Høgtuvlof — Gr i nisten — Skilteten — WidarsUrfJ' -- tirsled — Ilanuslen- 
benjet — Iheckuslen (Sletihøy sogn) — Bæckaslof (nær Ve.rin) — Gerne- 

løse — Skæggialoso — Kulosa. 

Det berømte landskab Værend, »sagornas åldriga bygd, 
forndiktens steniga bogland«, hvis ejendommelige forhold 
har givet de ældre svenske historikere, sagnforskere og dig¬ 
tere rig lejlighed til at udkaste vilde fantasier, har en anden 
karakter end de områder, som de hallandske elve afvander. 
Mens disse floders opland er lange og gennemgående trange 
dale, som kun i ringe udstrækning modtager tilløb fra egne 
ud til siden og ligner dalførerne i det norske østland, er 
Værend blandt norske landskaber nærmest at sammenligne 
med Telemarken, der består af sænkninger i fjældmassen, 
som ligger ved siden af hinanden, også har udstrækning i 
bredden og er fyldte med større søer; forenede bliver de 
kun ved et fælles kortere afløb. Også med Gøingeherred i 
Skåne kan Værend sammenlignes, forsåvidt vi ligeledes der 
har en vifteformet udbredt samling af åløb, der først langt 
nede munder ud i en hovedå. Som terrænet går derfor også 
bebyggelsen i Værend noget i bredden, og man har ligesom 
ikke haft den fristelse at trænge længere og længere op ad 
hoveddalen, således som de stammer af -levfolket, der fulgte 
Viskan, indtil Vester Gøtlands vide slette åbnede sig for dem, 
eller de, der ved at drage op ad Lagans dal tilsidst også 
nåede til rigere egne ved Vættern. Værends afsluttede ka¬ 
rakter er smukt skildret af Hvltén-Cavallius, men ved siden 

V ' 

af at være det afsondrede må Værend karakteriseres som 

det forholdsvis rige, særlig for oldtidsfolk på et primitivt 
standpunkt. Efter Hyltén-Cavallius anføres et citat af Le- 
genda S. Sigfridi: »eet land, som hetir Wærend — Thær 
war ok rnyket got, swa som godh fiskewatn, bi ok honagh, 
akir ok wæna ænghia, ok thiokke skoglia, — ok margo- 
handa diwr innan«. 

Ejendommeligt ved Værends -levbygd er nu mangelen 
på en forbindelse med havet, i skikkelse af en række ko¬ 
lonier med de gamle navne. Indvandringsporten er givet; 
den kan eller landets naturforhold ikke have været nogen 
anden end fra Blekings kyst op ad Mørrumsåen, den vej, 
som allerede Saxo skildrer ved omtalen af Runamo som 
yderst ujævn, snart førende over høje fjælde, snart gennem 
dybe dale. Noget vest for denne ås udløb findes et par -inge, 
men opad åen er der slet ingen gamle stednavne. Dalen 
har måske været for smal og siderne for stejle til anlæg, 
helt modsat Lagans vide og flade sandmoer. Derimod om¬ 
gives Værends -lev- og -løsebygd af en krans af -inge, idet 
disse rimeligvis i den indre bygd er bievne fortrængt af 
erobrerfolkets stednavne. Til -ingebygden noget vestligere 
ved søen Møckeln har -levfolket ikke udstrakt sin besiddel¬ 
sestagen. De nye navne begynder på nordsiden af den store, 
stærkt udskårne og øfyldte sø Åsnen. Ved den nordvestlig¬ 
ste lange vig, Skaleløfsfjærden, på edet mellem denne og den 
nordligere liggende sø Salen, er en samling af tre, Skatelev 
selv. Grimslev vest for Helgeåen og østen for denne Skægga- 
løse, alle i Skatelevs sogn. Skatelevs sogn er det rigeste på 
oldtidslevninger i lenet; her ligger bl. a. den storartede grav¬ 
plads »Bråvallahed«, som allerede Erik Dahlberg har beskre¬ 
vet. Kun ved et smalt ed er Asnens nordøstlige strand skilt 
fra den lille Lidhemsø, og hinsides denne findes to navne, 
der interesserer os: Høgnalev, en herregård, hvis ejere ken¬ 
des tilbage til 1462 (lige ved hovedbygningen en vældig grav¬ 
høj) og umiddelbart herved Genieløse. Et andet ed fører fra 
Asnen over til Vedersløfssøen, der har navn af kirkebyen 

Vederslev. Ad Helgeåsedet, over den lange sø Salen, et par 
km. nordpå, og man kommer til det ildsigtsrige Hanasløfs- 
berget, ved hvis fod kirkebyen Lekaryd ligger. Som det un¬ 
dertiden kan påvises, har rimeligvis her et yngre navn af¬ 
løst et ældre, og vi har vel lov til i vor fa veur at skrive 
Hanaslev istedenfor Lekaryd. 10 km. endelig i lige retning 
mod nord i dalen, som Sødra Stambanen følger, og hvis søer 
er bekendte for deres myremalm, ligger Værends nordligste 
by af den art, som vedkommer os, Råløse, nær kirken i 
Moheda sogn. Ikke langt vest for dette Råløse, i samme 
sogn, må gården Bæckasløf ligge, som kun postforteckningen 
og ikke kortet kender. 

Det er meget fristende i fortegnelsen at optage Ørsled, 
der ligger ved en gammel vejkrysning 2 km. vest for Væ¬ 
rends hovedstad Vexiø og umiddelbart ved ruinerne af Trol¬ 
lernes berømte midaldersborg Bergkvara, den største ejen¬ 
dom i Kronobergs len, ved sydspidsen af Værends anden 
store sø Helgasøen. »Ørslev t har en så hjemlig klang; -led 
kan, som vi så i Vester Gøtland, udmærket være trådt isteden¬ 
for -lev. Og her i nærheden må et andet Bæckaslev søges. 

III. Øland, Møre, Tjuat og Vikbolandet. 

Skær lev — Alpose — in Kaslarloso — Rossi nse — Ygharlosa — Wasmer- 
løso — Krankaløssa — Knaplosa (efter Lindroth *troligen< i Hagbg sogn, 
efter min mening i Vaxtorp eller Madesjø) — Alwerlnsa — Krafslose — 
Forløse — de Gerislaso — Medelose — Tjuderlosso — Hørlose — E Ids I ose 
— Gårdløssa (Gålløsa) — i Skrumaløso — Ktvlløse — Korkluse — Ryka- 

losa — Hageløse — Kariøse. 

De østlige åløb i Bleking har omkring deres mundinger 
og et stykke op gamle stednavne på -inge og forholdsvis ikke 
lidet yngre på -stad. Landet kan også gennem mængden af 
oldtidslevninger påvises i disse fjærne tider at have været 
vel bebygget. Fra den ældre jærnalder er der nok af bauta¬ 
stene, stensætninger og gravhøje, og indskrifterne med æl¬ 
dre runer fra en senere tid er kendte nok. Men mellem¬ 
leddene mellem *inge og -stad: navnene på -lev og -løse, 

fattes. Nar vi nu træffer disse hinsides Bleking på Sveriges 
østkyst, kan de ikke have udbredt sig jævnt ved efterligning, 
men er opståede bevidst gennem en besiddelsestagen. Når 
Bleking ikke har fristet til -lev-løse-anlæg trods frugtbar jord, 
mildt klima, smilende landskaber og rigdom på havne, er 
det fordi det in let opland havde ; bag det smalle kystland 
har der i oldtiden været et ganske uopdyrket vildt og ens¬ 
formigt skovland, hvis rydning for største delen vistnok først 
skyldes middelalderen, og åerne bragte ikke bud om frugt¬ 
bare sletter hinsides skovene, så man kunde stå sig ved at 
drage den lange vej og undervejs styrke sin stilling ved pas¬ 
sende anlæg, fordi der var et fristende mål dybt inde. Så¬ 
danne var der i den sydlige del af Vester Gøtland og i det 
vestlige Småland, men her stod man sig ved at sejle Bleking 
forbi og se sig for op langs Sveriges østkyst. 

Her bredte sig i landskabet Møre på bægge sider af 
havnen Kalmar en egn med -ingenavne, og den 130 km. 
lange ø hinsides Kalmarsund havde også en lang række af 
dem fra sydenden og næsten helt til nordspidsen. Bægge 
bredder var indbydende og rige, selv om Ølands indre næ¬ 
sten har præg af en ørken, idet den fattes plantevæxt, hvor 
silurkalken ligger blottet uden mulddække. 

Noget ejendommeligt ved beliggenheden af-lev på denne 
endelses ydergrænse møder os tiere gange og træffes også 
her. Et enkelt -lev sydligst eller rettere nærmest ved de 
lande, hvorfra -levbebyggelsen er kommet, Sæland-Skåne, 
og dette -lev fortsat i en række af -løse. Det er forholdet 
mellem -lev og -løse drevet til yderlighed. Dette -lev ligger 
på Øland og fortsættes her på øen i tre -løse, men derefter 
springer -løse over på fastlandet, fortsættes her i 6-7, for så 
atter videre i nordlig retning at tage fat på øen. Ud for den 
med -løse besatte kyststrækning i Møre ligger altså en stræk¬ 
ning på Øland uden -løse, men kædeformen gøres der ikke 
brud på. 

At Skærlev er kommet til at ligge, hvor det ligger, ma 


Digitized by Google 


Original from 

UNIVERSITY OF CALIFORNIA 



SMALAND OG OSTEH GOTLAND. 121 

bero på historiske årsager. Jorden er nogenlunde, men der 
er langt til havn, 12*13 km. i sydlig retning. Det sydligste 
-løse, Alvløse, er derimod nært ved en nogenlunde god havn, 
men først ved Kastløse og Høssløse bliver landet kønt og 
frugtbart. De fi-7 -løse på fastlandet ligger til hægge sider 
om Kalmar, to af dem umiddelbart ved byen; vi vil sæ rlig 
lægge mærke til Igeløse. Kalmar må antages allerede i de 
tider at have været en hovedhavn. Netop på det sted, hvor 
-løse andengang går over sundet, er dette smallest, idet halv¬ 
øen Skægganæs skyder langt ud fra vest, og på Ølandssiden 
er der Ekerumshavnen. Dog ligger det første -løse, Gærds- 
løse, her på østsiden, men det er et af øens frugthareste 
sogne; det næste -løse har den så almindelige form Meløse. 
Ahlquist (Ølands historia och beskrifning) kalder det Mel- 
løsa, olim Medelløsa. 

Ølands -inge findes særlig på vestkysten langt mod syd, 
hvor de optager de tre sydlige -løse i deres område, og i 
egnen om Borgholm, hvor tre af de andre -løse ligger. Hør¬ 
løse nordligst er anbragt mellem to -inge. Af -høj har øen 
kun to enslydende Ormøga, som også ved Gøtaelvens mun¬ 
ding er truffet i en -løsebygd. På fastlandet er der kun få 
-inge, få -stad og ingen -høj. Nordenden af øen er fuld af 
-um, og både her og i Møre ligger de afsides og i skov. 1 
det hele er Øland et prøvekort over alle mulige stednavne- 
former. Vi lægger mærke til helligdommen Ullevi midt på 
øen lige overfor Kalmar, lige langt fjærnet fra øens sydlige 
og nordlige -løse-gruppe og fra fastlandets, et midtpunkt i 
den samlede -løsebygd. Den ligger, hvor den store søndre 
allvar har sin nordlige grænse, så det bebyggede land går 
tværs over øen, og den ligger lige ud for hovedforbindelsen 
med fastlandet: Færjestaden—Kalmar. 

Nordligere end Møre findes der langs kysten i den mel¬ 
lemste del af Kalmar len spredte -inge; dog først i Tjust er 
der en meget stor -ingebygd, som går langt ind i landet, men 
er noget spredt. Det er den, som allerede Jordanes nævner, 

når han taler om stammen Theustes. Her findes et enkelt 
-løse, netop hvor man kunde vente at finde det. Landska¬ 
bets ældre hovedplads, havn og fiskerleje er Gamleby, som 
før hed Vestervik, indtil Erik af Pommern forlagde købstad¬ 
rettighederne til den plads længere ude ved Gamlebyviken, 
hvor det nuværende Vestervik ligger, og den gamle købstad 
sank ned til at blive en købing. Lige op ad Gamleby ligger 
Eldsløse, i hjærtet af bygden og dog nær havet, aldeles som 
en erobrerstamme vilde bosætte sig. Ved siden af denne lig¬ 
ger et Ullevi. 

Nordligere findes anlæget Gålløse. Mærkeligt nok er der 
ingen -inge i nærheden, men et ganske moderne handels¬ 
midtpunkt, Valdemarsvik, ligger lige ved; så naturbestemt 
kan lokaliteter være. Endnu nordligere findes nær ved fjor¬ 
den Slættbaken og Søderkøping, der i middelalderen var 
Sveriges vigtigste Østersøhavn ved siden af Stockholm og 
Kalmar, vel ikke noget -løse, men et Nærby, som i 1344 
hedder Nierdhawi og tydeligt er et kultussted for Njord. Vi 
veed fra Skåne, fra Fyn, fra landet ved Gøtaelvens munding 
og fra Båhuslen, at Njords lunde, høje, vi står i forbindelse 
med landingsstederne for de skarer, der bragte -lev-løse med 
sig, og går vi fra dette Nærby henholdsvis 10 og 15 km. 
mod syd og vest, træffer vi også de -løse, vi søger, og nord¬ 
vest igen for det ene af disse, Skrumløse, det Ullevi, vi også 
gør regning på, eftersom vi sidst har fundet det både på 
Øland og i Tjust ved -løse. Nærmest sammen med dem 
hører endelig Korkløse indenfor Bråviken oppe i Kolmårdens 
sten og grus. 

Den allernordligsle koloni i Gøtalandene, som er kom¬ 
met ad søvejen henved 300 km. fra Blekings Udklipper, 
findes imidlertid på Vikbolandet ved Bråviken, som går op 
til Norrkøping. Her ligger en del -inge og en stor mængde 
-stad, men yderst i det opdyrkede land ad havet til, hvor 
fjældet bliver mere fremtrædende og jorden lettere, støder 
vi på tre -løse, det ene ved selve kysten. De to er kun navne 

på hver sin gård og behøver ikke at være ægte; for dem 
findes ingen gamle former at fremla'gge. -Løse plejer at udgå 
fra -lev; men der er intet til hinder for, at alle -løse op langs 
østkysten lige til disse sidste i Vikbolandet kan være af¬ 
hængige af det ene Skærlev på Øland. Fra dette var det ret 
nemt at øve et herredømme udover hav og kyster 1 . 

På Gotland findes i Bjørke sogn øst for kirken proprietær¬ 
gården Varpløse, sydøstlig i Heide sogn inde i skoven Kræmp- 
løse. Nogle gårde i Stånga sogn hedder Starrlause eller Starleise, 
en myr uden beboet sted i nærheden i samme sogn er Akeløsa. 
Lindroth har fundet nogle flere: Guiloser, Gisslauser (1046 Giss- 
lose), Uggloser, som han regner for usikkert, Vestlaus og allvar- 
området Hundlauser. Jeg drister mig ikke til at gøre noget ud 
af disse navne, hvoraf flere synes mistænkelige, og også Lindroth 
stiller dem på en plads i sin afhandling, der kunde antyde, at 
han gennemgående ikke føler dem nær i slægt nied -løse i Gøta- 
landene; han anbringer dem mellem -lose i Uppland og iGæstrik- 
land-Dalarne. 


IV. Vætternbygden. 

Aretslev — Adelen — Vrixlose — Agelossa — Rolose — Halinse — in Steri- 
koeloso — i Knifwaloso — Rulusa (ved Stebgsoen eller Snarluen:*) — in 

Osloso (Eldslose). 

Til den store sø Vættern i Gøtarikes hjærte er -levfolket 
kun nået ad een vej. Ikke fra Vester Gøtland, hvor det kun 
kom til de egne, der er fjærnest fra denne sø; den senere 
Eriksgata, der satte Skara i forbindelse med Vætterns syd¬ 
ende ved Jønkøping, lader til i de ældste tider at have væ¬ 
ret ganske ukendt. Der findes på dens vej ingen -vin, -inge, 
-heim. Nissastigen fra Halland er ikke bleven anvendt. Hel¬ 
ler ikke østligere veje. Værends -lev og -løse standser udfor 
Helgasøen, hvor senere landskabets midte var, idet dets fem 
herreder der stødte sammen; de nåede ikke frem til den 

1 Lindroth opfatter også disse tre -løse som ikke vedkommende de 
andre østgotiske, men han mener, de passer bedst i rækken af de upp- 
svenske -løse. Alle tre navne genfindes i Uppsverige. men intet af dem 
blandt de mange gøtiske. Jeg kan for Hageloses vedkommende henvise til 
de sælandske og skånske Hagelose. som Lindroth andensteds viser, at 
han kender. 

ældre bygd længere mod nord hinsides Allgunnen og Kusken, 
hvor der er -inge, og hvor siden mange -stad udvikledes. 
Først senere kom en forbindelse istand ved en vej, som netop 
fra Vierends nordligste -løse førte i nordvest over Kusken 
forbi Nvdala kloster til Jønkøping. Ad den drog Kristian 2. 
hjem fra blodbadet i Stockholm. Endelig heller ikke fra 
Østersøens vestlige strande, hvor en mængde -inge ligger 
fra kystlandskabet Tjust vester ind forbi søerne Asunden, 
Jernlunden og Som men til Øster (iøtlands slette og til Væt¬ 
tern. 

Kun ad een vej kom forbindelsen i stand fra Kattegattet 
frem til den store sø: op langs Lagan. Vi har allerede afsat 
station på station under denne færd. Man får det indtryk, 
at man har skyndt sig med at komme gennem den endeløs 
lange dal med dens ensformige fvrremoer og sandflader; 
»den notte man ut jernskor på, som i den gamla sågen«; 
man har udenfor egnen ved Ljungby kun besat de nød¬ 
vendigste poster for at have ryggen fri. Vi kom til Bogløse, 
langt oppe og højt tilvejrs, kun 35 km. fra søen. Halvvejs 
længere frem mødtes senere Lagastigen ved Stigamot med 
Værendvejen; vandskellet er nu nået, søen breder sig blå 
mellem grønne lier, hurtigt går det ned imod den, mens 
vejen op til vandskellet havde været så træls. Det kan tæn¬ 
kes, at de nordiske vandrere er komne med lignende råb 
som de, Xenolons soldater udbrød i, da de efter det besvær- 
lige og farefulde indlandstog atter kendte den friske ånde 
og så søens strålende Hade. Det har dog næppe været de 
herlige omgivelser, som ligefrem har lokket folk hid, men 
de har nok hørt om den gamle bygd ved søens bredder, 
hvis frugtbarhed beroer på undergrunden, silur-kalkstenen. 
Midt i søens sydlige del ligger Visingsø, hvis rigdom og gun¬ 
stige beliggenhed så at sige midt i Gøtaland i middelalderen 
fjorde den til et hyppigt opholdssted for Sveriges konger. 
Vista herred sydøst for Vættern er Smålands frugtbareste 
egn — der er forresten ikke mange i dette landskab — og 

Nørre Vedbo herred øst for det igen er ikke af de dårligste. 
I dem bægge er der tæt med -inge, et findes på Visingsø, 
mens underligt nok den rige »Gullkrok« vest for søen på 
vestgøtisk grund ingen lokaliteter har med denne endelse. 

Man skulde formode et -lev lagt umiddelbart, hvor -lev- 
stammen ved Jønkøping kom ned til Vætterns strand. På 
generalstabens kort og i topografierne søger man det imidler¬ 
tid forgæves. Og dog kan det findes. Den officielle »Post- och 
telegraf-ortforteckning« har de lå, men betydningsfulde ord: 
Aretsldf, lågenhet, socken Jonkoping. Lågenheten må være 
meget ringe, siden den ellers ikke lader sit lys skinne, men 
vi kender også andensteds fra reducerede -lev, og det be¬ 
høver ikke på forhånd at antages for uægte. Netop opkom¬ 
sten af en stad har gjort, at navnet Jønkøping har sat navnet 
Aretslev i skygge. Serrislev er blevet helt borle i glansen af 
København. 

Fra Jønkøping ser man Visingsø over Vættern; de frem¬ 
dragende skarer har slået sig ned på øen, hvor der kom til 
at ligge to -løse, Afløse og Vrixløse. Herfra er de nået over 
til søens vestre bred, hvad et -løse, det eneste på denne side, 
vidner om, langt borte fra alle andre -løse i Vester Gotland. 

13 km. nordøst for Jønkøping ligger i Vista herred den 
fiskerige Landsjøn i de skønneste og frugtbareste omgivelser. 
Derfra strækker sig en dejlig dal mellem skovklædte højder 
videre mod nordøst gennem Skærstad sogn. »Næppe har vi 
nogensteds mere end her fundet sa tydelige tegn til jordens 
fordums opdyrkning og stenrydning«, siger de nordsmå- 
landske herreders fortræffelige topograf Alhvin. Men vi har 
også en dansk-tysk beskrivelse af egnen, så langt tilbage som 
fra 1567-68, givet i den dagbog, hvori et øjenvidne levende 
får os til at følge Daniel Rantzaus vinterfelttog helt ned i 
Øster Gøtland: »Ob wol zur rechten handt allezeit von Jenne- 
coping an hohe klippen, zur lincken die Wetter,... so war 
es doch ein fructbarer vnd reicher ortt, also das wir vom 
vihe gross vnd kleinem, von hunern, gensen, mel vnd brodt 

nich allein die notturfft, sondern auch vberfiuss hatten. 
Diesen tag zogen wir durch ein dorff, Schorsted genandt, 
darin ein schone kircke«. Igennem (talen går, som det vil 
ses, vejen op i Holaveden. Ikke mindre end fem landsbyer 
med endelsen -inge ligger i denne lille dal så tæt op ad 
hinanden som få steder i Norden, og et sjætte er ikke langt 
derfra. Egnens midtpunkt er imidlertid herresædet Lvckås, 
7 1 /* mantal stort, der hører til Sveriges ypperste ejendomme. 
Per Brahe den yngre har ejet det. Men dets oprindelige navn 
er Halløse, og endnu et -løse findes i Skærstad sogn: Sticke- 
løse. 

To andre -løse ligger lamgere mod øst, idet vejen udenom 
Holaveden følger Svartåen, hvor den løber gennem Ralången, 
Sæbysøen og Sommen på sin vej ned til Øster Gøtland. Det 
var denne vej, Daniel Rantzau brugte i retning opad på sit 
tilbagetog, tildels over Sommens is. Nu fører Sødra Stam- 
banen her igennem. Også her fandtes en -ingebygd, ti Svart- 
åens dal har gode jorder; der bliver plads til større sam¬ 
menhængende strækninger af åbent, dyrket land. Ved Ra¬ 
lången findes Knifløse og nær Sæbysøen har, uden at jeg 
her skal komme med beviserne, et Buløse ligget, på et vig¬ 
tigt sted, omtrent hvor Svartådalen og bebyggelsen om Som- 
mens vidstrakte strande støder sammen. Nu ligger i nær¬ 
heden den unge købing Tranås. 

Mærkeligst er det imidlertid i denne egn at træffe et -lev. 
Hæggeslev i Vester Gøtland, Skærlev på Øland og Adelev 
her er de længst fremskudte sikre byer af denne navne- 
gruppe; et allersidste træffer vi dog nede i Øster Gøtland. 
Adelev er kirkebyen i et stort og ret frugtbart sogn. Der er 
ingen grund til at antage det for et ældre anlæg end de om¬ 
givende -løse, men det er at formode, at det har været sædet 
for egnens ypperste høvding, den gamle på bjærget, og at 
han har taget bolig her, fordi han herfra kunde beherske 
vejen ned til Øster Gøtland, den østlige adgang over Hola¬ 
veden. Den vestligere, som Daniel Rantzau fulgte, gik langs 


Digitized by Google 


Original from 

UNIVERSITY OF CALIFORNIA 



SMÅLAND OG ØSTER GOTLAND. 


127 


Vætterns strand, men højt hævet over søen. Som Daniel 
Rantzau har været den sidste danske, der som fjende er trængt 
så langt frem, har vel den høvding, efter hvem Adelev er op¬ 
kaldt, været den første, der er kommet hidop med kriger¬ 
skarer fra Skåne eller Sæland. 

På højden af Visingsø skammedes eller beherskedes så¬ 
ledes de søndre adgange til Holaveden af posterne Adelev 
og Buløse. Men det var også nødvendigt at sikre den nord¬ 
lige port i Svartådalen, ellers havde man ikke fri adgang til 
Øster Gøtland. Hvor åen i fossefald springer ned i fladen, 
ligger Eldsløse. Nu er sletten nået. 

V. Øster Qøtland. 

Frøssle — Ya’sterlose — Rosluse — Yithloso-hyaryh — in Jariinzløso — 
in Stæpøso — Gutaløso — rum Normaloso — Goffivalosa — Nid haloso — 
Yæsterlose — Lincaløso — in Maspariaso — Bcrløso — l-'olalyso — de 

Myrtnloso — Ginkelose — Rykalosa. 

Om -løse-bebyggelsen er kommet til Øster Gøtland over 
Vættern, over Holaveden eller gennem Svartå-dalen eller ad 
to af disse veje eller ad dem alle, en ret betydningsløst, men 
naturligt falder -løse i dette landskabs hoveddel i to grup¬ 
per. En mindre vestlig mellem Vættern og søen Tåkern og 
en meget større østlig omkring Svartåen og søen Roxen, som 
denne å udmunder i. 

Den første gruppe kan ligeså godt som ved en tilflytning 
over Visingsø og Vættern være dannet som en afbygd fra det 
statelige Adelev oppe i fjældskoven. Er nybyggerne komne 
til søs, har landingsstedet vel været Borghamn ved Om- 
bergets nordlige skråning, ti umiddelbart ved denne, mel¬ 
lem bjærget og de to søer, ligger Væsterløse, kirkebyen Rogs- 
løse og Vidløse i et fladt og aldeles opdyrket sogn; frugtbar 
jord, skoven bag sletten med dyr og tømmer og vedd, den 
fiskerige Vættern til den ene side og Tåkern, hvis side strand¬ 
sumpe den dag i dag vrimler af alskens fuglevildt, til den 
anden; hvad flere herligheder behøvedes under enkle livs¬ 
vilkår? Øst for Tåkern sluttede sig to andre -løse til, Gærds- 

løse og Stalløse. Vi er i Hofbygden, der regnes for Øster 
Gøtlands bedste strøg. 

Svartaen har vi lige fulgt fra højlandet, indtil vi ved 
Kidsløse stod på hældet ned mod sletten. Her begynder en 
række af -løse, der ligger tættere og talrigere sammen end 
noget andet sted på gammel svensk grund, på hægge sider 
af åen, indtil den ved Vreta kloster løber ud i Roxen, der 
er omgivet af side kær. -Løse-bebvggelsen her går så cen¬ 
tralt gennem landskabet, at man mindes bosættelsesforhol¬ 
dene i oldtidens Lakonien med Spartiaterne ned langs Ev- 
rotas og Ferioikerne ud til siden og op i tjaddene. På en 
strækning af 20 km. er der 8 -løse. I Normløse sogn ligger der 
tre, iVcsterløse to. Et niende, der nu fejlagtigt skrives Eolåsa, 
ligger mere til siden og har opad sig et Frøssle, som jeg resolut 
erklærer for et -lev. Hvis det er rigtigt, er det det alleryderste i 
nordøstlig retning fra Sæland-Skane. Forledet er kendt nok 
fra andre -lev helt ned til Flensborg; desva*rre har jeg ingen 
gammel form kunnet linde for navnet. Hertil slutter sig tre 
-løse på Roxens sydside øst for Stångaen nær Linkøping. 
Hinsides disse fortsættes den gamle bebyggelse mod øst i 
mange -stad, indtil den store skov Aspvid, der endnu i mid¬ 
delalderen bredte sig her, satte en grænse for den. De -løse 
med tilbehør af kultussteder, der lindes i Øster Gøtlands sex 
herreder »østan Aspvid«, også en gammel, tæt bygd, er om¬ 
talte under den kystbebyggelse, der synes udgået fra Øland. 

Øster Gotland er landet med navne på -stad fremfor 
noget andet område i Norden; der skal være ikke mindre 
end 2f>0, udbredte over hele sletten både vest og øst for 
Aspvid, men uden at trænge ind i denne og uden i væsenlig 
grad at gå op i skovegnene i nord og syd. At behandle 
disse navne kan imidlertid kun være en svensk sag. Om 
stednavnene på -inge er i almindelighed at sige, at de her 
som allevegne ikke ligger så samlede som -lev-løse-navnene, 
og mere specielt, at de i de egne af landskabet, hvor -løse 
optncder, ligger mindre centralt; det gælder hvgden om 

Tåkern, det gælder beboelsen ned langs Svartå, og det gæl¬ 
der egnen øst for Linkøping. Men foruden på sletten findes 
-inge ret spredte i skovlandet mod nord og syd, op ad 
Svartådalen til Sommen, om Jernlunden-Åsunden som før 
nævnt, op langs Stångåens søområde, hinsides Glan. Man 
får det indtryk, som bliver mere overbevisende for hver pro¬ 
vins, der gennemgås, at -inge må have været tilstede også 
i de centrale dele, men at bosættelserne her har skiftet navn, 
da nyboene med efterledene -lev eller -løse blev grundede midt 
i landskabet. Mærkværdigt, så få kirkebyer der er med 
denne ærværdige endelse ved siden af de talrige kirkebyer 
på -løse; også en hentydning til, at -inge er blevet absor¬ 
beret af -løse. Om et -inge, Skeninge, der i den tidligere mid¬ 
delalder var en anselig handelsplads, hvor rigsmøder af¬ 
holdtes, kan det antages, at det meget tidligt er blevet frem¬ 
trædende, og at det er forblevet i ære og værdighed, også 
da -løsefolket omdannede de fleste -ingenavne på sletten. 
Det har ligget således, at de to -løsebygder her lettest kunde 
skaffe sig et fælles mødested. 

Mens jeg iøvrigt ikke kan komme ind på spørgsmål om 
svenske stednavne, der antyder forhold til gudsdyrkelse, så¬ 
ledes de på -vi, -harg og -hof, må det dog påpeges, at nær¬ 
ved Skeninge, opad mod Svartåen, hvor de to -løsebygder 
mødtes, har der ligget en helligdom for Njord. Til Hagstad 
sogn hører den større gård Mjerdevid, som 1374 bærer sit 
rette navn Nærdhavi. Om nok et vi for Njord opfriskes min¬ 
det i et andet Mjerdevid i Slaka sogn, ved Stora Kungs- 
vægen, umiddelbart ved hele landskabets hovedstad, Lin¬ 
køping; 1355 og 1372 kaldes det Nyærdhawi. Også dette vi 
ligger mellem -løse og meget nær ved Øster Gøtlands eneste 
-lev: IJrøssle, på samme måde som nabobyen til det søn- 
deijydske Frøslev er [NJjardelund. Allerede 1330 nævnes 
Nærdhawi i et gavebrev til Linkøpings kirke, men hvilket 
af de to, der her menes, veed jeg ikke, eller om det er det 
tidligere omtalte Nierdhawi ved Søderkøping. Man har lov 

Aarb. f. nord. Oldk. og Hist. 1916. 9 

til at markere det forhold, at bægge disse Njords vi er af¬ 
hængige af -løse, og at antage, at det er -løse-folket, der har 
bragt Njords dyrkelse herop. I de uppsvenske landskaber 
findes ingen Njærdavi, men vel Nærdhalunda og Nærtuna. 
Vi griber tilbage til det skånske og de vestgøtiske Nærlunde, 
til de fynske Nærå og til de Nærby i Vester Gøtland, i 
Båhuslen og ved Slættbakens inderste vig, som i virkelig¬ 
heden er kultussteder for Njord og alle hører sammen med 
-lev-løse. 

Endnu en gud er bleven dyrket flere steder i Øster Gøt¬ 
land. Ved -løse om Tåkern ligger Ullevid; op ad Skeninge 
med dets Njærdavi har vi også et Ullevi; et tredje Ullevid 
ligger lige ved Linkøping og dettes Njærdavi. Gennem lo¬ 
kaliteterne med navnene Frøssle, Njærdevi og Ullevi udfyl¬ 
des så ypperligt tomme pladser i kæden af -løse i Øster 
Gøtland. På vejen op gennem Sverige har vi truffet Ullevi 
i Vester Gøtland, på Øland, i Tjust og ved Søderkøping. 
Alle gøtiske Ullevi findes i forbindelse med -løse-bygder. Og 
at Ulls dyrkelse ligeså godt som Njords kommer -lev-løse- 
folket ved og er indvandret sydfra, bestyrkes i højeste grad, 
når vi vender tilbage til Danmark og i dettes eneste ude¬ 
lukkende -losebygd, Merløse herred i Sæland, foruden -løse 
ikke træffer nogen anden gammel stednavneendelse end 
Ulvig. Det lader til, at mens Njordsdyrkelsen hører -lev- 
løse-folket til i almindelighed, er det til -løse-bebvggelsen 
alene, at dyrkelsen af Ull står i forhold. Vi kommer igen 
hertil. 

Endvidere spørger jeg, om det betyder noget, at lige¬ 
som den store sælandske -løseb) r gd flankeres af et Bromme, 
og et Bromma ligger op ad Skånes eneste -løsegruppe, så¬ 
ledes ligger i Øster Gøtland el Bromma umiddelbart ved 
landskabets største samling af -løse, og et andet ikke så 
langt borte fra den ved Vætterns bred nær Motala? Efter- 
ledet er -høj, men hvad betyder forledet? 

Da -løse oppe i Svearike topografisk og tildels vistnok 
også etymologisk har en anden karakter end den, vi hidtil 
har mødt på svensk grund, er det naturligt at standse her 
og genopfriske de resultater, der synes nåede ved en gransk¬ 
ning af stednavnene i Gøtalandene. Det kan da siges, at 
-lev og -løse er uadskilleligt knyttede til hinanden. Ingen¬ 
steds forekommer -lev skilt fra -løse. Rigtignok jo længere 
mod nord, des færre -lev; men disse ligger dog altid så¬ 
ledes, at det kan ses, at -løse har til udgangspunkt, til op¬ 
hav ialtfald et enkelt -lev. Derimod har -lev-løse intet af¬ 
hængighedsforhold til -inge; de kan skære tva'rs gennem 
-ingebygder, men breder sig ikke ud til siden med disse. 
Hele deres retning og den ejendommelighed, at trykket på 
-løse-kæderne, der fremkommer ved anbringelsen af -lev, er 
mod syd-sydvest, viser, at de udstråler fra Sæland-Skane; 
indenfor hvert af Gøtarikes landskaber, Vester Gotland, det 
indre Småland, Øland-Møre, Øster Gotland, findes -lev-løse 
mod sydvest. At deres rækker kun følger op med visse elve 
og ikke med andre, der løber i samme retning, viser, at 
deres udbredelsesmåde er historisk, på grundlag af begiven¬ 
heder, ikke kulturel-topografisk. Mellem de enkelte lang¬ 
strakte kæder er der store mellemrum. Det -er op langs 
Viskan, Lagan og Mørrumså, at -lev-løse trænger, men ikke 
op langs de parallelt løbende, Ætran, Nissan, Helgeå. Det 
mærkelige er ikke blot, at -lev-løse i Sverige i almindelig¬ 
hed findes mod sydvest, ned mod Danmark — så kunde de 
have udbredt sig ad kulturvejen — men at de indenfor hvert 
enkelt landskab findes mod sydvest,'ned mod Danmark, 
idet der også regnes med, at vejene over havet fører frem 
fra Danmark. Der er altså åbne strækninger, bare pletter, 
der tyder på, at erobrerne efter at have afsat en del af deres 
folk i en landsdel, er dragne mere ilsomt op gennem resten 
af landskabet for at begynde forfra i det næste, så snart de 
nåede et nyt attråværdigt område. At -lev findes gennem¬ 
gående på første plads i hver ka*de, kan tolkes saledes, at 

høvdingen-lev ma efter deres navne-karakter være grun¬ 

dede af høvdinger — slog sig ned på det første passende sted 
i den bygd, man nys var kommen til, medens hans under¬ 
givne i -løse-byer skød sig videre frem. Og at -lev forholds¬ 
vis tager af, og -løse tager til i retning bort fra Danmark, 
kan tyde på, at organisationen — forholdet mellem høv¬ 
dinger og menige — efterhånden blev omordnet, som tiden 
gik, og som man kom længere bort. Man kan måske deraf 
slutte, at udvandringen til Jylland-Fyn, hvor -lev spiller ho¬ 
vedrollen, har fundet sted noget tidligere end til Gøtalandene, 
hvor -løse kommer til at freinherske. 

De enkelte Stednavne. 

Inge. Denne endelse er for Danmarks vedkommende 
endnu ikke moden til en videnskabelig behandling; den 
trænger allerførst og fremfor nogen anden til at efterprøves 
gennem befolkningens udtale, optegnet med lydskrift; i visse 
dele af Danmark står man ofte usikker overfor dens ægt¬ 
hed; den sammenblandes med andre endelser. Kun i Sæland 
og Skåne er endelsen bleven bevaret så præcist udtalt, at 
man heltigennein kan bygge på den 1 . I Halland kan en¬ 
delsen forvexles med -um (Synerung gård og len 1575, Suhm, 
Nye Saml. 2 I 149, er Søndrum). Allerede i Fyn begynder 
vanskelighederne at komme; exempler er Risinge, Tybring 
(1537 i Mogens Billes testamente Thybrønn), Hverringe (1505 
Huerind), Mygind, Bæring, Hygen. Men i Jylland bliver usik¬ 
kerheden størst. Kilderne til ældre navneformer er for mange 
egnes vedkommende færre end i Sæland-Skåne, de består 
hyppigere i forholdsvis unge registranter. Disse er iøvrigt 
af forskelligt værd. I den store registratur fra 1476, hvor det 
gjaldt breve fra hele riget, har skriverne, der ikke havde lo¬ 
kal kendskab allevegne, efterlignet skrivemåden i deres for- 

1 Linde i Sydsæland kalder Sønderjyden Klavs Gjordsen Linghæ (Ny 
D. Mag. VI 307"). — I svdsælandsk udtale bortfalder såvel nd som ng, og 
den foregående vokal nasaleres. 

læg ret nøje, højst fordoblet konsonanterne. Men også selve 
originalerne nåer ikke så langt tilbage i tid og er skrevne 
mere sjusket, udannet, om jeg må sige. Tallet på de en¬ 
delser, hvormed -inge kan forvexles, er endelig større; der 
er både -um, -e, -ig (høj), -en, -ind (-vinV), -und, -lund. Her er 
ikke stedet til at gå ind på dette i enkeltheder; exempler er 
tilstrækkelige; nutidens skriveform stilles forrest: Labing- 
Labum ; Hygum-Hyging; Risummoor-Risingmoor; Breklum- 
Brekling; Svesing-Svesen-Svesum; Klintum-Klinting-Klint- 
ende 1 ; Ramme-Ramming; Henne-Hennigh-Henning; Tel- 
ling-Tellygh; Nøvling-Nøvlig; Eken-Eking; Seding-Seden- 
Sedum; Resen-Resing-Resind; Kating-Katen; Ording-Orden, 
Blegind-Bleging; Reving-Revind; Spøring-Spørind; Kolind- 
Kåling; Vinding-Vinnind; Hassing-Hæsende; Gerding-Ger- 
ende; Gerning-Gierum; Alling-Allind; Malling-Malend; 
Glynge-Gløgind; Klakring-Klakrund; Seggelund-Sigeling; 
Varming-Varmhøgh. Endnu hedder det både Køising og 
Kølsen. 

-Inge er dog for mig kun en baggrund, ud fra hvis flade 
-lev og -løse hæver sig, og der er de fleste steder tilstrække¬ 
lig mange, som er aldeles sikre, således at mine slutninger 
ikke af den grund kan rokkes. Endelsens absolute alders¬ 
prioritet synes mig klart påvist af Hellquist. S. 212 siger 
han: det [år] hogst sannolikt, att långt innan den fasta bvn 
uppstod, samma område burit namn efter den slåkt eller 
klan, som dår idkade ett mera tillfalligt åkerbruk eller be- 
tade sin boskap. Ålst har man sålunda i ett namn som 
Aklunga att snarast tånka sig ett uttryck for land e. dgl. 
underforstått. 

Til det ejendommelige ved -inge hører den regelmæssige 

1 Nygård (Un. Bl. I): I Klinting er foregået en analogi-udvikling fra 
-um til -ing, idet navnet i Ribe oldemoder skrives Klvntom. Ligeså 
Svesing ... omvendt har vi exempler på, at endelsen -inge kan overføres 
til andre alm. brugte endelser, saaledes til -um ... Guduni, der 1480 skri¬ 
ves Guthing og 1403 Gudige (Vib. Dipi.) og Hygum, hvis ældre form lige¬ 
ledes er Hyging (R. O.). 

fordeling i mange egne, hvor de oprindelige forhold ikke er 
blevet ændrede ved navne-omvæltninger, særlig da -lev-løse 
trådte frem. De enkelte -inge ligger i passende afstande fra 
hverandre, hvert holdende på sit, skinsygt bevogtende na¬ 
boerne. Indenfor den enkelte bygd er afstanden nogenledes 
den samme, men topografiske forhold, jordens uensartede 
frugtbarhed kan fra bygd til bygd bevirke forskelligheder. 
Gennemgående ligger -inge-byerne ikke så nær sammen som 
-lev-bverne i de egentlige -lev-egne; exempler Odsherred, 
Østjylland. Som hver germansk stamme krævede ødemark 
om sig til skel fra andre stammer, således forlangte også 
de enkelte ætbyer plads og afstand. Sådanne uforstyrrede 
forhold har vi i Vestjylland, hvor Herningegnen, egnen om 
Struer og egnen på bægge sider af Skærnå fra Ringkøbing 
ned til Vardeå er typiske. Allevegne her ligger -inge på 
bakkeøerne med forholdsvis god jord, mens fladerne ingen 
gammel bebyggelse har. I mindre grad typisk er landet fra 
Vejle tværsover halvøen til Esbjærg-Tønder. I Østjylland 
er den ro, som oprindelig har hersket, bleven brudt, men 
dog fremtræder ved siden af blandingsbygder egne, som i 
udpræget grad er karakteriserede gennem -inge. Egnen vest 
og nord om Horsens, tilsammen adskillige herreder, er et 
smukt exempel på, hvor roligt -ingebyerne kan ligge uden 
at genere hinanden og uden at generes af andre gamle en¬ 
delser. Ligeså Middelsom-Sønderlyng-Nørlyng herreder og 
egnen sydøst for Randers. Området for hvert enkelt -inge 
har været tilstrækkeligt til at rumme en ret talrig befolk¬ 
ning selv ved extensiv drift. Man kunde fristes til at sige, 
at i Jylland uægtheden af et -inge, som der hyppigt kan 
være tale om, kan afgøres ved et skøn, om det ligger for 
ta*t ind på et andet, ægte. Exempel: Brødinggård i Salling 
lige op ad Grønning, som er sikkert. 

Skarpt står Middelsom-Sønderlyng-Nørlyng herreder over 
for Hovlbjærg herred med dets -lev; ligeså Galten herreds 
-lev mod-inge-bvgden i Sønder Hald herred; Tyrsting-Vrads 

herreders udelukkende -inge- overfor østligere egnes blan¬ 
dingsbygder. Disse skarpe skel mellem -inge- og -lev-egne er 
værdifulde for studiet; de viser, hvorlidt de nye navne har 
bredt sig regelmæssigt, og styrker teorien om en kolonisation 
eller erobring. 

På Øerne er forholdene mere ændrede; men det bælte, 
-inge danner Iværsover Fyn umiddelbart nordvest for det 
store sydlige skovland, siger dog noget lignende som de 
jydske -inge-grupper. Ligeså det indre af Låland og det 
nordvestlige Sæland, hvor især Odsherred har den typiske 
karakter med rummelig plads for de enkelte -inge; også den 
sydsælandske halvø med Møn kan nævnes. I Skåne kom¬ 
mer landskabets indre og særlig den nordlige del af Gøinge 
herred i betragtning, men visse dele af Halland, Finnveden, 
forsåvidt det ikke krysses af -lev-løsekæden, og Tjust giver 
atter særdeles gode exempler. Ganske ejendommeligt er det 
dog, at det i Jylland, Fyn, Låland, Skåne er landskabernes 
indre, som har bevaret -inge, mens -inge i Sæland mere er 
henlagt til yderkanterne, uagtet denne ø også i det indre 
sikkert har ældgammel opdyrkning. Denne forskel mellem 
Sæland på den ene side og alle andre lande på den anden 
synes åbenbar og har været det grundlæggende for de studier, 
der her fremlægges. 

I de bygder, hvor -lev-løse er blevet de fremtrædende, 
findes mange steder -inge, men de ligger mindre centralt. 
Vi nævner i flæng: den nordfynske Slette, Vends herred, 
Mors, Århusegnen, egnene om Haderslev og Åbenrå, mange 
skånske bygder, Værend med dens krans af -inge udenom 
-lev-løse, og ikke mindst Øster Gøtland. I Halland ligger -inge 
længere inde end -lev-løse, bagom dem, ovenfor dem. En 
fortrængen af -inge til fordel for den anden klasse sted¬ 
navne synes antagelig. Nærmest kun i Sælands enkeltbyg¬ 
der, f. ex. i sydvest, græsser -inge og -lev fredeligt mellem 
hinanden, uden at den ene endelse ligger mere centralt end 
den anden, så vi også på denne måde får skabt et mod- 

sætningsforhold mellem Sæland og alle andre lande: Ingen 
erobringsspor i Sæland. 

Dernæst nævner vi de egne, som er næsten fri for -inge: 
Vendsyssel, Himmerland, Sydøstslesvig med Angel og Sunde¬ 
ved, Sydøstfyn. Om to af disse lande veed vi, at de har væ¬ 
ret beboet af folk med et vidtstrakt ry, Kimbrer og Angler; 
om Sydøstfyn veed vi gennem rige fund, at landet i den 
ældre jærnalder har haft stor bebyggelse. Man bliver grebet 
af den fristelse for Himmerlands og Angels vedkommende 
at sætte de to ting i forbindelse med hinanden: fattigdom¬ 
men på -inge og udvandringen af Kimbrer og Angler. Da 
landene blev folketomme, forsvandt også de ældste sted¬ 
navne, og vi kan da endvidere slutte, at -inge-navnene har 
været ældre end selv Kimbrernes udvandring o. 150 år før 
Kristus. Hvis -lev, hvad rimeligt synes, først er kommet til 
Nordjylland nogle århundreder efter Kr., forstås det, at de 
gamle navne næsten helt var udslettede i mindet. Og for Syd¬ 
fyns vedkommende kommer man til den forklaring, at befolk¬ 
ningen her er brudt op samtidig med Anglerne, at røret iblandt 
dem har suget til sig elementer vidtfra. Således forstår vi det 
store -inge-område i det indre Fyn; syd for dette over mod 
Angel er landet blevet øde og klædtes med skov, nord for 
det er -ingebyerne oftest blevet beslaglagte af -lev-erobrerne 
og har skiftet navn. Udvandringen gjorde den tilbageblevne 
del af Fyns befolkning mindre modstandskraftig. 

Meget mærkeligt er det ialtfald, at de to egne af Dan¬ 
mark, hvorfra vi hører om store udvandringer, vitterligt er 
de områder i landet, der er mest blottede for den ældste 
stednavneendelse: -inge. 

Lev er i modsætning til -inge en endelse, der selv i Jyl¬ 
land har holdt sig næsten uforvansket; kun oppe i Sverige 
er den undertiden mindre let gennemskuelig. Hvis -inge er 
betegnelsen for et større område, tilhørende den stamme, 
der angives i forleddet, har vel jorddyrkningsmåden været 

den primitive germanske, som Cæsar skildrer, og efter hvil¬ 
ken man indenfor stammens område fra tid til anden ikke 
blot optog nyt land til agerbrug, men også forlagde sin bolig 
til de nye marker, idet man let kunde flytte husene. Men 
sålænge boligerne ikke var faste, kunde der ved siden af 
-inge-navnene ikke godt opkomme særlige navne på be¬ 
boede lokaliteter, og også af den grund synes det nødven¬ 
digt at forvise de andre gamle stednavne til en noget yngre 
tid og en ny dyrkningsmåde. Derfor tror jeg heller ikke, 
at -lev og -løse, som Andreas M. Hansen vil, er så gamle 
endelser som -inge. Han henfører dem til den yngre sten¬ 
alder. Gudmund Schutte har allerede protesteret mod denne 
hævdelse af -levs ælde: Lev-navnene findes ikke i Vestjyl¬ 
land og i mange egne af det sydlige Østjylland; ganske vist 
strækker de deres forposter helt ned til søndenfor Slien. 
Lev-bebyggelsen i Jylland er afgjort en kystbeboelse. Deres 
,fremskridtudløbere 4 [!J holder sig altid til øer, halvøer og 
lange fjordarme. Særlig typiske er forholdene i Limfjor¬ 
den, hvor -lev (sporadisk med -løse) optræder overordentlig 
tæt på Mors og Tyholm og dernæst i ringere tal på Hannæs, 
i Salling og Fjends herred. 1 Sønderjylland støtter -lev sig 
til Haderslev fjord, Flensborg fjord og Slien. 

Schutte er her rigtigt inde på fordelingen af -lev ganske 
i almindelighed i Jylland, selv om han ikke nøjere har set 
efter, hvilken form de enkelte -lev-bygder antager, men han 
opdager ikke det mest ejendommelige ved denne endelses 
udbredelse, fordi han ikke udstrækker sin oversigt til Øerne 
og Skåne. Først når disse landsdele tages med, ligger -levs 
udbredelse og dermed -levs udbredelsesmåde klart for os. 
Resultatet af den gennemgang af alle Danmarks bygder, der 
i denne afhandling er foretaget, giver det tydelige resultat, 
at det er i Sæland, at -lev først er fremstået, at det derfra 
har bredt sig i øst og i vest, ikke ved regelmæssig spred¬ 
ning, ad hvad vi kan kalde kulturvejen, heller ikke ad til- 

fældighedens vej, men ved bevidst indgriben, ved historiske 
handlinger, ved erobring. 

Herpå tyder, at -lev i Skåne står i forbindelse med hver 
eneste havn og i de andre landsdele altid med havne, mens 
det i Sæland i mindre grad end -inge er en kystdannelse 
og næsten ingensteds kan sættes i forhold til havne. Det 
eneste, der i så henseende kan nævnes, er, at en række af 
-lev ligger nær den gamle Hvirvilshavn, hvor der endnu er 
en ladeplads ved Bisserup, at tre -lev ligger sammen ved 
det indre af Korsør nor, og at fem samlede -lev ikke ligger 
såfj ærnt fra København. Selv Vends)'ssels -lev bagom Skagen 
kan derimod siges at have deres havne. 

Herpå tyder endvidere, at -lev flokkes tættest og flest om 
de havne i Jylland, Fyn og Skåne, der vender over mod 
Sæland og hurtigst og tidligst kunde nås fra denne ø. I Fyn 
er udbredelsen absolut fra nordøst, i Jylland er Århusegnens 
-lev-bygd den største af alle. I Skåne har vi mest udpræget 
kædedannelsen, selv om den også har gode repræsentanter 
andensteds. Den begynder med en klynge ved havn og får 
længere og længere mellem de enkelte led indad i landet; 
undertiden er der et togrene-svstein, et sled går -lev vifte¬ 
formel ud fra ophavsklyngen. Det er i Skåne altid ved havne, 
at -lev går ud li I havet og ikke ved de havneløse kyster. 
Modsat Sæland, hvor -lev ligger ved -lev ovenfor den util¬ 
gængelige Stævnsklint, men ellers sjældent ved kysten. Den 
jvdske omklamring med -lev, der ikke nåer hinanden på 
vestsiden af landet, viser også, hvorfra bevægelsen er kom¬ 
met; i Jylland i det hele er -lev ikke så talrige som i Skåne, 
fordi det ligger længere fra Sæland. Mens i Skåne så at sige 
hver eneste mulig anlægsplads er bleven udnyttet til at an- 
bringe -lev, har Østjyliands havnerige kyst adskillige havne, 
som ikke blev benyttet hertil. De første fremstød gik vel 
over til Skåne, og de har været de mest intense. 

Også fra Gøtalandene kan exempler hentes på -levs ejen¬ 
dommelige kædekarakter, således at tyngdepunktet er i syd- 

vest ned mod Danmark (Vester Gotland, Finnveden), men 
heroppe bliver det, som det senere skal ses, nærmest -løse, 
der skal bevise de erobringstog, som i disse fjærne tider ud¬ 
gik fra Danmark. 

Endvidere lægger man mærke til, at -lev aldrig grundes 
på fri hånd, men i gammelt opdyrkede egne, idet vistnok 
-inge-byer i en væsenlig grad omdøbes med denne endelse; 
tydeligt kan det således ved Gudenåen ses, hvorledes man 
har undgået at danne nyrydd. Og da -lev blev enkeltmands¬ 
eje, kan de godt ligge tættere sammen end -inge; et -inge 
kan være bleven delt i flere -lev. 

I høj grad styrkes antagelsen om erobringen ved at sam¬ 
menligne grupperingen af -lev (og -løse) i Norden med den 
danske stednavne-topografi i Danelagen. Her ligger den ældre 
endelse -by i klynge ved havne og bekvemme steder i de 
store floder, for derefter i mere spredt fægtning og optagende 
-torp i sig at rykke ind i landet. Som de angelsaxiske 
navne her ofte omdøbes, som f. ex. Northweorthig blev til 
Derby, Streonehalch til Whitby, har vist hjemme også mange 
-inge fået nye navne på -lev. 

Endelig har vi et negativt bevismiddel. Forsøg af de 
andre stednavne-endelser, særlig -inge, at danne sådanne 
mærkelige linjer som de, der ofte fremstår, når man for¬ 
binder -lev (-løse)! Det vil vise sig at være umuligt. 

Men når Sælands -lev ikke kan ordnes på den måde som 
i de andre landsdele, og en erobring ikke kan antages, må 
en anden forklaring søges på tilblivelsen af denne navne¬ 
endelse her, hvorfra den dog har sit udspring. Vi må da 
sætte det i forbindelse med den udvikling, at enkeltmand 
tilegnede sig, hvad der før var slægtens ejendom. Således 
ser vi i lex Salica jord fællesejet afløst af privat eje, hvad 
der svarer til, at -inge afløses af -lev. Det er rimeligt, at 
mange ved denne fremfærd sattes tilside, og at det er de 
forurettede, de misfornøjede, der har sat kåsen mod andre 
strande, for på fremmed grund, borte fra deres egen odel, 

i skrappere form at gå frem på samme måde: ikke tilegne 
sig til udelukkende eje, hvad man dog før havde medejen¬ 
domsret til, men rane jord uden mindste retslig begrundelse. 
Men en sådan udvandring — af de sælandske stormænds 
yngre sønner og slægtninge — kan jo også fortræffeligt 
være sket efter overenskomst med dem, der vilde eller 
skulde blive tilbage. Atter her kunde der skaffes slående 
paralleler fra vikingtiden. 

Ved siden af indre omdannelser i Sæland kan også ydre 
forhold have været medvirkende, da Sælandsfarerne over 
skred deres øs grænser. Som en tektonisk rystelse af jor¬ 
den forplanter sig vidt omkring og volder forskydninger 
i fjærne egne, således er det også gået under så vældige 
folkeskælv som de, den store vandringstid foranledigede. 
Goternes opbrud fra Østersøen, senere Anglernes, ja vel 
allerede Markomannernes fremtræden kan have virket her 
op i Norden. Folk var i de tider ikke på langt nær så 
meget som senere bundne til stavnen. Hele egnes befolk¬ 
ning kan være brudt op og have taget med Goterne; disse 
områders modstandskraft svækkedes mod angreb; fristelsen 
lå nær til at drage ud for stammer, der plagedes med over¬ 
befolkning eller soeialt-politiske ulæmper. 

Men også tog fra tid til anden, tog foretagne af små 
flokke kan tænkes. Allerede Cæsar siger, at det at gøre ind¬ 
fald og plyndringer hos en nabostamme er Germanerne en 
æressag; i så tilfælde rejser en stormand sig på tinget og 
meddeler, at han vil stille sig i spidsen for et foretagende; 
og hvem der har lyst rejser sig da også og følger ham. 
Det er en sammenslutning for tilfældet og for tid; hos 
Tacitus er, som Fustel de Coulanges bemærker (Les ori- 
gines du syst. feodal s. 19), forholdet mellem ophavsmanden 
og hans følge blevet fastere og varigere og hævder sig også 
i fredens dage. I hver stamme er der flere sådanne høv¬ 
dinger, som har deres frivillige følge, og hver opererer på 
egen hånd. Når Tacitus taler om den løn, følget kan få. 

nævner kan kun de to ting, stridsheste og våben, og næv¬ 
ner ikke erhvervelsen af land. Men kommer vi ned til 
Beowulfs tid som et andet yderpunkt for betragtningen, da 
spiller jorderhvervelsen en stor rolle, og vi får kanhænde 
siden at vide, hvorledes følget i så henseende er blevet til¬ 
fredsstillet her i de nordiske lande. 

Måske har bevægelsen taget lange tider, således som 
Fustel de Coulanges skildrer den germanske indvandring i 
Romerriget (Inv. Germ. S. 224): »Dersom man studerer den 
i enkeltheder, vil man se, at den ikke er sket på eengang, 
men gennem flere århundreder, ikke heller på een bestemt 
måde, men på flere fra hinanden helt afvigende måder, 
ikke ved een stor indvandring, men ved langsom, jævn ind¬ 
vandring af skarer af enkeltpersoner eller af små grupper«. 
Alt at overføre på nordiske forhold af ringere mægtighed. 

Jeg er forresten ikke blind for den opfattelse, at de sæ- 
landske -lev kunde være yngre end -lev udenfor Sæland. 
Den opløsning af respekten for besiddelsen, der måtte 
fremkomme, hvor ny erobrere slog sig ned borte fra deres 
oprindelige arv og eje, kunde få tilbagevirkende kraft. Fustel 
de Coulanges udtrykker sig således (l’Alleu s. 136): La con- 
stitution de la famille et son ancienne unité furent peu å 
peu brisées par les migrations, par l état de guerre, par 
l’entrée en un pays nouveau .... la conception de la pro- 
priété familiare n’existe plus dans les esprits. Men dette 
forandrer intet i hovedsagen: expansionen fra Sæland. 

At Sæland i folkevandringstiden har indtaget en frem¬ 
ragende plads i de sydlige dele af Skandinavien, lærer ar¬ 
kæologien. I Vor Oldtid siger Sophus Muller om denne tid: 
»Naar de sjælandske Fund hæve sig stærkt frem ved deres 
talrige, smukt bevarede og værdifulde Sager, da kan dette 
dels hidrøre fra, at Gravgodset her ikke blev tilintetgjort 
paa Ligbaalet, dels fra, at denne Landsdel indtog en høj 
og blomstrende Stilling. En større Magt og Velstand maatte 
begunstige Industriens Udvikling og fremme Forbindelsen 


Digitized by Google 


Original from 

UNIVERSITY OF CALIFORNIA 



142 


STUDIER OVER DANMARKS OLDTIDSBEBYGGELSE. 


med Udlandet«. Men ved denne større magt og velstand 
og ved denne forbindelse med udlandet kan også være frem¬ 
kommet en svulmen af følelsen, der har givet sig udslag 
i erobringstrang. 

tHeltes Hiem — du gamle Siølund — hyggeligt udsøgt 
— iblandt Nordens bedste Egne — tag min Sang«. Således 
er det Sæland bleven hvidet, som af Gefions øxne blev 
draget ud fra Skandinavien. Ingen nyere digter har be¬ 
sunget de sælandske helte, der knyttede fastlandene på 
bægge sider til øen og derved indledede den sammen¬ 
slutning, som blev til det danske rige. 

At gå ind på de navne, der som forled er knyttede til 
-lev, kan først føre til en samlet fremstilling, når en sprog¬ 
mand har gennemgået materialet. Siden Nygårds epoke¬ 
gørende artikel er der kun fremkommet bidrag i ny og næ 
(Axel Olrik, Dania V 235). Jeg vil blot gøre opmærksom 
på nogle få ting. — For det første, at hvis -lev er frem¬ 
kommet ved erobring og usurpation i stor stil, under le¬ 
delse af mægtige høvdinger, er det ikke kreti og pieti, vi 
træller i disse forled, men det er højbårne mænd, om hvem 
-lev-navnene giver os kundskab; måske er der adskillige 
kongefrænder iblandt dem, måske er der konger selv og 
kongesønner gemte i dem, en Alevih, en Sigar, en Halvdan, 
en Hrodgar, en Hrodmund, en Hrodulf, de ældste i vor hi¬ 
storie. Helt anderledes er det med de -torp, som senere op¬ 
stod i tusindtal; deres navnegivere har ofte været småfolk, 
undertiden trælle, ja fredløse folk, som ryddede sig plads 

dvbest inde i storskovene. — For det andet, at det rime- 

%/' w 

ligvis ikke har været taknemmelige arvinger, der har op¬ 
kaldt deres eje efter arveladeren, men at det er selve den 
høvding, der havde taget jorden i besiddelse, som opkaldte 
den efter sig og ved endelsen -lev vilde antyde, at den skulde 
gå over til hans slægt, således at den til evig tid gennem 
navnet vilde komme til at bevare mindet om stamfaderen. 
Det høvdingen ønskede var, hvad Beowulf kalder en »yr- 

faveard«, en arveværge, også af navnet. — For det tredje, 
at nian for tilfulde at udbytte navnestoffet må kalde tit 
hjælp det samlede germanske opbud af personer fra folke¬ 
vandringstiden, ialtfald det fra stammerne nær Østersøen. 
Nærmest Klip i Kliplev ligger det longobardiske Klæph, ved 
Markeslev mindes man det østgotiske navn Markja, ved 
Skipperslev det ligeledes østgotiske Skipuar, ved Falkerslev 
Heruleren Phulkari. 

Tilsidst kan man med hensyn til -lev spørge, om denne 
opkaldelsesmåde er original eller stammer fra Gallien, hvor 
efter romersk skik de fleste store besiddelser var opkaldte 
med mandsnavne, med den første ejers navn (Fustel de 
Coulanges, L’Alleu 31), og hvor de germanske indvandrere 
optog denne navnegivning. »Il est curieux que les Germains 
aient si bien imité l’usage Romain de donner aux domaines 
des noms de propriétaires .... les noms restérent comme les 
symboles du droit de propriété individuelle«. (L’Alleu 225). 

Løse. Forekomsten af -løse har aldrig noget at gøre med 
-inge. I danske udelukkende -inge-egne (Odsherred med om¬ 
givelser, Harsyssel, tidligere nævnte dele af Østjylland, det 
indre Skåne) lindes denne endelse ikke; i Sverige krysser 
-løse højst sammen med -lev -inge-områderne, men breder 
sig ikke ud til siden med disse; i Vester Gotland holder de 
sig til de egne, der er mest fattige på -inge; i Øster Gotland 
ligger -løse gennemgående anderledes centralt end -inge. — 
At Andreas M. Hansen ikke har ret, når han vil lade -løse 
ligesom -lev tilhøre den yngre stenalder, kan bevises geo¬ 
logisk. Adskillige af de uppsvenske ligger på en grund, som 
først sent er hævet af havet; kun meget få findes op til 
den gamle stenalders bygd (Lindroth). Af den omstændig¬ 
hed, at der i Skærstad sogn i Småland ingen stenaldersfund 
er, men to -løse, får Lindroth ligeledes ud, at -løse også kan 
være frembringelse af senere perioder. 

På den anden side forekommer -løse meget sjældent 

alene, men er nøje knyttet til -lev i Danmark og de dele 
af Sverige, hvor -lev findes. 1 Sæland findes der ingen -lev- 
egn, uden at der tillige er -løse i den. Se, hvor i Skåne -løse 
er ængsteligt for at vove sig langt bort fra -lev, mens -stad 
anderledes går på egen hånd. I den enkleste form er for¬ 
holdet mellem de to endelser det, at der i udkanten af -lev- 
bygderne eller ud til siden for -lev, i reglen nærmere skov, 
findes -løse (Fyn, Midtsæland, hvor ved Susåen ligesom hvert 
-lev afsætter sit -løse), eller således, at -løse udfylder led i 
en -lev-kæde eller fortsætter en sådan. Således er det til- 
fældet med Skånes mærkelige -levkæder; men de allerbedste 
exempler giver måske Jylland, hvor de få -løse, der kan 
anses for sikre, na*sten alle findes på denne måde (Miels, 
Hvalløse, Mjøls). På vejene op til Vester Gøtland går -lev 
og -løse imellem hinanden i kæderne, således at -løse bli¬ 
ver talrigere nordud. Men en yderligere udvikling er den, 
at et enkelt -lev afføder en række af -løse. En sådan række 
lindes allerede i Skåne afsat af det enlige Gunnerlev, men 
særligt er det almindeligt oppe i Sverige. Accenten inden¬ 
for den enkelte kæde gives af et -lev, som ligger i retning 
mod Skåne-Sæland. Fra det sidste -lev i Vester Gøtland går 
den lange række af Væner-løse mod nordøst; fra Skærlev 
sydligst nede stammer -løse på Øland, i Møre og Tjust, alle 
i nordgående retning. Til Aretslev ved Vætterns søndre ende 
støtter sig -løse på Visingsø og op langs søens østside, også 
i nordøstgående. Fra Adelev endelig ved Holaveden går 
-løse ned langs Svartåen og ind i Øster Gøtland med samme 
retning holdt, kun lægges der engang til nede i sletten gen¬ 
nem et -lev et nyt tryk på. Det er tydeligt i disse tilfælde, 
at -løse ikke blot er knyttet til -lev, men afhængigt deraf. 
I Svearike er der ingen -lev, og ialtfald i Uppland synes 
-løse at have tabt deres oprindelige karakter; det er ikke 
længere muligt at ordne dem i grupper eller kæder. 

Selv når -løse står uden -lev, kan man ved nøjere 
granskning finde et afhængighedsforhold. De to store 

sammenhængende -løsegrupper på Sæland har også et så¬ 
dant, men derom senere. 

Da -løse hidtil ikke er bleven påagtet i de tyske -levs 
område op med Elbe — de findes der dog vistnok —, kun 
kan påvises i få tilfælde i Jylland og allerede i Fyn ikke 
betyder meget i de ældre stednavnes liste, og da på den 
anden side -løse på den skandinaviske halvø går langt højere 
op end -lev og findes i langt større tal, kunde man være 
fristet til den antagelse, at -lev og -løse er udgåede fra for¬ 
skellige midtpunkter, hvoraf -levs skulde ligge et godt stykke 
længere mod sydvest end -løses. Kun tilfældigt skulde ind¬ 
holdet af de to krese, indenfor hvilke hvert af stednavnene 
findes, delvis være kommet til at dække hinanden. En 
nøjere granskning af den art, som her er foretaget, viser 
imidlertid deres fulde samhør, og at hægge har deres hjem 
på Sæland. Dette synes også at fremgå af, at hægge en¬ 
delser her rent talmæssigt er de stærkeste. Af o. 400 nor¬ 
diske -lev hører 79 hjemme her, af o. 200 -løse 55. Når de 
ikke har bredt sig ligeligt ud til hægge sider, hvad man 
skulde tro, hvis navnene spredtes blot ved efterligning, men 
-lev i en væsenlig grad er gået mod vest, og -løse i højere 
grad har følt sig tiltrukket fra øst og nord, må det bero på, 
at historiske grunde har været medvirkende eller enevir¬ 
kende, eller på, at -lev gik mod vest på en tid, da den 
organisationsform, som affødte -løse, ikke endnu var færdig- 
dannet, eller efter at den var ophørt. 

Men er -løse således i nøje tilknytning til -lev, kan for¬ 
tolkningen af endelsen ikke gøres afhængig af naturforhold; 
den må ligesom endelsen -lev forklares ud fra historiske 
eller sociale forudsætninger, ud fra noget af mennesker ind¬ 
rettet. Allerede gennem denne slutning rokkes der ved Emil 
Madsens tydning af -løse, som endnu 1909 er tiltrådt af 
Steenstrup 1 . -Løse skulde ifølge Madsen have at gøre med 

1 Madsen: Ann. N. O. 1883 s. 225. Steenstrup: Danske Stednavne 
s. 24 og Indledende Studier. Også antaget af Lidén '(ioteborgs h6gsk. 

Anrb. f. nord. Oldk. og Hist. 1916. 10 

angelsaxisk læs, engelsk [dialekt] lease, græsgang. Men 
hans påstand, at »altid findes -løse i det storformede ter¬ 
ræn ved ofte vidtstrakte moser, enge og lavtliggende flade 
strøg«, holder heller ikke stik, når man syner åstederne. 

Lad os tage en enkelt landsdel. I Fyn ligger Sandholt- 
Lyndelse lavt i england ved foden af de Fynske Bjærge, 
men fra de samme bjærge skuer Jorløse i en egn, der næsten 
fattes eng, vidt omkring, som en af de højest liggende 
landsbyer på Øerne, 250 fod over det nærliggende hav. 
Også Flemløse på den anden side af Hårby å ligger herskende, 
og Barløse ejer et meget vexlende jordsmon. Grindløse ligger 
vel på den jævne nordfynske slette, men er den by på Slet¬ 
ten, der har det mest kuperede terræn med meget stærkt 
og uroligt fald mod øst. Skulde denne by have været op¬ 
kaldt efter nogen naturfremtoning, vilde det være blevet efter 
den skarpt fremtrædende Grindløse As (ås i geologisk for¬ 
stand), på samme måde som Højby syd for Odense skylder 
sit navn til en lignende stærkt udpræget fortids flodseng. 
Noget hædre passer Madsens regel på Nørre Lyndelse, Sten¬ 
løse og Hjalløse; jeg skal ialtfald ikke her spilde papiret 
med indvendinger. Men når rigtigheden brister blot for nogle 
få af hans exempler, er det ude med hele teorien. 

Jeg troer at kunne forklare, hvorledes Madsen er kom¬ 
met til sit resultat. Han er gået ud fra det gennemgående 
ret jævne bundmoræneland i det sælandske Merløse her¬ 
red med Åmosen, der har tiltrukket sig hans opmærksom¬ 
hed, fordi det er Danmarks mest udprægede -løse-egn. Men 
lad os nærmere analysere Merløse-bygden og se, om vi ikke 
kommer til et fra Madsens anskuelse forskelligt resultat. 1 

tidskr. X 25): »såkerligen med ratta«, topografisk dog kun på Madsens 
autoritet. 

1 Se omstående skema. Ved bedømmelsen af de enkelte -løse i her¬ 
redet er der kun taget hensyn til selve landsbyens nuværende område, 
men spørgsmålet er. om man ikke ved hvert -løse skulde tage de torpers 
jord med. som senere er blevet udlagte fra det. Gør man det, vil resul¬ 
tatet kun yderligere blive til gunst for min antagelse. 

Til den Madsenske opfattelse af -løses betydning sva¬ 
rer i det hele Åmose-byerne Undløse, Uggerløse, Vanløse, 
Stenmagle og Niløse; Tølløse og Tersløse vil jeg også udlevere, 
men Tveje-M erløse, Grandløse, Holløse og K varm løse savner 
næsten ganske eng; Kvandløse og Igelsø gør det ligeså og 
har tilmed et for et dansk landskab overordentlig bakket 
jordsmon. Og man spørger yderligere, hvor det kan være, at 
så mange -løse-byer ligger på udpræget tør jord, medens 
man umiddelbart op ad dem i vest ikke træffer et eneste -løse 
i et af Sælands mest ejendommelige englandskaber. Løven¬ 
borg enge, Vognserup enge kender alle. Det er meget fladere 
og sidere end -løse-landet og ligger mindre højt over havet end 
dette. Kalve å og Rejstrup å kommer oppe fra -løse-landet 
og frembringer først hernede de store enge. Ude i dem 
findes fire store -inge-lokaliteter: Ellinge (nu Løvenborg), 
Trønninge, Gislinge og Svinninge. Også andre steder i Hol¬ 
bæk amt findes store eng- og moseflader uden at fremkalde 
noget -løse, men hørende til -inge-byer. 1 Odsherred ligger 
således et andet Ellinge, et andet Svinninge og Hønsinge 
udenom det samlede store drag af enge og fælleder, i 
hvilket man påTrundholmen fandt broncealders-solvognen 1 . 
Men dette fremføres ikke for at påstå, at -inge har at gøre 
med eng og flade, ti andre -inge her ligger meget højt og i 
kuperet land, således Veddinge og Snertinge. 

Hvorfor og om hvilket punkt de mange -løse er sam¬ 
lede i Merløse herred, skal siden påvises, men her går vi 
videre i polemiken mod opfattelsen af -løse som natur¬ 
bestemt. Prøver man den gængse forklaring på andre sæ- 
landske -løse, passer formlen stadig ikke. I en anden del 
af det samme Holbæk amt ligger Uggerløse i Arts herred 
absolut ikke i storformet terræn, men i småbakket og spids- 

1 Bør man påpege, at dette omtrent mærkeligste fund fra vor oldtid er 
gjort næsten i midtpunktet af den trekant, hvis sider dannes af linjerne 
mellem de nuværende bopladser, som svarer til disse tre ældgamle sted¬ 
navne? 

10 * 

toppet med huller imellem bakkerne, som ganske vist til¬ 
dels er vandfyldte, men ikke har spor af lighed med rin¬ 
dende vande eller søer, der er omgivne af brede engflader. 
Ellers er netop hele egnen deromkring, kun ikke Uggerløses 
grund, storformet og havde været passende for -løse. Ende¬ 
lig ligger Slagelse, som alle veed, højt og så tørt, som tænkes 
kan. Madsen må i sin søgen efter vandløb tage de mindste 
med, som Lejre å og Elverdams å, der har en v-formet dal 
uden eng af betydning. Tager man hver vandpyt og vand¬ 
rende med, kan der være plads til -løse allevegne; der er 
dog omtrent åer i hvert sogn og bække ved hver by. Men 
det kommer an på, om man kan bevise, at disse natur¬ 
fænomener er af den beskaffenhed, at de har været egnede 
til at give stedet navn. 

Ingen bygd i hele Norden har så tørt et klima og er så 
fattig på rindende vand som Øland, og øen er rig på -løse. 
Men hvor der er nogle små søer her på øen, er der ingen 
-løse, f. ex. ved Marsjø i Føra sogn, der forøvrigt om som¬ 
meren ligger tør; og de sex sogne, hvori øens syv -løse lig¬ 
ger, har alle med undtagelse af eet mindre naturlig eng end 
øen i gennemsnit. Alfløse ligger i Smedby sogn, hvori engene 
udgør 0,3 °/o af arealet. Skulde virkelig den samme endelse, 
idet vi nu skuer over -løses hele område, være brugt som 
betegnende naturforhold i landskaber, der fra naturens side 
har en så vidt forskellig karakter som Øland med dets all- 
var, Lagans fyrremoer og sandflader, Holavedens trange dal¬ 
gang i fjæld og Øster Gøtlands frugtbare silurdannelser. 
Hvorfor i al verden kan så i disse egne denne endelse aldrig 
gå ud til siden, men vandrer stadig kun ligeud; der må 
dog i afdale, ved sidesøer, have været græsgange, som kunde 
berettige brugen af endelsen, hvis den skal forstås, som 
Madsen vil? 

Lindroth (Studier over ortnamnen på -losa, Fornvån- 
nen 1915) viser da også, at Hundlauser på Gotland netop 
er navnet på et ufrugtbart allvar-område og ikke kan have 

at gøre med noget sidt eller fugtigt. Han må så for at 
kunne opretholde den Madsenske teori både mere i al¬ 
mindelighed og særligt for de andre gotlandske -løses ved¬ 
kommende antage to, ja tre forskellige slags -løse: foruden 
»bristnavnet« det store her behandlede dansk-gøtiske -løse 
og et nordsvensk-norsk laus. Jeg har hverken topografisk 
eller sproglig kundskab nok til at gennemgå den tredje 
gruppe og holder mig udelukkende til den første. Men det 
forekommer mig dog underligt, at på Gotland skulde de 
netop mødes. 

I »Danske Stednavne« vil Steenstrup hævde, at Bornholm 
ingen -løse har, fordi det ikke ejer et sådant fladt, stor- 
formet jordsmon, som -løse skal angive. Sådant terræn har 
Bornholm netop i udstrakt grad; hele landet mellem Høj- 
lvngen i det indre og det stejle kystaffald kan bedst be¬ 
tegnes med disse ord. I det hele finder Steenstrups appel 
til, at »enhver, der har kendskab til en eller anden egn, 
vil kunne bevidne, at dette [Madsens tydning] slår til«, hos 
mig ingen genklang. Da endelsen -løse dog vitterlig fore¬ 
kommer i Jylland, hvorfor har den da ikke der fundet en 
ganske anderledes udbredelse, i et land, hvor Madsens de¬ 
finition passer på meget anselige strækninger? Hvorfor er 
indenfor -løses hovedland, Sæland, udbredelsen så uensartet, 

hvorfor er der f. ex. kun eet — meget højtliggende-løse 

på den sydsælandske halvø, der dog mod vest rummer nogle 
af øens eng- og moserigeste egne? 

Nej man må bort fra en sammenhæng med fysiske for¬ 
hold og se at forklare ordet ud fra sociale eller kulturelle. 
1 eet har Madsen absolut ret: »det synes ubestrideligt, at 
bestemmelsesordet næsten aldrig kan antages at være et 
mandsnavn«. »Næsten aldrig«, det er rigtigt 1 . Kun meget 

1 Lindroth i den førnævnte afhandling finder i det østgøtiske (lærds- 
løse fuldtud sikkert et personnavn på grund af den ældste form in .læ- 
runsløse. in Jærunzløso, og har ligeledes et upplandsk exempel herpå, 
men ma ellers indrømme, at forledet i de langt overvejende tilfælde er et 
naturord (!). 

få -løses bestemmelsesord falder ialtfald i nutidens stednavne- 
former sammen med -levs, som jo vitterligt er personnavne. 
Jeg nævner Geresløse-Gerslev, Hagneløse-Havnelev, Ters- 
løse-Terslev, Ugløse-Uglev, Varpløse-Varpelev, Vemmeløse- 
Vemmelev, Ørsløse-Ørslev. Var forledet til -løse ligesom til 
-lev et personnavn, vilde et lignende procentantal af -løse 
som af -lev ved et genitivs-s være forbundne med efterleddet, 
men dette er meget langt fra at være tilfældet. Af Nordens 
200 -løse kan måske højst 15 påvises, som i ældre eller 
nyere skriveform har s sidst i forleddet, skønt den stærke 
bøjning med s er den langt overvejende i mandsnavne, og 
flere af disse har kun i en enkelt kilde dette mærke. Af 
Sælands 55 -løse har kun 3 et s på den plads, det i så til¬ 
fælde skulde findes på, de to Vridsløse og Tersløse 1 . Trods 
det at -løse absolut er i forbindelse med -lev, må både dets 
forled og dets efterled tydes på en anden måde end dette 
stednavns. Foreløbig veed vi, at forleddet ikke kan inde¬ 
holde navnet på nogen enkelt person, der ejer -løset, men på 
anden måde må det betegne en ejendommelighed ved dette. 

Jeg tillader mig da at henlede opmærksomheden på, at 
der i visse forled kan være skjult dyrenavne, således: 


Rossløse 

hross 


Valløse 

valr 

falk 

Folaløse 

foli 

hest 

Gamløse 

gammr 

grib 

J urløse 

jor 


Ughløse 

ugla 

ugle 

Arløse 

ari 

ørn 

Ramløse 

hrafn 

ravn* 


A Man W— — ““ “ “ 

1 Dvrlunds vredne fortolkningsmåder (Danske Studier 1911) nåer sit 
højdepunkt i forklaringen af Spragelse (Spalkløse). Han bruger hertil 
mandsnavnet Sparki, »oprindelig bestemt form af et tillægsord ... nemlig 
af det sparkr, som engang, med noget overført betydning, forekommer 
i et eddaisk digt... fra første færd . . . øgenavn for en person, der under 
gangen kastede benene på en egen flot og frejdig (»stoltserende«) måde«. 
Mens de personnavne-forled. der findes til endelsen -lev, helt igennem 
er naturlige, kendte, hjemmehørende i folkevandringstiden, er Dyrlunds 
personnavne-forled til -løse søgte, hentede så fjærnt fra som tænkeligt. 

* Selmer allerede har i Arb. 1884 ved Gamløse og Ramløse tænkt 
pa grib og ravn. 

Endvidere findes en række -løse, som kan indeholde 
navne på våben eller personligt udstyr: 


Knifwaløse 

knifr 

kniv 

Skæggialøse skeggja | 

Bardeløse 

barda 1 

Gærløse 

geirr 


Skutherløse skutill 

snvd 

Lindløse 

lind 

3 rJ u 

Sparløse 

spjprr 


Bugløse 

bogi 

bue 

Stenløse 

stein- 

sten- 


( 9 rvar) 

(pile) 

Lindløse 

lind 

skjold 


Hielløse 
G rimløse 


hjælm 


Kumbløse 


Særkløse 


hjalmr ) 
gn'ma ) 
fkumbl,ags.cum- 
bal, hjælmtegn, 
felttegn, oldn. 
herkuml, malet 
kendetegn på 
hjælm el. skjold 
serkr brynje 


Skulde sprogmændene kunne godkende denne tolkning, 
synes den at være frugtbar og at burde uddybes af mere 
kyndige. Der er i disse 200 nordiske -løse gemt en stor 
skat af urnordiske ord, bevarede, stivnede i en ældre form, 
end de andenstedsfra kendes. 

Også kulturhistorisk har de en overordentlig værdi. På 
forhånd må jeg derfor give en antydning af, hvilket fælles 
ophav denne navnegivning efter dyr og efter våben og lig¬ 
nende kan have. Jeg fremsætter da den tanke, at vedkom¬ 
mende -løse har fået navn efter det totem, som kolonisten 
eller kolonisterne, høvdingen, hans æt eller vist rettere hans 
følge følte sig værnede af, nedstammede fra, eller de amu¬ 
letter i form af våben eller kostbarheder, som ligeledes en 
enkelt mand eller en æt, et følge, tillagde mystisk værd. 
Sådanne totem er i de fleste tilfælde hos Indianerne en 
dyreart, men kan også — dog sjældnere — være en plante 
eller en anden genstand. Også semitiske nomadestammer 
har sådanne dyrenavne: Levis børn er Vildko-sønnerne, 
Simeons Hyæne-sønnerne, og selv bosiddende folk nævnes 
derefter: I Sichem boede Æsel-sønnerne. Jeg skal imidler¬ 
tid ikke komme yderligere ind på, hvad der kan siges om 

denne antagelse hentet fra forestillinger hos fjærntliggende 
folk, hos hvem disse forhold særlig er blevet studerede, men 
blot drage med ind i betragtningen nogle steder hos Tacitus 
og andre gamle forfattere, der har skrevet om germanske 
forhold. 

Allerede Cæsar nævner (Bell. Gall. IV 15) Germanernes 
signa militaria. I Germania kap. 7 hedder det om Germa¬ 
nerne: Derfor bringer de da også i slag billeder og felttegn 
med sig, som hentes frem fra lundene. Og i Historiæ IV 22 
nævnes ligeledes de dyrebilleder, de tager frem fra skovene 
og lundene, når krig står på. Sætningerne er således for¬ 
mede, at man kommer til at tro ikke på et enkelt hær¬ 
mærke for en stor afdeling, men på mange hærmærker 
for mindre flokke, de »pagi«, som et foregående kapitel 
i Germania nævner som hver bestående af hundrede 1 . 
Allerede Kimbrerne aflagde ed på et tyrehoved af bronce 
(Plutark Marius 23). På Trajanssøjlen findes en slange 
som germansk felttegn, og Longobarderne skal ligefrem 
have dyrket deres højeste gud i en gylden slanges lignelse. 
At ulven var Odins dyr og galten Freys, veed vi alle. 
Dette om dyr. 

Efter Ammian (17,12) stadfæstede Quaderne en fred med 
Romerne ved at sværge ved deres dragne sværd, eductis 
mucronibus, dem de dyrker som guder, quos pro numini¬ 
bus colunt. Også Venantius Fortunatus taler om jurare per 
arma (Carmina VI 6). Efter Bayrernes, Alemannernes og 
Longobardernes love svor man på de viede våben (juret ad 
arma sacrata). Endnu ærkebisp Hincmar siger til kong Karl: 
coram deo et angelis eius, in fide et dextera vestra per 
spatam vestram jurantes. 811 bekræftede Danerne freden 
med kejseren ved at sværge »per arma«. Vi er komne til 
Norden. 

1 Romerne selv har haft sådanne felttegn eller hjælmprydelser. En 
romersk-gallisk legion hed Lærke-legionen (alauda). Dette som andet 
efter Pustel de Coulanges. 

Brugen af sådanne felttegn stadfæstes af Beowulfskvadet. 
Helten får her til gave af kong Hrodgar blandt andet »hilte- 
cumbor«, der vel skal forstås som et signuni militare (jfr. 
Kumbløse ovenfor). Beowulf skænker det siden til sin egen 
konge, Hugleik. På dette sted kaldes det »ea for hea fod segn«, 
hvorom Grein siger: »felttegn (på hjælmen) i skikkelse af et 
vildsvinehoved, hvis ikke måske heafodsegn er apposition 
til eafor, i hvilket tilfælde eafor betegner et helt vildsvine- 
billede«. Det er Germanias dyrebilleder. Også her kan vi 
gå tilbage til Kimbrerne, om hvem Plutark fortæller, at de 
havde hjælme med grufulde billeder på. — Hildisvm og 
Hildigpltr er ikke blot Freyas ridedyr (Hyndluljéd), men 
navne på hjælme med en galt til mærke, som vi kender 
dem fra fundene ved Vendel. To hjælme med vildsvin er 
afbildede på kedlen fra Gundestrup, to andre lignende på 
en bronceplade fra Øland. På syv nordiske hjælme ældre 
end vikingtiden findes galte foruden på den fra Vendel 1 . 
— Et dyrebillede selvstændigt og ikke som våbenprydelse, 
en ørn var det, som Saxerne efter kampen med Thurin- 
gerne ved Scheidungen 531 stillede op, da de skulde takke 
deres gud for sejren, fortæller Widukind; den har vel lignet 
de på stænger bårne felttegn, som galliske mindesmærker 
udviser. 

Hentydning til en art fylgje i dyreham har vi sikkert i 
Paulus Diaconus’ fortælling om hans egen oldefader, hvem 
en ulv førte tilbage til hjemmet fra trældommen i Pan- 
nonien. Fra Nordens oldtid er fylgjer så almindelig kendte 
fremtoninger, at det ikke behøver at belægges med citater. 
Vi mindes endvidere de med gudebilleder udskårne høj¬ 
sædesstøtter, som landnamsmændene tog med på Islands¬ 
færden og brugte til at finde det sted, hvor det nye hjem 
skulde dannes. En dattersøn af jarlen Torv-Einar bar sig 
således ad, da han tog land på Island: »de satte en øxe i 


1 Se Falk, Altnordische Waflenkunde. 

Reistargnup og kaldte det derfor Øxefjord; de satte en ørn 
op vestenfor og kaldte det Ørnetuve; det tredje sted satte 
de et kors og kaldte det Krossås«. Altså netop opnævnelser 
efter våben, dyr og mærker. Endelig husker vi de landvætter, 
som skærmede Island mod Harald Blåtand: Tusser og øgler, 
fugle, tyre og andre dyr; dertil en bjærgrise. 

At navnegivning kan finde sted efter våben, har vi be¬ 
rømte exempler på både fra Rom, hvis Quiriter er spyd- 
mænd, og netop fra disse krigerske folkevandringstider, der 
var som bestemte til at bringe sådanne navne på mode. 
Saxer, Franker og Barder har kaldt sig op efter deres vå¬ 
ben. Også Danernes navn har vistnok dermed at gøre. 
Hat varerne var hjælm bærere, Kamaverne havde navn efter 
deres klædning, den nordiske ham. I anledning af dem 
siger Mullenhoff (D. A. IV 429): »Es ist nach der art der 
germanischen namen naturlich das kriegerische gewand 
gemeint, sie sind also die mit dem kriegsgewand gerusteten«. 
Fordi de store stammesammenslutninger brugte slig op- 
nævningsmåde, har det ikke været forbudt de mindre sam¬ 
fund, ætten, kammeratskabet, at gøre det samme. I 3-4 årh. 
hedder en afdeling af Alemannerne Armalausi, Armalausini 
efter deres ærmeløse dragt (Mullenhoff D. A. IV 300; dette 
lausi kan selvfølgelig ikke sammenstilles med vort -løse). 
Endnu Harald Hårdråde havde en udvalgt skare i sin hird, 
som hed Ulvhedner, og allerede Askarierne, den romerske 
kejsers hustropper, var vel Germaner, som kaldtes efter 
deres spyd af asketræ. — Medens krigerne opnævnedes 
efter deres våben, blev hjælmsvinet, ags. eofor, oldn. jpfurr, 
overført navnet på fyrsten. — Alemanniske glosser giver os 
for ordet tribus netop ordet chumbirra, som er beslægtet 
med oht. cumbul, ags. cumbor, felttegn, og egentlig betyder 
den felttegnet følgende hærafdeling. 

Sådan en pagus, et hundrede, i Tacitus’ forstand kan 
passende anslås til at have beboet en større landsby, sær¬ 
lig når dens underhold ikke bestredes blot af udbyttet af 

-løses egen jord, men også af afgifter fra de undergivne, 
indenfor hvis omrader erobrings-løse blev lagt. Efter Steeu- 
strups undersøgelser er -løse i visse landsdele netop endelse 
til de allerstørste landsbyers navne, de landsbyer, der måske 
var for store til at være enkeltmands eje, men egnede sig 
til at beboes af flere ligeberettigede. -Løse, som i beliggen¬ 
hed er underordnet -lev, overgår ofte -lev i udstrækning. 
Netop dette på engang afhængige og overlegne ved -løse 
giver mod til ikke blot at fremsætte tanken om, at -løse 
har været fælleseje eller fællesbrug for flere, maske mange, 
men endvidere til for adskillige tilfældes vedkommende at 
formode, at i -lev har høvdingen boet, i de til -levet sig 
sluttende -løse hans svorne mænd, hans hird. Og når det 
gælder en erobring, at da høvdingen har taget sit først, og 
at resten af det beslaglagte gods er bleven fordelt mellem 
hirdens enkelte følger, hvad enten det er sket ved lodtræk¬ 
ning 1 eller anden art af udskiften eller ved erlæggelsen af 
en løsningssum. Efterhånden som vi kommer oj)y i Sve¬ 
rige, indskrænkes tallet af -lev og stiger mængden af -løse. 


1 Mod en ligefrem lodtrækning taler vidnesbyrdene fra Gallien, da 
det blev erobret af Germanerne, det nærmeste land ved Danmark, hvis 
forhold er os nogenlunde bekendte i disse tider. Fustel de Coulanges 
siger med største bestemthed: Quand on a lu tons les textes de lcpoque 
luerovingienne ... on ne trouve pas, parmi tant de documcnts de ces 
siécles lå. une seule allusion å un tirage au sort (L'Alleu 149). Det la¬ 
tinske ord sors, som bruges i Gallien ved siden af alod for at betegne 
besiddelse, er anvendt allerede forden germanske indvandring; det bruges 
vedrørende samarvinger, som deler en arv (sors), om naboer, hvis ejen¬ 
domme (sortes) ligger op ad hinanden, om folk. som af en eller anden 
grund delte deres grundejendom (sors). — At militær organisation har 
spillet en rolle ved bosættelserne i folkevandringstiden, mener Inama 
Sternegg (Deutsche Wirtschaftsgeschichte I 35): Das allerdings sclieint 
allen deutschen v6lkern gemeinsam zu sein. dass auch diese letzten 
ansiedelungen von grdsseren haufen gemeinsam ausgingcn, deren zu- 
sammenhang durch den hecresverband ausser zweifel ist. At høvdingen 
har foretaget fordelingen, udtrykker han således: Die vertheilung des 
gaues geschah sicherlich durch die stammeshaupter. kraft ihrer autoritiit 
und ihres militarischen befebls. 

hvilket er udlagt, storhøvdingens magt bliver større, han 
hersker over flere og flere -løse. Og -lev ligger ved be¬ 
gyndelsen af -løserækken i retning af Danmark, hvilket 
betyder, høvdingen har taget først og ladet sine folk gå 
ud i terrænet. 

De, der var vandret ud, kan jo have dannet et »ver 
sacrum«, en måde at udvandre på, som også Germanerne 
kendte. Lampreclit (Deutsche Geschichte I 2auflage 56) 
henviser til, hvorledes de folk, der fulgte Ariovistus, bo¬ 
satte sig vest for Rhinen; fra sikrede midtpunkter, fra 
sumpomgivne standkvarterer eller »zwingburge« beherskede 
de landet. De umiddelbart underlagte stammer måtte yde 
dem en del af deres årlige afgrøde, de fjærnere betalte 
tribut. Han henviser også til den form, hvori vikinge- 
togene fandt sted, og som mindre klart kan ses af de an- 
gelsaxiske farter til Flandern og England. »Man plyndrer 
en kyst fra skibet; man bygger faste pladser ved strand 
og klit for hædre at kunne brandskatte; til dem og til de 
omliggende egne drager ny tilvæxt fra hjemmet; erobrer¬ 
nes tal stiger; de føler sig hjemme: et nvl folkeområde er 
vundet til det gamle.« 

Den rent sproglige udredelse af ordet -løse må over¬ 
lades sprogmændene; vi hævder her kun endelsens af¬ 
hængighed af forled af den art, som her er foreslået, og 
siger endvidere: Hvis -løse var bleven ejet af en enkelt, 
kunde han have givet sit navn til brug som bestemmel¬ 
sesord på samme måde som -levs forled dannedes, men 
er det en flerhed, der har overtaget den nye ejendom, kunde 
ikke denne flerheds samlede navne rummes i stednavnet, 
og en af flokken tik ikke lov til alene at give sit hen, men 
følgets navn eller dets hærmærkes kunde blive anvendt. 
Disse hærmærker er blevet valgte indenfor området af de 
genstande, primitive folk satte pris på, eller af de væsener, 
som imponerede dem. Sådanne genstande opregner Taci- 
tus (kap. 15): Udvalgte heste, store våben, brystplader 

(men) og hals- eller armringe (baugr). Og i det foregående 
kapitel lader han følget som løn fra høvdingen attrå strids¬ 
heste og sejrbringende framjer eller, som Bjarkemålet ud¬ 
trykker det samme: saxsværd, hjælme, ringe, side jærn- 
brynjer. Ogsaa klæder hører med til verdens herligheder. 
Ven skal glæde ven med våben og klæder, siger Håvamål, 
fordi enhver bærer dem på sig tilskue! Af Romerne selv 
havde man lært brugen af slige felttegn; på Varus’ tog 
faldt legionernes ørne i Germanernes hænder. Og til de 
levende fremtoninger, der vakte beundring eller indjog 
skræk, hørte i første række de vilde dyr, hvis hoveder 
eller vinger prydede hjælmene: bjørne, ulve og vildsvin, 
ørne, falke og ravne. 

I Indianernes forbund af stammer fandtes indenfor hver 
stamme de samme klaner, og medlemmerne af disse reg¬ 
nede sig for brødre af medlemmerne af klanerne med 
samme navn i de andre stammer. Samme klan kunde 
tindes i stammer langt fjærnede fra hinanden. Naar ikke 
så få -løse med samme forled er liggende i vidt adskilte 
egne, kan dette måske forklares ud fra lignende oldtids¬ 
forhold. 

Frøssle i Øster Gøtland ligger herskende midt i sin 
række af -løse, Skærlev på Øland ved begyndelsen af sin; 
fra Hæggeslev går kun -løse ud på Vestgøtasletten. Det 
ser ud som en samlet kolonisation foretagen af en stor¬ 
høvding, der tog bolig i den by, som fik navneendelsen 
-lev. Når vi derimod i Skåne og Jylland og andensteds 
har -lev ved -lev med et mindre antal -løse, tager denne 
kolonisation sig mindre planmæssig og storladen ud. Har 
vi ikke en analogi fra vikingetiden at bruge til oplysning 
af dette forhold? Først er togene — til de Sæland nær¬ 
mest liggende egne — foretaget mere af hver høvding på 
egen hånd, og der er bleven dannet -lev ved -lev; siden 
hen er de bleven mere organiserede og deltagerne mere 
disciplinerede; de menige parthavere i foretagendet bo- 

sættes samlede i -løse, men ved siden af er der endnu 
mange -lev. Tilsidst er nedsættelsesformen — i de Sæland 
fjærnest liggende og senest besatte egne — den, at de mange 
-løse er blevet underordnede et enkelt -lev. Som så tit: 
Erobringstider skaber mere organisation og større forskel 
indenfor samfundet mellem ham øverst oppe og de jævne 
krigere. Det er vikingtidens udvikling fra det lidet plan¬ 
mæssige, indtil Danekongen i spidsen for rigets leding tager 
det hele England. Det er udviklingen i folkevandringstiden, 
fra Frankerne i små flokke skubber sig vestpå over Rhi¬ 
nen, til Klodvig skaber sin stormagt. Er der noget i denne 
slutning, forstås den omtrentlige fraværelse af -løse i Jyl¬ 
land og den ikke hyppige tilstedeværelse i Fyn og Skåne 
gennem den antagelse, at disse anlæg er ældre end dem 
oppe i Sverige. 

Forbilledet for den gøtiske organisationsform har vist 
været den, som allerede var skabt paa det ikke erobrede 
Sæland i de to ejendommelige store -løse-bygder. Disse 
kan bedst opfattes som anlæg af herskeren på Sæland, 
der har ønsket gennem en grundlæggelse af denne art at have 
sin hird, den del af den, som ikke hver dag gjorde tjæ- 
neste om ham, nærmere samlet, lettere at mønstre og op¬ 
byde. At de ikke skyldes erobring, viser beliggenheden. 
Mens -løse i Småland, Vester og Øster Gøtland ligger midt 
i landskaberne eller de større landskabsdele, ligger disse 
to sælandske grupper noget til en side, ind i eller opad 
storskov; det er nye grundlæggelser i eget land. Men de 
enkelte -løse får alligevel krigerske forled; deres beboere 
skulde jo andensteds i kampen tjæne høvdingen. Og høv¬ 
dingen selv i Sæland får et krigersk navn, forudsat at det 
er folkevandringstidens Skjoldunger, der har været høv¬ 
dinger. Hvor naturligt, at hans følger nævnedes paa samme 
vis. Ja kongeborgens krigere indbefattes i Beowulf selv 
under Skjoldungnavnet; kongen er her Skyldingernes herre 
og konge, deres værn og thegn, deres ven. Til det -lev, 

hvorpå de svenske -løse i de enkelte egne støtter sig, svarer 
i Sæland vel gamle høvdingesæder, som det skal være vort 
formål senere at finde. Chadwick siger (s. 168): »Det ven¬ 
tedes, at kongen vilde forsørge sine følgesvende med en 
stiftelse bestaaende af jord, når de nåede en vis alder,« 
og belægger dette med steder fra Beowulf og de nordiske 
kilder. En sådan jordejendom går (Beowulf v. 2607: wic- 
sted Wægmundinga) over til efterkommere, dog ikke ved 
arv, men ved kongens nåde. — 

For at forklare begrebet, ikke ordet -løse har jeg til sidst 
lyst til at tage endnu en institution i brug. Der er det ger¬ 
manske ord Læter, der optages i latin og bruges om en orga¬ 
nisation af nogle af Boms germanske lejetropper. De omtales 
i slutningen af det 3. årh. (Panegyricus [V] Constantio Cæsari 
dictus, 9). Man kender dem i 4. årh. fra Ammian (XX, 8, 
13): Adolescentes lætos quosdam cis Rhenum editam barba- 
rorum progeniem, og XXI, 13, 16 omtaler han et korps læti, 
som tjænte i Trakien. Den theodosianske Codex siger VII 20, 
12: Quisquis lætus Alamannus, Sarmata, vagus vel filius vete- 
rani aut cujuslibet corporis dilectui obnoxius, tirocinii castren- 
sibus inbuatur [i manuskripterne står der dog luctus] og XIII, 
11, 9: Quoniam ex multis gentibus aequentis, romanam feli- 
citatem se ad nostrura imperium contulerunt, quibus terræ 
læticæ administrandæ sunt. Et korps af Læter var kaserne¬ 
ret i Sens; der var sveviske Læter i le Mans, Bayeux, Cou- 
tances og Auvergne, frankiske Læter i Rennes, bataviske Læ¬ 
ter i Arras, andre germanske Læter i Reims og Senlis. Flere 
af disse tropper af føderati eller Læter har grundlagt varige 
kolonisationer i Gallien. Taifalerne lindes gennem 150 år i 
omegnen af Poitiers og har givet navn til Tilfauges-sur-Sévre. 
Et saxisk korps var stationeret nær Bayeux og gav længe 
det omliggende land navn. Flere Sarraatkolonier bærer endnu 
navnet Sarmaise. Også i de østligere lande fandtes sådanne 
kolonier, hvis navn »kohorter« viser militær oprindelse. Fustel 
de Coulanges (Tinvasion germanique s. 388), fra hvem jeg har 
min kundskab, mener, at det germanske ord har betegnet folk 
af ringere stilling (»de condition inférieure«). Lætens søn 
kunde ikke få Læter-jord til brug, hvis han ikke selv havde 
været Læt, dvs. soldat, når hans tid kom. Ethvert af disse 
korps var varigt bosat i et landskab og dannede på engang 
en bataillon og en landsbybefolkning. 

Aarb. f. nord. Oldk. og Hist. 1916. 1 \ 

Jeg må overlade til sprogmændene at fastslå betydningen 
af lætus og -løse: bægge er de germanske ord. Men jeg peger 
på, at denne ejendommelige kolonisationsform af krigerskarer 
i Romerriget er samtidig med den periode i Nordens historie, 
da -løse-navnets udbredelse foregår, og jeg formener, at når 
folk fra Danernes nabostamme Saxerne har været med til 
at danne sådanne kolonier, og når vitterligt Nordboer som 
Herulerne har taget del i folkebevægelserne i den romerske kej¬ 
sertids senere århundreder og været tit og ofte i romersk sold, 
så kan kundskaben om en sådan militær-agrarisk organisation 
let have forplantet sig herop, og denne fra et kongedømmes 
side, der var ved at skaffe sig fast form, være bleven prøvet 
og have vist sig formålstjænlig. Og som -løse har holdt sig 
som stednavne til vore dage, er der, som vi så, byer i Frankrig, 
der endnu bærer navn af de Læti, som engang var deres første 
beboere. 

Et andet romersk sammenslutningsbegreb er contubernium; 
dette ord kendes også fra de frankiske love i anvendelse på 
germanske forhold. På germansk hedder dette autoriserede 
fællesskab liariraida eller herireita. 

Jeg føler ingen trang til her at kritisere en af de sidste 
behandlinger af æmnet, som den ærværdige dr. Dyrlund 
har foretaget. Jeg har efter at have læst hans afhandling 
intet at tilføje eller ændre i min egen opfattelse. Jeg synes, 
man altid bør foretrække det enkle og klare for det be¬ 
sværlige og indviklede, og det forekommer mig rigtignok, 
at Dyrlunds tydninger er i høj grad søgte og tvungne. 
Se f. ex. hans fortolkning af Sengeløse. De personnavne, 
som han vil have frem i -løses forled, har næsten slet 
ingen lighed med personnavnene, der findes foran -lev, og 
-levs og -løses samtidighed synes mig dog af topografiske 
grunde slået fast. 1 det hele taget vil jeg hævde, at man 
ikke har lov til at fortolke stednavne uden hensyn til deres 
topografiske beliggenhed og udbredelse; de er ikke mate¬ 
riale for sprogmænd alene. På den anden side skal jeg 
indrømme, at adskilligt i dette arbejde mere skal forstås 
som spørgsmål, der udkastes for at hente et svar, eller 
som antydninger af æmner, der kunde tages op til be¬ 
handling, end som sikre påstande. Dog troer jeg absolut 

at have fastslået -løses afhængighed af -lev og gennem be¬ 
handlingen af -løse at have uddybet forestillingen om den 
expansion, der i -lev-tiden er udgået fra Sæland. Og det 
kan være, at et senere afsnit yderligere vil styrke den her 
fremsatte opfattelse af -løse. 

Under forsøgene på at trænge dybere ind i -løses hemme¬ 
ligheder kan man sammenstille og analysere de mange 
-løse, som findes samlede i en enkelt egn (Nordøstsæland 
f. ex.; Merløse herred; Øster Gøtland), eller man kan følge 
et enkelt bestemmelsesord gennem hele det område, det 
har udbredt sig over og som ofte strækker sig vidt. Senere 
skal de sælandske storbygder med -løse gennemgås på den 
første måde, måske med nye resultater; på dette sted skal 
et enkelt forled nævnes. Adskillige sådanne findes i flere 
exemplarer i tildels meget spredte egne. Således Bogløse 
i Småland og Uppland; Hageløse i Sæland, Skåne, Øster 
(iøtland og Uppland; Holløse to gange i Sæland og end¬ 
videre i Småland; Kastløse tre steder i Skåne og dertil på 
Øland; Stenløse i Sæland, Fyn og Uppland, Tyvløse i 
Sæland og Skåne, Vridsløse to steder i Sæland og i Små¬ 
land; Ugløse, Ugerløse, Uggeløse flere steder i Sæland og 
Skåne, Valløse i Jylland og i Skåne. Men mest udbredt 
og mærkeligst er dog Medeløse (Melløse, Merløse), blandt 
andet fordi dette -løse er et af de få, som kan spores i 
Jylland (Miels, Mejis, M jøls, Meels), og desuden findes det på 
Falster, tre gange i Sæland, i Halland, på Øland, to gange i 
Vester Gøtland, to Gange i Sødermanland, i Nærike og i Upp¬ 
land. Medeløse er både i Danmark og i Sverige navnet på så 
store byer, at det er umuligt at tro, at de er kaldet med deres 
forstavelse som med et øgenavn (»blottede for mel«), således 
som afsides torper i fattige norske egne (Mels i Skeberg i 
Smålenene kunde dog måske være ægte) 1 . Forstavelsen har 
tiltrukket sig forskernes opmærksomhed. Der er forskel- 


1 Med hånsordet Melløse kan jævnføres Mangelmehl, en gård ved 
Nibøl i Tønder amt. 

lige ord, der kan foreslås som givende navn i dette til¬ 
fælde. Der er mæti, værdi, vurdering, der er mjpOr, mjød, 
som Dyrlund har henledet opmærksomheden på. Der er 
for det tredje medel, der på angelsaxisk siger det samme 
som forsamling, forhandling. Men der er fremfor alt 
det angelsaxiske ord med, biform meord (tysk miethe), 
løn, belønning; ved at operere med det opnås en stad¬ 
fæstelse af tanken om, at -løse er det gods, der er uddelt 
til høvdingens mænd, til løn eller til belønning, når de 
havde udtjænt og ialfald ikke til daglig skulde færdes i 
hans hal, eller når de havde vovet en bedrift. Sådanne 
belønninger med gods nævnes i Beowulf. Men endnu en 
opfattelse af forledet kan gøres gældende, der imidlertid 
først kan fremsættes i en anden sammenhæng. Da vil 
der blive gjort forsøg på at forklare endnu flere forled i 
-løse, idet det villigt skal indrømmes, at hidtil har kun et 
forholdsvis ringe tal været optaget til tydning. 

Høj 1 . Denne endelse er meget vanskelig at behandle, 
fordi den i tidens løb ofte er bleven så omdannet, at den 
er ret besværlig at finde frem igen 2 — netop de -høj, hvori 
endelsen er mindst afsleben, er de mest mistænkelige —, 
fordi den omfatter alle slags lokaliteter fra de største kirke¬ 
byer til beboelser, som en kæmpehøj i en sen tid har 
givet navn, og endelig fordi dens udbredelse er meget ujævn 
og indviklet at bringe i system. I nogle egne findes den 
som efterled ved de anseligste og derfor vist gennemgående 

1 Oluf Nielsen i Univ. Blandinger I 235. Marius Kristensen i For¬ 
tid og Nutid 4de hæfte. Når Noreen (Spridda Studier II, Våra ort- 
namn) siger: >den gatnla pluralen af 5 ha vi i de skånska namnen på 
ie, t. ex. Markie (for Markoje), dår Sidenbladh m. fl. velat Anna hog 
såsom sednare led«, så synes denne tolkning hasarderet og modsiges 
allerede af de topografiske forhold. 

* Det samme er tilfældet i Norge: Rygh, norske Gårdnavne, Indl. 
s. 53. 

ældste bebyggelser, i andre egne findes den enkeltvis, men 
da undertiden således, at den ses knyttet til stednavne 
med andre gamle endelser, der har særlig interesse for os. 
De ægte -høj er næsten alle store landsbyer, ofte kirke¬ 
byer. 

Måske kommer vi endelsen bedst ind på livet ved at 
tage de enkeltvis liggende -høj for, som øjensynligt står i 
forbindelse med -lev-løse. 

Hos nogle af dem kan jeg kun slå dette forhold 
fast uden at kunne give nogen forklaring på tiltræk¬ 
ningskraften. Til Merløse herreds -løsegruppe slutter sig 
Bromme, til Ystadegnens -løse ligeledes Bromme; i Øster 
Gøtland findes to Bromma i -løse-egnene. Udenfor disse er 
der intet -høj med dette forled i Danmark og Gøtalandene; 
kommer man derimod til Øvre Sverige, findes der fire i 
Sødermanland (Floda, V. Vingåker, Sånga og Bromma sogne), 
uden at jeg nøjere har studeret deres forhold. Navnet lader 
til sammen med -løse at være trængt herop. — To Orm- 
øga på Øland og et Ormø ved Gøtaelvens munding lig¬ 
ger i -lev-løse-kæder; det er store landsbyer, de danske 
Ormehøj derimod alle kun naturlige bakker eller kæmpe¬ 
høje. — De ikke få Ildsø i Jylland vilde jeg gærne gøre 
noget ud af, men drister mig ikke dertil. Det ved Skive 
staves også Iglsø, hvad der minder om det sælandske 
Igelsø, de skånske og smålandske Igeløse, men jeg stiller 
det kun til observation, om det skulde være et -løse. Ils¬ 
høj ved Randers er en landsby, som er sammenbygget 
med Øster Tørslev: Ellishøj i Himmersyssel er et led i 
den smukke lange -levkæde i dette land, Elsø (før Ædels¬ 
høg) er en kirkeby på -lev-øen Mors, Ellesø i Fyn er en 
landsby umiddelbart ved Balslev og Ørslev. 

Langt mere kan man få ud af Malle, hvoraf følgende 
findes: Måløv i Sæland mellem -lev, Måle på Fyn ved 
muligt landingssted for -lev-erobrerne, Malle i Slet-Han- 
herreds -levbygd ved landingssted, Malle i Ty, hvor man 

fra stranden vandrer op til Hillerslev efter at være kom¬ 
men fra -lev ligeoverfor på Nørre-Mors, Malle i Vardesyssel 
ikke langt fra AUerslev; to Maløga i Vester Gøtland og 
et i Værmland, alle tre ved -lev-løse. — Jeg nævner ende¬ 
lig Malhøj, den højeste bakke på -lev-øen Mors midt på 
landet. 

Mal i de svenske Maløga og de danske Malle er altid 
før tolket som sammensat med »mal«, sand, grus, mel. 
Det forekommer betænkeligt, da dette gamle ord aldrig 
eller så godt som aldrig bruges til at vedføjes andre endel¬ 
ser. Vi har aldrig Malnæs, Maløre, Malodde, Malvig, Mal- 
holt, Malrød, Malby, Maltoft osv., hvad der dog kunde synes 
at måtte fremkomme naturligt, hvor jorden var grus eller 
sand 1 . Det eneste exempel som anføres foruden Mal-høj, 
er sognenavnet Malgesanda (nu Malexander) i Ydre herred 
på grænsen af Småland og Øster Gøtland, og også om det 
er jeg stærkt i tvivl; det kommer jo af søen Malgen lige 
nord for kirken, hvor g synes at høre med til stammen. 
Passer mal også sprogligt i dansk; skulde det ikke hedde 
mel eller møl eller mjøl? Desuden synes -høj i ægte gamle 
navne aldrig ellers forbundet med bestemmelsesord af fy¬ 
sisk karakter. Enten gør så Malle på dobbelt måde en 
undtagelse, eller det har intet at gøre med sand, grus og 
mel. Der må søges en anden forklaring. 

Da møder os det oldnordiske ord mål, der betyder ting, 
stævne, forhandlingsmøde, ags. mæflel, got. ma|>l, concio, 
forum. Ved beliggenheden synes de allerfleste Malle at 
kunne give denne opfattelse ret, at de har været samlings- 

1 I Yngvar Nielsens store norske rejsehåndbog med netop utallige 
navne på naturfænomener findes intet med mal- i det sydlige Norge, 
og nordenfjælds kun Malvik, kirke øst for Trondhjem, Malangen, Qord 
ved Tromsø. Malnes ved Nordkap; Malde bro ved Stenkær hører vist 
ikke hid. I Danmark har jeg fundet garden Malager ved Nakskov, går¬ 
den Maldehave ved Nysted; huset Malør på den fynske-Slette er vist 
fransk af oprindelse. Malmose er Malmmose eller Maglemose; i visse 
andre tilfælde som Maltved er Mal- vist også Magle-. 

steder, tingsteder. Ordet må være gammelt, da det siden 
gennemgående i nordisk er afløst af ting, og stednavnene 
Malhøj må altså også være gamle. Siden føjes et andet 
ord til mål, når det skal bruges på denne måde: Sælands 
kirkelov f. ex. blev givet på målstævne i Ringsted. I syd¬ 
germansk genfindes bægge led af Malhøj nøjagtigt i mallo- 
bergus i den saliske lov, og ordet findes endnu i mahlstått 
osv., medens dets betydning i nordisk er indskrænket til 
udtrykket Pjddarmål, som Fritzner (Ark. f. nord. Fil. I. 
23) forklarer som ting, åbent for alle, hvor man jævnlig 
færdes. Til sidste led i mallobergus svarer det islandske 
lpgberg, hvor altinget holdtes, og vi kan yderligere sam¬ 
menligne med forholdet det islandske bingbrekka og Log- 
bergh i Værmland. De forskellige Malle ligger som ting¬ 
steder for de herredsområder, vi kender, så lidet cen¬ 
tralt, at de synes ældre end denne inddeling; de synes der¬ 
imod anlagte, hvor -lev-løse-folket havde sine udgangs¬ 
punkter. Dog ligger Malle i Vardesyssel centralt i det 
store, nu tredelte Horneherred og i selve Home sogn, som 
— senere vel — har givet herredet navn. Men dette her¬ 
red er også så naturligt begrænset, at det tidligt har dannet 
en enhed. Malhøj på Mors ligger midt på øen, nær »Gam¬ 
melting«, som siden kan have afløst det som mødested. 
Her er undtagelsesvis ingen bebyggelse knyttet til stedet. 
Det er der heller ikke ved Maalebiergs Skifflt, en ager på 
Nørre Nærå mark i Fyn, som jeg af den grund drister 
mig til at jævnføre med selve mallobergus, fordi den 
findes på den gamle Njord-helligdoms grund. Den ligger 
desuden ved et angrebspunkt for -lev-bebyggelsen i Fyn, 
ved Næråstrand, og kan således sammenstilles med lands¬ 
byen Måle ved Store Bælt, i den anden store fynske -lev- 
gruppe, hvor imidlertid det tilsvarende vi for Njord ikke 
ligger ved havet, men oppe i landet. I det nuværende 
Danmark er der vistnok ingen andre Malhøje; i Skåne 

ligger et i Barsebæk sogn ved kysten mellem Landskrone 
og Malmø. 

Endnu flere bestemmelsesord til -høj synes at angive 
tingsteder. Hvor -lev-løse-stammerne kom til land, mar¬ 
keredes dette ved et gudevi, hvad der siden skal oplyses, 
eller som i Malle ved et tingsted. Nu ligger Grindhøgh 
(Grenå) i Djurs ved begyndelsen til en -levbygd og Hasl- 
øgh (Hasle) ved Århus ligeså. Tinget havde en grind om 
sig eller var haslet; 1638 holdtes Malt herreds ting i »Hul¬ 
vad skov, som hedder Hessel«. Kommer disse to sted¬ 
navne heraf? I Norfolk bærer et herred navnet Grenehou 
hundrede, vel efter tingstedet; det synes at svare til vort 
Grindhøgh. Et tingsted lindes måske også i det skånske 
Markie, der betegner den afgrænsede, indhegnede høj, og 
i de sælandske og østjydske Mørkhøj. Muspilli siger: 
veret er ze deru mahalsteh deni darr gimarchot ist. 

Men haslen er et helligt træ, og Hasløgh kan også være 
betegnelsen for et helligt sted. De norske hedninger i 
Dublin havde en Thorslund, der bestod af hasler (Steen- 
strup, Norm. II. 359—62). Når en islandsk skjald lader 
Knud den store være nærmere Gud end nogen fyrste »und 
jar5ar hpslu«, forklarer Gislason dette som »under verdens- 
træets, Yggdrasels krone«. På Røkstenen forekommer en 
lignende betegnelse (Bugge, Nordiske Gude- og Heltesagn 
I 500). Også andre -høj kan være hellige steder. Ketilsaga 
veed at fortælle om en århaug, en grøde-høj, hvor Sven¬ 
skerne særlig juleaften ofrede for at få et frugtbart år. 
Det skånske Arrie er samme ord og har vel samme be¬ 
tydning. T 3 r deligst fremtræder stednavnets karakter, når 
bestemmelsesordet er selve gudens navn. De to fynske 
Njordshøje (Nærå) er de sikreste exempler herpå; i Sæland 
har Olrik villet finde Gefjon i Gevnø, Thor i Torøje. 

Drister man sig således end til at sætte enkelte -høj¬ 
bosteder i forbindelse med -lev-løse, er det vist ikke muligt 
nu at opklare tid og andre forhold for den store mængde 

af -høj, hverken for de spredte eller for de mærkelige sam¬ 
lede grupper, som findes i nogle af det gamle Danmarks 
tættest bebyggede og mest skovløse egne, således på både 
den sælandske og den skånske kyst af det sydlige Øresund, 
i egnen nord for Århus og om Kolindsunds udløb. I 
store dele af landet savnes de til gengæld næsten helt, 
således i Østskåne, på de sydlige øer, i det meste af Fyn 

o 

og i Østjylland i kystegnene syd på fra Arhus til Rands- 
fjord, hvad der står i skarp modsætning til, at de træffes 
så samlede umiddelbart nord for Århus. Endelsen op¬ 
træder i Øst-Danmark, hvor -lev og -inge findes samlede, 
som i Stævns og Sydvestskåne, men aldrig sammen med 
-inge alene, hvad man kan slutte af forholdene i Skåne nord¬ 
øst for Linderødsåsen, på den sydsælandske halvø, i Ods¬ 
herred med omgivelser, i Bleking, hvor der ingen -lev er, 
men ikke få -inge. 1 Halland findes -høj mest sammen 
med -sted. I Jylland forekommer -høj ganske undtagel¬ 
sesvis i de rene -ingebygder som i Middelsom med flere her¬ 
reder; på Mors og i Djurs forekommer det sammen med -lev 
og synes jævnaldrende med denne endelse; men i egnen 
nord for Århus, omkring Gudenå, i Rindsherred (udvidet), 
nordvest for Vejle og ved Kolding fjord synes det absolut 
en noget senere udvikling end -lev og findes sammen med 
-sted, ja endogså udenfor -sted. 

Sted er et ord, der aldrig indtil denne dag har været 
ude af sproget. Om dette ord gælder det da, at det til en 
given tid kan dukke op som stednavneendelse, forsvinde 
som sådan og igen komme i brug. Det er dog ikke van¬ 
skeligt, når de uægte elementer (forvanskninger af -tved 
og -ved) først er skilt ud, at afgøre, hvilke -sted der er 
gamle og hvilke unge. 1 de fleste kirkebyer og lands¬ 
byer kan det betragtes som gammelt. Nogle købstæder 
på -sted kan være ældgamle, som Ringsted og Tisted, 
andre er meget unge, som Nysted og Mariested (Sæby). I 

disse sidste er det kommet ind gennem tysk indflydelse 
(Karlsson). På en lignende måde går det med -borg, som 
i Vestjylland er navn på ældgamle bebyggelser, medens 
det er ungt i middelalderens købstæder (Vordingborg, Ka¬ 
lundborg) for ikke at tale om endnu senere anvendelse 
ved navnegivning af herregårde. 

Uægte er foruden mange specielle gårdnavne alle Hussted, 
hvad der blandt andet kan ses af, at de i Harsyssels Diplo¬ 
matarium — de findes kun i Vestjylland — aldrig står alene, 
men har en tilføjelse foran: Ovsens Hussted, Skyttes Husted, 
Barfreds H., Hyllelz H., Hedegårds H., Vendelbo H. Fra Søn- 
derj. Arb. 1909 s. 47 citeres: »Lidt nord for gården [Mand¬ 
bjærg i Branderup sogn] er der nemlig en plet* der hedder 
Hussted, og her har temmelig sikkert ligget en bygning.« Hussted 
kan opstå den dag i dag. Ligeså er på samme måde og af 
samme grund Gårdsted (Rotz Gordsteth, Hedbol G.) og Bygge¬ 
sted (Salehave B.) uægte. Endvidere mange Mølsted (Mvlne- 
stad), Tosted og Damsted: nogle Bosted (Bodested, Bådested; 
jfr. Valdemars Jordebog s. 39 ved Skåne: Bothæstath). Hage¬ 
sted, Havsted imponerer kun lidet undtagen som navn på det 
fra Valdemars Jordebog kendte sælandske og på de sønder- 
jydske Havsted, Sønder og Nørre Haksted, der alle tre er 
gamle store landsbyer. De skånske ligger gennemgående meget 
afsides; i Sydslesvig bliver Hagested et marknavn (ved Ram- 
sted, Bist. Schl.). Til nogle af ovennævnte navne, som ikke er 
gamle, svarer i Norge stednavne som Bélstaår, Bustadr, Bjår- 
staår (af bær = by i Bysted), Buåarstaår, Hofstadr, Kaupstaår, 
som ender ikke på -staåir men på staår og også ved forledets 
beskatrenhed antyder noget særegent. 

-Sted har intet at gøre med -inge. I Sælands udpræ¬ 
gede -inge-områder findes -sted ikke, tværtimod allerlængst 
inde på øen, hvad der vil sige længst borte fra -inge; 
heller ikke i Jylland: Horsens’ -inge, -inge vest for Ran- 
ders, -inge sydøst for Randers, -inge i Hammerum herred, 
i Lemvig-egnen, i landet på bægge sider af Skærn å op¬ 
tager intet -sted indenfor deres kres. Derimod er der 
mange steder en ligefrem afhængighed af -lev, således at 
-sted altid ligger mere til siden og nærmere skov. Midt- 
sælands -sted-bygd danner en fortsættelse af den store -lev- 

bygd; næsten alle isolerede -sted i Sæland ligger opad et 
-lev eller -løse. I Skåne er det heller ikke vanskeligt at 
påvise denne forbindelse, -sted er allevegne ud til siden 
ligesom i Fyn; i det indre og nordøstlige findes de smukkeste 
exempler på, hvorledes en ring af -sted er lagt udenom 
-lev (-løse): Sønnerslev, Røslev, Vålsjø. 1 Jylland synes 
det også let at slå fællesskabet med -lev fast. Som exempler 
kan nævnes Himmerland, Århusegnen, landet på bægge 
sider af Horsens fjord, Haderslev- og Åbenrå-bygderne. Fra 
de to -lev i Svans synes den store gruppe af -sted at udgå, 
som fortsættes i vestlig retning fra Sliens indre del. 

Som -sted indenfor de enkelte bygder kommer til at 
ligge til siden, således også i Danmark som helhed. Mens 
-lev og -løse holder sig til landets indre, dets kærne, Sæ- 
land-Vestskåne-Nordøstfyn-Østjylland, så er -sted den her¬ 
skende blandt de gamle endelser i Sydvestslesvig (alle¬ 
rede i Nordslesvig er der temmelig mange), i Ty, Vend¬ 
syssel, i det nordlige og østlige Skåne og i Bleking. I 
disse egne var der flest udviklingsmuligheder tilbage, mens 
der i sted-perioden ikke var meget at gøre på Øerne. I 
Vestjylland rækker -sted ud over -lev fra bægge sider som 
hånden ud af ærmet og nåer videre i favntaget, men dog 
er dette slapt og løst. Som helhed tyder disse forhold på, 
at -sted er yngre end -lev-løse, og der er ingen grund til 
at henføre dem til et erobrende folk, men til nyrydning. 
Men fra erobringstiden vedbliver den skik at bruge per¬ 
sonnavne som forled, og adskillige ældre navne kan også 
være forsvundne for at gennemføre dette. Oprindelig har 
-sted således betegnet enkeltmands eje, hvad allerede 
Madsen indrømmer. De nordjydske -sted synes i mindre 
grad at indeholde personnavne og er måske noget yngre. 

-Stad på Skandinaviens fastland kan her ikke gøres til 
genstand for en betragtning; opgaven vilde være for kæmpe¬ 
mæssig for en dansk. De holder sig især til Østgøtasletten, 
Mælarlandskaberne og Norrland; i Søndre Sverige er de 

langt mere sjældne; i Småland findes de hist og her, for¬ 
holdsvis talrige er de i Tjust, Kind og på Øland, men man 
mærker dog ofte, at de savnes i egne, som meget tidligt 
må have været bebyggede, og hvor der ellers findes mange 
gammeldags navne. Når Karlsson vil gøre dem til rent 
sporadiske i Vester Gøtland og Dalsland, passer dette dog 
ikke. Aldrig er de sammensatte med navne fra kristen 
tid, men hører vist dog til de yngste tider før kristendom¬ 
mens indførelse; der er kun få i Finland, men de er meget 
almindelige på Island, hvad der efter min mening viser, 
at hvis man antager en samtidig skandinavisk bebyggelse 
af Finlands kyst og Island — i vikingtiden —, er på 
det tidspunkt endelsen ved at sygne hen i Sverige, mens 
den endnu er ved fuldt mæle i Norge. I Norge sættes 
de ældste af de mange navne på -stadir til slutningen af 
mellemjærnalderen og navnene i det hele med et rundt 
tal til 700—1000. Endelsen er sikkert kommen til Skan¬ 
dinavien sydfra. Heraf kan muligvis sluttes til tiden for 
endelsens almindelige brug og dens ophør også i Danmark; 
hægge dele noget tidligere end i Sverige. For Norges ved¬ 
kommende mener Olaf Rygh, at navnene på -heim er fra 
den ældre jærnalder og begyndt at gå af brug i den yngre, 
medens navnene på -stadir og -setr kom i brug mod slut¬ 
ningen af den ældre jærnalder, og at de holdt sig noget 
ind i den kristne tid. Omtrent ved den tid, da disse 
navne ophørte at bruges, begyndte navne på rud at blive 
almindelige. I en egen afhandling vil jeg søge ad en speciel 
vej at vise, at denne endelse i Danmark ved år 500 stod i 
sit fuldeste flor. 

Som -inge tidligt bredte sig over hele den germanske 
verden, således har også -stad været udbredt, helt til Ir¬ 
land, Island og Finland. På denne måde forplanter navne 
sig ad den regelmæssige efterlignelses vej; på samme måde 
kunde også -lev og -løse være kommet f. ex. til Norge, 
hvis der ikke havde været noget exceptionelt ved disse 

endelser. Nu tyder -levs og -løses på engang uregelmæssige 
og dog planmæssige anlæg på, at de er førte om lande gen¬ 
nem en bevægelse af en hel anden art end den rolige ind¬ 
flytning: ad erobringens. De ligner i udbredelse hverken 
-inge, der går forud, eller -stad, der kommer bagefter. 

Der er endnu et par navneendelser, der bør behandles, 
-by og -um, nærmest for at vise deres yngre karakter og få 
dem udskilt særlig fra -lev og -løse. Før det sker, bør imid¬ 
lertid i kort oversigt gives de sandsynlige resultater af den 
topografiske behandling af de fem gamle navnegrupper: 
-inge, -lev, -løse, -høj og -sted. 

-Inge er, hvad også de fleste er enige i, den ældste af 
disse. Når netop de egne af Danmark er -inge-fattige, fra 
hvilke Kimbrer og Angler må være vandret ud (Nordjylland, 
Sønderjylland, Sydfyn), kan det måske heraf sluttes, at -inge 
er ældre end tiden for det første af disse folks udvandring, 
altså o. 150 år før Kr. 

-Lev er knyttet til en mægtig expansion fra Sæland og 
må regnes med blandt udslagene af den bevægelse, som re¬ 
sulterede i skabelsen af det danske folk og det danske rige. 
-Lev må derfor gå forud for den tid, o. 500, da mægtige 
Danekonger sad i Lejre i Sæland. 

-Løse er absolut afhængigt af -lev, men da det i den ene 
retning, hvori det sammen med -lev udbreder sig, op gen¬ 
nem Gøtalandene, bliver talrigere i forhold til den anden 
endelse, jo længere man fjærner sig fra udgangspunktet, 
Sæland, er det kun en yngre broder af -lev. At det ikke kan 
gå tilbage til stenaldersdage, kan som nævnt også påvises 
geologisk. Det samme må så gælde om -lev. 

-Høj kan efter sin udbredelsesmåde være både ældre og 
yngre end -lev-løse; at det også kan være samtidigt med 
disse, vises af den forbindelse, visse -høj indgår med dem, 
Maløga, Ormøga osv. 

Om -sted er lige talt. 

Um. Ud fra topografiske synspunkter kan der ikke være 
tvivl om, at denne endelse er forholdsvis ung, yngre ialfald 
end både -lev, -løse, -høj og -sted. Overalt hvor vi har 
vandret rundt i Danmark, har den vist sig i udkanterne af 
bygderne, ind mod skov eller i skov. Det er aldeles tyde¬ 
ligt i Nordøstsæland, rundt om i Skåne, nord for Randers, 
i Ty, Mors og Salling, i Halland. Sydøst-Himmerlands stor¬ 
skovområde giver måske det mest slående exempel, men 
Galten herreds -um, som kendeligt er udhuggede i skov, 
taler også et fyndigt sprog. I det skovrige Bjærge herred i 
Jylland er der ingen gamle endelser, men fuldtop af -um. 
Ligger -um ikke i eller ved skov, ligger det dog på grænsen 
af fordums adskilte bygder sammen med -torp, således mel¬ 
lem Københavns- og Roskilde-egnene. I det -um-rige Vest¬ 
jylland findes -um som indramning af eller som forbindelse 
mellem -inge-bygderne. I Vestslesvig ligger -um på grænsen 
mellem geest og marsk. I Viborgs og Odenses nærmere op¬ 
land, der som påvist har en bebyggelse af ret sen oprin¬ 
delse, er -um hyppigt. Det vil være vanskeligt eller umuligt 
at finde undtagelser herfra. I det hele findes -um ikke inde 
blandt de store gamle landsbynavne; det kan ses, at det 
her ligesom forsumper, ikke udvikler sig til synderligt mere 
end et marknavn, mens det i bygdernes yderkanter får 
højere rang. Også i det sydlige Sverige vil det samme være 
tilfældet. Dette forhold gælder helt op i Øster Gøtland, hvor 
f. ex. på Vikbolandet de tre -løse ligger yderst; sammen med 
-stad forsvinder også -by; -um bliver tilbage som den sidste 
endelse før -torp. 

Mod antagelsen af -heim som ophav til -um taler topo¬ 
grafisk også det forhold, at der ingen sammenhæng vilde 
blive mellem -heim hernede og de nordskandinaviske. Først 
i Vester Gøtland kommer nemlig de ældgamle -heimnavne til. 
Der findes maske 50, i Mælaregnene en snes, men i Øster 
Gøtland og Smaland vist ikke et eneste. 

Det er absolut nødvendigt at gå så strængt som muligt 

i rette med -um; ti er -um ikke en dativ, må det være det 
-heim, som f. ex. Rygh for Norges vedkommende »utvivl¬ 
somt« lader høre til de ældste sammensatte gårdnavne. Er 
-um lig -heim, er det ældgammelt; er det en dativ, kan det 
være ungt. Man ser, hvilken usikkerhed der vil være i fore¬ 
stillingerne om vor fortids bebyggelse, når ikke dette spørgs¬ 
mål bliver klaret, så vidt det er muligt. Jeg håber ved den 
foregående topografiske påvisning at kunne støtte Steenstrups 
kamp for at hævde endelsen som en dativ flertal og hen¬ 
viser iøvrigt til hans ret udtømmende afsnit herom i »Ind¬ 
ledende Studier«. Men jeg vil gærne gå videre endnu, ti af¬ 
gørelsen af spørgsmålet om -um er særlig vigtig for mig. Er 
det kun en dativ flertalsform, behøver jeg under min syslen 
med de ældgamle navne -lev og -løse intet hensyn at tage 
til denne nyere endelse. Som betegnelse for et naturforhold 
kan den være meget ældre, men de tider, der gav deres bo¬ 
liger ætnavne på -inge, høvdingenavne på -lev, mærkenavne 
på -løse, bondenavne på -sted og gudenavne på -høj og -vi, 
vilde ikke bruge en naturlokalitet til navn på dem. 

Hvilke inkonsekvenser man kan indvikle sig i ved dette far¬ 
lige spørgsmål -heim-um, giver følgende et vidnesbyrd om. På 
Skivum-runestenen fra Himmerland står der: Moderen Tyre og 
sønnerne Odinkar og Gudmund, de tre rejste dette mindesmærke 
efter Gisi hin ho(d)ska [den kloge]. Han var den bedste og første 
blandt landmænd i Danmark. Wimmer siger hertil: >Da jeg . . . 
på min vandring i Års herred fra et højtliggende punkt kastede 
blikket ud over egnen, slog navnet på det til Ars herred græn- 
sende Gislum herred pludselig ned i mig og forbandt sig med 
Skivum-stenens Gisi. Havde vi ikke netop her den store jorddrot, 
hvis herredømme i fordums tid havde strakt sig ud over hele 
den egn, som endnu i vore dage bærer hans navn i uforvansket 
' skikkelse? Gislum er da uden tvivl GislshæimR«. Heimr sammen¬ 
sættes ellers aldrig med et personnavn, og allerede derfor er 
Wimmers opdagelse umulig. Men hvis nu virkelig et personnavn 
kan knyttes til -heim, skulde dette være sket i vikingtiden, hvori 
stenen uimodsigeligt hører hjemme; men da er-heim selv i Norge 
allerede gået af brug; man spørger i så tilfælde også, hvorfor 
denne stednavneform, som skulde være i levende brug i Nord¬ 
jylland, hvis befolkning ikke mindst deltog i landnamsfærderne 

vesterud, aldrig er anvendt til navnefæste af de danske i Dane- 
lagen. Man kommer ingen vegne. Men er endelsen dativ -um, 
kan denne umulig være forbundet med et personnavn. Altså 
kan runestenens Gisle intet have haft at gøre med Gislum 
by og Gislum herred, hvor berømt en mand han end har 
været. 

Hvis -um er lig -heim, hvorfor er denne endelse, som 
man skulde vente rundtom ved anselige bebyggelser, da så 
uensartet udbredt over Danmark; i Skåne kun få og af 
dem kun Vesum i den sydvestlige halvdel af landet, som 
dog er den fornemste del af Skåne, den, hvor tyngdepunktet 
er; i Sæland meget få og næsten alle ensidig i nordøst; 
nogle af dem er ovenikøbet-rum; udenfor Nordøstsæland 
kun Gudum, Høm, Glim og Øm; de få i Fyn mest sam¬ 
lede ind mod Odense, hvor, som tidligere er vist, opdyrk¬ 
ningen er ung. 

Et vigtigt vidnesbyrd for mig giver endelsen -ums hyp¬ 
pighed som marknavn. Allerede Kok har givet adskillige 
mark- og skovnavne på -um fra Søndeijylland (Bjollum i 
Nolde, jfr. Bjålum i Vestjylland; Mjollum sammesteds; Gjøl- 
lum i Rens: Kadumskov ved Lyksborg; Bellumris-skov i 
Halk, jfr. Belle i skovlandet ved Vejlefjord); ingen vil om 
dem påstå, at de er afledede af -heim, mens de udmærket 
godt kan have tjænt til at give nye eller udflyttede bebyg¬ 
gelser navn. Jeg har liggende for mig marknavnene fra hele 
Nordslesvig (retskrivningen folkets egen) og kunde forøge 
tallet med langt over 100, men skal indskrænke mig til at 
fremhæve dem, der vitterligt også er navne på landsbyer 
Danmark over. 


Sogn 

; By 

Marknavn Landsbynavn 

andensteds 

Hoptrup 

Starup 

Nustrup 

Døstrup 

1 

Kestrup 

Yandling 

Nustrup 

Yollum 

Bal lu m Ballu m 

I 

Sogn 

Arrild 

Døstrup 

Bjolderup 

Døstrup 
0. Lygum 

Sommersted 

Oxenvad 

Broager 

0. Lygum 
Nybøl 

Bov 

Roager 

Hammelev 

Rødding 

Starup 

Arrild 

Spandet 

Hoptrup 

Bjolderup 

Bjolderup 

Hjortkær 

Højst 

Broager 

Vonsbæk 

Broager 

Brøns 

Astrup 

Nustrup 

Broager 

Ulkebøl 

Nustrup 


I 


l 



Marknavn 



Rost 

Lovrup 

Vollerup 


| Bjellum, 
! Bøllum, 

J Byllura 1 


Vollum 
0. Lygum 


j Bjerrum 


! Lert 
I Ørsted 
Skelle 

Hovslund 

Stenderup 

Kollund 

0. Åbølling 

j Hammelev 

| Rødding 


I Bojom 
| Bojum 

i 

\ Bræm 
\ Bremager 

Bøglum 

i Egumkær 

) 

Engum 

Havrum 


Lunding 
1 Høbjærg 
Spandet 

Kestrup 
Mellerup 
Smedager 
i Alslev 
I Søvang 
| Dynt 

1 Ørby 

j Gammelgab 
i Havervad 

i 

i 

* 

I Astrup 
. Kolsnap 
Skelle 

i Sundsmark 

I 

Nustrup 


) Hellem 
I Helm 


Højem, 

Højm 


) Kjerem, 
f Kærum 

Nørrumgård 


Rojem, 

Røjom, 

Røjum 

Siljumshave 2 


i 

; Landsbynavn 
andensteds 

■ 

. Billum 

i 

Bjerrum, Bargum 
Bodum 

i 

Brem, Breum 
Bøglum, Bøgel-hus 

| 

• Egum, Igum 

l 

‘ Engum 

4 

Havrum 

Helium 

Hygum, Højme 

Kærum 

Nørum 

Røjum, Ryum 

3 byer af navnet 
Sålje i Sverige 


1 Billum også marknavn i Loft by i Grindsted sogn i Nørrejylland. 
* Jfr. også marknavnet Pilemhave (Åstrup sogn og by). 

Aarb. f. nord. Oldk. og. HUL 1916. ]2 

Sogn 



Marknavn 


Landsbynavn 

andensteds 


N. Ly gu m 
Bjolderup 

Daler 

Balluiii 
Ballum 


Løjt ved 
' Bjolderup 

i 

Gerup 

; 

' Rejsby 
i Nørhus 


\ Skilu ni 
I Skelund 

I 

Spolum 

J Stenum 


Skelum (Skelund) 
Spolum 

Stenum 


Øsby 

Roager 

Brøns 

0. Lygum 

0. Lindet 

Hoptrup 

Stepping 

Sommersted 

Skast 

Broager 

Ballum 

Bjolderup 

Egen 

Egen 


( Flovt 

; Roager 
Normsted 

Hovslund 

M øj bøl 

I 

i Djernæs 

Stepping 
Refsø 
Skast 
, Skelle 

i 

i Rejsby 

Bjolderup 

Elstrup 

Guderup 


Tanm 

Tånum 

| Toftum ! 

Toftum 

1 1 

Ved Tornen 

Tornum 

Trvm 

Try i Vendsyssel 

Ullemgad 

Ullum (Uldum; 

| Vojum 
i Vovm 

| Voy 

• 

Vadum 

I 

1 

1 Verum 

i 

Værum 

1 Ålum, 

( 01 um 

, 

Ålum 


l 


Dette blot fra Nordslesvig. Havde man marknavnene på 
-um fra hele Danmark, vilde det vise sig langt mere slående, 
hvis dette da er muligt. Man får grumme lidt respekt for -um. 
Ja man kan sige: er -um ikke -heim men en dativ, er det 
sprængt i luften som endelse; formen er i og for sig slet 
ikke nogen stednavne-endelse. 

Formoder en forsker, at der i nogle -um endda skjuler 
sig -heim, tilfalder den positive bevisførelse ham. 

På dette sted kan måske også siges: Jeg kan ikke godkende 
Steenstrups teori om, at forledet til -torp næsten altid er et per¬ 
sonnavn. Det var så sin sag, når et torp anlagdes af flere udflyt¬ 
tere fra adelbyen. da at give det navn efter en enkelt af de nye 
ejere, og at der ofte var flere nybyggere, lærer f. ex. Jydske lov 147, 
hvor der er tale om tvist mellem dem i adelbyen og dem i torpet. 

Hvor tør Steenstrup rette Ælnoth med hensyn til Sudda- 
thorp (Søderup), Ælnoth, der levede på en tid, da -torp-dan¬ 
nelsen var almindelig, sa han måtte vide, med hvilke forled 
-torp kunde sammensættes? Steenstrup synes mig også andre 
steder at ville tvinge sin antagelse igennem, hvor en natur¬ 
ligere løsning frembyder sig. Således er det rimeligere i -torp¬ 
navne som Bønnerup, Tillerup, Villerup, Skallerup, Vollerup, 
Spjøllerup, Sillerup, Bjolderup at genfinde ikke personnavne, 
men i enkelttal de marknavne, man i dativ flertals form finder 
i Nordslesvig: Bønnum (Nørhus i Ballum sogn), Tillum (Lov¬ 
ru p i Døstrup), Villum (Søvang i Højst), Skalm (0. Åbølling 
i Roager), Vollum (Ottersbøl i Mjolden; også bynavn), Spjøllum 
(Abild i Abild sogn), Siglum (Bylderup i Bylderup), Bjollum 
(Nolde i Burkal, nabosogn til Bjolderup). Med de mange Stende¬ 
rup kan jævnføres Stenum i Vendsyssel, 1522 Stenne; med 
Stubberup Stubbe og Stubbum; med Billerup Billum; med 
nogle af de mange Ullerup Ullum. Hvad var mere lige til 
end at opkalde et nygrundet torp efter den mark eller det ter¬ 
ræn, hvori det lagdes. Jeg troer i det hele, at man ikke kan 
få fyldestgørende forklaring på vore yngre landsbynavne, uden 
et sammenlignende studium af vore marknavne og uden en 
undersøgelse af folkets udtale. Det gælder allerede dem fra 
vikingtiden på -by og -toft og på -um. 

By. At hovedmassen af stednavne med denne endelse 
hører vikingtiden til, viser forholdene i Danelagen, hvor 
-by har været den endelse, de danske nybyggere ved siden 
af -torp i alt overvejende grad har knyttet til deres bosæt¬ 
telser. På den ene side går imidlertid anlæget af lokaliteter 
på -by også ned i tiden, ja »by« har egentlig kunnet an¬ 
lægges til en hvilkensomhelst tid, eftersom ordet er bevaret 
i sproget til den dag i dag. Kirkeby, Munkeby, Jørgensby, 
Spitalsby hører den kristne tid til; i Roskildebispens jorde- 
bog fra 1370 regnes Nyby ved København for et ungt anlæg. 
På den anden side kan stederne på -by have en end¬ 
også meget høj ælde, eftersom endelsen først i senere tid 
er føjet til det oprindelige stednavn, der godt kan stå alene. 
-By er nemlig en meget løs endelse, der kan hæftes på og 
tages af og først efterhånden i de fleste tilfælde er groet 
fast ved sin stamme. Ved en given lejlighed kan man også 

12 * 

i vor tid af stilistiske grunde komme til at sige f. ex. Odense 
by istedenfor Odense alene; den fra 1864 bekendte landsby 
på Als: Kær, hedder den Kær eller Kærby? Man vil ofte 
høre den kaldet Kær-by, når den i slagskildringer mod¬ 
sættes udflyttergårdene Kær-Vestermark. Næs og Næsby 
går vist mellem hinanden ved en landsby på Falster, Bærs 
og Bærsby ved en lokalitet i Estvad sogn i Ginding herred. 
Det hedder Navr sogn med Navrby præstegård. Marke 
i Kundby sogn hed S. R. D. IV 392 Markeby. Skee i Ha- 
raldsted sogn i Sæland kalder Estrup (Tygestrup) Skeebye. 
Sophus Bugge viser, at Aik:a (Æika) på en runesten fra 
Ekeby i Uppland går på dette Ekeby, og Søderberg, at 
Karrum er dat. piur. af Garthar, ældre navn på Gårdby. 
Til Gårde i Embsbøl og i Læk svarer Gårdeby i Tinglev 
sogn, alle tre i Tønder amt. 

Undertiden har gangen været den, at et enten oprinde¬ 
ligt eller engang i tiden tilføjet -by i tidens løb er faldet 
bort: Sal i Ginding herred hedder 1462 Salbye (ÆDA II), 
Næs og Reng ved Vordingborg 1577 Næsby og Ringby 
(Fynske Aktst. II 29), Bækken i Rinkenæs før Bakenby, 
Nørre Snede 1572 Sneby (men Snesogn; Heise, Rosen- 
krantz II 27), Burg på Femern i Femerns landsret fra 
o. 1320 Burghæby. Omvendt hedder Vejleby på Låland 
1444 foruden Veylebye også Veyle alene (ÆDA V 862). 
Hals i Valdemars Jordebog hedder nu Halseby, Salbys 
skov på Hinsholmen kaldes sammesteds Salris, hvad der 
forudsætter, at landsbyens oprindelige navn er Sal alene 
som de jydske tilsvarende byers 1 , Lavnsby på Als i det 
bekendte skifte 1245 kun Langesio. Det hedder i nutidens 
topografi Veggerby i Himmerland men Veggergårde (jfr. 
Giver, Sebber i samme egn); til Geel i Angel svarer Geel- 
byholt; på Øland er landsbyen Frø, men den har udflytter- 

1 Er denne forklaring på forholdet mellem de to navne Salris og 
Salby ikke meget enklere og naturligere end Sigurd Nygårds (Un. Bl. 
11): »vilde det være dristigt at antage, at den usædvanlige endelse-ris 
har gjort, at man har ombyttet den med den velkendte -by?< 

stederne Frøbygårde. I Nosaby sogn i Skåne ligger Nosa 
Mølle. Til Skamby svarer Skamherred, der vel forud¬ 
sætter, at byen tidligere har heddet Skamme alene 1 . I 
Angel forenes Skåleby og Skålderup, når man forudsætter 
et Skåle 2 og denne bys udflyttertorp. Ved Barsmark på 
Løjt ligger højen Barby Kroghyg; det faste i navnet er 
altså Bar, som vi også har i Barsø. 

Også når der er to lokaliteter, hvoraf den enes navn 
er sammensat med -by, mens den andens er usammensat, 
tager vi ikke fejl af sammenhængen. Hår i Jylland, Håre 
i Fyn er samme navn som Hårby i Fyn, Rynke i Skåne 
(ved Herridsvad) og de to Rynkeby på Fyn gælder det 
samme om, ligeså for gårdene Rørs vedkommende i Sve¬ 
rige og i det overvættes stenrige Gerum sogn i Vend¬ 
syssel sammenlignet med Rørby på Sæland i en på sten- 
kamre særlig tidligere meget rig egn. I Sverige Kumla og 
Kumlaby. Til det søndeijydske Visteby (nu Visby) svarer 
sikkert Vist, to sogne og en gård i Vester Gøtland, Visteby, 
en by i Uppland, og selve herredet Vista ved Vættern, alt 
kommende af »vist«, opholdssted, bolig. Til de inter- 
essanteste steder af denne art forekommer mig at høre 
sælandsk og falstersk Skelby, sønderjydsk Skelle, hvis 
grundord synes at være det samme som i svenske sted¬ 
navne: Skialfby, SkielfT, Skiælf. Låffler (Arkiv for nord. 
Fil. X 166) vil heri finde det gamle ord for højsæde, som 
kendes fra Lidskjalv 8 . Skælby op ad Kalmar er lands¬ 
høvdingens residens den dag i dag og har vel fra æld¬ 
gammel tid været i kronens eje. Det sælandske Skellerød 

1 Hellquist (Ark. f. nord. Fil. XXIV s. 84): »Liksom . . . Skammeby 
af skamber (kort) står i motsåttning til Langaby«. Vort Skamby har 
ikke noget Langby eller Møgelby til modsætning. En by i Øster Got¬ 
land hedder Skamby, men nabobyen Øster Skam. 

1 Alexander Bugge (Vik. Il 282): På Scalebi [tre gårde i Lincoln- 
shire] må have stået en stor Skåle. 

# Også et andet ord for højsæde bliver til stednavn, An væga i 
Skeda sogn i Øster Gøtland. 

hedder i middelalderen Skelwerhøwe og Skylffuerøghe og 
kan på dette sted føjes til de føromtalte navne på -høj, 
som antyder tilstedeværelsen af tingsted eller måske sær¬ 
ligt, at kongen der har »siddet på høj«, dvs. givet fore¬ 
træde (jfr. Axel Olrik i Danske Studier 1909). I Torne¬ 
herred i Skåne findes det ligelydende landsbynavn Skield- 
høv, Skelshøy (Mandtal o. 1620). Sophus Bugge vil endog 
udlede navnet på den ældgamle svenske kongeslægt, Skil- 
fingerne, af denne kongernes opgave, at sidde i skjalf. 
Skelby er således måske navnet på en by, hvis bestem¬ 
melsesord betegner en af mennesker skabt indfredning, 
høj, stillads, bygning; Skaleby og Salby betegner ganske 
sikkert noget sådant. Men den slags forled er i det hele 
hyppige ved -by. Gårdeby, Stokkeby, Skidby, Tømmerby 
sigter alle til indhegning eller plankebygning; Borgby, 
Husby og Ladeby på anden måde til bolig og drift. Mor¬ 
somt er Dyngby, om hvis sammenhæng med dyngje der 
vel ingen tvivl kan herske, den afsondrede bygning nær 
skalen, hvor kvinderne syslede. Dyngjerne kendes alle¬ 
rede fra Tacitus som de varme halvt i jorden indgravede, 
med gødning dækkede tilflugtssteder for vinteren. Endnu 
i vikingtiden var dyngjen det varmeste hus på gården. I 
Haraidskvæde (hårfagre) hedder det: »Ung blev alt af ilden 
han ked og af inde at sidde, af den varme dyngje og af 
dunforede vanter.« Dyngjen var altså også børnenes op¬ 
holdssted. Dommerby (Dungerby) i Fjends herred kan 
vel have samme forled. 

Hovedleddet i Harreby (Hørby, Hårby, Hør, Hår, Håre, 
Harre) omtales flere gange i den ripuariske lov som det 
sted, hvor ed skal aflægges: jurare in haraho. Medens Fustel 
de Coulanges ikke kender ordets betydning, veed Mullen- 
hofT godt, at harahus er det nordiske hprgr. På den 
anden side identificerer Mullenhoff det urigtigt med doms¬ 
stedet, hvorimod Fustel de Coulanges rigtigt ser, at det 
er et andet sted end tinget, end mallus eller judicium. 

Harahus er somme steder bleven stående i lovens text fra 
den hedenske tid, men andre steder er det afløst som eds¬ 
sted, så man nu skal sværge »in ecclesia« ligesom i de 
bayerske, burgundiske og alemanniske love. Fra hørgen 
og dens ring er man kommet til kirkens alter. Om hør¬ 
gen se især Magnus Olsen, Hedenske Kultminder 1 285 ff. 
og Thummel, der germanische Tempel. Men som hørgen 
i dette tilfælde har fået vige for kirken, er formodentlig 
adskillige nordiske »Harreby« i kristen tid blevet til 
»Kirkeby«, og disse Kirkeby kan altså være langt ældre 
end kristendommens indførelse. At »Kirkeby« kan for¬ 
trænge et ældre navn, har Forstemann (Die deutschen 
Ortsnamen s. 300) et tysk exempel på: En westphalsk by 
kaldes i 10. årh. kun Ihtari, men 1030 omtales første gang, 
at den også hedder Suthkirike, og senere bærer den kun 
dette navn: Sudkirchen. 

Mellem -by og -um er der et vist forhold. Bestemmelses¬ 
ordene til bægge kan være ens, men bestemmelsesordene er 
så af den slags, at de også kan stå alene uden dativendelsen. 

Exempler er: 


Voldum 

Bjergum 

Ørum 

Lundum 

Dalum 

Rørum (Skåne) 
Vindum 
Vesum (Skåne) 


Vold 

Bjærg(-e) 

Øre 

Lund(-e) 

Dal 

Rør (Vendsyssel) 
Vind(-e) 

Ves (Angel) 


Voldby 

Bjærgby 

Ørby 

Lundby 

Dalby 

Rørby (Sæland) 
Vindeby 
Væsby (Skåne), 

Vesbv (Sønderjylland). 


Forholdet mellem dem er vistnok dette. -Um og -e er 
den ældre endelse. Betegnelsen med -by kommer op hen- 
imod vikingtiden og bliver hæftet til det tidligere anvendte 
stednavn, der som afledt af naturting havde noget ret 
flydende, der ikke tilstrækkelig tydeligt angav stednavnets 

karakter at betegne et beboet sted — netop for at frem¬ 
hæve bebyggelsen. At man behøvede denne vedhæften af 
-by siger, at man endnu ikke var vant til, eller at man 
følte det ulogisk at kalde en bebyggelse alene med be¬ 
nævnelsen på en naturlokalitet, og der kunde måske deraf 
drages den videre slutning, at man først på den tid, da man 
begyndte at bruge en endelse som -by, har vovet sig til at 
navngive menneskelige indretninger med naturnavne. 

Af beviser for tid og omstændighed ved denne omdan¬ 
nelse er der dog kun eet at føre. * o. 870 nævner Ottar og 
Ulfsten handelspladsen i Sønderjylland: æt Hædum, to 
Hæflum, of Hædum. At den i Njåls saga ved omtalen af 
en begivenhed o. 950 kaldes Hedeby betyder intet; det er 
kun stedets navn, som det kendtes på Island i den tid, 
sagaen nedskreves, men gennem »Hedeby «stenen og »Dane- 
virke« stenen er navnet Hedebys brug aldeles sikret fortiden 
ved år 1000. I tiden mellem 870 og 1000 må altså æn¬ 
dringen i navnet være foregået; man kan være begyndt 
med at sige >by at Hæthum« istedenfor blot »at Hæthum«, 
for noget senere at sætte -by bagved bestemmelsesstedet. 
Andre steder er denne omdannelse ikke sket, men man er 
bleven stående ved den gamle dativ, blot at præpositionen 
bortfaldt; den dag i dag har vi Hedum bevaret, bare med 
den afslibning, tiden har ført med sig, i navnet på fire-fem 
jydske landsbyer: Hem (udtal Heem). — At Ottar og Ulf- 
stens navneform skulde være den norske eller angelsax- 
iske alene, har man ingen ret til at antage, snarere grund 
til at tro, at det var den danske. Mangt et Dalby kan 
før have heddet »at Dalum«, mangt et Højby oprindelig 
»at Høghum« og Ørby før »at Ørum«; »at Hedum« er så 
dansk som noget af disse. Vi har endelig også præpo¬ 
sitionen »at« i et dansk stednavn med netop vort bestem¬ 
melsesord. 1352 hedder en gård i Hjortlund sogn ved 
Ribe: Garthathheet (Kinch, Ribe I 221); dette kan umuligt 
opløses anderledes end som »garth ath heet«, gården ved 

heden. Garth at Heth = By at Hethum. Den fynske kirkeby 
Heden, der ligeså godt kan være »at Hedum« som Seden 
i Fyn Sædum, nævnes tidligere også Hedby. 

Noget væsenligt for os i dette arbejde er så nogenlunde 
at få fastslået den rette rækkefølge i visse gamle stednavne 
og, hvor det er muligt, deres alder. -Um viser sig nu at 
kunne være ældre end -by. Men da arbejdet også i alminde¬ 
lighed tilsigter at skaffe topografiske bestemmelser bragt med 
ind i drøftelsen af stednavnene, må det være tilladt at sige 
et par ord yderligere om Hedeby. Forfatteren slutter sig til 
den sidst af Muller og Neergaard forsvarede antagelse af 
et Hedeby syd for Slien indenfor Halvkresvolden, der ikke 
må sammenblandes med et oprindeligt Slesvig hinsides fjor¬ 
den. Den anselige bebyggelse indenfor Halvkresvolden må 
dog have haft et selvstændigt navn, og hvad kan det have 
været andet end Hedeby. Selve Hedebynavnet synes mig 
at levere et bevis til dem, som allerede tidligere har været 
fremførte. Hedeby har ligget ved hederne, men disse kan 
kun antages i gammel tid at være gåede frem mod Halv¬ 
kresvolden og ikke mod Slesvig nordenfjords. Den flade, 
sandede hedeslette strækker sig endnu umiddelbart til nær¬ 
heden af volden, men nordpå hinsides Slien hæver sig ler- 
bakker, der tildels endnu er skovklædte og i oldtiden sikkert 
allevegne har været det, hvor opdyrkning ikke allerede havde 
ryddet skoven. Tydeligst ses de store modsætninger i egnens 
fysiognomi fra den bakke, man nuomstunder på dansk er vant 
til at kalde Kongshøj. Oppe i det nordlige grundmoræneter- 
ræn ligger da også vest for Slesvig by Skovby, hvis navn ser 
ud til at være dannet netop i analogi med Hedeby og for at 
indskærpe modsætningen til denne. Har vi intet Skoghum eller 
Skovum, der svarer til dette Skovby, at modsætte Hedum, har 
vi ialtfald i Salling landsbyen Skove. 

Et bevis mere for, at Hedeby ikke oprindelig har været 
lig Slesvig, kan gives. I Slesvigs plattyske Stadsret fra o. 1400 
stilles op mod hinanden »alle arch dat dar schut an der stad- 
velde, dat dår geheten is wickbelde« og »alle arch, dat dar schuet 
twisschen ... Hethebysand onde Haddebothsunde«. Hedebysand 
ligger udenfor byen Slesvigs område, og den ligger op til Hadde- 
bodsund, dvs. Haddebynor. Heri er tydelig givet, at Hede¬ 
bysand er egnen om Halvkresvolden og derfra i vest. Og 
der ligger i betegnelsen -sand angivet på en ny måde det 
samme som i den gamle forstavelse »hede«, at efter jordbe¬ 
skaffenheden kan Hedeby ikke have ligget nord for Slien. Da 

Hedeby var ødelagt, flyttedes dens navn over på byen hin¬ 
sides Slien, men det gamle navn blev hæftende ved dens om¬ 
råde som Hedebysand. — Endnu et bevis for, at Halvkresvolden 
har indesluttet Hedeby, giver det kvad, Harald Hårdrådes krigere 
digtede, da de 1050 havde indtaget byen. I dette hedder det 
med Finnur Jonssons omsætten af ordene: vask i nott fyr ottu 
å borgar armi, og i hans oversættelse: var jeg inat før otte 
oppe på borgens .ene) arm. Det billedlige udtryk arm er taget 
fra menneskelegemet; således forstår også Finnur Jénsson det, 
idet han i klammer tilføjer »ene«. Men Hedebyvolden har netop 
to arme, tilsammen dannende en halvkres; ved en kresrund 
vold vilde man ikke være kommet i tanke om en arm; skjalden 
havde brugt et andet billede. 

At navnene på -by i det hele ikke kan være kommet 
frem før efter tiden ved 700, kan måske bevises. Ingen 
del af Danmark er så rig på navne af denne art som 
Angel, men ved denne tid omtales det af Beda at ligge 
øde. At ligge øde er selvfølgeligt at forstå med forbehold; 
enkelte ældgamle navne har overlevet Anglemes store ud¬ 
vandring, og -lev-erobrerne har bragt nogle få navne ind 
i landet; men at kalde landet øde, efter at først mængden 
af -by i landskabet var dannede, vilde være umuligt. Også 
-torp, der ligeledes er talrigt repræsenteret i Angel, må være 
yngre end Bedas tid, men inden 800 har det været i brug, 
eftersom ved denne tid de frankiske årbøger omtaler Slistorp. 
At Slistorp senere kaldes Slesvig (første gang i Ansgars levned) 
siger, at endelsen -torp ved den tid endnu har været ganske 
ung og ikke anderledes groet sammen med bestemmelses- 
ordet, end at den kunde ombyttes med en anden endelse. 

En tilknytning af en anden art end til -um har -by til 
-tofte. Mens -by i tidens løb kan afløse -um, er -by og 
-tofte samtidige. Det bevises dels ved deres samtidige 
brug i England, dels ved ensartetheden af deres forled, 
Sallofte ved siden af Salby, Gamtofte ved Gamby, Vedtofte 
ved Vedby, Villestofte ved Vilsby, Voldtofte ved Voldby, 
Skårtoft ved Skårby, Østofte ved Øsby, Grumtoft ved 
Grumbv, Klovtofte ved Klovby; i Sverige f. ex. Kumla- 

tofta ved Kumlaby. Men fremfor alt ved ensartet belig¬ 
genhed, særlig karakteristisk, hvor -by og -tofte er gået i 
kompagni om store fælles oprydninger, således som det 
i de enkelte tilfælde er påvist: ved Ringsøen, i Villands, 
Flakkebjærg og Båg herreder. 

Guder, Konger og Stednavne. 

Njord. Da vi færdedes i Skåne, standsede vi ved Nær¬ 
lunde, som allerede Oluf Nielsen har dømt til en hellig¬ 
dom for Njord at være. Et andet Nærlunde er efter Post- 
forteckningen en landsby ikke langt herfra i Bjuf sogn, 
men det er mig umuligt at finde denne lokalitet på kortet. 
Nærdala i Genarp sogn, som Falkman udleder af præpo¬ 
sitionen ,nær‘, vil Oluf Nielsen også »uden tvivl« bringe i for¬ 
bindelse med Njord, men imod dette må der indvendes, at 
aldrig ellers navnet på en gud forbindes med efterledet -dal. 

Nærlunde ligger lige ved landingsstedet Helsingborg og 
er udgangspunktet for en -lev-kæde. Dette samhør kan 
imidlertid være tilsyneladende og bero på et tilfælde. Men 
kan samme forhold påvises andre steder, bør det vække 
opmærksomhed, og er det hyppigt således, kan det fast¬ 
slås, at -levfolket på sin udfærd medbragte Njord som sin. 
gud. Da vi kom til Fyn, iagttog vi et Nærå, om hvis 
betydning der ingen tvivl hersker. Det er Niartharhøghæ 
(Oluf Nielsen, Un. Bl. I 262), Njords høje. Det ligger nær 
havn og til en vis grad centralt i Slettens -lev-område, og 
et andet Nærå ligger centralt i den samlede store nord¬ 
øst- og indfynske -lev-bygd. Disse steder, helligede Njord, 
kan imidlertid være overtagne af -lev-erobrerne fra den 
ældre befolkning, selv om det taler til gunst for den øn¬ 
skede opfattelse, at de ligger centralt netop for -lev. Vi 
trænger til flere exempler og bliver derfor glade ved i Gudenå- 
lev-bygden at finde Njær, hvis betydning Oluf Nielsen ikke 
har fastslået, skønt de ældre former af dette bynavn siger, 

at Njord også har ret til at beslaglægge det. Særlig for¬ 
men Nærraadz-torp fra 1478 ligner slående de fynske Nærå 
med genitiv tilføjet. 

Knap så sikre men meget antagelige synes følgende. 
Nøtten i Himmerland er led i en -lev-kæde og sikres mig 
af sprogmænd godt at kunne være lig Nærtuna i Mæ- 
laregnen og at aflede af Njord. Jardelund i det sønder- 
jydske Kærherred har til nabobyer i øst de to flensborgske 
-lev Frøslev og Harreslev. Forledet kan være korrumperet 
af Njarde eller Njærde. Lydsammensætningen nj har ikke 
allevegne været behagelig for tungen, de østgøtiske Niær- 
davi er bievne til Mjærdevi, Njardarløg i Hørdafylke først 
til Jardarlag, derefter til Jarlø. 

Flere exempler fra Danmark vil jeg ikke fremkomme 
med for ikke at lokkes ud på gyngende grund, men andre 
skal hentes fra Sverige, idet jeg tager mig ret til at bruge 
-løse istedenfor -lev; -løse har udviklet sig af -lev. Vi træffer 
da i Øster Gøtland tre fordums Njærdavi (to Mjærdevid, 
et Nærebv), hvoraf de to i snæver tilslutning til -løse, det 
tredje i en noget friere, men dog utvivlsom forbindelse 1 . 
Som det søndeijydske Jardelund ligger op ad et Frøslev, 
ligger det ene Njærdavi i Øster Gøtland op til et Frøssle. 
Går vi til Vester Gøtland, begynder den lange række af 
-lev og -løse ude ved Gøtaelvens munding med et Nærebv, 
som vi jævnfører med det østgøtiske Næreby, der er sik¬ 
kert som Njærdavi, og derfor godskriver Njord; den fort¬ 
sætter undervejs med et Nære-bo (-bo kan ligeså godt senere 
være tilhæftet, som tilfældet ofte er med -by) og ender med 
to Nærlunda. Og endelig ligger nok et Næreby opad et 
Elløs og ved mundingen af den fjord i Båhuslen, ved hvis 
inderste ende et Færlev er liggende. 

Om de mange -løse langs Vænern i forbindelse med 

1 Noreen. Spridda Studier II 89: »Mojligcn kan man ock af Niår- 
dhavi (iiumera Mjårdevid) sluta til Njords existens.« løvrigt >f6rtjånar 
det påpekas, att man tilis dato icke i svenska ortnamn funnit såkra 
spår af andra gudar ån Oden, Tor. Fr6, Ull och gudinnan Frigg.« 

Njords helligdomme kan yderligere mærkes: Sønavnet Vænir 
står i aflyd til Vanir, og Njord har tilnavnet Vanr. Golther 
bemærker: Frey og Njord »wåren als seegotter wol zu ver- 
stehen« i deres egenskab af Vaner. Jeg siger derimod: Njord 
har sit navn Vanr ikke som havgud, men som Vænergud. 

Denne lange exempelrække skulde synes at være bevis 
nok, men man har dog lov til at kræve en modprøve. 
Findes der ikke i stednavnene antydning af Njords dyr¬ 
kelse udenfor -lev-løse-egne? Fra Danmarks fordums om¬ 
råde har jeg da alene to stednavne at fremføre. Det ene er 
Nærild i Lyne sogn i Vestjylland. Navnet forsvandt i 16 årh. 
(findes 1533, Jydske Saml. VIII 296, jfr. Oluf Nielsen Un. Bl. 
II 262), og byen hedder nu Østergårde. Den ligger nærmest 
blandt -inge, dog kun to mil fra Allerslev og een mil fra 
et af de Malle, som jeg også bringer i forbindelse med -lev. 
Den kan tilnøds regnes med til denne gruppe af stednavne 
og altså bekræfte min formodning, men det usædvanlige 
efterled -ild sætter forledet under mistanke. Njord, der aldrig 
forsvinder i den hedenske tid, kan dog her i senere tid, da 
også Odin dyrkedes, hvis navn vi genkender i Onsild, Vons¬ 
ild, have fået en helligdom med den yngre endelse -ild. — 
Det andet er Næraby i Halland i en bygd med -høj og -stad, 
der også kan være opstået i noget senere tid. Men to ene¬ 
stående tilfælde beviser ikke meget imod såmange, der peger 
rigtigt. I Gøtalandenes store område holder stednavnene 
med Njord sig udelukkende til -lev-løse, således at ikke een 
undtagelse kan påvises. Det kan slås fast, at -lev-løsefolket 
er draget ud under Njords beskyttelse og er vedblevet at ære 
ham, hvor det slog sig ned. Det er altså fra Sæland, at hans 
dyrkelse har bredt sig, og dette forhold kan optages blandt 
beviserne for, at Nerthusøen er Sæland. 

Men hvorfor nævnes ikke her det stednavn, sammensat 
med Njord, der synes blandt de sikreste og er det, der tid¬ 
ligst er blevet hævdet som et sådant? Det er kendt af alle 
forskere; Chadwick f. ex. citerer det efter Axel Kock: Nærum 

i Nordøstsæland hedder 1186 Niartherum, 1193, 1198 Niar- 
tharum, o. 1370 Nærerum og Nyerum. Endelsen skulde 
være -heim og Niarthar regelret genitiv af gudens navn 
(Oluf Nielsen Un. Bl. 262). Jeg troer imidlertid, at denne for¬ 
klaring af stednavnet er ganske urigtig. Forudsat at endel¬ 
sen er -heim, hvorfor findes da ikke i Danmark noget til¬ 
svarende -heim med andre guders navn foran; der er intet 
Odinsheim, Frøsheim, Thorsheim, Tyrsheim, og Ullum har 
intet med guden Ull at gøre, da det findes endog som mark¬ 
navn og derfor er en dativform. I hele Sverige med de tal¬ 
rige minder om guderne i stednavnene er der ikke eet -heim 
med et gudenavn foran, ialtfald er der intet Njardar-heim, 
Nærum. For Norges vedkommende slutter Magnus Olsen 
(Hedenske Kultminder I 50) ud fra det danske Nærum, 
som han antager for sikret som et NjarSar-heim, at det er 
»rimeligt« at antage samme oprindelse for Nærum, Nalum, 
Njæreim, Nerim, Nereim og Nærem. De skal »sandsynlig¬ 
vis« ses i sammenhæng med det danske stednavn. For 
et Nerdrum antager han derimod et oprindeligt Njar5ar- 
vin, hvorom der vel ikke kan være tale i Danmark. Han 
kalder spørgsmålet om Njord i de ovennævnte norske sted¬ 
navne for »vanskeligere« at afgøre end de norske sammen¬ 
sætninger af gudens navn med andre efterled. Ingen af de 
andre hovedguder, Odin, Thor, Ull og Frøy har heller i 
Norge deres helligdom sammensat med -heim. Kun den 
sene gud Balder har sit Baldrsheimr i Hørdafylke, hvis da 
ikke forledet her betyder noget andet. Nogle danske for¬ 
skere har omvendt sluttet fra de norske Njaråar-heim til det 
danske. Vi har en svikmølle. Det går absolut ikke an at 
lade det nordsælandske Nærum være det eneste sted i hele 
Norden, i hvilket en guds navn indgår forbindelse med 
-heim. Steenstrup (De danske stednavne S. 34) vil i det hele 
hævde, at »hjem« altid i første led indeholder et naturfor¬ 
hold; »dette gælder også de norske navne«. Endelsen -heim 
lindes imidlertid som tidligere påvist vistnok slet ikke i 

Danmark, og Nærum har ovenikøbet ikke engang -um til 
efterled, men -rum. Blandt -rum anbringer Steenstrup det i 
»Indledende Studier«. Hvorfor skulde Nærum nemlig gøre 
en undtagelse fra de -um i den store skov i Nordøstsæland, 
som er -rum: Esrum, Farum, Virum. Det er en gruppe at 
-rum af samme art, som der findes i Skåne og videre op i 
Småland, og i de gammeldanske landskaber ligger -rum som 
Nærum i afsides og sent opdyrkede egne 1 . Den, der sidst 
har behandlet spørgsmålet, Lindroth i »de nordiska ort- 
namnen på -rum«, tør da heller ikke opretholde påstanden om 
et Njar^ar-heim, men erklærer det resolut for et -rum. Derimod 
hævder han forleddet som gudenavn. Jeg tvivler om, at et gude¬ 
navn kan sættes foran denne stednavnsendelse, men lad det 
være således. Det er da at sammenstille med Nærild, og hvad 


der er sagt om dette, gælder også her: det er forholdsvist ungt. 

Vi. I mange af -lev-løse-kæderne findes Njords hellig¬ 
dom lige ved begyndelsen. Det gælder ved Helsingborg, i 
Nordfyn, i Himmerland, i Vester Gøtland, i Båhuslen. Strax 
foden sattes på landjorden, påkaldte man sin gud og hel¬ 
ligede ham et vi. Fra en senere tid veed vi om Nordboerne, 
at sådan gjorde de. 921 traf Araberen Ibn Fadhlan Nord¬ 
boerne ved nedre Volga, og han fortæller om dem, at når 
deres skibe var nåede til landingssted, tog de offergaver af 
brød, kød, løg, mælk og øl med i land og rejste der en 
bjælke, der skulde ligne en menneskelig skikkelse, kastede 
sig på knæ for den og sagde: »Til dig har jeg bragt denne 
gave med osv.«. Det var købmænd, der ønskede god afsæt¬ 
ning af deres varer, men erobrere har jo også haft grund 
til at få guden med, når de var landede et sted, og deres gud 
skulde ikke have så temporært et offersted som handelsfolks. 


1 I Tønning sogn. Tyrsting hrd. i Nørrejylland findes Nærumgård. 
vel oprindelig et marknavn. — Jeg har i denne afh. af praktiske grunde 
ikke holdt -um og -rum ude fra hinanden; hvilke danske -um, der er -rum. 
kan næppe trods Steenstrups og Lindroths behandling af æmnet siges at 
være afgjort. 

Jeg mener at kunne vise, at flere stednavne herhjemme 
tyder på en lignende dyrkelse ved ankerplads. Endelsen -by 
er noget ret løst, der nemt kan skæres ud fra sit forled, sådan 
at dette ikke tager væsenlig skade, men står på egne ben. 
Næreby er vist ikke ligefrem en forvanskning af Nærdevi, 
men er fremkommet af Nærdevi-by. Mon vi derfor ikke har 
lov til at stryge -by i de nordiske Viby? Tilbage bliver Vi 
alene. Et Vi ganske nøgent findes ved Hørløse nordligst på 
Øland. Nu ligger de fleste af disse gammeldanske vi — til 
de svenske har min undersøgelse ikke strakt sig — på samme 
måde som de med Njords navn sammensatte vi og lunde. 
Det jydske Viby ligger ved udløbet af Århus fjord, hvorfra 
Jyllands største -levbygd skabtes; det ene fynske Viby ligger 
op ad det Malbøj (Måle), hvormed også udgangspunkter be¬ 
tegnes; forresten også op ad et Salby, som før hed Sal og 
må have været et høvdingebo; det andet Viby findes umid¬ 
delbart ved Kertinge nor, hvor ligeledes erobrerne kan være 
steget i land; det tredje ligger i Vends herred ved Gamborg 
fjord; det har fjorden i vest, Rorslev mod nord, Ingslev i øst, 
Balslev i syd, de tre af fire -lev i den ende af Fyn. Det 
skånske Viby endelig ligger umiddelbart ved det Håslev, der 
er det sydligste og derfor vel sammen med Gualev det ældste 
af alle -lev i den store bygd ved Helgeå. Kun det sælandske 
Viby gør en undtagelse, der stadfæster reglen. Det har lov 
til at ligge midt inde i landet, fordi Sæland ikke var noget 
erobret land og intet vi der skulde fremhæve en landgang; 
det ligger iøvrigt i en egn, der er rig på -lev, -løse, -sted 
og -høj. 

Hvorfor har disse vi ikke noget gudenavn foran? Jeg 
kunde tænke mig, fordi guddommen endnu opfattedes som 
en enhed, lad os kalde den Njord, og derfor ikke særlig be¬ 
høvede at navngives. Senere, da Ull, som vi snart skal i lag 
med, var emaneret fra Njord, måtte man skelne de to guders 
helligdomme fra hinanden ved tilføjelsen af de særlige gude¬ 
navne. Muligvis kunde deraf til en vis grad udledes, at 


Digitized by Google 


Original from 

UNIVERSITY OF CALIFORNIA 



GUDER, KONGER OG STEDNAVNE. 

erobringsbygderne med de nøgne -vi er ældre end de bygder, 
som blandt deres stednavne tæller Njardevi og Ullevi. 

Viby ved Århus hedder i Valdemars Jordebog Withby, men 
Saxo har formen Viby. Allerede N. M. Petersen (Saml. afhandl. 
I 164) spørger om, hvilken form der er den rette. Vi lægger 
fingeren på jordebogens urigtige nedskrivning i dette tilfælde, 
også for i det hele at pege på, at den ikke med hensyn til op¬ 
fattelse af stednavneformer er ufejlbar. Kongens skrivere har 
ikke været ligelig kendte over det hele land og har ikke haft 
lige godt øre for at gengive folkemålet. Endnu var stednavnene 
ikke ret hyppigt fæstede til pergamentet. Et gammelt dansk 
Withby skulde på Århusegnens mål give nutids Vejby. I Fyn 
kan Viby ikke være lig Vedby. Det fynske Vedby, der ligger, hvor 
storskoven grænser til Sletten, udtales med accent på sidste sta¬ 
velse: Veby, ligesom Lundby udtales Lumby og Ladby Laby, 
mens de tre Viby simpelthen hedder Viby, og Skamby, hvor -by 
ligeledes er løst tilknyttet (jfr. Skam herred), Skåmby. De to 
fynske Gamby udtales derimod Gamby og kommer i et mod¬ 
sætningsforhold til Skåmby. 

Også med -torp kan vort vi rimeligvis i en senere tid blive 
sammensat, og i denne form findes vi i andre -lev-løse-for- 
bindelser. Hvor -lev-kæden begynder ved Simris i Skåne, ligger 
Viarp; nord for Landskrone, hvor -levkædcn begynder med Hers- 
lev, ligger Viarp og Vigård, ved Førslev i Torekovgruppen Viarp. 
Mærkeligt er, at i Norge ender ingen helligdoms navn på -vi, 
efter Magnus Olsen (Kultminder I 176) snarere på grund af 
natur-og bebyggelsesforholdene i en bestemt forhistorisk periode 
end på grund af afvigende kultusforhold. 

UH. Ved den store sælandske -løsebygd i Merløse her¬ 
hed var der den mærkelighed, at foruden de mange -løse og 
de mange så meget yngre -torp var der ikke eet gammelt 
stednavn af anden karakter. Kun een undtagelse er værd 
at nævne: byen Ulvig i Undløse sogn. 1361 hedder stedet 
Wlszuigh (Rep.), i Æ. D. A. IV Wlfege (1400) og Wllfeege 
(14 årh.). Men alle tre kilder er danske oversættelser (Anne 
Krabbes Kopibog) eller registranter på dansk, ingen er ori¬ 
ginaler. Fra Ulvig flyder en bæk sydpå til Amosen, og dens 
navn kendes gennem Sorøbogen fra 1205 som Wluebec. 
Som bebygget sted er det vist det nuværende Ulkestrup (Ul- 

Anrb. f. nord. Oldk. o# Hist. 1916. 13 

vigs-torp), dannet på en tid, da -torp-endelsen endnu ikke 
var fast tilknyttet (jfr. Slistorp og Slesvig). At navnets en¬ 
delse ikke kan have at gøre med vig, havbugt, siger belig¬ 
genheden langt fra havet og højt tilvejrs; at det skulde være 
samme endelse som i de -vig, der træffes i Vestjylland, næ¬ 
sten altid som navn på uanselige lokaliteter, vilde være ene¬ 
stående på Øerne og er overmåde usandsynligt. Navnet vilde 
dog være gået os ud af øret, hvis vi ikke i Sverige gang på 
gang traf et stednavn, der kun i nutidens skrivemåde er for¬ 
skelligt fra det, så det i virkeligheden er det samme. Midt 
på Øland i en -løse-bvgd træffes Ullevi, som forskerne ikke 
tvivler om har været en helligdom for guden Ull. Højere 
oppe på Sveriges østkyst, i Tjust, møder os stednavnet igen 
og i hvilken forbindelse? Umiddelbart op ad egnens eneste 
-løse. Følger vi på den anden side af Sverige den -løse- 
kæde, der skyder sig frem i Vester Gøtland, har vi også ved 
den et Ullevi, og Øster Gøtlands fire Ullevi findes ligeledes 
i -løse-egne. Fra disse mange vi for Ull, alle i forfold til -løse, 
rettes skarpe strejflys tilbage mod det sælandske Ulvig, 
der ligger i den mest udprægede -løse-bvgd, og der kan ikke 
være mindste tvivl om dette navns oprindelse. Nutidsendel¬ 
sen -vig er ikke til hinder. Også svenske vi skrives nu vik, 
f. ex. hed Frøsvik i Øster Gøtland 1311 Frøsvi. 

Hvis det dernæst kan påvises, at Ullevi i Danmark og 
Gøtalandene kun findes, hvor også -løse optræder, er det 
givet, at guden Ull intimt har med -løse at gøre, og således 
er det. I Danmark og i Sverige op til Tiveden og Koltnår- 
den findes intet stednavn med Ull, uden det ligger op ad 
-løse, undtagen det ene Ullene i Vilske herred i Vester Gøt¬ 
land. Det er gennem et andet efterled — vin — ikke så 
tydeligt karakteriseret som en helligdom for Ull, men kun 
som en ejendom, tilhørende Ull, og selvom det er ægte, har 
det vel lov til at gøre en undtagelse og kræve at forklares 
ud fra en overførelse af Ulls dyrkelse fra hans oprindelige 
tilbedere til en anden kres. Således er det gået Ull i 

øvre Sverige, hvor hans dyrkelse er blevet almindelig, men 
hvor jeg ingen regier kan give for hans helligdommes ud¬ 
bredelse lige så lidt som for -løse. Også i Norge forekom¬ 
mer hans navn hyppigt som forled i stednavne. 

Men er Ull knyttet inderligt til -løse og hans dyrkelse 
udbredt med de folk, som anlagde -løse, er det fra syd, 
fra Danmark, at han er gået op i Skandinavien, og det 
sælandske Ullevi har førsterang i tid og ære fremfor de 
svenske. Så er der ligesom noget i Saxos meddelelser om, 
hvorledes Ull for den hjemvendende Odin flygter til Sverige, 
men der bliver han rigtignok dræbt af Danerne. I Skåne, 
overgangslandet til Gøtalandene, kan intet Ullevi påvises; 
derimod nok et Ulsager, den slette Uldager, hvor Regner 
Lodbrog ifølge Saxo sloges med Skåningerne. Dette sted 
er hidtil blevet søgt forgæves, men i Kviinge sogn i Østre 
Gøinge herred ligger gården Ålsåkra, som i mandtal o. 1600 
hedder Vlffxager og Aalsagere. Den ligger i hjærtet af den 
store nordøst-skånske -lev-bygd, lige ved Vesterslev og med 
Gumløse ikke tre fjerdingvej til vest. Endelsen -ager gør det 
imidlertid tvivlsomt, om navnet tilhører den tid, hvori -lev 
dannedes. 

Oldtidens folk havde syn for, at deres hellige steder 
skulde ligge imponerende; allerede beliggenheden af sten¬ 
alderens dysser taler om æstetisk sans og interesse for det 
virkningsfulde. Også Ulvigs beliggenhed er et vidnesbyrd 
herom. Det troner højt, hvor den meget kuperede midtdel 
af Holbæk amt falder af mod nordøst til de store enge om 
Vognserup og det jævne bundmoræneland ind mod Holbæk 
med de mange -løse, og mod syd skuer det vidt ud over 
Åmosen til andre -løse. Som baggrund mod vest har det 
haft ubrudt skovland. Jorden er lagdelt ler, en af de 
største samlinger af dette i Holbæk amt, og særdeles frugt¬ 
bar. Nord for gården er den store Kildeeng; egnen er 
i det hele rig på kilder. Umiddelbart ved gården er jords¬ 
monnet 74 m. højt, i en afstand af 1000 m. er bakken 86 m. 

13 * 

eller så høj som noget punkt i bakkedraget mellem Und- 
løsesænkningen og Skarridsø; kun Knøsen i Skamstrup 
sogn er højere. På Ulvig mark er der en herlig lund af 
gamle ege, der frit får lov at brede deres kroner over tjørn. 
Uagtet man meget godt skønner, at disse træer højst er et 
par hundred år gamle, kan man ikke modstå den stemning, 
der ånder ud fra dem, og man troer sig henflyttet til et 
gudevi i fjærne hedenold. Dansk natur med den skønne 
modsætning af vide sletter og kraftigt formede bakker går 
her sammen med dansk historie. Vi er også her i det klas¬ 
siske land for den kunstner, i hvis sind disse strømninger 
forenedes: I. Th. Lundbye. 

Skulde man nærmere bestemme stedet for Ulls hellig¬ 
dom, kunde man gå ud at finde Aalleaas, som i de gamle 
matrikler er navnet på en ås i Kirckevangen, hvis ål kan 
stå i forbindelse med det gammelt-germanske ord for et 
gildehus: al. Mærkeligt er det også, at der blandt Ulvigs 
marker, hvor der aldrig i kristen tid har stået et gudshus, 
findes en Kirkevang. Er ved kristendommens indførelse det 
gamle gudeland bleven givet til den nye sognekirke, den 
i Undløse? Mulig er også på anden måde en forbindelse 
mellem dette gamle gudested og middelalderen. I Valde¬ 
mars Jordebog forekommer blandt konunglev mellem Hage¬ 
sted og Stigs-Bjærgby det ukendte Røthæstænsore, om hvil¬ 
ket O. Nielsen uden videre slår fast, at det må have været i 
Tuseherred. I nærmeste omegn af Torbenfeld og Ulvig — 
i eller umiddelbart opad Tuseherred — ligger hele fire steder 
med -ore: gården Orelund, bakken Orebjærg, skovene Ore- 
krog og Gamleore. Herredet iøvrigt har på målebordsbladene 
intet stednavn med -ore i. Det er da rimeligt at søge Røthæ¬ 
stænsore her. Konunglev er i Valdemarernes tid især to 
arter af jordejendom: de store udyrkede skove og de gamle 
midtpunkter for ting, for gudsdyrkelse og samkvem, så¬ 
ledes Hjøring, Viborg, Jelling, Varde, Hedeby, Odense, Ring¬ 
sted, Slangerup, Roskilde, Slagelse, Skanør, Lund, Helsing- 

borg. Røthæstænsore hører nærmest til den første afde¬ 
ling, men kan samtidig være navnet på den egn, der inde¬ 
sluttede Ulls vi. Ved siden af Ulls helligdom kan allerede 
den hedenske fyrste have haft sin gård, og egnen kan have 
tilhørt ham. 

Der er i »Rødesten« en ret uhyggelig klang, der fører 
fantasien hen til de blotstene, som traditionen på Island har 
gemt mindet om. Og til de Goåahéll, Goåaborg, GoSaborgar- 
fjall, Godafjall, som så hyppigt nævnes ved de islandske hov, 
kunde her svare Godbjærghælde, en meget stejl bakkeskrå¬ 
ning nord for Kildeengen. Den kilde endelig, som også hørte 
med til nordiske offersteder, er endnu til. Ved foden af 
Ulvigbakken, ned mod Åmosen, på Ulkestrup mark, i en 
eng, stemningsfuldt indrammet af brede bøge, vælder en 
kilde frem, stensat, plankehegnet, der tidligere søgtes som 
lægedomskilde, og om hvilken endnu i mandsminde Midt- 
sælands almue samledes til marked. Der er en fortælling 
om Christian 4s besøg ved den. Gennem ikke få aflads¬ 
breve veed vi, at Undløse St. Laurentius’ kirke i middel¬ 
alderen var en valfartskirke. Kan man nu ikke tænke sig 
den middelalderlige kildedyrkelse ført tilbage til en hedensk? 
Distingsmarkedet i Uppsala, der allerede omtales af Snorre, 
har afgjort hedensk oprindelse. Jeg citerer angående dette 
kildespørgsmål Bernhard Sahlin: »Underbart år, huru denna 
dyrkan utan afbrott kunnat fortlefva genom så betydliga 
tidsrymder ånda frain till våra dagar, huru en och samma 
kålla kunnat fortfara at vara helig, fastån religionerna våxlat 
liksom folken, hvilka bragt henne sin dyrkan ... Blotkål- 
lan vid Uppsala tempel omtalas af samtida [Adam af Bremenj. 
Den omståndigheten, att så många offerkållor ofta ligga i 
nårheten af kyrkor, antyder, att de åfven hos våra hed- 
niska forfader stått i samband med deras kult, då kyrkorna 
ju så ofta uppbyggts på gamla kultplatser.« 

Ull er vinter-idrætsmand. Som sådan kaldes han Ondurås: 
sneskoguden, skøjteguden. Det var naturligt, at hans skøjter 

blev et mærke for et eller andet fællesskab, der dyrkede 
ham. Nu ligger det sælandske Ulvig i Undløse sogn, og det 
kunde jo være, at folkene i Undløse har gjort deres guds 
attribut til navnegiver for deres by, at und således er det 
gamle ord »ynåurr«. Ordet lever endnu i dansk; på Samsø 
— i samme amt som Undløse — og i Jylland betyder »at 
andre« at sætte nye slidestykker under vugger og slæder, 
og »en andre« slæbestykke, når mederne er forslidte (Feil- 
berg, Jydsk Ordbog og N. M. Petersen, Nord. Myth. 2 ud¬ 
gave S. 329). Ingensteds i Sæland var der heller mere grund 
til at dyrke Ull som vinter-idrættens gud. Undløse ligger 
ud til den to mil lange Åmose, der om vinteren står under 
vand og dækket med is er den herligste idrætsbane. 

Dernæst kunde ordet meiår komme på tale (Bugge, Nord. 
(iude- og Heltesagn I 166). Det nævnes to gange i Håvamål 
som det træ. hvorpå Odin hang; Grimnesmål bruger det 
om Yggdrasels ask, altså om et levende træ, ligeså Fjølsvins- 
mål om et træ, der væsenlig er det samme som dette. Men 
efter Vigfusson er meiår i prosa en lige, horisontalt anbragt 
stang af træ: galge, væverbom, mistelten, forvandlet til et 
spyd. I nordiske dialekter er det slædemeder, og herigennem 
kommer man til skier, der også er et horisontalt brugt træ. 
Vi er nær ved Undløse og Ull, vi er ved Medeløse (nu Mer- 
løse), der to gange findes indenfor det af Ulvig beherskede 
Merløse herred med de mange -løse. 

Ull hedder også Bogaåss, fordi han er den ypperlige bue¬ 
skytte. Navnet på hans attribut som bueskytte kan inde¬ 
holdes i de to Bogløse i Finnveden og i Uppland, således 
at her forledet står i forhold ikke til bue i almindelighed, 
men til Ulls særlige våben. Vi får efterhånden forledene til 
-løse, som de er udviklede S. 152-53, udvidede i betydning: 
ånd, mede, bue. Enkelte har ment at finde Ulls hellige 
mærke endnu på vikingmønter fra Northumberland, der på 
den ene side fremstiller en spændt bue med en pil igennem 
og på den anden side Thorshammeren. 

Et af de nærmest ved Undløse liggende -løse er Igelsø 
(Igeløse). Også dets forled forklares bedst på dette sted. I 
Gylfaginning hedder det, at Ull færdes, hvor der er taxtræer. 
Hvorfor? Fordi taxen fremfor noget træ er det, hvoraf man 
laver buer; allerede Cæsar nævner den som råæmne for 
Gallernes buer på grund af dens hårde og seje vedd. Men 
taxen hedder på oldnedertysk ich, angelsaxisk éow, iw, old- 

A 

højtysk iwa og endnu på svensk ide-gran. Fra at betyde tax 
er ig kommet til også at betyde bue: oldnordisk yr og old- 
højtysk iwa. Ybogi nævnes ofte i de gamle kvad. Igelsø har 
som de to Igeløse i Skåne, det i Vester Gøtland, det syd 
for Kalmar og Idheløse i Sødermanland haft Ulls bue som 
navneskabende. På engelsk blev navnet på en bueskytte, 
yeoman, hædersnavnet for den frie mand. — I Tølløse også 
under Ulvigs herredømme formoder N. M. Petersen og E. 
Madsen trænavnet hpll; det betyder fyrr men vel oprindelig 
nåletræ og er således brugeligt om taxen. Vi er ialtfald 
i nærheden af våben; det er ikke ualmindeligt, at navn på 
materiale bliver navn på den forarbejdede genstand. 

Nu da vi veed, hvilken rolle buen, ig, iv, har spillet for 
guden Ull, og da vi genkender hans attribut i adskillige 
-løsenavne, har vi måske også lov til at begive os til øen 
Ifø (Valdemars Jordebog Ifiø) i Iføsøen i det nordøstligste 
Skåne, her hvor Andreas Sunesøn endte sit liv. Navnet kan 
komme af øens rigdom på tax, og når der på den ligger 
Hofgården, der i sit navn mulig bærer vidnesbyrd om et 
hedensk hov, kommer vi endnu nærmere til bueskytteguden 
og ledes til at henføre hovet til ham. Når vi så tit har 
fundet en -lev-løse-række indledet med et vi eller en hellig 
lund, så glæder vi os ved at slå fast, at ved Iføsøen ligger 
Gualev, og dette Gualev kun 5 km. fra søens udløb i havet 
ved den korte Skraboås munding. Antager vi en indvandring 
af en -lev-stamme i Gøinge-Villands herreder, har den fæstet 
sin første nybvgd enten her i Gualev med Ifø eller i Haslev 
ved Helgeåsøen eller samtidig bægge steder. Jeg har den op- 


Digitized by Google 


Original from 

UNIVERSITY OF CALIFORNIA 



200 


STUDIER OVER DANMARKS OLDTIDSBEBYGGELSE. 


fattelse, at der i -levs forled i enkelte tilfælde ikke indehol¬ 
des et personnavn, men et høvdingenavn mere i almindelig¬ 
hed, i det hyppige Frøslev f. ex. det urnordiske *fraujaR, 
angelsaxisk frea, »herren«. Gualev her og Gullev nær Nødde- 
lund (Njardarlund?) i Hovlbjærg herred hed hægge før Guthe- 
lev. Vi mindes »goderne«, som vitterlig fandtes i Danmark 
ved år 800, og som allerede på folkevandringens tid var 
navn på Goternes præster: gudja. Har goden for tax-lunden 
på Ifø boet i Gualev? 

Det andensteds i Norden så ofte påviste samhør mellem 
helligdomme for to eller tre guder nær op ad hinanden 
findes muligvis også i Fyn. Guderne Njord og Ull hører 
nøje sammen. Som vang på Sønder Nærå (Njords-høj) mark 
trælTer vi Ibiergswang, og Ibjærg er navnet på den 62 m. 
høje, i det jævne land stærkt fremtrædende bakke n. ø. for 
S. Nærå (den østligste afslutning af Årslev-»åsen«); man 
fristes til at sætte dette navn i forbindelse med det fordums 
navn på taxen og bagved dette træ igen at træffe Njords 
fælle blandt guderne. Den enkelte vokal i foran -bjærg fører 
en til, når man kender fynsk målføre, at tilføje d eller her 
mere passende g 1 . 

Da Linné på sin olandska Resa 1741 kom til Resmo, no¬ 
terede han: »Några tråd mårktes så långt ifrån oss på alf¬ 
varen i oster. . . . att man med moda dem se kunde 
de kallades af folket gran .... [Dansken] Wendt kom igen 
med en kvist af taxus fæmina eller id, beråttandes att dår 
voro tre dylika tråd, hvardera vid pass tre famnar hogt, 
allt ifrån roten upp till toppen ...« Fra Mysingehøjen ved 
Resmo kan ganske sikkert over allvaren øjnes det ølandske 
Ullevi, og det er antageligt, at de træer, Linné taler om, er 


1 I denne sammenhæng alene tør jeg nævne, at der i S. Nærå er en 
> Vandlosegyde« (Selmer, Årb. 1884), men om Vandløsc er mere end et 
bristnavn, kan jeg ikke afgøre. Er det virkeligt et -løse. der er os over¬ 
leveret i navnet, er det overordentlig vigtigt: også Njord i intimeste for¬ 
bindelse med et -løse. 

resterne af en større lund, der har strakt sig lige til gudens 
helligdom. Ingen andre steder nævner Linné tax på Øland. 
Egnen har måske allerede i oldtiden været særegen ved sin 
bevoxning, ti taxen er en vesteuropæisk plante, der ligesom 
sin mythologiske frænde, misteltenen, nu kun har få voxe- 
steder i Sverige. — I Danmark findes taxen alene vild ved 
Vejle; men når man på vandringen i Merløse herred fra 
det ene -løse til det andet kommende over Ulvig havner i 
Bromølle ved Åmoseåen og der i haven hilser på Danmarks 
største tax, sætter man den uvilkårligt i forhold til vor nys- 
vundne ven blandt guderne. Og med større ret bringes man 
i stemning end i egelunden ved Ulvig. Talrige oldsager af 
tax fra alle Danmarks egne viser, at dette træ tidligere har 
været almindeligt her; netop menneskets omfattende brug 
af det menes at have bidraget til dets udryddelse. Taxen 
kan blive meget gammel; 1500 år er sikrede for den, og 
mange træer i England anses for at være endnu ældre. Den 
bliver sjælden højere end 10 m., og træet ved Bromølle er 
33 fod højt. For den sags skyld kan det være ældgammelt, 
og i så fald ikke indplantet i en have, men oprindelig 
voxende i den fri natur, en relikt af fordums større be¬ 
stand, et lævn ikke blot fra tider, da man snittede sine 
buer af dette træs vedd, men fra tider, da bueguden Ull 
ikke langt herfra holdtes højt i ære. Kendt fra Adam af 
Bremen er det hellige, eviggrønne træ, som stod udenfor 
templet i Uppsala, og som Låffler har villet vise, var en æld¬ 
gammel, mægtig tax. Bromølle hed 1199 Nævitzbromølle, 
Nævitzdampmølle; vi kan ikke andet end sammenstille 
navnet med Næfvitshøg i Skåne, der ligger lige opad den 
tætteste klynge af-lev, og med Nejede (1178 Næueth) ved 
Arresø, nabo til Medeløse, men drister os ikke til at 
tyde det. 

Efter hvad der tildels allerede fremgår af ovenstående, har 
Nævitsbro (Bromølle) ligget på et meget vigtigt punkt. Her 
måtte vejen fra hele Sydvestsæland gå til Nordvestsæland, efter- 

som ikke blot Amosen i østlig retning satte et milelangt, afgjort 
skel, men også tre fjærdingvej nordvest for Bromølle fra Øresø- 
mølle nye mosedrag begynder, som sammen med Tissø igen på 
en lang strækning hindrede samkvemmet. Kun mellem Bromølle 
og Øresømølle nærmer det høje land sig på bægge sider åen, og 
åen selv er ikke dyndet og sivgroet, men stenet og ren med stridt 
løb. Her kunde man vade over, og bro kunde slås. Ved Bromølle 
og det nærliggende Holmstrup måtte naturligt blive et markeds¬ 
sted, idet yderligere gæsterne hidlokkedes ved en lægedomskilde. 
Så taknemlige var de besøgende, at Holmstrup kirke blev ved deres 
gaver Sælands største, treskibede landsbykirke. Kilden var hel¬ 
liget St. Søren, men kan han formodes at have afløst en hedensk 
gud, som vi antog det om St. Laurentius i Undløse? Taxen i kro¬ 
haven kan ikke komme ud af vore tanker: »Arbor maxima late 
ramos extendens semper viridis in hierne et æstate,« som Upp- 
salatræet skildres i skoliet til Adam af Bremen. 

Merløse herred — med de tidligere dertil hørende sogne 
Stenmagle, Munke-Bjærgby og Bromme — er et af Sælands 
største. Det indlager Vie af øens jord, skønt det, hvis Sæ¬ 
lands herreder i middelalderen havde været lige store, kun 
skulde haft V27, og det havde også efter Valdemars Jorde- 
bog Vi« af plovtallet. Kun Flakkebjærg herred og de lige¬ 
ledes med -løse rigt begavede herreder Strø og Lynge er lidt 
større. Det havde den usædvanlige udstrækning på den 
længste led af 4V* mil i luftlinje, så det nåede fra Isefjorden 
til en halv mil nær Sorø. Det bestod tidligere af to fra 
hinanden skarpt skilte dele, idet der over Åmosen fra Bro- 
mølle til Uggerløse på mere end to mil ikke var bro, før i 
19. årh. Undløse bro og Skellingsted bro blev anlagte; på 
den anden side er der i nordvest ingen naturlig grænse mod 
Tuse herred. Hvorfor er herredet blevet så stort, hvorfor 
har det fået den mærkelige længderetning, og hvorfor har 
det dannet et ting-fællesskab trods den udprægede adskillelse 
i det indre? Mon ikke, fordi det, allerede før herrederne 
blev skabte, udgjorde en enhed, som omfattede alle -løse 
med det Ijærnt i syd liggende Bromme, som også andre 
steder har tilknytning til -løse, det hele i hov-afhængighed af 
Ulvig. Da så herredsinddelingen blev til, godkendte man 

den enhed, som allerede tidligere fandtes. Kun Gamløse 
på Ovrø og Kyndeløse hinsides tjorden kom ikke med. 

At Ull til en given tid har været en langt betydeligere 
gud, end den senere nordiske overlevering lader ane, er 
forlængst erkendt af forskerne. Allerede betydningen af 
hans navn: den strålende, den herlige, den majestætiske, 
viser dette. Magnus Olsen (Kultminder I 186) siger, at 
tydeligere kan Ull ikke betegnes som den engang fornemste 
blandt guderne, end ved at Odin i Grimnesmål, da han 
i kong Geirrøds hal sættes mellem to ilde, lover »Ulls og 
alle guders huldskab« til den, der befrier ham. Axel drik 
(De nordiske Folk s. 272) antager Ull for at være den gamle 
gudehøvding i Sverige og især i Norge, hvis dyrkelse dog 
allerede var blegnet ved Odins fremtræden. I Danmark 
skulde derimod hans stedfortræder have været Tyr. Det er 
her påvist, at Ull også har været dyrket i Østdanmark, ja 
at han er udgået herfra. At hans dyrkelse har været meget 
gammel, og at han i folkevandringstiden har været særlig 
æret, det giver hans tilknytning til -løse bevis for. Men i 
Norge og Nord-Sverige er hans dyrkelse i senere tid blevet 
meget mere omsiggribende end i Danmark, efterat den først 
var kommet sydfra. Heroppe træffer vi også andre sam¬ 
mensætninger med gudens navn end vi: Ultuna, Ullerål osv. 

I Øst-Danmark har man æret Ull. Derimod er rigtignok 
vest for Store Bælt sporene efter ham i stednavne meget 
svage, ja indskrænker sig til Ulv, navnet på et sogn ved 
Odder, hvis kirke nedbrødes i reformationstiden. Ulv sy¬ 
nes en meget smuk jydsk form for Ullevi. Til nærmeste 
-lev, Nølev, er der fra Ulv en mil, hvis man skal bringe 
navnet i forbindelse med -lev. Ullum bør ikke nævnes, 
da det kan bruges blot som marknavn og som før be¬ 
mærket må være en dativ. Helt godt er det at kunne be- 

9 

grunde, at Ull iøvrigt ikke kan påvises i Jylland, med at 
-løse her er så lidet repræsenteret. 

Njord og Ull hører sammen med -lev-løse. Der er dog 
den forskel mellem dem, at Njord findes sammen med 
både -lev og -løse, mens Ull væsenlig har tiltrækningskraft 
til -løse. Vi har allerede bemærket, at netop derfor måske 
findes der så lidt til oplysning om ham fra Jylland-Fyn, 
hvor -løse er sjældne. Men er -løse at opfatte som små 
krigersamfund, har Ull i særlig grad været krigskarlenes 
gud, som han var idrætsmændenes. 

Lundgren mener, at det er uvist, om Ulls navn indgår 
i personnavne. Jeg henleder dog opmærksomheden på 
Thorsbjærg-dupskoens WolJiu^ewaR og på disse byer, i 
hvis forled personnavne skjuler sig: Ulslev, Ullerslev, Ul- 
sted, Vollerslev, Vullerslev, Volsted. Disse forled kan være 
sammentrukne af et navn, hvori Ull indeholdes. 

Ullejre, Jørlunde, Hjorthøj. Når nu Njords (Nerthus) 
dyrkelse med sikkerhed kan henføres til Sæland, mod hvil¬ 
ken ø alle spor peger ind, ligger det nær at spørge, oin 
det da ikke er muligt at påvise stedet for den uberørte 
helligdom, den »castum nemus«, hvori Nerthus’ indviede 
vogn fandtes, hvorfra guddommen drog ud over landet, 
og hvortil hun, mæt af tilbedelse, atter vendte hjem. Når 
vi kender så mange Njords lunde og vi og høje over hele 
Norden, er det så utænkeligt, at det tidligst omtalte og be¬ 
rømteste vi skulde kunne genfindes? Forsøget har jo været 
gjort med Nærum, men må efter min mening opgives. — 
Foruden Nerthus’ lund er der fra meget tidlig tid to be¬ 
rømte steder på Sæland: Lejre og Hjorte; om disse to veed 
vi ialtfald, at de har ligget ret nær sammen; efter nor¬ 
diske kilder hører Hrodgar og Hrodulf hjemme på Lejre, 
efter Heowulf i Hjorte. Også dem var det værd at gå på 
opdagelse efter. Går man ud for at finde det ene, finder 
man maske tillige det andet og det tredje med. Hvo intet 
vover, intet vinder. 

Gennem Nordøstsæland drager sig vest for storskoven 

en lang uafbrudt kæde af -løse. Midtvejs ved Buresø og 
Bastrupsø er dog skovlandet gået vestpå og har kløvet 
-løse-rækken i en nordlig og en sydlig del; skellet er draget 
mellem Uggeløse og Ganløse. Men på en ejendommelig 
måde er der vestlig udenom denne skovtunge tegnet en 
forbindelsesbue, indeholdende de sex interessante led: Jor- 
høj, Slangerup, Jørlunde, Slagslunde, Udlejre og Værebro. 
De følger med undtagelse af Slagslunde den gamle hoved¬ 
vej i riget, som fra Helsingborg ikke gik lige over Sundet, 
men langs Sælands nordkyst omtrent til Søborg (egnens 
kirker af skånske sandsten), og derfra videre over Æbel- 
holt til Roskilde. Mellem Æbelholt og Roskilde ligger de 
fem navne på rad langs vejen; fra Jorhøj til Udlejre er 
der nøjagtig en mil. Til Værebro er sagnet om kong Frodes 
højlægning knyttet. Udlejre minder i sit efterled om det 
mere berømte Lejre vest for Roskilde. Jørlunde og Slags¬ 
lunde har den endelse, der så hyppigt anvendes på hedenske 
gudevi; Jørlunde har tilmed været et anseligt sted, der har 
givet et herred navn. Slangerup har en ung og ubetydelig 
endelse, men var i den tidlige middelalder et vigtigt sted 
med kloster og fællesting for tre herreder. Jorhøj har den 
altid betydningsfulde endelse -høj. Alt dette er kendte ting, 
men ved nøjere undersøgelse kan man måske få mere ud 
af disse navne. 

Frode (1 og III, der igrunden er samme person) gøres 
til en vis grad til et med Frey; Freysfreden er lig Frode- 
freden, og faderen til den første Frode er Hadding, i hvis 
levned der er episoder, som ligner Njords. Frode den første 
er stamfader til kongeslægten på Lejre. Når kong Frode 
køres landet over, minder det adskilligt om Nerthus, som 
i sin vogn drages om lande. Er det ikke rimeligt, at sag¬ 
net om Frode netop er opstået i en egn, hvor Nerthus 
særlig dyrkedes, måske ud fra det forhold, at kongerne 
selv som ypperstepræster fulgte guddommens vogn. Saxo 
siger: »Deportabatur itaque ab eis exanimum corpus, ut 

jam non funebri leeto, sed regali vehiculo gestari videretur, 
tanquam invalido sani nec satis virium compoti id muneris 
a milite deberetur . . . [men siden] secus Weram, Sialandiæ 
pontem, regio funere tumulavere corpus, affirmantes, Fro- 
thonem eo loci mortis ac busti copiam exoptasse, ubi regni 
ejus præstantissima haberetur provincia.« Han skulde jor¬ 
des i rigets fornemste provins; mon han ikke også skulde 
jordes på det fornemste sted i denne provins, nærmest 
kongesædet, Lejre. Nu ligger den høj, hvortil på Saxos 
tid hans gravsted er henført, nær ved Udlejre, men langt 

fra den anden landsbv, hvortil man ellers med Sven 

«/ ' 

Aggesøns kongehistorie er vant til at henlægge oldtids¬ 
kongesædet. Man får en mistanke om, at traditionen i 12. 
årh. har været vaklende, eller rettere om, at den literære 
og nationale renæssance, som dengang udgik fra Roskilde 
— en lignende som den Vedel-Wormske i 16. —17. årh. — 
såvidt muligt har bøjet traditionen over i retning af det 
Lejre, som lå Roskilde nærmest, men dog ikke har kunnet 
komme udenom den kendsgærning, at sagnet om een af 
de mægtige Lejrekonger, Frode, allerede da var stedfæstet 
til højen ved Værebro. Det vilde have medført for stærk 
modsigelse, om man også vilde have taget hans sagnskik¬ 
kelse op af graven igen for at sætte den i høj andensteds. 
Det ene sted som det andet havde fuldt af fortidsminder, 
som man kunde bruge til at gemme fortidsheltene hen i, 
selv om højene er fra sten- eller broncealderen. 

På selve Frodebjærg eller Værebro er det ikke, vægten 
skal lægges; Frodes gravsted flyttedes kun hertil, fordi her 
fandtes vældige kæmpehøje, som fantasien kunde næres af; 
blot det slås fast, at Frodes ånd svæver over egnen. Der¬ 
imod gælder det om at fremdrage det Udlejre, som den 
lykkeligere navnefælle ved Roskilde hidtil har magtet at 
holde så temmelig uden for betragtningen, når det gjaldt 
afgørelsen af, hvor oldtidens kongesæde har ligget. Sidst 
søger Axel Olrik med stor myndighed at hævde Lejre ved 

Roskilde som det rette. Det er mer end rimeligt, at dette 
Lejre har været indehaver af en helligdom; det ligger i 
det blotte navn. På den anden side har Henry Petersen 
vist, at dette Lejres beliggenhed har været altfor afsides, 
i en afkrog af dets eget herred. Med hensyn til central 
beliggenhed overgås det langt af Udlejre, som ligger højt 
og frit, ret langt fra storskov, beherskende den arm af Ise- 
fjorden, der går op mod Roskilde, med udsigt over Horns 
herreds søndre del, der er så rig på -levnavne, og på dets 
egen fjordside ligeledes med nok af gamle stednavne i uaf¬ 
brudt række fra Arresø til udfor Eskilsø. 

Midt i det samlede åbne Nordsæland, der afskæres ved 
skovene fra Køge bugt til Bramsnæs vig, kan man i videre 
forstand sige; de bygder, som jeg har kaldt Nordøstsæland, 
Københavnsbygden, Roskildebygden og Hornsherred, vilde 
kunne enes om Udlejre til brug ved fælles stævner. En 
egenskab er fælles for hægge Lejre; de opfylder den be¬ 
tingelse, der er sat i Beowulf vedrørende det danske konge¬ 
sæde; det må ikke ligge altfor nær havet — ellers vilde 
ikke kongens strandvogter, der ikke kan forudsættes at 
færdes nær kongeborgen, først have modtaget Beowulf og 
hans skare — men altfor fjærnt må det heller ikke ligge, 
og Udlejre passer da bedst. Man mindes de ubefæstede 
kongesæder på Kreta, der også lå et stykke oppe i landet. 
Selv om Beowulfdigtets naturskildringer er nordengelske, 
kunde dog en forestilling om Hjortes (Lejres) beliggenhed 
gennem et-to århundreder have været bevaret i England 
med det danske sagn. 

Fremfor alt har Udlejre en central beliggenhed i for¬ 
hold til den mærkelige lange række af -løse, således som 
det allerede er påpeget. For -løse er det karakteristisk, 
at de kræver en helligdom for Ull; en sådan var forholds¬ 
vis let at finde i Sælands anden sammenhængende -løse- 
bygd, i Ulvig. Men i denne? Vi kan på forhånd sige, at 
den må være der; en så stor -løsebygd må fordre den. 

Den er der også, den er snublende nær, det er selve Ud¬ 
lejre. 

Navnet Udlejre synes at forudsætte et Oppe-Lejre læn¬ 
gere inde i landet, som det nærliggende Oppe-Sundby har 
til modsætning Ude-Sundby. Et sådant kan imidlertid ikke 
påvises. Møhi og Knudsen søger det (Ann. f. Nord. Oldk. 
1838) i deres forlegenhed i Vixø sogn ved søen Løje-sø; 
Løje skulde være en fordrejelse af Ledre. Selvfølgelig er 
løj oprindeligt løg, der som så mange andre steder betyder 
sø ganske i almindelighed. I en senere tid, da ordet løg 
var gået af brug og ordets betydning glemt, dannede man 
tautologien Løg-sø, som den også kendes fra Ruderskov. 
Nej Udlejre må forklares ud fra sig selv, uden modsæt¬ 
ningsforhold til et Oppe-Lejre. Vi må finde de ældre for¬ 
mer i middelalderens breve: 1356 hedder det Vtlerthæ, 
1378 Vtlerdda, 1388 Wthlærdhe. Vi er lige vidt. En gunstig 
skæbne, en ren tilfældighed har imidlertid bevaret os den 
ældste form i et originalbrev fra 1335 som Vllerthæ (Rep. 
I 381). Den omstændighed, at ingen er blevet opmærksom 
på Ulls ejendommelige forekomst i Danmark og Sverige 
sammen med -løse, har også sløret øjet, så det ikke er 
blevet opladt for den værdi, denne ældste form har. Efter 
alt hvad tidligere er fremsat, må det stå aldeles klart, at vi 
i Udlejre har en helligdom for Ull. Det er kun forbindelsen 
Ude og Oppe ved Sundby, der allerede i middelalderen 
har ført til den fejlagtige slutning, at i Udlejre havde vi 
samme forled som i Ude-Sundby, og fremkaldt en urigtig 
skrivemåde. Kan ikke netop på Sæland, hvor d udtales 
så tykt, forvexlingen let være sket og Uli blevet til Ud? 

Formen Ul-lejre beviser så tydeligt som noget, at også 
det usammensatte Lejre er navn på et sted af religiøs art, 
på en gudebolig, et tabernakel. Fra at være navn på taber¬ 
naklet alene er det blevet navn på hele det religiøse om¬ 
råde. Olriks opfattelse (Dansk Helt. I 198) af Lejre som 
»hytterne« og formening om, at bebyggelsen der »er voxet 

op fra en ringe begyndelse«, holder ikke stik. Der er heller 
ingen grund til at se Lejre (hverken det ene eller det andet) 
fra en strategisk side, som Olrik gør. Stedet har kun 
afledet haft sin betydning ved at være Skjoldungernes sæde y 
men i første række, fra første færd ved at have været et 
religiøst midtpunkt. 

UIls navn findes ganske vist kun et sted til sammen 
med navnet -lethra, som ikke er helt sjældent. Jeg næv¬ 
ner Lædra (Harg sogn) i Stockholms len og Lere i Sven¬ 
strup sogn ved Ålborg som vistnok af samme oprindelse, 
mens jeg forbigår andre, hvor grundordet snarere er ler 
(jordarten). Lere ved Ålborg ligger i forhold til Himmer¬ 
lands store -lev-kæde netop som de vi i forhold til andre 
-lev-grupper, der side 192 var tale om 1 . Vi har nu indfriet 
det løfte, vi aflagde, da vi var i Himmerland, at nævne 
et endnu ærværdigere stednavn end dem, vi dengang om¬ 
talte. At imidlertid en guds navn godt kan være knyttet 
til ordret -lethra, at det ikke blot er en almindelig hytte 
men en helligdom, viser Ulfila, der oversætter det latinske 
tabernaculum, pagtens ark, med lethra. Vi skal heller ikke 
ved Lejre tænke på noget tømret hus, men snarere på en 
gudevogn med teltagtigt omhæng eller i ly af et telt, sådan 
som pagtens ark selv var, eller som Tacitus skildrer Ner- 
thus’ vogn: vehiculum veste contectum. Men da kun 
den ældgamle Ulls navn og ikke nogen anden guds er 
føjet til Lejre, kan vistnok navnet anses for meget gam¬ 
melt, det ældste, vi kender til brug for gudevi, og ældre 
end de vi og lunde, der dog så tidligt som i -lev-løse-tiden 
er betegnelser for gudeboliger. Da Ulfila o. 350 arbejdede 
på sit bibelværk i Møsien, har vel allerede Ullethræ i det 

1 For sent har jeg opdaget, at i 0. Gøti. har to Ullevi til nabo hvert 
et Lera. og at i V. Gøti. et Lerum ligger nær Ullevi, et andet nær Spar- 
løse, et tredje i linjen Romundalev-Børslev, et Qærde noget syd for 
Maløga (Vættle hrd.). Foruden disse findes i hele Sverige et Lera på 
Goti. og et Lerum i Værml. Jævnfør de danske tvillingled: Lere-Nøtten 
og de på følgende sider nævnte Ullejre-Lejre og Ullejre-Jørlunde. 

Aarb. f. nord. Oldk. og Hiat. 1910. ]4 

fjærne Norden existeret. Jeg kan meget godt gå med Olrik, 
når han viser, at Lejres herlighed er forbi med Rolf Krakes 
drab, men jeg troer ikke på, at det har været et ubetyde¬ 
ligt sted, som kun gennem de kendte to-tre slægtled af 
Lejrekonger hævedes til evigt ry; det har gennem lange 
tider været et sted, hvor en af de daværende hovedguder 
blev dyrket. 

Når jeg har tilladt mig at sætte Lejre ved Roskilde til¬ 
side for Lejre ved Slangerup, er det på grund af det før¬ 
stes afsides beliggenhed og fremfor alt, fordi det sidste led¬ 
sages intimt af en så imponerende række af -løse, at det 
hele anlæg, forudsat at -løse er hirdmandskolonier, kun 
kan være skabt af den mægtigste høvding i Sæland, af 
kongen selv, og ved hans bolig. Det er ikke min mening 
at nægte, at egnen om Lejre ved Roskilde har haft religiøs 
betydning, ja jeg vil netop gøre mit til at vise, hvilken 
gud der dyrkedes her. Det har — måske ved siden af en 
anden — også været Ull. Det er tidligere bleven nævnet, 
at formen Udlejre kun kan være opstået ved en løs slut¬ 
ning fra ledene Ude- og Oppe-Sundby. En sådan mod¬ 
sætning mellem Ude og Oppe findes ingen andre steder i 
Danmark 1 ; i det hele er Ude ikke nogensteds brugt til at 
særtegne en landsbys navn. Er det så ikke mærkeligt, 
at Ud — to gange — føjes til det så sjældne stednavn 
Lejre. Ved siden af Lejre ved Roskilde har der virkelig 
ligget et Udlejre, som nu er gået ind under Ledreborg. 
Det kan følges tilbage til 15. årh., stadig dog med for¬ 
ledet Ud-. Imidlertid findes i den nærliggende Hvalsø 
kirke et epitafium over præsten Peder Laurssøn Wolleire, 
som døde lfi59. Han stammer sikkert fra nabobyen og 
ikke fra den fjærnere by af samme navn, og hans tilnavn 
viser, at sælandsk udtale af landsbvens navn endnu i 17. 

* V 

årh. kunde nedskrives med 1. Men selv uanset denne ene 

1 I Vestjylland findes Op-Sneum i modsætning til Sneum, ikke til 
Ude-Sneum. 

skrivemåde med 1, er det umuligt at tro, at Ude- sådan 
to gange kan hægte sig på et Lejre. Udlejre også her må 
være et Ullejre. Rimeligvis har, som ved Slangerup-Ullejre 
og som det kan påvises mange steder i Norden, to guder 
haft deres vi nær hinanden. Vi kan formode, at den anden 
gud også her har været Njord. Jeg kunde tænke mig, at 
dette Lejre har været en station på Nerthus’ vej, hvor der 
holdtes fest, når hun viste stedet den ære på sin rundrejse 
at slå sig ned der : Festa loca, quæcunque aduentu hospi- 
tioque dignatur. 

Men når jeg hælder til at give Ullejre prisen og æren, 
har jeg en pligt til at forklare, hvorledes det er gået til, 
at navnet på kongesædet i sagn og historie er blevet til 
Lejre alene, mens det sted, jeg foretrækker, kun kendes 
som Ullejre. Jeg tænker, at navnet Ullejre er blevet be¬ 
varet hos egnens folk, til det første gang op i middelalderen 
blev nedskrevet i stedlige breve og jordebøger, som vi tid¬ 
ligst kender det 1335, men at på et eller andet tidspunkt, 
da guden Ull var bleven stødt fra højsædet, sagn fortællere 
og digtere fjærnt fra stedet selv har kastet Ull bort og ad 
poetisk vej har bragt Lejre alene ned gennem tiden, indtil 
Islændinger og Danske i 12. årh. først skrev navnet ned 
i bøger. Da så det 12. århundredes renæssance ledte efter 
en by at stedfæste det fra sagn og sange kendte Lejrenavn 
til, gik man udenom Ullejre, hvis forstavelse lød fremmed, 
og blev stående ved den anden ringe landsby, som lød 
alene Lejre, som lå nærmest ved Sælands åndelige og 
kirkelige hovedstad, og hvis gravhøje kunde nære fanta¬ 
sien om oldtidsforhold. Det, Olrik kalder »den stedlige 
overlevering«, forekommer mig altfor løst et grundlag at 
bygge på. Ligeså godt som i vore dage har i det 12. og i 
det 17. årh. lærde folk kunnet suggestionere almuen det ind, 
de selv ønskede. 

At Uppsalakongernes myndighed har været af religiøs 
natur, er almindelig kendt; at Lejrekongernes også har 

14 * 

været det, har man tidligere anet. Men når det her er på¬ 
vist, at Ullejres oprindelige betydning er opstået gennem 
forholdet til en gud, ligger heri, at når de danske konger 
netop hædres som »Lejrekonger« og kongedømmet i Dan¬ 
mark benævnes »Lejrestol«, så har også i vort fædreland 
kongedømmet oprindelig stået på et religiøst grundlag og 
kongen været den fornemste præst. Derfor kan godt fra 
meget tidlig tid, »fra begyndelsen«, som Chadwick siger^ 
den politiske magt have hørt med til præstehvervet. I sin 
afhandling: At sidde på høj (Danske Studier 1909) vil Olrik 
i fortsættelse af Chadwicks udvikling vise modsætningen 
mellem folkevandringstidens hirdkongedømme, der voxer 
med erobringerne, og en ældgammel præstelig kongemagt. 
Interessant er det, at Litauer og Slaver, da de optog ordet 
konge fra Germanerne, med dette navn også betegnede 
deres præster. 

Ejendommeligt for de pålidelige navne på den danske 
kongeslægts medlemmer, som Beowulf giver os, er deres 
sammensatte karakter. Til efterledene -dene, -går, -veard, 
-ric, -mund og -ulf føjes forledene Healf-, Heoro-, Hro5- 
(i tre tilfælde) og Hréft-. Et enkelt navn stikker af fra de 
andre ved sin usammensatte form, det er Helge. Olrik for¬ 
tolker det (i Dansk Helted.) som den »hellige«, formodentlig 
»den i gudernes varetægt stående«. Jeg fristes til at over¬ 
sætte Helge efter Tacitus’ ord om forholdet ved Nerthus’ 
gudsdyrkelse: »attingere uni sacerdoti concessum« med 
»den alene i intimt forhold til guden stående«. Et andet 
usammensat navn på konger i Lejre (dog ikke i Beowulf) 
er Frode; det fjærner sig desuden fra de andre navne i 
Lejre-ætten ved ikke at have h- til forlyd. Vi mindes ved 
det en anden sætning hos Tacitus: »is adesse penetrali 
deam intelligit«, og fortolker navnet: »den som er kyndig 
i, inde i guddommens væsen«. Hvad der oprindeligt var 
titler for kongen i hans egenskab af mægler overfor guden, 
blev efterhånden personnavne i kongeslægten. Men Frode 

er måske fra første færd et tilnavn til selve guden; Va¬ 
nerne, til hvilke Njord hører, kaldes vise (Vatter. 39. Skirn. 
17, 18.) og med indsigt i fremtiden (brymskv. 17.), Frey 
kaldes den vise mand (Skim. 1, 2.). »Cberall blicken ver- 
sprengte Trummer aus der dånischen Konigssage hervor, 
die sich, zu einem ganzen vereinigt, merkwurdig genau mit 
den nordischen Mythen von Freyr und Njord decken« 
(Golther Myth. 241). Men sådanne navne som Helge og 
Frode kan ikke være fremkomne på en tidlig tid i en 
kongeslægts liv; der må være gået tradition i den; det 
sakrosankte væsen og den sakrale kundskab er blevet øget, 
eftersom det nedarvedes. Siden hen er det måske gået, 
som Bugge vil (Helgekvadene S. 157): »Når netop Helge 
og ikke Rolv eller Roar er den af de danske Skjoldunger, 
som i den i England udviklede nordiske heltedigtning blev 
gjort til de danske kongers ideale repræsentant, så har 
dette muligt tildels sin grund i hans navn, der betegner 
den mand, der som viet til guderne er ukrænkelig.« 

Konge- og præstedømmet i Ullejre står imidlertid i for¬ 
hold til Ull og ikke til Nerthus (Njord), hvem Tacitus’ ord 
gælder. At Tacitus’ Nerthus har haft sin gudebolig i Dan¬ 
mark, mener de fleste forskere. Magnus Olsen udtaler uden 
videre (Njardarløg 1905): Der er da ingen tvivl om, at den 
ø, som Tacitus omtaler, har tilhørt det nuværende Dan¬ 
mark eller ligget umiddelbart ved dets sydlige grænse. Ligeså 
Axel Kock og Møller, der lader sagnet om Skjold høre 
sammen med mythen om Nerthus. Kock siger videre, at 
vi har al grund til at formode, at Nerthuskultusen eller en 
dermed beslægtet har været kendt i Øst-Danmark ved den 
tid (kanske o. 600), da de i Beowulfdigtet antydede sagn 
overførtes fra Danmark til England. Kongen kan nu for¬ 
uden for Ull også have varetaget tjænesten hos denne anden 
hovedgud i -lev-løse-tiden. For at kunne betjænes af kon¬ 
gen må guden have haft sin bolig nær Ulls. Vi har andre 
steder fundet de to guder arm i arm, og det kan forven- 

tes også her på rigets højhelligste sted. Vi begiver os der¬ 
for igen ud på efterforskning. 

Det beherskende højdepunkt i hele den gamle egn mel¬ 
lem det sammenhængende skovland i øst og Roskilde fjord 
i vest er Skyhøj, en overmåde smuk kæmpehøj midt på 
en højflade, der falder af med stejle rande, således at 
der nedenfor disse hele vejen rundt ligger moser, enge og 
søer. Fra Arresø i nord til Roskilde domkirke er synet 
frit; mod øst lukker skovlinjen for øjet, mod nordvest 
Hornsved, mens man på sine steder over den mellemste 
-lev-rige del af Hornsherred ser ud i Isefjordens store bred¬ 
ning til Odsherreds bakkedrag. Også fra naturens side er 
denne egn indrettet til at være beherskende; den ses videst 
om, og man ser videst om fra den. Omtrent lige langt 
fra Skyhøj, udenfor den cirkel, som søerne og engene 
danner, ligger til forskellige sider som vinkeltoppunkterne 
i en ligebenet trekant Ullejre, Slagslunde og Jørlunde. 
Så regelmæssigt forekommer anlægget at være, at det synes 
grundlagt ved en viljesakt. Er Ullejre givet som en hel¬ 
ligdom af stor betydning, kan man næsten geometrisk 
slutte, at Slagslunde og Jørlunde også har været det. Om 
Slagslunde har jeg intet at sige, jeg forstår ikke bestem¬ 
melsesordet 1 ; ved Jørlunde vil jeg derimod dvæle. 1085, 
da stedet nævnes første gang, hedder det »Jurlunda hereth«, 
i Valdemars Jordebog ligeledes »Jurlundhæreth«. Forledet 
udledes sædvanlig, ganske på det løse, af gur, samme ord 
som i Gurre (A. T. Andersen, Tryherred: Fra Frbg. amt. 
Årbog 1908). Sprogmænd forsikrer mig imidlertid, at der 
intet er ivejen for at udlede det af Njord; som fjord (fjprdr) 
i danske dialekter kan lyde tjur, således kan Njord (NjprOr) 
godt blive til jur, idet som før behandlet, den for tungen 

1 Derimod kunde jeg have lyst til at give en forklaring på et andet 
•lund, det jydske Gaverslund ved Bandsfjordens -lev. Er forledet lig 
det norske garvor, det vil sige gårdvogteren, og bevarer det samlede 
navn mindet om en gammel dyrkelse af sjælene eller af forfædrene? 

lidet behagelige lyd nj er blevet til j alene. N.M. Petersen 
(Nordisk mythologi S. 185), som ikke tænker på Jørlunde, 
spekulerer på den underlige lydforbindelse og siger: »Eller 
er Nerthus, Njordr, dog jord med et tilsat n? den bog- 
stavforbindelse har endnu noget uopklaret ved sig.« Vi 
kan endvidere sige: Njord går så ofte sammen med Ull, 
at nær et Ullejre må der også være en bolig for Njord, 
og intet andet sted i egnen passer så end Jørlunde. At 
Jørlunde i og for sig, uanset om det var Njord, der dyr¬ 
kedes der, har været et anseligt sted, viser sig i, at det 
har givet herredet navn. Men har vi virkelig en Njords 
helligdom her, er det den eneste påviselige på Sæland 1 , 
og allerede af den grund henviser vi Tacitus’ castum ne¬ 
mus, hvor Nerthus dyrkedes, hertil, i brist af anden loka¬ 
litet til stedfæstelse. At det ligger op ad det berømte konge¬ 
sæde, øger troen på, at vi er komne til det rette sted, men 
også til, at kongedømmet er opstået som præsteligt, at 
kongens myndighed skriver sig fra forholdet til Ull og 
Njord, fra kongens egenskaber både som Helge og Frode. 
Til Nerthus' lund hørte den sø, hvori gudens vogn blev 
toet. Olrik har et lille håb om, at vi måske en dag graver 
de gamle Lejrekongers lævninger og skatte frem af ban¬ 
kerne på Lejreås bredder. Jeg kunde ligeså godt tro, at 
man ved at grave i den nu udtørrede Jørlunde søs mose- 
bund kunde finde efterladenskaber fra de trælle, der tvæt¬ 
tede vognen, men som søen derefter slugte. I Nærike har 
man nylig på en gård, der endnu bærer navnet Frøsvi, 
udgravet en offerplads fra o. 500, dvs. fra den tid, da 
Lejre stod i sin herlighed. Den lå ude på en mose og be¬ 
stod af flere store stene. Rundt om var der arnesteder, 
dækkede af håndstore stene, som ofte var brændt skøre, 
og hvorpå offermaden er bleven kogt. Nær ved var der 
et lag af fåre- og svineben. 

1 Bortset mulig fra det efter efterledet at domme ikke lidet yngre 
Njærde-rum. 

Nær opad Jørlunde ligger Slangerup; kommer man 
vandrende sønderfra, viser de to byer sig en stund som 
een, hvorover de to anselige kirketårne rager op. I mid¬ 
delalderen var her fælles tingsted for tre herreder, for hele 
Nordsæland øst for Isefjord og nord for Værebro. De tre 
herreder har hvert for sig navne efter de kirkebyer i dem, 
der omtrent ligger nærmest ind mod Slangerup, Strø, Lynge 1 
og Jørlunde; der har været tiltrækningskraft ind mod denne 
by. Denne enestående forbindelse mellem tre herreder, 
der ellers er ukendt i Danmark, kan have oldtidsoprindelse 
og gå tilbage til fælles gudevi, sådan som vi har fundet 
dem i egnen. Samhøret af de tre herreder kan være rest 
af et ældre forhold, som omfattede hele Sæland. Efter¬ 
hånden rykkede tyngdepunktet i Sæland mod syd, og Ring¬ 
sted i landets hjærte blev øens fælles landsting. Indsæt¬ 
telsen af Ty til tingets gud istedenfor Ull, der har været 
tingværner nær sit pavlun, har måske stået i forbindelse 
hermed; opad Ringsted ting lå Tyslund. 

Slangerup er imidlertid en ung lokalitet, hvad efterledet 
viser. Det hænder undertiden, at en yngre lokalitet for¬ 
trænger en ældre eller ialtfald skubber den tilside. Serris- 
lev var før hovedstedet, nu er København det. Slangerup 
var et torp, et torp forudsætter en adelby. Vi har den 
umiddelbart i nærheden. Mellem træerne i den nordlige del 
af Slangerup skimter man en anselig, langstrakt, af kæmpe¬ 
høje kronet banke, så nær ved, tusind alen, at den ligesom 
har Slangerup ved sin fod. På banken ligger landsbyen 
Jorhøj i Slangerup sogn, en by med en anderledes anselig 
gammel endelse, den nærmeste til at have udskilt torpet. 
I Valdemars Jordebog regnes til kongelev, rigseje: Slangæ- 

1 l»j65arlyng hedder kirkestedet i Skiringssalr. — Øster Gotlands 
ting var i Lj unga køping. Linkoping (Fritzner. Arkiv f. n. Fiiol. I 23'). -- 
Lynge Topshoj ligger i Midtsæland ved en gammel vigtig vejkrysning. 
— Lyungæ ; norne og syn dræ 1 ) er navnet på herredet omkring Jyllands 
landstingsted: Viborg, men ikke på nogen speciel lokalitet indenfor 
herredet. 

thorp cum attinenciis suis; hertil hører vist Jorhøj. Før i 
tiden kunde man vist have sagt: Jorhøj cum attinenciis 
suis og til disse have regnet Slangerup, men det må have 
været før 1050 og den tid, da man skrev latin; ved det lag 
har kongsgården allerede ligget i Slangerup, ti denne by er 
fødested for Erik Ejegod. Et lignende forhold som mellem 
Slangerup og Jorhøj er antydet mellem de søndeijydske 
Søderup og Alslev. Efter de gamle matrikler har Slangerup 
by en del jord i Jordøyemark, hvad der viser, at de to byer 
oprindelig har hørt sammen. Indtil 1344 hørte Jorhøj til 
kronens gods; da giver kong Valdemar »vor gård Hiortøgh« 
til nonnerne i Slangerup kloster (Rep. I 328; dansk over¬ 
sættelse fra o. 1500, men navneformen synes at være kor¬ 
rekt overført fra originalen). Vi lærer byens navn at kende 
i en mindre afslebet form, med t til udlyd i forstavelsen og 
h til første bogstav, mens i Jørlundes (Hjørlundes) navn et 
h fejlagtigt er indkommet i senere tid. På grundlag af denne 
restaurerede form vover jeg måske den dristigste af alle 
mine påstande. Ikke skulde vi i Hjorthøj have stedet for 
selve den navnkundige hal Hjorte, som kong Hrodgar byg¬ 
gede og Beowulfskvadet forherligede? Den berømteste ro¬ 
merske historieskriver, den angelsaxiske forfatter af det 
ældste germanske oldkvad og den herlige danske skjald, 
som har sunget Bjarkemålet, de som hver på sin måde — 
såre forskellige i tid og kultur — har givet de tidligste og 
vigtigste oplysninger om vor stammes fortid, skulde alle 
tre i deres fantasi have kreset om samme lille plet i nord, 
den ene i kejsertidens Rom, den anden hinsides Vester¬ 
havet, den tredje i hjemlandet, om en plet, som man i en 
time kan komme til fra det moderne København, men som 
indeslutter Nerthus’ lund, Lejres gård og Hjortes hal. Og 
dog er der intet usandsynligt heri. Alle tre steder har hørt 
den historiske virkelighed til, og alle tre har de ligget på 
Sæland. Hvorfor så ikke tro på de navne, der indenfor 
denne ø kommer oldtidsnavnene nærmest og hvoraf de to, 

Lejre og Hjorte, må have ligget nær hinanden — selv om 
de ikke har faldet helt sammen — som Ullejre og Hjorthøj 
ligger, mens det tredje hellige sted også må tænkes nær 
kongsgården, fordi kongen tillige var præst. Er Ullejre det 
rigtige Lejre, er Hjorthøj det rigtige Hjorte; ti Lejre, som 
er den danske overleverings sæde for Hrodgar og Hrodulf, 
og Hjorte, som Beowulf nævner med samme betydning, be¬ 
høver ikke at være identiske, men må nødvendig ligge nær 
hinanden. Da Hrodgar byggede sin nye hal, kan han godt 
have flyttet den ud fra Lejre, men Lejrenavnet optog i den 
danske tradition Hjorte under sine vinger. I Bjarkemål står 
der dog intet om, at kongesædet er selve Lejre. De fælles 
institutioner for en egn, et landskab behøver ikke at ligge 
på samme plads. I Øster Gøtland har de egentlige ting¬ 
steder sikkert altid været Skeninge og Linkøping, men om 
dem grupperer sig de forskellige vi; af norske gårdnavne 
kan man se, at flere gudehov har ligget lige ved de gamle 
høvdingesæder og vel altså på disses grund: Hovet i Gud¬ 
brandsdalen var på Hof, men hovværgen boede på nabo¬ 
gården Hundorp. — Blandt Jorhøjs vange var før Stald- 
hoiswangen (Stoldhøiswangen) med Stoldhøisaass. Har man 
lov til i sammenhæng med den at nævne det oldnordiske 
stalli, gudehylde, og således også indenfor byens egen grund 
at udpege en snævrere plads for et kultussted, eller til at 
anføre begrebet Lejrestol? 

Vi har lært kongen at kende i hans præstelige syssel, 
men til oldtidskongens embede, således som man nu¬ 
tildags søger at klare sig det, har også hørt det at give 
folk foretræde, at vejlede med råd og skille trætter. Brun¬ 
ner (Deutsche Rechtsgeschichte) lader de to opgaver være 
nøje knyttede til hinanden. Da hævdelsen af retten i hedensk 
tid havde sakral betydning, var dermed af sig selv givet, 
at herskermagten havde en præstelig karakter. Sin mæg- 
lende, dømmende virksomhed varetager kongen, når han 
sidder på høj, som den gamle taleform lyder, hvad der 

vel i ældgammelt dansk også har været meningen med 
at sidde på Hleidrarstéll. Hlei5rarst611 som betegnelse for 
konge vælden er alt, hvad vi veed om kongeværdig¬ 
hedens ydre form. Lejrestol svarer til, hvad der på latin 
i Merovingerriget hedder, at kongen dømmer in aula. 
Danekongen har siddet på høj ved Hjorte. Nu forstår vi, 
at kongesædet i nutiden ikke hedder Hjorte men Hjorthøj. 
Hjorte brændte, men højen blev bevaret, og den nævne¬ 
des efter den sjunkne hal: Hjorthøj. Vi har i selve Sæ¬ 
land en parallel; det danske stednavn, der er os overleveret 
i den ældste form, er Salløv på Heden, som på runestenen 
fra o. 800 hedder Salhaugum«. Hjorte var navnet på 
en sal og giver afledningen Hjorthøj; det nøgne Sal — 
også en anseligere hal — giver afledningen Salhøj. På 
Salhøj sad en bulr som lovens kender og rettens hævder, 
på Hjorthøj sad kongen selv. Til Lejrestolen svarer Håva- 
måls »Pularstdli«. I Beowulf fører hylen ordet på kon¬ 
gens vegne, og han sidder i hallen ved kongens fødder. 
Han repræsenterer, siger Axel Olrik, så at sige den frede¬ 
lige side af kongemagten, mens kongen er krigersk. Det er 
næsten som rollerne i sagnet er fordelte mellem Hrodgar 
og Helge. At der til en eller anden tid har været holdt 
ting på Jorhøjs grund, viser marknavnetTinghøis Støckerne 
i byens Lillevang; det findes i de gamle matrikler. — For¬ 
uden Salhøj kan nævnes det ligeledes sælandske Skelver- 
høj, som tidligere er omtalt, i hvis forled findes det gamle 
navn på et højsæde, hvorom Bugge mener, at det har givet 
navn til kongeslægten Skillingerne. 

Hjorte alene hedder det i Beowulf, Lejre i Bjarkemålet, 
når der er tale om det danske kongesæde. For Sophus 
Bugge (Helgedigtene S. 151) står Heorot uden videre som 
svarende til det nordiske Hleidr. Muligvis nævnes dog i 
en og samme nordiske kilde både Lejre og Hjorte. Det 
hedder i Bråvallakvadet (Olrik: Arkiv f. nord. fil. X) i Saxos 
gengivelse: 


Digitized by Google 


Original from 

UNIVERSITY OF CALIFORNIA 



220 STUDIER OVER DANMARKS OLDTIDSBEBYGGELSE. 

Lethris autem prodiere Hortar Borrhvque 
og i Sygu brot hedder de to 

hiortr borgaR. 

Endelig i Starkadskvadet 

Hort i Burgha. 

Personnavnet Hjort eller Hort kommer lidt overvæl¬ 
dende på Olrik. Hjorlr findes i Norge kun som tilnavn 
og først på Island som selvstændigt mandsnavn, derfor 
holder Olrik på Saxos form: Hortar, men som ejer af et 
sådant navn kendes kun Knud den helliges foged; des¬ 
uden formodes det af Oluf Nielsen i stednavnet Hortothorp. 
Borgi kendes ikke i dansk; at finde det med Oluf Nielsen 
i Borlev er søgt; det må hentes fra Sverige. Er det, når 

bestemmelsen af Hortar og Borrhy som personnavne er 

så besværlig, ikke rimeligere at tro på en forvanskning i 
kvadet, at antage i H. og B. oprindelig en apposition til 
Lejre. Istedenfor med Olrik at rekonstruere 

Komu or Hleidrum Belgi ok Beiga&r 

Hortr ok Borgi Barri ok Toli 

at sætte: 

Komu or Hleidrum Hjartar or Borgi osv. 

Appositionen indskrænker det videre begreb Lejre. Borg, 
der allerede bruges i Finnsdigtet om et germansk konge¬ 
sæde: Finnsburuh, kan fortræffeligt være brugt i det yngre 
Brå vallak vad. Fra den tid af, da de mange navne kun 
var ramseværk, kunde let små forstvrrelser komme ind. — 
Til rettelsen leder mig også et noget analogt tilfælde i 
samme digt. Olrik rekonstruerer: 

Gnepja cnn gamli GarAr Stangbui 

af Saxos: 

Gncpia vctulus Gardh Stang oppidi cultor. 

Der kan læses: 

Gnepja enn gamli or Garåstangu (Gardstyngum'). 

Gårdslanga er en landsby og et sogn i Froste herred 
i Skåne, ikke at forvexle, som Olrik gør det, med Stångbv 

i Torne herred. Gårdstånga omtales o. 1025 på en rune¬ 
sten ved Forsheda kirke i Finnveden. I kirkemuren i selve 
Gårdstånga er der fundet en runesten, som nu er i Lund. 
Jeg veed meget vel, at Spgubrot har Gar5r og ikke Gar5; 
men også Olrik tager andensteds ikke hensyn til Spgubrots 
form. Til Gårdstånga i Skåne svarer Garstang nordpå og 
vel også Garstandale sydvestlig i Lancashire. Navnet hører 
således vikingtiden til. Gård kan stå i genitiv og være 
knyttet til det som marknavn meget almindelige -tange 
(-tang). 

Adskillige steder i Tacitus’ Germania synes at vise, at 
præstens og høvdingens ombud oprindelig har været noget 
hvert for sig. Når Germanerne vilde tage varsler, var sa- 
cerdos civitatis ledsaget af princeps. På tinge var det præ¬ 
sten, som slog til lyd, mens høvdingen indledede drøftel¬ 
sen. Når en stamme drog ud til krig, ledsagedes den af 
præsterne, der tog med sig de guddommelige mærker fra 
de hellige lunde, og præsterne er endelig dem, der har ret 
til at ikende legemlige straffe og udføre dødsdomme. Det 
sidste tyder på, at dødsdømte ofredes til guderne. Man 
får indtrykket af både en mikado og en taikun. Fustel de 
Coulanges skriver (l’Inv. Germ. 275): »Det synes, som om 
der hos mange germanske folk ved siden af kongen har 
været sat en ypperstepræst, der til en vis grad delte mag¬ 
ten med ham.« Strabo omtaler denne ypperstepræst hos 
Catterne og hos Geterne, Ammian omtaler ham hos Bur- 
gunderne. Men som i Japan har det på Sæland været 
præsten, der har fået overtaget, hvad kongenavnene Frode og 
Helge vidner om. Da høvding og præst forenedes i een per¬ 
son, blev dennes magtfylde så meget større, som han samlede 
den myndighed, der hidtil var i hænderne på to sysler. 

Men kongen var ikke blot præst og tillidsmand, han 
var ikke mindst ringbryder, høvding for hirden, eller han 
blev det i tidens løb. Når Tacitus kun taler om Nerthus’ 
præst og ikke om en konge, kan det være, fordi denne 

kongemagt på præsteligt grundlag først har udviklet sig 
efter den romerske historieskrivers tid. Derimod har allerede 
hos Tacitus i modsætning til hos Cæsar høvdingen også i 
fred været omgivet af en krigerskare. Man kan tro, at Njords¬ 
dyrkelsen har været den oprindeligste i Nordsæland, og at 
kongen har været hans præst, men at så Ull kom frem i 
første række, da kongedømmet blev krigersk, og kongen over¬ 
tog også hans tjæneste. Ull var den gud, man aflagde eder 
ved. Ved hans ring sværges der i Atlakvida. Efter Tacitus 
knyttedes krigerfølget til høvdingen ved en ed; på denne 
måde bliver det let for en krigs- eller krigergud tillige at 
blive en loftets og edens værner. Njords (Nerthus) dyrkelse 
kan føres tilbage til det første kristne århundrede, Ulls be¬ 
gynder eller bliver almindelig samtidig med udvandringen 
fra Sæland. Magnus Olsen (Kultminder 1 230) antager, at 
hans dyrkelse har gået for sig fra tiden før Kristi fødsel 
nedover i romersk tid eller i folkevandringstiden, »den uro¬ 
lige tid, da hovedguden måtte blive en krigsgud«, aldeles 
det samme resultat, min bevisførelse munder ud i. Og 
expansionen fra Sæland svarer efter min opfattelse til, at 
Magnus Olsen antager, at Ulls dyrkelse oppe i Skandinavien 
som kampens (og tingets) gud efter al sandsynlighed er fore¬ 
gået ved kulturpåvirkning sydfra. 

Også denne kongens egenskab som høvding kan oply¬ 
ses gennem stednavnene. Således som -løse forekommer 
rundtom, særlig i Sverige, og således som de af -løses for¬ 
led er beskafne, der overhovedet kan tolkes, er vi ledede 
ind på den tro, at lokaliteterne med -løse har været kriger- 
kolonier. Men få steder finder vi dem så smukt udvik¬ 
lede som her i Nordsæland, udstrålende ligeligt til bægge 
sider fra de steder, der har vist kongen som religiøs og 
som fredbringende autoritet. Syv nord for og sex syd for 
midtpunktet med de vi for Ull og Njord, som -løsesam- 
fund havde nødig. -Løse udstråler her ikke som øst for 
Øresund fra et eller flere -lev, li medlemmerne af -løse er 

her ikke i afhængighed af høvding den og den, men det 
er selve Danekongens hird, vi har bosat om hans hal og 
hans gudeboliger. Kortet belærer os så slående om, hvor¬ 
ledes disse er de centrale og de mange -løse de afledede. 
Ved -løsernes samling om kongeborgen forenedes to ting: 
kongens fæller kunde have tilsyn med deres ejendom og 
samtidig deltage i det liv ved hove, som Beowulf skildrer 
så udtømmende. En sådan organisation er det, hvad også 
kortet viser, umuligt at skabe om det andet Lejre ved Ros¬ 
kilde. Når krig stod for døren, veed vi fra Tacitus, var 
mødestedet en hellig lund, det gælder både på Armins og 
på Claudius Civilis’ tid (Ann. II 12 og Hist. IV 14); hvor 
bekvemt sådanne hellige steder skulde ligge, har vi et for¬ 
træffeligt exempel på her fra Nordsæland i Jørlunde og 
Slagslunde. I disse viede lunde gemtes også i fællesskab 
hærmærkerne for at fremdrages til brug i krigen (Germania 
kap. 7), og der holdtes de heste, som alene måtte drage 
guddommens vogn, og hvis vrinsken havde varslende be¬ 
tydning (kap. 10). 

Et ejendommeligt forhold ved de to sælandske -løse- 
bygder bør der endnu gøres opmærksom på. Merløse her¬ 
reds bygd er tydelig dannet på nyrydd i skov. Storskovene 
slutter sig så fortræffeligt om den til de forskellige sider; de 
forenes over den, og hele området er ganske frit for andre 
gamle stednavne; de nordøstsælandske -løse ligger forstørste 
delen op ad storskoven her. Hvad man ved at iagttage dette 
forhold kommer til at tænke på, er følgende. Som Chadwick 
skildrer det: Kongedømmet har oprindelig været præsteligt 
og fredeligt, men i folkevandringstiden gik det frem til også 
at blive krigersk og erobrende; kongens magt steg yder¬ 
ligere, og nu — her griber vi ind — blev det nødvendigt 
for ham at skabe et organiseret krigersamfund i større stil, 
end det før var kendt; det dannedes da ikke ved indkvar¬ 
tering i de gamle opdyrkede områder, således som Ger¬ 
manerne i Romerriget mange steder netop brugte de ro- 

merske indkvarteringsprinciper ved deres bosættelse, men 
man skabte to selvstændige nye bygder, som indvandtes 
fra skoven og overlodes kæmperne. Chadwick har villet 
vise, hvorledes krigene afgjordes ikke af folkehære, men 
af ganske fåtallige skarer; netop sådanne, som efter min 
mening har afsat -løse. Hvor gavmilde Lejrekongerne var 
ikke blot med guld og våben, men også med jordegods, 
veed vi foruden fra Beowulf også fra Bjarkemålet, hvor 
helten føler sin takskyld overfor kong Rolf: 

Bissenas regi debebo rependere gentes [télf bu], 

quas titulis dedit ille meis. 

Det er netop i vort Nordøstsæland, at disse konger har 
siddet. Det er under denne fremtrængen fra Sæland til 
hægge sider af -lev-løse, at kongemagten her er bleven stærk, 
som altid i erobringstider. 

Ud fra antagelsen af -løse som bestemt for krigere for¬ 
stås så forledet til nogle af de nordøstsælandske -løse, og 
der åbner sig derigennem videre perspektiver. Heardingas 
betyder på oldengelsk og vel på folkevandringstidens sprog 
i det hele raske krigere, tapre mænd. Det er under vor 
forudsætning rimeligt at finde dette ord i Herringløse, før 
Herdingeløse 1 . Vore forklaringer af bestemmelsesordene i 
-løse som navne på våben eller dyr, på feltmærker i det 
hele forøges med den, at -løse kan være kaldt op efter ind¬ 
byggerne, krigerne selv, ikke blot efter deres mærker. Men 
den nye supplering af tydningen passer fortræffeligt til 
det tidligere nævnte. Navnet heardingas findes i det be¬ 
rømte angelsaxiske vers om Ing, der først var hos Danerne; 
her træffer vi Herdinge-løse nær op ad Danernes konge¬ 
sæde. Og bl. andre ser ten Brink i denne Ing en skikkelse, 
der er nær i slægt med Nerthus (Njord). Er først Herdinge¬ 
løse forklaret som krigernes -løse, henfører vi nabobyen 

1 N. M. Petersen (,Saml. Af li. I 167) har ikke ret, når han som exempel 
på endelsen -lose sat til en ældre bys navn nævner Hærdingæ løsæ. 
Det hænder aldrig ellers med -løse. 

Sengeløses forled til det angelsaxiske seeg, det nordiske 
seggr, mand, helt, en betydning, der ganske svarer til 
Herdingeløses. I kvadet om Finn slår en kæmpe sig for 
brystet: Sigeferd er mit navn, jeg er Secgena leod, Seg- 
gernes høvding. Men krigeren er en dansker, Danekon- 
gen Hnæfs dørvogter; der er ingen grund til at opfatte 
Seggerne som et eget folkenavn, derimod som et navn på 
krigsfæller. Seggeløse kan vel nok være blevet til Senge¬ 
løse, selv om lydovergangen ikke er helt regelmæssig. 

Vi ser af disse exempler, at genitiv godt kan bruges i 
forbindelse med -løse, men det er genitiv flertal, mens 
-løse i forbindelse med et personnavn i enkelttal er umu¬ 
ligt. Tydeligere og tydeligere godtgøres formodningen om, 
at -løse har med en flerhed at gøre. En lignende geni¬ 
tiv flertal finder man endvidere i Assenløse (før Asendeløs), 
Faringløse (før Farændeløsæ) Kyndeløse (jfr. de svenske 
herredsnavne på -kind), alle i Sæland. Når Farendeløse og 
Kyndeløse bægge kommer af ord, som betyder æt, slægt, 
har vi gennem disse stednavne, netop fordi her særligt næv¬ 
nes, at byerne er grundlagte af en slægt, vidnesbyrd om, at 
-løse ellers ikke var æt-bver, men fælle-byer. 

Medens det oprindelig kun var en ringe del af -løse, vi 
tillod os at forklare, er det nu, efterhånden som vi ud¬ 
videde forklaringen af forledet, lykkedes at komme over 40 
ind på livet, mellem en fjærdedel og en femtedel af det bele 
antal, tilstrækkeligt til at give hypotesen endel større auto¬ 
ritet, og det ud fra simple, i afhængighed af hinanden 
stående regler, udgåede fra et enkelt forhold, ikke ved 
behandling af hvert -løse for sig, alene sprogligt. 

Skønt jeg i almindelighed vil protestere mod Ijærntfra hen¬ 
tede glossesammenstillingcr, tror jeg mig dog for folkevandrings¬ 
tidens vedkommende langt mere berettiget til at søge ordlig¬ 
heder for datidens sprog i Danmark i de nylig udvandrede, 
tidligere så nærboende Anglers end til at gå til det fjærne Is¬ 
lands sprog efter år 1000, særlig når det gælder ord, som om¬ 
handler krig, krigere, krigsorganisation og krigsudrustning. Om 

Aarb. f. nord. Ohlk. og Hist. 1916. |5 

vandringen af krigere fra fyrstegård til fyrstegård er der vidnes¬ 
byrd nok fra disse Ijærne tider; tænk blot på Myrjingfyrsten 
Adilscs skjald, der kom til Alboin i Italien. Med hvilke andre 
germanske stammer forenede de nordiske Heruler sig ikke i 
disse tider? Og med udvexlingen af folk forbandtes udvex- 
lingcn af ord; man tav ikke kvær i hallen, men snakkede løs 
om de evige aemner, krig og våben og smykker og jordegods, 
gavmilde og gerrige høvdinger. 

Hvorom alting er, denne nordsælandske konstellation 
af det berømte navn Lejre med guden Ulls navn foran, af 
gudevi på -lunde, af navnet Hjorthøj nær ved det mærke¬ 
lige Tryherreds ting, af -løse som to lange fløje herudfra 
igen, synes mig ikke at burde overses i drøftelsen af Dan¬ 
marks oldtidsbebyggelse og dermed af Danmarks oldtids¬ 
historie. Selv de strængeste kritikere vil ikke kunne nægte, 
at det hele, fast jordbundet som det er gennem stednavnene, 
der kun kan tale sandhed, kræver opmærksomhed. Særlig 
når man opfatter Ullejre, Jørlunde, Hjorthøj som een lo¬ 
kalitet, bliver der sammenhæng i opfattelsen. Lejrekongen 
er vogter af Nerthus’ lund og bygger Hjorte, hans hird er 
bosat i mange -løse deromkring og har Ull til hovedgud 
sagn om Lejrekonger og om guder smælter sammen i Frodes 
skikkelse, og også han knyttes nøje til denne egn. 

Vi står igen i kong Hrodgars og kong Hrodulfs hal, som 
var udgangsstedet for vor færd. »Fredmægum feor ic folgade 
vide«, for at bruge Vidsids ord, med det formål efter ævne 
at sprede lys over vort folks ældste historie. Ti i denne 
mærkelige vandrings- og erobringstid må Danernes navn 
og stamme, deres kongedømme, deres social-politisk-mili- 
tære ordning og dermed deres rige være blevet til. Det 
har nu stået i over 1400 år. 

Men det nye materiale, der er blevet brugt i denne af¬ 
handling, har været stednavnene ! . 

1 Forst under korrekturen er jeg gennem det sidst udkomne hefte 
af Sjogrens »Sverige« bleven opmærksom på Ulunda ved Varnhem i Ve¬ 
ster Gotland. 

Den førromerske Jærnalder. 


L ange Tider havde Jærnet været i almindelig Brug i de 
J gamle Kulturlande i Orienten, før det henved et Aar- 
tusinde f. Chr. F. træder frem som Nyttemetal i det nordlige 
Italien. Og atter hengik der Aarhundreder, inden Anven¬ 
delsen af det ved Kulturmeddelelse fra Folk til Folk over¬ 
førtes til Roden af den jydske Halvø. Saa sen var Veien, at 
Jærnalderen først ved Aar 500 f. Chr. F. eller mulig lidt før 
indledtes i Sønderjylland og dermed i Skandinavien. Noget 
paafaldende er der dog ikke i denne langsomme Udbredelse 
af Jærnet. Ikke hurtigere naaede ellers i Oldtiden Kultur¬ 
strømninger, religiøse Forestillinger, Sæder og Skikke frem 
fra deres Udspring i Syden til periferiske Omraader i Nord. 

Men Overgangen fra en Bronzealder til en Jærnalder i 
Sønderjylland foregik ikke brat. Alt en Tid forinden, me¬ 
dens Bronzealderen endnu herskede, fremdukke hist og her 
Smaasager af Jærn ved Siden af Bronzegjenstande som 
Varsel om den kommende, nye Metaltid. I en Urne fra en 
Høi paa Amrom optoges saaledes sammen med en Bronze- 
kniv af yngste Bronzealders Form et Brudstykke af en Jærn- 
naal, og lignende var Indholdet af en Urne fra Voiens ved 
Haderslev. I et Par Lerkar fra Vedsted Sogn, Haderslev 
Øster Amt, laa der i Forbindelse med Bronzenaale af sen 
Form Fragmenter af Jærnnaale 1 . Ikke langt derfra, i en 


1 Fr. Knorr: Fricdhofe der ftltercn 
I. S. 8. 


Eisenzcit in Schleswig Holstein. 

Høi ved Uldal i Skrydstrup Sogn, fandtes imellem brændte 
Ben i et Lerkar et Knivsblad af .læm sammen med en Naal 
fra Bronzealderens Slutning og to srnaa Ravperler. 

End mere tyder det paa en jævn Overgang fra Bronze¬ 
alder til Jærnalder i Sønderjylland, at Sæder og Skikke, saa- 
vidt Forholdene da ellers tillade at iagttage dem, med Jær- 
nets Udbredelse enten ikke ændredes, eller hvor et Omslag 
fandt Sted, delte sædvanlig kun gradvis gjennemførtes. Lig¬ 
brænding, som var den eneraadende Gravskik i den yn¬ 
gre Bronzealder, anvendtes fremdeles udelukkende i den 
førromerske Jærnalder. Nu som før var det i Reglen faa og 
tildels uanselige Sager, der henlagdes ved de brændte Ben 
fra Ligbaalet som Gave til de Døde. Benene opsamledes 
sædvanlig i et Lerkar, der, atter i Fortsættelse af tidligere 
Skik, ikke sjældent nedgravedes i Udsiden af en ældre Jord- 
høi. Ofte valgte man dog, som før, til Gjemmested for den 
benfyldte Urne at opkaste en egen Høi, men denne gjordes 
ganske lille og lav, saa at den kun tegnede sig i Landskabet 
som en næsten umærkelig Tue. Det var en Art Overgang til 
den Form for Begravelse, der under Paavirkning fra syd¬ 
ligere Kulturer alt havde vist sig i Bronzealderens Slut¬ 
ning, og som i hvert Fald i den ældre Jærnalder blev 
den fremherskende: Ophør med den kunstige Jordhøi og 
Anbringelse af Urnen under Jordens naturlige Overflade. 
Et nyt Træk føiedes dog hertil, at Urnerne nu ofte nedsattes 
i større Mængde til samlede Gravpladser, og det hvad enten 
Graveneindrettedes iTuer(»Tuegrave«)eller underflad Mark: 
sporadisk forekommer det dog allerede ved Bronzealderens 
Slutning. Det var fra Italien, at Skikken modtoges ved Med¬ 
delelse fra Folk til Folk. 

Det, som da tydeligst angiver den nye Metaltids Indtræ 
den, er Oldsagerne. Efter disses vexlende Art og Form kan 
der indenfor den førromerske Periode skjelnes mellem for¬ 
sk jellige Fundgrupper. 

Et sjældent ensartet Præg har en af disse Grupper, idet 

den er sammensat af en ganske lille, stadig tilbagevendende 
Række af Oldsagarter. Det er dels Melalsager, hovedsagelig 
Naale, Øskenringe og Bæltehager, dels Lerkar. 

Blandt Metalsagerne optræde Naalene i størst Antal. I 
Reglen ere de af Jærn, med et Hoved, der snart er krølle¬ 
eller ringformet udslaaet, snart bestaaer af tyndt Bronzeblik 
sædvanlig i Skikkelse af en fladtrykt Kugle. Men uanseet 
Hovedets Form forenes disse Naale ved eet, fra andre Jærn- 
aldersafsnit ganske ukjendt Fællestræk: Stilken har saa 
godt som altid nær Hovedet en lille, knæformet Bøining, 
mulig for at fæste bedre i Tøi. 1 noget færre Antal end 
Naalene optræde Øskenringene, ejendommelige, kredsrunde 

sluttede Ringe af Bronze, i Reglen forsynede med en en¬ 
kelt, fast anbragt Øsken, der ligger i samme Plan som selve 
Ringen. Med Føie antages det, at de have været brugte ved 
Klædedragten, sandsynligvis til Lukke for Livbæltet. Lig¬ 
nende Anvendelse har ogsaa Bæltehagen haft, men kun faa 
Exemplarer ere trufne, der høre hjemme i heronihandlede 
Gruppe. De ere af ret simpel Form, dannede af et fladt, 
smalt eller trekantet Stykke Jærn med ombøiet Hage. 

Hvad Lerkarrene angaaer, have de helt igjennem et lig¬ 
nende beskedent Præg som Metalsagerne. De fleste af dem 

have været benvttede som Beholdere for brændte Ben: der- 

* 

for ere de oftest ret store. 1 Reglen have de Krukkeform, 
med en Hals, der kan være skilt fra Bugen ved et let op- 
høiet Baand, en indridset Linie eller en Indsnøring. Siden 
er mere eller mindre stærkt udbuet og saaledes, at største 
Bredde hyppigst falder ved eller noget over Midten. Mun¬ 
dingskanten er gjerne ret tynd, og paa Halsen eller lige un¬ 
der den kan der være et eller to Ører. Undertiden ere disse 
ved Ligfærden bievne afslaaede i Følge en rituel Ceremoni, 
der sammen med Gravplads-Skikken modtoges gjennem 
Kulturmeddelelse fra Italien, men som iøvrigt ophørte hur¬ 
tig efter. Selve Karrenes Lermasse er oftest ret lin og Form¬ 
ningen og Brændingen ganske god, ligesom Overfladen ikke 

sjældent er afglattet. Men kun sparsomt anvendtes Orna¬ 
menter. De Motiver, som svnes mest yndede, ere indridsede 

V %ø * 

Huer eller Zikzakbaand. Ganske vist har man til denne 
Fundgruppe ogsaa villet henføre et Lerkar med en anden 
og usædvanlig Dekoration: en Menneskefigur med opløftede 
Arme og under den en (arket. Dette ofle afbildede Kar 1 er 


Fig. 1. Fra l’ldal. Haderslev Oster Amt. 


V<. Nationalmuseet. 


fundet i en Høi paa Øster Hjerting Mark, Haderslev Vester 
Amt; men naar det siges 2 , at Karret indeholdt en Bronze- 
naal, en Havring og en Spindesten af Ler, heroer det paa en 
Misforstaaelse. Disse Sniaasager optoges i en anden, ikke 
bevaret Urne i samme Høi; i det med Menneskefiguren pry¬ 
dede Kar laa derimod mellem brændte Ben nogle ubestem- 

1 Aarb. f. nord. Oldk.. 1875, S. iili. 

• Mcstorf: Urnenfriedhdfe in Schlcswig-Holstcin. 1886, S. 34. 

melige Smaafragmenter af cl fladt Jærnstvkke. Efter sin 
Form tilhører Karret dog snarest Bronzealderens Slutning: 
Menneskefiguren minder i sin Art meget om Figurfremstil¬ 
linger paa skandinaviske Klipperistninger fra Bronzealderen. 
Saaledes tilhører Fundet vel en Overgangstid til den før* 



Fig. 2. Fra Ulda). Haderslev Oster Amt. 

Vs. Nationalmuseet. 


romerske Jærnalder. I den Retning peger det ogsaa, at et 
andet sønderjydsk Lerkar med en lignende, indridset Men¬ 
neskeskikkelse rummede mellem brændte Ben en Bronze- 
naal af seneste Bronzealdersform og en Ravperle; dette Kar 
hidrører fra en Høi i Toftlund Sogn, Haderslev Vester Amt. 

Fig. 1 3 gjengive nogle typiske Lerkar fra den her om¬ 

handlede førromerske Jærnalders Fundgruppe. De ere alle 
fremdragne paa en Gravplads ved Uldal i Skrydstrup Sogn, 
Haderslev Øster Amt. Her har der ligget ialt (> større Rundhøie 
fra Bronzealderen; umiddelbart syd for dem, tildels paa den 
saakaldte Knosmerhøi Vang, fandtes de førromerske Grave. 
Disse tegnede sig som ganske smaa, runde Tuer, der med en 
gjennemgaaende Bredde af ca. 0,(>5 m hævede sig 0,30— 


Digitized by Google 


Original from 

UNIVERSITY OF CALIFORNIA 


232 1)EN FØKKOMEHSKE JÆRXALDER. 

0,35 ni overjordfladen. Tuerne vare dannede af haandstore 
Sten, sædvanlig stablede i to Lag, og under dem, ca. 0,50 m 
dybt i .lorden, afdækkedes benfyldte Lerkar, et i hver Tue. 
Karrene vare i Reglen hensatte paa en flad Sten; en lignende 

hvilede over Mun¬ 
dingen soin en Art 
Laag, medens Si¬ 
derne vare skjær- 
niede med runde 
Sten af vexlende 
Størrelse. Af saa- 
danneTuegrave har 
der oprindelig væ¬ 
ret en stor Mængde, 
men de fleste øde¬ 
lagdes Tid efter an¬ 
den , idet Stenene 
bleve tagne til Be¬ 
klædning af et nær¬ 
liggende Markdige. 
og selve Oldsager¬ 
ne tilintetgjordes. 
Kun en ringe Del af 
Fundet er saaledes 
endnu i Behold, men splittet paa forskjellige Steder, dels 
i Haderslev Kredsmuseum, dels i Nationalmuseet og en 
Privatsamling paa Langeland. 

Blandt de største Urner er Karret Fig. 1. Det er uden 
Øre og Ornamenter; nær Bunden er noget af Yderfladen i 
Oldtiden afskallet, hvorefter Partiet udbedredes med Har- 
pixmasse, som dette ogsaa kjendes andetstedsfra. I Karret 
laa to ensdannede Jærnnaale med ringformet Hoved samt 
en fragmenteret tresidet Bæltehage. To tilsvarende Naale og 
en Bronzeøskenring optoges i et Kar af Udseende nærmest 
som Fig. 2, men uden Ornamenter og i Stedet for Øre ud- 



Fig. 3. Fra Uldal. Haderslev Oster Amt. 
74. Privatsamling paa Langeland. 

Fig. 4. Fra l'ldal. Haderslev 
Øster Amt. 3 /». Privatsamling 
paa Langeland. 


styret med en let, bueformet Fordybning. Atter to saadanne 
Naale laa i den ved Fig. 3 gjengivne, simple Krukke; Grav¬ 
godset bestod her tillige af en fragmenteret Jærnnaal med 
Bronzebelægning samt en Bronzeøskenring af eiendommelig 
Form (se Fig. 4). Ringen, der er overbrudt, bærer to smaa, 
runde Øskener, og imellem dem er i modsat Plan anbragt 
to andre Smaaøskener forbundne ved en Jærnstift. Øien- 
synlig har det været tilsigtet at danne en Ring med een 
større Øsken i Midten og to smaa ved Siderne, som saadanne 
foreligge andetstedsfra; et fuld¬ 
stændig tilsvarende Sidestykke 
kjendesdog ikke. I et fjerde Ler¬ 
kar laa foruden en Øskenring 
med en trekantet Øsken noget 
halvt smeltet Bronze, vistnok 
hidrørende fra en eller to Jærn- 
naale med kugleformet Hoved 
af Bronzeblik. Af denne Slags Naale foreligge iøvrigt flere 
fra Uldal-Gravpladsen. I et Lerkar af Form mindende om 
Fig. 1 laa to, indbyrdes forbundne ved en fin Jærnkjæde, og 
i en anden Urne ligeledes to; i begge Tilfælde er dog kun 
meget lidt bevaret af selve Bronzeblikket. Atter andre Naale 
have krølleformet Hoved. Bedst bevaret er den i Fig. 5 af¬ 
bildede, der tilligemed en ganske lignende udgjorde Grav¬ 
godset i et Lerkar. Ogsaa denne Art Naale have undertiden 
været parvis forbundne ved en fin Kjæde. 

Et Par Gange fremdroges Bæltehager. I mange flere Til¬ 
fælde var der dog intet Gravgods mellem de brændte Ben. 
Dette gjælder Urnen Fig. 2, der under Øret er prydet med 
indridsede Bueornamenter. Over et andet, ligeledes kun 
med brændte Ben fyldt Kar laa en Lerskaal i omvendt Stil¬ 
ling for at tjene som Laag. Dog haves fra Uldal i hvert Fald 
eet virkeligt Lerlaag med Fals. 

Saavidt det sees, har denne Gravplads i sin Art været 
den betydeligste, der kjendes fra Sønderjylland. Til den 

slutter sig imidlertid en Række andre, større og mindre Grav¬ 
pladser og enkeltliggende Grave. I Nabosognet Nustrup er 
der saaledes ved) Nustrupbæk under flad Mark afdækket 
benved en Snes Grave. Der hidrører herfra adskillige Ler¬ 
kar af lignende Former som fra Uldal, delvis pry¬ 
dede med Bueornamenter, skraatstillede Strege- 
baand el. lign. Til et Par af dem høre Lerlaag med 
Fals; et tredie Kar, hvori laa en enkelt Jærnnaal 
med ringformet Hoved, var dækket med et om¬ 
vendt lagt Lerfad, hvis Mundingskant og Bund 
udvendig hære en Stregedekoration. Ogsaa nogle 
af de andre Kar indeholdt Naale, af Jærn eller 
Bronze, ligeledes hvert en enkelt. Ikke langt her¬ 
fra er der paa en Mark ved Ahkjær i Vedsted Sogn 
fundet en ganske lav og flad Lerskaal l , og i en Høi 
sammesteds et Lerkar med bueformet Fordybning 
i Stedet for Hank. Et andet Kar, med indridsede 
Bueornamenter, stammer fra Arnlund i Vedsted 
Sogn. I Skibelund Mose, Nustrup Sogn, er fundet 
en Bronzenaal af Hovedform som Mestorf: Alter- 
thumer, Fig. 409. 

Længere vestpaa, i Haderslev Vester Amt, har 
der nær Toftlund været en større Gravplads med 
hen ved 90 Grave, men kun yderlig lidt herfra er 
bevaret: enkelte Lerkarskaar og Brudstykker af 
Jærnnaale. I hvert Fald for en Del synes det at 
have været Tuegrave. Saadanne ere fremdeles trufne ved 
Meilby i Lintrup Sogn, hvor der vistnok ogsaa, i en Høi, er 
fundet et karakteristisk Lerkar med Zikzakhaand og Bue¬ 
ornamenter under Øret; det indeholdt kun brændte Ben. 
Fra Fjersted i Spandet Sogn hidrøre endelig to Jærnnaale 
med krølleformet Hoved; de fandtes i et Lerkar med brændte 
Ben, i Udsiden af en anselig Høi. 

I det Hele er det Strækningen nærmest syd for Konge- 


y 


7Z 

£ 

ri 


1 Afb. i Mestorf: Yorgeschichtl.AlterthumerausSchlesw.-Holst.. Fig.452. 

aaen. som har ydet den overveiende Mængde Fund af lier 
omhandlede Art. Denne Del af Sønderjylland synes iøvrigt 
gjenncm det meste af Oldtiden at have været særlig tæt be¬ 
bygget. Fortsættes sydover, vil der dog være flere lignende 
Fund at anføre, især fra Slesvigs Østside. Strax paa Halv¬ 
øen Løit i Aabenraa Amt har der været en større Gravplads; 
men som adskillige andre Steder ere Oldsagerne næsten alle 
tilintetgjorte; i Privateie opbevares herfra et fragmenteret 
Lerkar, hvori var brændte Ben og to Jærnnaale med ring¬ 
formet Hoved. Det var paa en aaben Plads inde i Skovby, at 
Fundet gjordes. Ved Perbøl i Kliplev Sogn fandtes et benfvldt 
Lerkar,hvori Øskenring og to Naale med krølleformet Hoved 1 . 

Atter længere mod Svd er der ved Nørre Smedebv i Bov 
Sogn, Flensborg Amt, afdækket en slørre Urnegravplads, 
hvilken dog ikke alene indeholdt Grave med Oldsager af 
her behandlede Art, men ogsaa Grave repræsenterende en 
anden, va?sensforskjellig Fundgruppe. I denne Forbindelse 
skal da fra Nørre Smedebv kun anføres en Del Urner, hvori 

fe * 

Gravgodsel hovedsagelig bestod af Ja'rnnaale med krølle¬ 
eller ringformet Hoved eller afsluttede med en Kugle af 
Bronzeblik. Ved en af Naalene af sidstnævnte Slags er 
Bronzeblikket prydet med Stregornamenter, ved en anden 
sees det, at Blikket har været fæstet og sammenholdt ved 
Hjælp af to korslagte Jærnstifter indvendig., Dette er en 
Form, der sikkert repræsenterer den sidste Udlober af Naa¬ 
lene med hul Bronzekugle som Hoved. Af og til indeholdt 
Urnerne ogsaa Bæltehager ni. m. 

Videre er der i Slesvigs sydøstlige Del nær Bøjem i Bro- 
dersby Sogn, Goltorp Amt, fremdraget en anselig Bronzenaal 
nærmest som Mestorf: Alterthumer, Fig. 409, og ved Lille 
Borne i BorneSogn,Gottorp Amt, en Øskenring 2 ; to saadanne 
hidrøre fra Urnegrave ved Østerby i Hytten Sogn og ved See- 
kamp i Danischenhagen Sogn, begge Ekernførde Amt. I 


1 Fundet er afbildet i Mestorf: Urncnfriedhofe. IM. IV. Fi<». 10. II oj4 14. 
■ Fr. Knorr: Fricdhofe der altcren Kisenzcit. 1. S. 2<». 

en større Gravhøj ved Hamsdorf i Krop Sogn, Gottorp Amt. 
varen Urne med brændte Ben og derimellem en Bæltehage. 

Vende vi os dernæst til Slesvigs Midtparti, stamme her¬ 
fra to større Øskenringe, om hvilke der skal tales længere 
fremme (S. 241). Fra enGravhøi ved Ørslev vest for Aabenraa 
hidrøre 2 loørede Lerkar uden Ornamenter; i det ene laa mel¬ 
lem brændte Ben et Par Jærnnaale med ringformet Hoved. 
Og hvad endelig Landets Vestside angaaer, er der i en Høi 
ved Lavrup i Døstrup Sogn, Tønder Nørre Amt, fundet 
en Urne, som sikkert maa henføres til Fundgruppen. Især 
er denne dog repræsenteret paa Øen Sild, som jo i det 
Hele staaer med usædvanlig mange Minder om en tæt 
Bebyggelse i Oldtiden. I Toppen af Markmanshoog paa 
Morsum Hede afdækkedes en Art Brandplet, hvori mel¬ 
lem brændte Ben og Trækul laa to Jærnnaale. En anden 
Høi tæt derved rummede bl. a. i Udsiden tre Urnegrave. 
Det ene Kar var uden Oldsager; i det andet laa en Del smeltet 
Glas, og i det tredie blev foruden smeltet Glas og en lille 
Bronzefingerring optaget et Par Jærnnaale med krølleformet 
Hoved og Best af en tin Bronzekjæde som Bindeled 1 . Ende¬ 
lig hidrøre fra Øen Før enkelte Lerkar af beslægtet Art. 

Der er gjort saa nøie Hede for denne førromerske Fund¬ 
gruppe med Øskenringe og visse Arter af Naale, Bæltehager 
og Lerkar, og saa meget herben hørende Oldsagstof er sam¬ 
menstillet 2 for at give Indtryk af, at det dreier sig om en 

1 H. Handelmann : Dieamtlichen Ausgrabungen aufSylt 1873-80.S..'»u tT. 

■ Det skal eengang for alle l>emærkes. at hverken denne eller andre 
Sammenstillinger af Oldsagstof i mindste Maadc gjore Krav paa Fuld¬ 
stændighed. Den Gjennemgang af de sønderjydske Jærnaldersfund. Iivor- 
paa nærværende l'ndersøgclse hviler, sluttedes i 1913. Hvad der siden 
da er fremdraget, har det paa Grund af Forholdene ikke været muligt at 
soge Kundskab om; et og andet af det ældre Materiale er hellerikke 
seet. Jeg benytter iovrigt denne Ledighed til at bringe Mttseumsmændene 
i Slesvig og Holsten erkjendtligst Tak for al Imødekommenhed og Hjælp. 
En særlig Tak har jeg at rette til Kieler Museets Emhedsmænd. Dirccteur 
Dr. Fr. Knorr og Custos Kothmann. til Directeur Dr. E. Sauermann. Flens¬ 
borg Kunstindustrimuseum, til Gustos Haben fra Sønderborg Museum 

bestemt, særpræget Gruppe, der har været udbredt i hvert 
Fald over Størstedelen af Sønderjylland. Ganske den samme, 
lidet artikulerede Fundgruppe kjendes iøvrigt fra Nørrejyl¬ 
land. Da den her efter Fremdragelsen af den store Gravplads 
ved Aarre i Varde-Egnen for en Snes Aar siden udskiltes, 
kunde det endnu synes, at den blot optraadte ret lokalt og 
spredt, begrænset til sydlige og sydvestlige Egne. Det siden 
da betydelig øgede Fundstof viser imidlertid, at Gruppen er 
udbredtover det meste af Nørrejylland. Samme eller lignende 
Arter af Øskenringe ogNaale, som optoges ved Aarre, ere 
nu fundne midt inde og liøit oppe paa Halvøen og derfra 
videre mod Øst, helt ud paa Djursland, snart i Urnegrave, 
snart i Brandpletter. Ogsaa i Norge har man nylig ment at 
kunne udskille Fundgruppen 1 . At den derimod saa godt 
som ikke er fundet paa Fyen og Sjælland med hosliggende 
Øer og saaledes vel nu liellerikke kan ventes at findes der i 
synderligt Omfang, er et Forhold, som kun skal nævnes, 
men i denne Sammenhæng, hvor Talen er om Sønderjyl¬ 
land, ikke nærmere forklares. 

Men ogsaa syd for Eideren trælles Fundgruppen i mere 
eller mindre lignende Skikkelse, i Holsten og derfra over 
visse Strækninger af Nordtydskland 2 og af Mellemeuropa. I 
sit Udspring har den Berøring med Hallstatt-Kulturen. Men 
jo længere mod Nord den optræder, des mere fjerner den 
sig i Væsen og Indhold fra sit Forbillede. Som den viser sig 
paa den jydske Halvø, bære Oldsagformerne tydelig Præg 


og til Forstanderen for Haderslev Kredsmuseum, C. Lund. Denne sidste 
har utrættelig givet mig Oplysninger om Fund fra Haderslev Kreds, 
ligesom han ogsaa har meddelt mig Tilladelse til nt maatte bringe Af¬ 
bildninger af flere vigtige Oldsager i Haderslev Museum. 

1 H. Schetelig, i Oldtiden, III, S. 117. Se ogsaa A. W. Brogger, i Oldti¬ 
den. I, S. 100. Om en tilsvarende Fundgruppe i Sverige se navnlig O. 
Almgren: Die åltere Eiscnzeit Gotlands, 1914, S. 1 IT. 

3 Se navnlig G. Schwantes, i Pråhist. Zeitschrift. I, S. 140 fT. IL Beltz. 
i Mecklenburg. Jahrbucher. LXXI, S. 1 ff. IL Beltz: Die vorgesehichtl. 
Altertumer des Grossherzogtums Meeklenburg-Schwerin, S. 287 tf. 

at hjemlig Omdannelse og Videreudvikling, ligesom ogsaa 
rent nordiske Elementer gjore sig gjældende. 

Fremdeles er der ingen Tvivl om, at denne Gruppe i 
Sønderjylland som andetsteds kun betegner et mindre Tids¬ 
atsnit indenfor den førromerske Jærnalder, et eget Kultur¬ 
trin, gjennem hvilket man har bevæget sig frem. Selv om 
andet ikke forelaa, vilde man paa Forhaand næsten kunne 
slutte det deraf, at overalt i Metaltiden skifte Oldsagformer 
og Fundgrupper ellers med høist et Par Hundrede Aars Mel¬ 
lemrum; men den førromerske Periode har haft en Varig- 

o 

hed af mindst et halvt Aartusinde. I Fald virkelig saa kon¬ 
stante Former som de, hvorunder Naalene og Øskenringene 
optræde, havde holdt sig saa længe, skulde dette være mær¬ 
keligt. Som det strax skal sees, haves der imidlertid fra 
Perioden en Række Fund af ganske andet Præg og ikke 
samtidige med den nys omhandlede Gruppe. Sikkert re¬ 
præsenterer denne da kun et Tidsforløb af et Par Hundrede 
Aar. Og dens Plads er ved Periodens Begyndelse. 

Allerede Tilknytningen til Hallstatt-Kulturen viser, at 
Gruppen grænser umiddelbart op til Bronzealderen. Ikke 
mindre tydelig fremgaaer del af Oldsagerne. Naalene med 
krølleformet Hoved komme nær op til visse Naale fra Bron¬ 
zealderens Slutning, og mellem de førromerske Lerkar og 
Lerkarrene fra yngste Bronzealder er der et ikke ringe Slægt¬ 
skab. Betegnende er det ogsaa, at Tuegravene undertiden 
ere anlagte tæt op til Bronzealders Høie, og at man ikke 
sjældent brugte just disse til Gjemmested for l T rner med 
Øskenringe og Jærnnaale. 

Fundgruppens Tidsstilling har iøvrigt forlængst været 
behandlet og fastslaaet af andre, sidst af Dr. Fr. Knorr 1 . 
Den store Tilvæxt i Fundmassen fra de seneste Aar gjør 
imidlertid, at man nu kan udtale sig med større Sikkerhed. 
Ogsaa vil man nu paa enkelte Punkter kunne uddybe Kjend- 


i 


Friedhofc der alteren Eisenzeit in Schleswi^-Holstein, 1910. 

skaben til denne ældste Jærnaldersgruppe. Blandt andet 
gjælder det Spørgsmaalet om Lokalpræg, saaledes om de 
sønderjydske Funds Forhold til de tilsvarende Fundgrupper 
i Nørrejylland og Holsten. 

Der er over hele den sønderjydske Gruppe et vist beske¬ 
dent Præg. Dette er foran allerede fremhævet baade for 
Lerkarrenes og Metalsagernes Vedkommende. Disse sidste 
have helt igjenneni en formaalstjenlig, man kunde sige for¬ 
nuftig Størrelse. Øskenringenes Dimensioner svare godt til 
et Livbælte. Den trinde Stang, hvoraf selve Ringen er dan¬ 
net, er ikke sværere end, den maatte være for at modstaa 
Træk og Slid, og Øskenen har en dertil passende Form. 
Ligeledes have de forskjelligartede Naale just den Længde, 
som skulde synes nødvendig for, at de kunde tjene efter 
deres Bestemmelse til at sammenhæfte Klædedragten; deres 
Hoved virker ikke særlig stort. Opmærksomheden skal for 
Naalenes Vedkommende endvidere fæstes ved, at de oftest 
optræde to og to i Urnerne. Saaledes maa de antages at 
have været brugte parvis; af og til sees de jo tilmed at have 
været forbundne to og to ved en lille Kjæde. 

P2t tilsvarende Præg er der over den nørrejydske Fund- 
gruppe. Man sammenligne de her bragte Gjengivelser af 
sønderjydske Stykker med Afbildningerne af Oldsager fra 
Aarre-Gravpladsen i Varde-Egnen 1 , hvilke gjennemgaaende 
kunne betragtes som typiske for Fundene fra Nørrejylland. 
Ogsaa nord for Kongeaaen have Naale og Øskenringe en 
rimelig Form og Størrelse, om end enkelte Øskenringe nok 
kunde synes noget massive. Naalene brugtes ligeledes her i 
Reglen parvis. Hvad Lerkarrene angaaer, ere de af samme 
Former og med samme faa og karakteristiske Ornamenter 
som de sønderjydske Kar: indridsede Buer og zikzakstillede 
Stregebaand. Der skulde endog intet synes til Hinder for, at 
Kar fremdragne nærmest norden og sønden for Kongeaa 

1 Aarb. f. nord. Oldkynd.. 1854. S. 176 fF. 

kunde være udgaaede fra samme Pottemageres Værksteder, 
saa nøie er Ligheden. Kun Bæltehager ere ikke trufne i 
Nørrejylland; i Slesvig ere de fra denne Fundgruppe dog 
hellerikke almindelige. 

Noget anderledes staaer det derimod, naar Blikket ven¬ 
des mod Holsten. Ganske vist er der her fremdraget Ler¬ 
kar noget lig de sønderjydske og nørrejydske, men til andre 
Karformer haves der ikke Sidestykker paa den jvdske Halvø. 
Dette gjælder bl. a. visse Kar med glinsende sort Farve og 
eiendonnnelige Ører. Ogsaa Ornamentikken er tildels en 
anden; hyppigst trættes smaa, runde Fordybninger, der un¬ 
dertiden i et Antal af tre ere anbragte ved Karrenes Ører; af 

til forekomme bemalede Lerkar 1 . 

Fremdeles viser Forskjellen sig ved Metalsagerne. Det 
er vel i Hovedsagen de samme Former som i Søndeijvlland. 
Men Naalene kunne stundom ligesom Øskenringene være 
urimelig overdrevne i Formen. DererNaale af en Størrelse, 
som langt overgaaer, hvad der maatte synes formaalstjenligt. 
Ved nogle Exemplarer af Formen med kugledannet Hoved 
af Bronzeblik kan Hovedet naa et Tværmaal af ikke mindre 
end 5—G cm. Ogsaa optræde Naalene sædvanlig enkeltvis 
i Gravene, ikke parvis. Blandt Øskenringene findes flere, 
ved hvilke selve Ringen er meget bred og hul og Øskenen 
bevægelig indleddet paa den ved et fladt, omsluttende Baand; 
til Øskenen kan der endog kjædeagtig slutte sig lignende 
Øskener. Denne overudviklede Form for Øskenringe maa 
betegnes som særlig holstensk, idet den optræder i ikke ringe 
Antal her, men ikke længere sydover*. • Endelig indeholde 
de holstenske Gravfund af og til Smaasager af Bronze og 
Jærn, henhørende til det personlige Udstyr, der ikke eller 
dog kun sjældnere forekomme som Gravudstyr paa den 
jvdske Halvø. I det hele gjøre de holstenske Fund, som 


1 Se Fr. Knorr: Friedhofe der filteret) Kiscnzeit. I. S. 18 ff. 
3 Fr. Knorr: 1. c. S. 26. 

iøvrigt optræde i meget stort Antal, et noget rigere Indtryk. 
Med Føie er derfor i Museet i Kiel, hvor en ikke ringe Del 
af de sønderjydske Oldsager opbevares, de 3 store Kultur¬ 
perioder udstillede saaledes, at indenfor hver af dem ere de 
slesvigske og de holstenske Fund holdte for sig. Tydeligere 
end Ord fortæller Museet da selv om de Forskjelligheder, der 
i fjern l id kunde være ^ 

mellem Landene paa 

hver Side af Eideren. GT li© 

Enkelte Steder i 
Sønderjylland er der 
dog fundet Oldsager 
af samme overdrevent 

udviklede Form som n t_ 

i Holsten. En Naal m 

med anseligt, kugle- L jl my 

dannetHovedfraGrav- å ,W Y J| 

pladsen ved Nørre r p 1 <■ WBF V> • V : ,fl 

Smedeby kommersaa- / Jl 

ledes de tilsvarende I ’ ^-Æ 

holstenske ret nær. En V' am 

Bronzeøskenring af \ /£jjE 

holstensk Type, fra JåW 

Smedager Mose, Bjol- ^ *$30^ 

derup Sogn, Aabenraa 
Amt, er gjengiven i 
Fig.6. Den knapt 3 cm 
tykke Ring er hul; Øskenen er bevægelig, med et Kryds i 
Midten og to smaa Sideøskener. Efter Sigende har der her¬ 
til hørt en ea. 1 m lang Kjæde dannet af Led af samme Art 
og Udseende som Øskenen; den er dog nu forsvundet. En 
lignende Øskenring hidrører fra Oxager i Angel 1 ; den laa 
ca. 2 m dvbt i en Mose. Snarest skulde det antages, at begge 


I-'itf. G. Fra Smedager, Aabenraa Amt. ‘/s 

Nationalmuseet. 


1 Afb. i Mestorf: Urnenfriedhdfe, PI. \ 

Aarb. f. nord. Oldk. og Hist. 191 C. 

disse Ringe ere indførte fra Holsten. Karakteristisk er det 
iøvrigt, at de just ere fremdragne i Moser. Skulde det mon 
være i Kraft af en lignende Skik, som herskede i den yngre 
Bronzealder, at de største og anseligste Sager nedlagdes i 



Fig.7. Fra Syd¬ 
slesvig. *<‘o. 
National¬ 
museet. 


Mark og Mose, formodentlig af religiøse Grun¬ 
de som Offer til Guderne, men ikke brugtes som 
Udstyr for de Døde? Fra Nørrejylland kjendes 
ikke saadanne kolossale Øskenringe. 

Det Fællesskab, der her er seet mellem de 
ældste førromerske Jæmalderssager i Sønder- og 
Nørrejylland, vil ogsaa iagttages, naar man ven¬ 
der sig til Minderne fra Periodens senere Del. 
Selvsagt er der dog i Slesvig ogsaa Tilknytning 
til sydligere Egne, hvorfra Handelsvarer og Kul¬ 
turstrømninger naaede frem. 

Indenfor dette yngre Afsnit af den førromer¬ 
ske Periode vil man, i hvert Fald delvis, gjen- 
finde de to Fundgrupper, som Dr. Soph. Muller 
i sin Tid ved Siden af Gruppen med Øskenringe 
og Jærnnaale udsondrede for den førromerske 
Jærnalders Vedkommende idet nuværende Dan¬ 
mark, nemlig de to Grupper, der af ham kaldtes: 
en hjemlig og en fremmed, hver med sit eien- 
dommelige Indhold 1 . 

Som karakteristisk for den hjemlige Gruppe 
udpegedes en Række svært støbte Bronzesager 
med et eget tungt Præg og altid fremdragne i 


Mark eller Mose uden Forbindelse med Grave. Men kun 


faa Oldsagarter repræsentere disse Bronzer, især Naale, Hals¬ 
ringe, Spænder og Bøilenaale. De første to Arter træffes i 
Sønderjylland, Spænderne derimod ikke og Bøilenaalene 
kun i meget ringe Antal. 

Fig. 7 gjengiver en Naaleform, som fra Slesvig blot kjen- 


1 Vor Oldtid. S. 442 ff. 

des i dette ene Exemplar, fremdraget i den sydlige Del. Fra 
Nørrejylland haves ligeledes kun eet Stykke, fra Frederieia- 
Egnen, og fra Fyen eet 1 . I nøiagtig samme Skikkelse, med 
rundt, skiveformet Hoved og tre derfra udskydende Knopper, 
alt prydet med inddreiede, concentriske Kredse, synes For¬ 
men ikke at gaa sydover. Dog foreligge beslægtede Naale 
med lidt slankere og mere udtunget Hoved 
fra Nordtydskland og Holsten; een hidrører 
fra Nørre Brarup i Angel. 

Ikke sjældne i Sønderjylland ere derimod 
Bronzenaale som Fig. 8, med svært, ofte 
mere eller mindre konisk Hoved, der lige¬ 
som den Bue, Stilken danner umiddelbart 
under Hovedet, gjerne er ornamenteret. » Hol¬ 
stenske« har man kaldet disse Naale, fordi 
de i stort Antal optræde i Holsten. Ikke desto 
mindre naaer Formen høit op paa den jyd- 
ske Halvø, hvor den er truffen saa nordlig 
som nær Limfjorden. Fra Slesvig kjendes 
foruden Fig. 8, der hidrører fra en Mose ved 
Skovby i Vedsted Sogn, Haderslev Øster p . 8 Fra Skovby 

Amt, endnu eet mosefundet Stykke, fra det Vedsted Sogn, Ha- 
nærliggende Oxevad, i Oxevad Sogn. Der- dersiev øster Amt 

imod skrive de længere sydpaa i Slesvig 
fremdragne »holstenske« Naalesig fra Grave, 
svarende til, at de i Holsten ogsaa meget ofte danne Grav¬ 
udstyr. Een Naal stammer fra en Urnegrav paa den foran¬ 
nævnte store Gravplads ved Nørre Smedeby ved Flensborg 2 , 
nogle andre ere fundne ved Lottorf i Haddebv Sogn, Gottorp 
Amt, ligeledes i Urnegrave. Dette Forhold, at Oldsager, som 
i Holsten væsentligst stamme fra Grave, men i Nørrejylland 
udelukkende fra Mark og Mose, i Sønderjylland optræde 



Vr.. National¬ 
museet. 


1 Soph. Muller: Ordning af Danmarks Oldsager. Jernalderen, Nr. 71. 
- Afh. i Knorr: Friedlmfe, I. PI. V, Fig. 11.1. 

10 * 

baade det ene og det andet Sted. er ganske karakteristisk. 
Det er sikkert en Følge af den Mellemstilling. Sønderjylland 
i geografisk Henseende indtager, og det viser, hvorledes 
I rak svdfra modtoges og delvis omformedes her. 

Ganske ejendommeligt er ogsaa Forholdet ved de son- 
derjydske Halsringe. Fra den forromerske Jærnalder i det 
nuværende Danmark haves, som forlængst paavist. to Arter 
af Halsringe, hver omfattende flere Udviklingstrin, der ved 
Mellemformer ere knvttede sammen til een stor Hække, 
nemlig een Art. der med Udspring fra en simpel Ringform i 
den vngre Bronzealder ender som Ringe bestaaende af et 

fe * 1 l 

fladt Raand med store, hule Endeknopper, og en anden, 
hvis sidste Udviklingsstadium betegnes af de ejendommelige, 
kronelignende Ringe 1 . Førstnævnte Art er overveiende ost¬ 
dansk: Exemplarer af den ere derfor ikke fundne i Sønder¬ 
jylland. Sidstnævnte optræder derimod i Danmark hyppigst 
vestpaa og trælles da ogsaa i Sønderjylland. Her dog ikke 
paa alle Udviklingsstadier. Der er, saavidt det sees. hverken 
fremdraget Ringe af allerældste Form, gjorte af et Rør 
af tyndt ud hamret Bronzeblik, eller af alleryngste Form. 
med anselige Takker paa Ringens opadvendende Flade og 
en hoi Midtknop ved Hængslet. De slesvigske Halsringe til¬ 
høre Mellemformerne, dannede som de ere af en temmelig 
svar og trind Stang, hvis Overside er tværriflet eller tva*r- 
sti ibet se Fig. 9 eller har smaa og ganske lave Takker. Kun 
en enkelt Ring repræsenterer et noget tidligere Udviklings¬ 
trin, idet den bestaaer af en tynd og glat Stang*. Mindst 14 
Halsringe af denne Art kjendes fra Sønderjylland, et ganske 
betydeligt Antal, naar hensees til, at der fra Nørrejylland og 


1 Sopti. Muller, i Nord. Fortidsminder. I, S. 19 ff. Demetrvkiewicz: 
Koronv bronzowe przedhistoryezne. i Materyalow antropol.-archeol. i 
etnogr. w Krakowie, IV. S. 70 fT. J. Kostrzcwski: Die ostgermanisehe 
Kultur der Spatlaténezeit, 1915. S. 73. 

At'b. iMestorf: Vorgeschiehtl. Alterthumer. Fig.309: jvfr. Zeitscbrift 
f. sclilesw.-holst.-laucnb. (iesehichte. Bd. 3, S. 431. 

Øerne ikke foreligger flere end c. 45. Lysten til disse ejen¬ 
dommelige Halssmykker har saaledes ingenlunde været 
mindre sønden Kongeaa end norden for den. Med god Grund 
kan det antages, at de sønderjydske Ringe ere tilvirkede i 
selve Landsdelen. 5 af Ringene ere fundne i den alt i Old¬ 
tiden meget folkerige Strækning længst mod Nord, nemlig: i 



Fig. 9. Fra Skast, Tonder Nørre Amt. Vi. Nationalmuseet. 


Lintrup-Egnen, ved Toftlund, i Nærheden af Grani(‘?) og ved 
Høirup i Steppinge Sogn, alt Haderslev Kreds, samt ved Skast 
i Tønder Nørre Amt (Fig. 9). 1 hidrører fra Nørre Smedeby 
ved Flensborg 1 , 4 fra Angel 2 , 1 fra Als nær Sønderborg og 
• 1 fra Sild 8 ; endelig ere 2 uden nærmere Oplysning om Fin¬ 
stedet 4 . 

De fleste af Ringene ere fundne i Moser, men tre stamme, 
saavidt det sees, fra Grave. Om Ringen fra Lintrup-Egnen 
hedder det, at den optoges »mellem Sten og Aske« i den 
sydlige Side af en Gravhøi, c. 0,65 m under Overfladen. Rin- 


1 Afb. i Knorr: Friedhofe der ålteren Kiscnzeit. PI. VI, Fig. 121. 

* Den ene, fra Tøstrup, er afbildet i Mestorf: VorgeschichtI. Altertlni- 
mer. Nr. 313; se ogsaa Zeitsehrift f. sclilesw.-holst.-lauenb. Geschiehte, 
Bd. 5, S. 161. Om den anden, fra Skægge rød i Nørre Brarup Sogn, se 
Zeitsehrift f. schlesw.-holst.-lauenb. Geschiehte, Bd. 5, S. 211. Den tredie 
er nævnt i samme Zeitsehrift. Bd. 3, S. 32. Mulig er den dog identisk med 
Hingen fra Skæggerod. Den 4. er fra Svakketorp, Gjelting Sogn. 

J Meklenburg. Jahrbflcher. Bd. 36, S. 138. 

4 Zeitsehrift f. schlesw.-holst.-lauenb. Geschiehte, Bd. 3, S. 431—32. 
En af disse 2 er afbildet i Mestorf: Alterthumer, Nr. 309. 

gen fra Sild laa paa et Lerkar med brændte Ben, der stod i 
et Lerlag ved Røde Kiev, og Nørre Smedeby-Ringen hidrører 
fra en Urnegrav paa den tidligere nævnte store Gravplads. 
I Modsætning hertil ere Halsringene fra Nørrejylland og de 
danske Øer, saa vidt vides, fremdragne i Mark eller Mose, hvor 
de sikkert have været nedlagte af religiøse Grunde, medens i 
alt Fald een holstensk Ring er gravfunden ligesom enkelte 
andre nordtydske. Hvorvidt den sporadiske Anvendelse af 
Halsringe som Gravudstyr i Sønderjylland dog, som ved de 
»holstenske« Naale, skyldes Indflydelse sydfra, er noget 
tvivlsomt. I hvert Fald ere disse Ringe jo ikke, som Naalene, 
særlig knyttede til Landet syd for Eideren; langt snarere 
ligger Tilknytningen nordpaa, hvor Ringene optræde i størst 
Antal. Forklaringen kunde vel derfor ligesaa naturlig være 
at søge i en lokal Skik. 

Vi vende os endelig til den fremmede Gruppe i den før- 
romerske Jærnalder, den Gruppe, der fortæller, hvorledes 
Norden i Aarhundrederne nærmest før Chr. F. paavirkedes 
af den keltiske Kultur, La Tene-Kulturen, hos Folkene i 
Mellem- og Vesteuropa. 

Afbildningerne 10 og 11 ere henlede fra denne Gruppe. 
Den første Figur gjengiver et stærkt sammenbøiet og lidt 
fragmenteret La Tene-Sværd af den karakteristiske Form, 
der nu i de seneste Aar er fremdraget i ikke ringe Antal i 
Danmark, og som tillige optræder i visse Egne af Nord- 
tvdskland omkring Elben *. Det er stærkt medtaget af Rust, 
men Enkelthederne ville dog ret tydelig kunne sees. Den tve- 
a»ggede Klinge sidder i Skede; opadtil mod Fæstet har den 
vistnok været bueformet afsluttet, medens den forneden 
maa va're lige afskaaret, ganske som Skeden. Denne er 
dannet af to tynde Jærnblikplader, af hvilke den ene med 
en ombøiet Kant griber om den anden. Til Optagelse af 


1 M. .lalin. i Mannus. Bd. V. S. 7(5fT.; s. Forf.: Die BcwafTiuing der Ger- 
inanen in (ier ålteren Kisenzeit, 1910. S. 24 ff. Déchelette: Manuel d'ar- 
’chéologie. II. S. 1120 


Digitized by Google 


Original from 

UNIVERSITY OF CALIFORNIA 



DEN FØKHOMEHSKE JÆKXALDER. 


247 



Bæreremmen tjente to smaa Øskener, men kun een af disse 
sees; fra andre Sværd vides det, at de sade skraat for hin¬ 
anden, en paa hver 
af Skedens Sidekan¬ 
ter. Sværdet var ned¬ 
lagt i et, vistnok med 
brændte Ben fvidt Ler- 
kar, der stod under 
Had Mark ved Fæsted i 
Hygum Sogn, Haders¬ 
lev Vester Amt. I Kar¬ 
ret laa endvidere 
Skjoldbulen Fig. 11, 
ligeledes af karakteri¬ 
stisk Form, med rel 
lav Overdel, derskraa- 
nende stærkt ind mod 
Midten afsluttes i en 
Tap; fremdeles en 
Spydspids og to frag¬ 
menterede Saxblade. 

En Kriger er det, som 
her er jordet med sin 
Udrustning. For første 
Gang efter tiere hun- 
dredeAarsForløb træf¬ 
fes Vaaben igjen i Søn¬ 
derjylland som Grav- 

gods; fra nu af bliver 

det i hvert Fald i de Fifi ’ 10 ‘ Fra Fæste(1, Hygum Sogn, Haderslev 
’ Vester Amt. '/*. Nationalmuseet. 

nærmeste Aarhundre- 

der ikke ualmindeligt, ligesom ogsaa Skikken forsætlig at 
ødelægge Vaaben vedSammenbøining lever videre; religiøse 
Grunde laa sikkert tildels bagved 1 . 


M. Jahn: Die DewalTnung der Germanen inderfdtcren Kiscnzcit.S. Ifi. 

Paa samme Mark ved Fæsted optoges iøvrigt to andre 
Lerkar med brændte Hen, samt i hvert en eenægget Jærn- 
kniv med lige Hyg; den ene af disse har ved Ryggen en 
bred, let fordybet Fure (Fig. 12). Mulig ere disse to Urne¬ 
grave samtidige med Vaabengraven eller i hvert Fald næppe 
meget yngre. Karrene stode 0,35—0,65 m under .lordfladen. 



Fig. 11. Fra Fæsted, Haderslev Vester Amt. V*. Nationalmuseet. 


Længere mod Sydsydvest, ved Ottersbøl i Mjolden Sogn, 
Tønder Nørre Amt, er der fremdraget en lignende Vaaben- 
grav. Den benfyldte Urne stod under Had Mark, uden om¬ 
givende Sten og saa nær Jordskorpen, at Ploven havde bort- 
skaaret den øverste Del. Mellem Benene laa et overbrudt og 
forbukket, ufuldstændigt La Tene-Sværd; ved Fæstets Af¬ 
slutning mod Klingen sidder det karakteristiske, stærkt ind¬ 
buede Jærnbaand. Fragmenter af Skjoldbule og Spydspids 
samt to ensdannede Bøilenaale af Bronze udgjorde iøvrigt 
Gravgodset. En af Naalene er gjengivet i Fig. 13. De tilhøre 
en Gruppe, kjendetegnet ved den retvinklede Bøile og især 
hjemmehørende i den nedre Elbegn; i beslægtet Skikkelse 
forekommer den dog saa langt borte som i Sverige 1 . Fra 


1 Schwantes, i Pråhist.Zeitschrift, I, S. 155 IT. Zeitschrifl fur Ethnologie. 
1911, S. G85. Beltz: I)ic vorgeschichtl. Altertflmer, Schwerin 1910, PI. 56, 
Fig. 55. Almgren: Die filtere Eisenzeit Gotlauds, S. 6 og Fig. 40—43. 


Digitized by Google 


Original from 

UNIVERSITY OF CALIFORNIA 



DEN FOKROMEHSKE J.ERNALDEK. 249 

Søndeijylland kjendes et tredie Stykke, ligeledes fremdraget 
i den nordvestlige Egn, ved Hygum i Haderslev Vester Amt. 

Et Par Meter fra denne Grav ved Otters¬ 
bøl afdækkedes en anden Urnegrav; mellem 
de brændte Ben i Lerkarret fandtes dog kun 
nogle Smaafragmenter af Jærnnagler. Atter 
godt et Hundrede Meter derfra stod en tredie 
Urne, uden Indhold af Oldsager. 

Vistnok fra Sønderjylland, dog uden at 
det nærmere Findested kjendes, hidrører en¬ 
delig et tredie La Tene-Sværd, rigtignok kun 
repræsenteret af Skeden. Denne er af Form 
som ovenfor beskrevet; forneden er den i 
Oldtiden bleven beskadiget, og Bruddet er 
derefter lukket ved Hjælp af 3 Bronzenagler 1 . 

Saavel disse tre Sværd som de tre Bøile- 
naale tilhøre efter deres Form den senere 
La Tene-Tid. Dermed drages den Gruppe, 
hvortil de høre — den fremmede Gruppe — 
hen til Slutningen af den førromerske Jærn- 
alder i Sønderjylland. Forskjelligt andet ty¬ 
der iøvrigt i samme Retning. Skjoldbule °g 
Spydspids af Jærn kjendes ikke fra den ældre 
Del af den førromerske Tid, men optræde i mere eller min¬ 
dre beslægtet Skikkelse i den følgende, romerske Periode. 
Det samme gjælder Jærnkniven og Jærnsaxen. Ikke mindst 
vigtigt er det, at Lerkar, med hvilke disse sildige La Téne- 

Sager forekomme i Sønderjylland og 
iøvrigt ogsaa tilsvarende La Tene-Sager 
i Nørrejylland, vise nær Tilknytning til 
Lerkar fra den romerske Periode. De 
have ofte den tykke, facetterede Mun- 

Fig. 13. Fra Ottersbol. ... * 

Tonder Nørre Amt. 4 /s. dmgskant, som næst hoi m og Orna- 

Nationalmuseet. mentik er det bedste Kjendetegn for 
1 Afbild, i Mestorf: Vorgeschichtl. Altcrthumer, Fig. 31)5. 

den romerske Jærnalders Lerkar. Nogle nørrejydske Kar. 
fundne sammen med La Tene-Sværd, bære endvidere en 
Dekoration af brede, jævnsides stillede og rundtløbende 
Furer, et Ornament, der overordentlig hyppig sees paa Ler¬ 
kar fra den romerske Periode baade i Nørre- og Sønderjyl¬ 
land (se nærmere S. 277). 

Paa den anden Side er der Træk, der drager den »hjem¬ 
lige« Gruppe indenfor førromersk Tid — Gruppen med »hol¬ 
stenske« Naale og en vis Art Halsringe — hen imod samme 
Kulturperiodes tidligere Del. Naal og Halsring forekommer 
i hvert Fald eengang paa en større Gravplads, der rækker 
tilbage til den ældste førromerske Tid — Fundgruppen med 
Øskenringe og Jærnnaale. Fremdeles optræde sammen med 
»holstenske« Naale af og til Sager, der efter deres Form 
falde ved Midten af den førromerske Periode. 

Herefter skulde det da siges, at der indenfor førromersk 
Tid i Sønderjylland kan udsondres tre Afsnit, dog at de to 
sidste synes at glide jævnere over i hinanden. 

Spørgsmaalet om de kronologiske Forhold i den ældste 
Jærnalder i Norden har ofte været fremme, men er blevet 
besvaret paa noget forskjellig Vis. Ikke lidet beroer dette 
dog paa, at Minderne fra denne Tid endnu optræde saa 
ujævnt fordelte, tildels begrænsede til større eller mindre 
Landomraader. Fordet nuværende DanmarksVedkommende 
er det egentlig kun i Nørrejylland, at man kan følge den 
kronologiske Udviklingsgang; her synes der da ogsaa at 
kunne spores tre forskjellige Lag. 

Hvad Sønderjylland angaaer, har sidst Dr. Knorr be¬ 
handlet Spørgsmaalet 1 . I sin Udsigt over den ældre Jærn¬ 
alders Gravpladser i Slesvig og Holsten har han hævdet Til¬ 
stedeværelsen af 3 Udviklingstrin. Dog er det væsentligst 
paa Grundlag af holstensk Materiale, at Inddelingen er skeet. 


1 Fr. Knorr: 
I. 1910. 


Friedlidfc der filte ren 


Eiscnzeit in Scliles\vij{-Holstein. 

idet dette er overordentlig fyldigere end det sønderjydske. 
Et Udtryk herfor er det, at af de halvandethundrede Af¬ 
bildninger, der ledsage Bogen, gjengiver kun en Snes søn¬ 
derjydske Oldsager. Første Udviklingstrin betegnes efter 
Knorr hovedsagelig af Øskenringe, Jærnnaale og visse For¬ 
mer af Bæltehager og Lerkar. Karakteristisk for mellemste 


Trin ere mere udviklede 
Bæltehager, »holstenske« 
og andre Bronzenaale, 
Smaaringe med Beslag¬ 
stykker, Halsringe og 
visse Bøilenaale af Mel- 



Fitf. 14. Fra Sønder Brarup, Clottorp Amt- 

*l&. Nationalmuseet. 


lem-La Tene-Former. Tredie Trin endelig betegnes især af 
situlaformede Lerkar, Bøilenaale af yngre La Tene-Former, 
store Bronzebælter samt forskjellige Redskaber og Vaaben 
af Jærn. 


Medens Minderne fra den første Tidsgruppe, som foran 
vist, ere forholdsvis meget hyppige i Sønderjylland, foreligge 
de fra de to senere i noget ringere Antal. Dog ere adskillige 
Oldsagformer og -arter repræsenterede. 

Fra anden Tidsgruppe skal særlig nævnes en Bøilenaal 
af Bronze (Fig. 14), med Knopper paa Bøiien. Efter de noget 
usikre Fundangivelser hidrører den fra en Høi ved Sønder 
Brarup i Angel, hvor der ogsaa skal være fremdraget 4 Smaa¬ 
ringe af Bronze med vedhængende Beslagstykker samt nogle 
store Beslag formentlig henhørende til et Livbælte. Nær 
samme By er fremdeles i en Urne optaget en Bøilenaal af 
Bronze med to ornamenterede Knopper paa Bøiien. Et Par 
lignende La Téne-Bøilenaale og enkelle Bællehager foreligge 
fra den tidligere omtalte Urnegravplads ved Lottorf i Had- 
deby Sogn, Gottorp Amt, og fra en Urnegravplads ved Nørre 
Brarup i Angel stamme bl. a. Bæltehager. Hertil maa da 
føies den foran nævnte anselige Række af »holstenske« Naale 
og Halsringe; optagne trindtom i Sønderjylland, fra Kongeaa 
til Sli og fra Als til Sild vidne de om, at det Kulturlag, de 

repræsentere, har været udbredt over Størsteparten af Lands¬ 
delen. 

Paa lignende Maade staaer det med Minderne fra tredie 
Tidsgruppe. Til de tidligere fremførte nordvestslesvigske 
Urnegrave med Vaaben og Bøilenaale skal her føies en lille 
Række Fund fra andre Egne af Sønderjylland. Ved Lottorf 
i Haddeby Sogn, Gottorp Amt, er der to Gange i situlafor- 
mede Urner fremdraget Dele af mærkelige Bæltebeslag: fir¬ 
kantede Plader af Jærn med en Belægning af Bronzeblik, 
som er prydet med pressede Ornamenter i Form af Dyre- 
figurer, Triskele og andre Tegn; ved Hjælp af tilnittede 
Øskener med en Ring have Beslagstykkerne været indbyr¬ 
des forbundne 1 . I den ene Urne laa 5 saadanne, i den anden 
3 eller 4. Til disse Livbælter høre endvidere Slutstykker af 
Bronze, et af dem med ombøiet Hage 2 , og en Del smaa 
Nagler med halvkugleformet Hoved af Bronzeblik. Disse 
ejendommelige Bæltebeslag høre til en Gruppe, der har 
hjemme i Holsten. Ligheden mellem Beslagene indbyrdes er 
iøvrigt saa stor, at man har formodet dem udgaaede fra et 
og samme Værksted 3 . Norden for Eideren ere de med fuld 
Sikkerhed kun fundne her ved Lottorf. I Urnerne optoges 
sammen med dem bl. a. to sildige La Téne-Bøilenaale 4 . 

Bøilenaale af sildig Form ere iøvrigt fundne flere Steder 
i Sønderjylland. En hidrører saaledes fra en Urne optaget 
paa Skjærsbjærg i Kværn Sogn, Flensborg Amt 5 . En anden 
er fundet paa Amrom, i en høisat Urne 6 . Den i Fig. 15 af¬ 
bildede, svære Bronzefibula er optaget i en Urne, der stod 
under Markfladen paa det saakaldte Thingsted nord for 

1 41. Bericht des sehlesw.-holst. Museums, S. 5ff., og 44. Bericht, S. 5 ff. 

3 Afbildn. i Knorr: Friedhofe, Fig. 141. 

J Mestorf, i Mittheilungen des anthropol.Vereins in Schleswig-Holstein, 
10. Hæfte, S. 6 ff. 

4 Afbildede i Knorr: Friedhofe, Fig. 130a og 131. Om mulige Hester af 
noget lignende Bæltebeslag fra Sønder Brarup eller Dollerød, Gottorp 
Amt. se Mittbeil. des anthropol.Vereins, 10, S. 17. 

0 Afbildet i Knorr: Friedhofe, Fig. 135. 

Zeitschrift fur Rthnologie, 1911, S. 805. 

Breklum Kirke, Husum Amt. Der har her været en stor 
Urnegravplads, men kun dette eneStvkke er bevaret 1 . Vist¬ 
nok tilhører det Periodens Slutning. Endelig skal nævnes 
en anselig Urnegravplads ved Stenfelt i Ulsnæs Sogn, Angel; 
her var der dog ogsaa Grave fra anden Tid. 

Saameget vil der nu kunne siges om det førromerske Af¬ 


snit i Sønderjylland, det sidste 

halve Aartusindef.Chr.F. Hvor 

anderledes lyder del ikke end, 

*/ 

hvad der paa et tidligere Tids¬ 
punkt i Arkæologien vidstes. 

For 50 Aar siden, da Worsaae 
udgav sit vakre Skrift om Søn¬ 
derjyllands Oldtidsminder, 
kundeJærnalderen endnu kun 
deles i tre Afsnit; af disse om¬ 
fattede den ældre Jærnalder 
hele den Periode, der nu er 
udskilt som en førromersk 
Tid, en romersk Tid og en 
Folkevandringstid. Knapt en 
offentliggjorde Ingv. Undset sine Undersøgelser over Jærn- 
alderens Begyndelse i Nordeuropa. Da erkjendtes en ældste, 
førromersk,lærnalder,men forSønderjyllandsVedkommende 
kunde der endnu kun fremføres Fund fra en halv Snes for- 
skjellige Lokaliteter 2 . Saare stærk har Tilvæxten af Oldsag¬ 
materiale siden da altsaa været. 

Og dog maa det indrømmes, at den førromerske Periode 
hører til de Oldtidsafsnit, om hvilke vor Viden er ringe. Fun¬ 
dene fra denne Tid have saa længe unddraget sig Opmærk¬ 
somheden, fordi de i sig selv tildels ere saa uanselige. De til¬ 
fældige Findere have da ofte ikke agtet paa dem, naar Plov 



Kig. i:>. Fra Breklum, Husum Amt. 

Nationalmuseet. 

halv Menneskealder senere 


1 Kngelhardt: Bidrag til Sønderjyllands Oldtidshistorie, i Nordsles¬ 
vigsk Søndagsblad, 37 /< 1879. 

3 Undset: Jernalderens Begyndelse i Nord-Europa, 1881, S. 361. 

eller Spade bragte Sagerne for Dagens Lys. Med deres gjen- 
nemgaaende lidet afvexlende Indhold fortælle Fundene og- 
saa kun om faa Sider af Livet og Virksomheden. Men de 
store Hovedtræk i Udviklingen staa nu fast. Man seer de 
Kulturstrømninger og Bevægelser, der efterhaanden have 
raadet, og man erkjender Periodens Ophør som Følge af 
Indflydelser fra den mægtige, romerske Kultur. 

Den romerske Periode. 

1 de forskjellige Dele af det gammeldanske Rige vexle i 
den romerske Periode langt mere end i noget tidligere Old¬ 
tidsafsnit Gravformer og Gravskikke og dermed ogsaa Grav- 
udstyr. Minderne fra de første to Aarhundreder efter Chr. F., 
som de ere indsamlede i Nationalmuseet, frembyde derfor 
fra Sted til Sted et ganske uens Billede, hvad Fundenes Art 
og Sammensætning angaaer. 

Det afsidesliggende Bornholm møder frem med Brand¬ 
pletter som Vidnesbyrd om, at Ligbrænding var næsten 
eneraadende Gravskik; i Mandsgravene danne Vaaben, ofte 
forsætlig bøiede og ødelagte, ikke sjældent Udstyret; Kvin¬ 
degravene indeholde sædvanlig Gjenstande henhørende til 
Paaklædning og Pynt, eller andre Smaasager. Vaaben ere 
derimod saa godt som ukjendte fra Sjælland og Laaland- 
Falster. Her optræde Ligbrænding og Jordfæstelse af 
ubrændte Lig Side om Side. Hvor sidstnævnte Gravskik 
fulgtes, udstyredes de Døde ofte med anselige Mad- og 
Drikkekar af Bronze eller Glas, indførte fra Romerriget, og 

med Smvkker af ædelt Metal. Saadanne Fund høre til de 

* 

mest tiltrækkende fra den romerske Periode. Gravene med 
brændt Lig ere sædvanlig Urnegrave eller Brandpletter, 
men Gravgodset er da i Reglen kun ringe. Paa Fyen træffes 
baade Grave med ubrændt og brændt Lig; førstnævnte 
kunne være rige paa indførte romerske Bronze- og Glaskar, 
ganske som de tilsvarende fra den sjællandske Øgruppe. 
Vaaben mangle atter her næsten ganske, ligesom ogsaa i 

Gravene med brændt Lig, der gjennemgaaende have ydet 
et ringe Udbytte af Oldsager. Med Nørrejylland indføies 
atter et nyt Led i den hele vexlende Række [af Gravformer 
og Gravgods. I den nordlige */* Del spiller Gravlægning af 
ubrændte Lig en overordentlig Rolle; de Døde jordfæstedes 
hyppig med et mere eller mindre fyldigt Sæt af indenland¬ 
ske Mad- og Drikkekar af Ler, og snart enkeltvis, snart paa 
store fælles Gravpladser. Romerske Kar ere derimod ret 
sjældne, ligesom Vaaben hellerikke ofte trælles som Gravud¬ 
styr. Dog udøvedes ogsaa Ligbrænding i den samme Del af 
Jvlland; i Gravene med brændte Ben forekomme stundom 
Rester af flere Lerkar, der have været stillede paa Ligbaalet 
hos den Døde. I den sydlige Vs Del af Nørrejylland, den 
Strækning, der hovedsagelig svarer ti) Ribe og Veile Amter 
og nærmest tilstødende Parti af Aarhus Amt, synes Grav¬ 
lægning af ubrændte Lig næsten at have været ukjendt. 
Ligene brændtes, og Benene nedlagdes i Urner, der snart 
anbragtes under flad Mark, snart i Høie. Mændene udsty¬ 
redes ikke sjældent med Vaaben, Kvinderne med enkelte 
Smaasager til Paaklædning og Pynt. 

Hvad endelig Sønderjylland angaaer, ere Forholdene 
her i det Hele og store som i den sydlige Del af Nørrejyl¬ 
land. Naar Limfjorden ikke kunde bevirke Forskjel mellem 
Gravformer og Gravskikke i Vendsyssel og Landstrækningen 
nærmest søndenfor, var det jo hellerikke at vente, at den 
ulige smallere Kongeaa skulde kunne sætte Skjel. Tvært¬ 
imod er det saa, at jo mere det arkæologiske Materiale øges, 
og jo større Kjendskab der vindes til Oldtidens Perioder, des 
klarere sees det, at Landet sønden og norden for Kongeaa 
dannede en Enhed. Saaledes fandt i Sønderjylland i den 
romerske Tid Begravelse af ubrændt Lig kun ret sjældent 
Sted; hovedsagelig synes dette at have været Tilfældet i 
Egnene længst imod Nord. Den fremherskende Gravskik 
var Ligbrænding, i Tilslutning til Forholdet i forudgaaende 
Tidsafsnit. Urnegrave, snart indrettede i Høie, snart og 

hyppigst under flad Mark, træffes enkeltvis eller i større og 
mindre Samlinger overalt fra Eider til Kongeaa. Vaaben 
eller Smaasager henhørende til personligt Udstyr, til Paa- 
klædning eller Pynt, danne, flere eller færre i Tal, alminde¬ 
ligvis Gravgodset. 

Men mindre afvexlende bliver saaledes det Præg, der 
hviler over de sønderjydske Fund fra de første to Aarhun- 
dreder efter Chr. F., ganske som delte ogsaa er Tilfældet ved 
Fundene fra Landet nærmest nord for Kongeaa og i det 
Hele fra Egne, hvor Ligbrænding herskede. Blandt Peri¬ 
odens slesvigske Oldsager indtage i Museernes Skabe Ler¬ 
karrene nu en fremtrædende Plads. I Sammenligning med 
dem fylde Vaaben og Smaasager ikke saa meget. 

At disse sønderjydske Fund tillige gjøre et ret beskedent 
Indtryk, navnlig i Sammenligning med dem fra den sjæl¬ 
landske Øgruppe og tildels fra Fyen, dertil bidrager dog 
hellerikke lidet den Omstændighed, at romerske Kar af 
Bronze og Glas kun i ringe Antal ere fundne i Slesvig. Det 
er dem, som andetsteds give Fundene et saa anseligt og til¬ 
trækkende Udseende. De svære Kasseroller med fortinnet 
Indside, med dybt inddreiede, concentriske Kredse under 
den brede Bund og med langt, fladt Haandtag, hvori et 
Hul til Karrets Ophængning, kjendes fra Sønderjylland kun 
i to Exemplarer, begge dog meget ufuldstændige; ingen af 
dem bærer romersk Fabrikantnavn. De ere fundne i en 
Høi ved Savstrup i Nørre Brarup Sogn, Gottorp Amt. Af 
Øsekar og Sier med halvkugleformet Skaal og langt og smalt, 
tykt Skaft er der hidtil ikke fremdraget et eneste Stykke. 
Derimod foreligge enkelte Øsekar med Si, af den for Peri¬ 
odens Slutning karakteristiske Form, med rundt hvælvet 
Bund og et bredt og fladt, udfliget Haandtag. 

Fig. 16 gjengiver en saadan velbevaret Bronzesi, der i 
Forbindelse med det hertil svarende Øsekar hidrører fra en 
Grav ved Bodum i Nærheden af Aabenraa. Brudstvkker af 
lignende Øsekar og Si ere fremdragne paa en stor Urnegrav- 

plads paa Skjærs- 
bjærg i Kværn Sogn, 
Angel. Bevaret er 
dog kun noget af 
Haandtagene og 
nærmest tilstøden¬ 
de Del af Skaalen, 
saa at det ikke med 
Sikkerhed kan sees, 
om Karrene virke¬ 
lig hidrøre fra den 
romerske Periode. 
Thi Øsekar og Sier 
med samme Art 
Haandtag.men med 
fladagtig Skaal- 
bund haves fra Fol¬ 
kevandringstiden. 
Af Skaalbundene, 
som eredet sikreste 
Tidsmærke,forefin¬ 
des imidlertid intet 
ved Stykkerne fra 
Skjærsbjærg. En 
Henførelse til den 
romerske Periode 
er dog sandsynligst, 
idet de øvrige Sager 
fra denneGra vplads 
væsentligst skrive 
sig fra dette Tidsaf¬ 
snit. Endelig er der 
i en Urnegrav ved 
Gjenner, 0. Løgum 
Sogn, Aabenraa 
Amt, bl. a. optaget 



Fig. 16. Fra Boduin, Aabenraa Amt.'7a. Nationalmus. 


Aarb. f. nord. Oldk. og Hist. 1916. 

et forbukket og sønderbrudt Øsekar med Si, begge med Fa¬ 
brikantmærke VGF (o: V.G. fecit) paa Haandtaget (Fig. 17). 
I>e tilhøre sikkert den romerske Jærnalders Slutning; paa 
de tilsvarende Øsekar og Sier fra Folkevandringstiden fore¬ 
komme Fabrikantmærker aldrig 1 . 

De forskjelligartede andre romerske Bronzekar, som 

kjendes fra Nørrejylland og Øerne: Fade, 
Kander, Spande og Kjedler, ere derimod 
ikke trufne i Sønderjylland, og af Glas- 
kar haves kun Brudstvkker af et eneste, 
et skaaldannet Kar af hvidligt Glas, stam¬ 
mende fra forannævnte Grav ved Bodum. 

Vilde man dog af denne sparsomme 
Forekomst af romerske Kar drage den 
Slutning, at Sønderjylland følgelig kun i 
ringe Grad har haft Handelssamkvem 
med Romerriget, at Tilførslen af de frem¬ 
mede Luxusvarer var lille, fordi Landet 
gjennemgaaende ikke havde hævet sig 
til en saadan Velstand, at der var Marked 
for sligt, da turde dette næppe være fuldt 
berettiget. I en Midtstribe tværs over Nør¬ 
rejylland, i Aarhus, Randers ogViborg Am¬ 
ter, er der ligeledes kun fremdraget for¬ 
holdsvis faa romerske Bronzekar. Men 
de her fundne Lerkar, som jo i Hovedsagen maa antages at 
være bievne til i Nærheden af de Steder, hvor de nu optages, 
synes at vise, at romerske Bronzekar dog i noget Antal maa 
have været tilstede. Intet andet Sted i Danmark sees Kera- 
miken i saa høi Grad som her at være paa virket af importe¬ 
rede Metalkar, idet snart disses Hovedform, snart Enkelthe¬ 
der ere bievne efterlignede i Leret. Der foreligger fra nævnte 



Fig. 71. Fra Gjcnner, 
Aabenraa Amt. */(,. 
Haderslev Museum. 


1 Willers: Neue Untersuchungen uber die romische Bronzeindustrie 
von Capua und von Niedergermanien, S. 84. 

Del af Jylland flere Lerfade, som mærkelig nøie gjengive 
romerske Bronzefade. Til andre Lerkar er Forbilledet øien- 
synlig hentet fra romerske Kasseroller og Spande, og i end¬ 
nu flere Tilfælde ere Lerkarrenes Mundingskant, Hank og 
Tud dannede efter klassiske Motiver. I det Hele giver Old¬ 
sagmaterialet, som det nu fremdrages, kun et ret ufuldstæn¬ 
digt Billede af, hvad der engang har foreligget. Det er 
niangehaande Faktorer, som i Oldtiden raadede for, hvad 
der betroedes til Jorden. Især Gravform og Gravlægnings- 
maade betingede som Udtryk for gængse religiøse Fore¬ 
stillinger, hvorledes Gravgodset sammensattes. Og Gravene 
ere jo Hovedfindestedet for Oldsager. 

Men fraseet romersk Husgeraad træftes i Sønderjylland 
fra Aarhundredeme nærmest efter Chr. F. ganske de samme 
Arter af Sager som i det nuværende Danmark og væsentlig 
i samme Form og Udførelse, hvad der turde yidne om fort¬ 
sat indbyrdes Forbindelse mellem de olddanske Egne. 

Først skal der gjøres Rede for Vaaben. I to Urner fra en 
stor Gravplads ved Over Jersdal, Vedsted Sogn, Haderslev 
Øster Amt, optoges tveæggede Sværd, med smal Klinge og 
lang Grebspids. Begge vare delvis krumhøiede og overbrudte 
for at finde Plads i Lerkarrene; med det ene fremdroges 
Brudstykker afen Jærnkantning til Træskeden. Fra samme 
Gravplads foreligge to andre, men eenæggede Sværd; til et 
af disse, hvis Grebtunge er af karakteristisk Form, med 
dybt indskaaren Indside og Nagler til Fastgjørelse af Træ¬ 
beklædningen, høre 6 smaa, i begge Ender ombøiede og 
bredt udslaaede Jærnbaand, der have tjent til at sammen¬ 
holde Skedens to Træplader 1 . Et lignende, helt forbøiet 
eenægget Sværd og et lignende Skedebaand ere optagne 
paa en Urnegravplads ved Stenbjærg Kirke i Flensborg Amt. 
Ogsaa fra en Gravplads med ubrændt Lig ved Dovre i Lin- 

1 Afb. i Mestorf: Urnenfriedhofe, PI. VI, Fig. 8—9. Om saadanne 
Sværdskedebeslag se M.Jahn: Die BewafTnung der Germanen (Mannus- 
Bibliothek Nr. 16), S. 140 f. 

17* 

trup Sogn, Haderslev Vester Amt, hidrøre to Sværd, deriblandt 
et eenægget, paa hvis kraftig indskaarne Grebtunge endnu 
sidder det meste af Træbeklædningen, fastholdt af 6 Nagler. 

Hyppigere end Sværd forekomme dog Skjoldbuler i Ur¬ 
negravene. Dette er iøvrigt vel forstaaeligt, idet Bulen løsnet 
fra Skjoldtræet let kunde finde Plads i det benfyldte Lerkar, 



Kig. 18. Fra Favervraa, Haderslev Øster Amt. V*. Nationalmuseet. 

medens Sværdet først krævede at krumbøies eller sønder- 
brydes. Bulerne foreligge under forskjellige Former. Det i 
Fig. 18 gjengivne Exemplar har konisk Overdel og 9 Nagler 
med halvkugledannet Hoved til Fastgjørelse af Skjoldtræet; 
Naglerne ere samlede tre og tre, men et Par af dem mangler 
nu. Skjoldbulen er funden ved Favervraa i Tyrstrup Sogn 
nær Kristiansfelt. Sammestedsfra hidrører en lignende, men 
kun med 4 korsvis stillede Nagler. Ogsaa fra Urnegrav¬ 
pladsen ved Over Jersdal i Haderslev Øster Amt haves 
et Par koniske Buler, og ikke meget forskjellige herfra ere to 
Buler fra Skjærsbjærg i Angel 1 , to Buler fra Stepping og fra 
Galsted i Agerskov Sogn, Haderslev Kreds, og en Bule fra Ørs¬ 
lev i Hellevad Sogn, Aabenraa Amt. Andre Buler ere lavere, saa- 
ledes Exemplarer optagne paa Over Jersdal-Gravpladsen og 

1 En af disse er afbildet i Mestorf: (Jrnenfriedh6fe, PI. VIII, Fig. 17. 

paa en Urnegravplads ved Vesterbæk i Ro¬ 
ager Sogn, Haderslev V. Amt. Ved atter andre 
fortsætter den lave, let indbuede Overdel 
sig i Midten i en kortere eller længere Spids; 
saadanne Stykker ere bl. a. fundne paa Over 
Jersdal-Gravpladsen l , fremdeles ved Gaans- 
ager i Vodder Sogn, Haderslev Vester Amt, 
paa Gravpladserne ved Vesterbæk i Roager 
Sogn og Dovre i Lintrup Sogn, samt paa en 
lignende ved Pommerby i Siseby Sogn, 
Svansen. I Forbindelse med nogle af disse 
Buler optoges Skjoldhaandtag med smukt 
profilerede Ender 2 . 

Ogsaa Spydspidser ere fremdragne i ikke 
ringe Antal i Sønderjylland. De ere alle af 
Hovedform som Fig. 19, der stammer fra 
en Urnegrav under tlad Mark ved Fæsted 
i Hygum Sogn, Haderslev Vester Amt. Bla¬ 
det er stedse lancetformet, forholdsvis smalt 
og ofte forsynet med en Midtribbe. Ved et 
af 8 Exemplarer, fremdragne paa Over Jers- 
dal-Gravpladsen, er Bladet prydet med Ræk¬ 
ker af indslaaede, korte Streger, anbragte i 
Bladets Længderetning 8 . 

I hvert Fald to Gange er der fundet Jærn- 
øxer, som med Sikkerhed kunne henføres 
til den romerske Periode. Den ene optoges 
i Graven ved Bodum nær Aabenraa; den er 
ret lang og smal, let udvidet henimod Æg¬ 
gen og med ovalt Skafthul bagtil. Den an- 



Fig.19.Fra Fæsted. 


den er betydelig kortere og med et stærkt Hygum Sogn, Ha- 

J ° ° (lerslev \ ester Amt 


udvidet Ægparti, som næsten har Halv- »/».Nationalmuseet. 


1 En afbildet i Mestorf: Urnenfriedhofc. PI. VII, Fig. 10. 2 Om de for- 

skjellige Former for Skjoldbuler se M. Jahn: Die Hewaffhung der Germa¬ 
nen, S. 167 ff. 3 Afb. i Mestorf: Urnenfriedhdfe, PI. VII, Fig. 4. Jvfr. Zeit- 

niaancforni; sammen med Spydspids og andre Sager laa den 
mellem brændte Ben i en Urne, der fremdroges ved Bonert 
i Kosel Sogn, Ekernførde Amt. 

I Forbindelse hermed skal nævnes, at der hist og her er 
fremdraget Sporer, dels af Bronze, dels af Jærn, og af de to 
Hovedformer, som ere karakteristiske for Aarhundrederne 
nærmest efter Chr. F.: enten med smal Pig og lange, slanke 
« Arme, der yderst bære en Knap, hvorved 

cL de f asl &j° rdes P aa Læder, eller med en 

0? MSt svær Pig, der ved et trindt Mellemstykke 

n er f æs t e t paa en lille, udfliget Plade, i 

O hvis Hjørner eller paa hvis Bagside fin- 

Fig. 20 . Fra Gjenner. des Nagler til Fastgjørelse. To smukke, 
Aabenraa Amt. 8 5 . om ti\ ensdannede Bronzesjiorer af først- 

Haderslev Museum. . TT •,*. ., , , 

nævnte Hovedform, som sikkert repræ¬ 
senterer et ældre Udviklingstrin, ere fundne i en Høi paa 
Eskildsmark Gods ved Bonert i Kosel Sogn, Svansen, andre, 
af .Jærn, paa Gravpladser ved Stenfelt i Ulsnæs Sogn, Angel, 
og ved Pommerby i Siseby Sogn, Svansen. Af sidstnævnte, 
yngre Form er et meget smukt Exemplar, helt af Bronze, 
gjengivet i Fig. 20. Det hidrører fra den oftnævnte Urnegrav 
ved Gjenner i Aabenraa Amt, hvori desuden var to tilsvarende 
Sporer af Jærn. Fra Graven ved Bodum, ligeledes Aabenraa 
Amt, foreligge to Par Sporer af samme Form, men endnu svæ¬ 
rere og med en Jærnspids gjennem Piggens Midte 1 . 

Tvivlsomt er det derimod, om nogle Brudstykker af en 
Ringbrynje fundne ved Barsbøl i Jels Sogn, Haderslev Vester 
Amt, maa henførestil detteellerdetfølgendeJærnaldersafsnit. 
De synes at være af lignende Art som den næsten fuldstæn¬ 
dige Ringbrynje i Vimosefundet. Fra den romerske Periode 
haves iøvrigt Dele af Brynjer fremdragne i Nørrejylland. 

De hernævnte Sager til Krigerens Udstyr hæve sig ikke 


schrift fur Ethnologie. 1905. S. 380. M. Jalin: Die BewafTnung der Ger- 
mancn. S. 96. 

1 Se Afbildn. i Worsaae: Slesvigs Oldtidsminder. S. 51. 

over, li vad der af samme Arter foreligger fra Nørrejylland og 
Øerne. Derimod træfles der blandt de paa slesvigsk Grund 
optagne Smaasager henhørende til det personlige Udstyr et 
og andet, som maa regnes til det ypperste, der i sin Slags 
kjendes fra olddanske Egne. Dette gjælder den i Fig. 21 af¬ 
bildede Bøilenaal, funden »i et tildækket Kobberkar« i en 



Fig. 21. Fra Bonert, Kosel Sogn, Ekernførde Amt. Vi. Nationalmuseet. 

Høi paa Eskildsmark Gods ved Bonert i Kosel Sogn, Svan¬ 
sen. Stykket er af massivt Sølv og saa velbevaret og blankt, 
som var det nys udgaaet fra en Sølvsmeds Værksted. Bøflens 
Midtknop er omgiven af en snoet Guldtraad, og baade Dæk¬ 
pladerne over Spiralvindingen, Bøilen og Naaleskeden ere 
ornamenterede. Skeden er endvidere gjennembrudt i af¬ 
trappede Baand, hvilket i Forbindelse med den svære Bøile 
og den korte Spiralvinding viser, at Stykket tilhører Begyn¬ 
delsen af den romerske Periode. Denne ædle og line Form 
for Bøilenaale har nemlig sit Udspring i en sildig La Tene- 
Type. Givet er det dog ikke, at Pragtstykket fra Bonert 
skyldes en sønderjydsk Haand værker; det kunde ogsaa 
være blevet til paa romersk Grund, hvor lignende Exem- 
plarer ere fremdragne. Hjemligt Arbeide repræsentere sik¬ 
kert derimod nogle Bøilenaale af samme Hovedform, med 
gjennembrudt Naaleskede, men noget ringere i Udførelsen 
og forfærdigede af Bronze. 3 saadanne hidrøre fra en Grav¬ 
plads ved Hvidding Kirke i Haderslev Vester Amt, en fjerde 
fra Egnen ved Kristiansfelt og en femte fra Døstrup i Tøn- 

der Nørre Amt. Nøie til denne Type slutter sig fremdeles 
et Par Bøilenaale, hvis Hovedform er den samme, kun at 
Naaleskedens smukkeTrappemønster er afløst af smaa, runde 
Huller eller blot efterlignet ved indpunslede Linier. Utvivl¬ 
somt ere disse Stykker lidt yngre. Fig. 22, fra Feldum i Vons¬ 
bæk Sogn, Haderslev Øster Amt, repræsenterer førstnævnte 

Art, en Bøilenaal fra Løgunigaard i Nørre 
Løgum Sogn, Tønder Nørre Amt, sidst¬ 
nævnte Art l . At iøvrigt denne tidlige Form 
for Fibulaer i Sønderjylland er frem¬ 
draget i et saa forholdsvis ikke ringe An¬ 
tal, svarer til, at den i det nuværende Dan- 



Fig. 22. Fra Feldum, mark væsentligst hører hjemme modVest 2 . 

Vonsbæk Sogn, Haders- Kig. 23—24 gjengive den samme Ho- 
lev Oster Amt. :X U. Na- . 

tionalmusect. vedform for Bøilenaale, men paa et yngre 

Udviklingstrin, der betegnerden romerske 


Periodes senere Del. Som i det nuværende Danmark fore¬ 


kommer denne i kunstnerisk Henseende noget ringere Art 
Naale, med flad, baandformet Bøile og lang Spiralvinding, 
ogsaa i Sønderjylland særdeles ofte. Der er fremdraget mere 
end et halvthundrede Stvkker. Det er overhovedet her den 
hyppigste Form forden romerske Periodes Bøilenaale. Største¬ 
parten er af Bronze. Stundom er Bøilen prydet med indslaaede 
Ornamenter, og Dækpladerne paa Spiralvindingen kunne 
være af Sølv som ved Stykket Fig. 23, der hidrører fra en 
Urnegrav ved Veibøl i Vedsted Sogn, Haderslev Øster Amt. 
En sjælden Gang er Materialet Jærn, noget hyppigere der¬ 
imod Sølv. Disse Sølvfibulaer kunne være rigt ornamente¬ 
rede og tillige prydede med Belægninger af Guldblik, som dette 
er Tilfældet ved to ganske ens Exemplarer fra oftnævnte 
Urnegravplads paa Skjærsbjærg, Angel 3 . Smukkere Bøile- 


1 Afbild, i O. Almgren: Studien fiber nordeurop. Fibelformcn, PI. II. 
Fig. 32. 

- Se Almgren, 1. c., S. 12 og 135. 

8 Afbild, i Mes torf: Alterthumer, Fig.562. 

naale af denne Art ere overhovedet ikke trufne i gammel¬ 
danske Egne. 

Stundom er der fremdeles paa sønderjydsk Grund fundet 
Bøilenaale, der trods Forskjel i Enkeltheder dog slutte sig 
nær til den her beskrevne Hovedform. Saaledes Fibulaer, 
deri Bøilens Hovedende have to runde Udskjæringer eller, paa 



Fig. 23. Fra Veibøl, Haderslev Fig. 24. Fra Skalnas, Amrom. 4 /e. 

Oster Amt. 4 /&. Nationalmuseet. Nationalmuseet. 


et senere Udviklingstrin, i Stedet for disse bære indstemplede 
Dobbeltkredse paa Fodenden (de saakaldte »Øienfibulaer«). 
Exemplarer af denne Art haves bl. a. fra Pommerby-Grav- 
pladsen i Svansen 1 , fra Nebel og Stenodde paa Amrom og 
fra Gravpladser ved Over Jersdal, Haderslev Øster Amt, og 
Smedeby, Flensborg Amt*. I denne F'orbindelse maa endelig 
nævnes en eiendommelig formet Bronzefibula fra en Urne¬ 
grav paa Skjærsbjærg, Angel. Kun Spiralvindingen og Bøi¬ 
lens Fodende foreligge; denne sidstes Længdekanter danne 
en stærkt ud- og indbøiet Linie med et smalt, afsluttende 
Parti ved hver Ende. Fodenden kommer derved til at minde 
om den karnisformet profilerede Endedop paa samtidige 
Drikkehorn. Dette er i det smaa et karakteristisk Exempel 
paa, hvorledes Datidens Smykker paavirkedes af romersk 
Smag; thi det karnisformede Profil hører hjemme i klassisk 
Kunst. 

Den anden Hovedform for den romerske Periodes Fibu- 

1 Afbild, i Mestorf: Urnenfriedhofe, PI. III. Fif?. 13. 

* Jvfr. Almgrcn: Studien fiber nordeurop. Fibelformen, S. 147 og 153. 

laer, kjendetegnet ved en smallere og ret trind Bøile, der ved 
Hovedet er stærkt udvidet, men tilspidset mod Foden, hvor 
der lindes en Endeknop, er kun af og til truffet i Sønder¬ 
jylland, dog paa forskjellige Udviklingstrin. Fig. 25 gjengiver 
den ældste Type, sikkert af romersk Oprindelse. Fodenden 
er ved dette Stykke ufuldstændig. Der foreligger to eller tre 

saadanne, dog uden nærmere Op- 
lysning om Findested. Af den se- 
nere, noget sværere og mere mas* 
IraA \w sig^ sive Form med Kam i Stedet for 

Midlknop paa Bøilen, haves Ex- 
.... , 4/ einplarer bl. a. fra Djernæs i Hop- 

Hg. 25. Fra Sønderjylland. 4 /s. r J 1 

Nationalmuseet. trup Sogn, Haderslev Øster Amt, 

og fra Gravpladserne paa Skjærs- 
bjærg i Angel, ved Notfelt i Sønder Brarup Sogn, ligeledes 
Angel, og Over Jersdal i Haderslev Øster Amt 1 . I det nuvæ¬ 
rende Danmark optræde disse Fibulaer talrigst paa Born¬ 
holm, hvad der svarer vel til, at de i Sønderjylland ere saa 
forholdsvis sjældne. 

Foruden disse to Hovedformer er der dog hist og her paa 
slesvigsk Grund ogsaa fremdraget Bronzefibulaer af ganske 
anden Type, med eiendommelig, retvinklet Bøile uden Kam. 
3 saadanne Exemplarer hidrøre fra Gravpladserne ved Nørre 
Brarup og Not felt, Gottorp Amt, og ved Stenbjærg Kirke i 
Flensborg Amt. I Nørrejylland og paa Øerne er denne Form 
næsten ukjendt, medens den i stort Antal forekommer i visse 
Egne af Nordtydskland*. Endelig haves et Par Jærnfibulaer 
af mindre udpræget Form fra Gravpladsen ved Over Jers¬ 
dal, Haderslev Øster Amt 8 . 

Om Anbringelsen af den romerske Periodes Fibulaer paa 
Klædedragten hersker der ingen Tvivl. Hvor de optages i 
Skeletgrave, have de stedse deres Plads ved Ligets Skuldre 


1 Almgren: Fibelformen, S. 158. 

■ Almgren: Fibelformen, S. 02 og 178 med PI. VI, Fig. 138 
J Afbild, i Mestorf: Urnenfriedhdfe, PI. VII, Fig. 11 og 18. 


— 147. 

eller foran paa Brystet. Ud herfor vare de altsaa fæstede i 
Overklædningen. Saaledes er det iagttaget utallige Gange i 
det nuværende Danmark, og saaledes have Bøilenaalene sik¬ 
kert ogsaa været baarne i Sønderjylland. Men Skeletgravene 
ere her, som foran nævnt, ikke mange i Tal, og i ingen om¬ 
hyggelig undersøgt ere Fibulaer hidtil trufne. 

Af Sager henhørende til Klædedragten indeholde de søn- 
derjydske Fund fremdeles Remspænder. Adskillige saadanne 
foreligge, i Reglen simple, dannede af Jærn og sædvanlig 
fortil afrundede. Dog kunne de ogsaa være finere udførte, 
saaledes et Stykke fra Over Jersdal-Gravpladsen, med lang¬ 
strakt, slank Bøile og Plade til Fastgjørelse paa Bæltet 1 . 
Remspænder vare altsaa i Sønderjylland som i Nørrejyl¬ 
land og paa Øerne en almindelig Nyttegjenstand. Derimod 
synes Hængedopper til Livbæltet ikke at have fundet videre 
Anvendelse søndenfor Kongeaaen. I hvert Fald kjendes kun 
enkelte saadanne. 

Hellerikke Naale ere hyppige her. Et fragmenteret Ex- 
emplar af Sølv, med lille, konisk Hoved, hidrører fra Over 
Jersdal-Gravpladsen 2 . Sammesteds optoges endvidere Frag- 
menteraf en Jærnnaal samt af en spinkel Bennaal med et, som 
det synes, leddelt, lille Hoved. 3 lignende, tildels ufuldstændige 
Bennaale haves fra en Gravplads ved Nørre Brarup i Angel, 
og Fragmenter af andre fra en Urnegrav paa Skjærsbjærg i 
Angel. I en Urnegrav ved Veibøl, Vedsted Sogn, Haderslev 
Øster Amt, laa endelig Dele af flere Bennaale, med firsidet, 
ornamenteret Hovedende. Øiensynlig have de dannet et Sæt. 
Ogsaa fra nørrejydske Lerkargrave med ubrændt Lig vides 

det. at det enkelte Individ undertiden har baaret flere Naale. 

/ 

Heldige Fund fra Nørrejylland og Laaland have iøvrigt 
vist, at Naalene væsentligst benyttedes til Haarsætning — 
hvortil de da ogsaa efter hele deres Art, med den ret spinkle 


1 Afbild, i Mestorf: Urnenfriedhofe, PI. VII, Fig. 14. 
? Afbild, i Mestorf: Urnenfriedhbfe, PI. Vil, Fig. 7. 

Stilk niaatte synes bedre egnede end til at sammenholde 
Klædedragt 1 . 

blandt Periodens andre Smykkesager skal først og frem¬ 
mest nævnes Guldberlokker. Der kjendes 4 saadanne, deraf 
3 fra den oftnævnte Urnegravplads paa Skjærsbjærg, Angel, 


og den fjerde, som er sammenbanket og overbrudt, fra en 



I'ig. 26. Fra Gjenncr, Aabenraa 
Amt. 8 /i. Haderslev Museum. 


Urnegrav ved Fæsted i Hygum 
Sogn, Haderslev Vester Amt 2 . 
I hvert Fald de tre fra Skjærs¬ 
bjærg tilhøre med deres sær¬ 
deles fine og rige Belægning 
med Guldtraad og med de 
stærkt sammensatte Klaser af 
Druer forneden den romerske 
Periodes Slutning 8 . De ere 
iøvrigt blandt de største og 
smukkeste i deres Art 4 . Fra 


samme Gravplads hidrøre endvidere 3 andre Guldhænge- 
prydelser, nemlig to cylindriske og en dobbeltkonisk, alle 
prydede med Belægning af Guldtraade 5 . Andre Hængesmyk- 
ker af ædelt Metal kjendes iøvrigt ikke fra sønderjydsk Grund, 
og sparsomt er ogsaa her som i det nuværende Danmark, 
hvad der foreligger af Glasperler; det var først i det efter¬ 
følgende Kulturafsnit, at disse ret kom i Brug. 

Paa lignende Maade staaer det fremdeles med Smykke¬ 
ringe i Sønderjylland. Kun et lille Antal foreligger. Der 
haves et Par Armringe 6 og enkelte Fingerringe; kun een af 
disse sidste er af massivt Guld. Denne Guldfingerring hid- 


1 Soph. Muller, i Nord. Fortidsminder, II, S. 21. 

5 Efter Sigende er endvidere fundet en Guldberlok i det som Fig. 30 
afbildede Lerkar, der ligeledes hidrører fra Fæsted i Hygum Sogn. 

8 Soph. Muller, i Nord. Fortidsminder. II, S. 22. 

4 Afbild, i Mestorf: Urnenfriedhflfe, S. 42. 

6 Afbildede ibidem. 

6 En Armring fra Havgaard i Ringenæs Sogn, Aabenraa Amt, er af¬ 
bildet i Kieler Berichte, IX, Pl.VFig.3 og Mestorf: Urnenfriedhofe. PI.V.2. 

rører fra oftnævnte Urnegrav ved Gjenner, Aabenraa Amt; 
den er af den samme simple Form, glat og sluttet, som ogsaa 
nogle Gange foreligger i Fund fra den romerske Periode i 
Nørrejylland og paa Øerne 1 . 

Hyppigere end Smykkesagerne optræde derimod i Fun¬ 
dene fra Sønderjylland Toiletredskaber og Smaagjenstande 
til personligt Brug, som dette ogsaa er Tilfældet norden for 
Kongeaaen. Fig. 26 gjengiver en Benkam af den Form, som 
er eiendommelig for den romerske Periodes Slutning. Den 
har været paa Ligbaalet og er derved sprunget i flere Stykker; 
ikke alle disse ere da med de brændte Menneskeben bievne 
opsamlede. Kammens Overdel er afrundet og prydet med 
Ornamenter, nederst et Bælte med Felter af korsvis stillede 
Streger og derover to flade, sammenstødende Buer, hvorom 
fordybede Udskjæringer. Det er dette sidste Motiv og frem¬ 
deles den Eiendommelighed, at Kammen i Modsætning til 
noget yngre Stykker kun er gjort af et enkelt Stykke Ben, 
som kjendetegner og tidsfæster den 2 . Den hidrører fra Urne¬ 
graven ved Gjenner nær Aabenraa. Dog sees det, at der i 
Sønderjylland omtr. samtidig har været noget anderledes de¬ 
korerede Benkamme i Brug, med Mønstre i gjennembrudt 
Arbeide. Fragmenter af to saadanne ere fremdragne paa 
Gravpladsen ved Over Jersdal og i en Urnegrav ved Hon¬ 
ning i Arrild Sogn, Haderslev Vester Amt. Kammen fra sidst¬ 
nævnte Lokalitet er iøvrigt tillige prydet med en Række ind- 
dreiede Kredse om et Midtpunkt — et Ornament, der hyp¬ 
pig sees paa Kamme af Form og Udstyrelse som Fig. 26. 

Paa den oftnævnte Gravplads ved Pommerby i Svansen 
og paa Gravpladser ved Smedeby i Siversted Sogn, Flens¬ 
borg Amt, ved Vesterbæk i Roager Sogn, Haderslev Vester 
Amt, og ved Notfelt i Sønder Brarup Sogn,Gottorp Amt, er der 

1 Soph. Mil 11 er, i Nord. Fortidsminder, II, S. 23. 

2 Soph. Muller, i Nord. Fortidsminder, II, S. 26. Til de her an forte 
Exemplarcr kan foies: F. Peiser: Das Gråberfekl von Pnjki. 1016, PI. III 
Fig. 40. 

fundet nogle Saxe, oftest af Jærn, en enkelt Gang af Bronze 
(fra Smedeby). Bronzesaxen er ganske lille, kun 5 cm. lang. 
og et Par af Jærnsaxene har en lignende, ringe Størrelse. 
Atter andre Jærnsaxe ere derimod en Del større, som dette 
iøvrigt oftest er Tilfældet, naar dette Bedskab i den romerske 
Periode er gjort af Jærn. 

Som Toiletsager maa her endvidere anføres Syle. Paa 
Over Jersdal-Gravpladsen er der fundet flere saadanne 1 , og 
en enkelt i en Urnegrav ved Bonert i Kosel Sogn, Svansen. 
Mulig have Syle ogsaa foreligget andre Steder, men dette 
spinkle og skrøbelige Redskab er vel ofte undgaaet ukyndige 
Finderes Opmærksomhed. De Fragmenter af »Jæmnaale«, 
der af og til angives at være fundne i Urner, kunne mulig 
tildels repræsentere Syle. 1 to Urner fra Over Jersdal-Grav¬ 
pladsen fandtes Knoglehylstre, indeholdende Naal af Jærn 
eller Bronze. Om disse Naale dog ere identiske med Syle, er 
usikkert*. I et enkelt Tilfælde er Sylskaftet bevaret, smukt 
forfærdiget af et firsidet tilskaaret Benstykke og helt over pry¬ 
det med indskaarne Stregornamenter (fra OverJersdal) 3 . Kun 
enkelte Gange sees Syl i Forbindelse med Jærnkniv at have 
udgjort hele Gravgodset. Ellers ere Sylene oftest optagne 
i Urner sammen med Skjoldbule, Spydspids, Ragekniv eller 
andet, som viser, at det dreier sig om Mandsgrave. Sylen maa 
følgelig i Jærnalderen have været særligt Mandsudstyr, gan¬ 
ske som dette ogsaa var Tilfældet i Bronzealderen. Det ligger 
da nær at antage, at dens Anvendelse i Aarhundredeme nær¬ 
mest efter Chr. F. har været den samme som tidligere, nem¬ 
lig til Legemets Pleie og Behandling og da snarest til Tato¬ 
vering 4 . Dens Forekomst i Jærnalderen betegner da en 
Tradition fra ældre Tider. Dette har dog ogsaa forhen været 

1 Afbildede i Mestorf: Urnenfricdhofc. PI. VII. Fig. 5—6. 

~ Mestorf: L’rnenfriedhofe, PI. VII. Fig. 17. Se ogsaa Soph. Muller. i 
Aarb. f. nord. Oldkvnd.. 1900. S. 184. 

3 Afbild, i Mestorf: Urnenfriedhofe. PI. VII. Fig. 13. 

4 Soph. Muller: Vor Oldtid. S. 237. 

fremført for det nuværende Danmarks Vedkommende 1 , idet 
det har været seet, at Syle her af og til forelindes i romersk 
Jærnalders Grave. Men først nu er Sagen ret bleven klar, 
efter at de i de seneste Aar undersøgte, store nørrejydske Grav¬ 
pladser med Lerkargrave have vist, at Syle overordentlig 
hyppig høre med til Udstyret i Mandsgrave, hvor de næsten 
altid optræde sammen med Rageknive. 

Ogsaa paa slesvigsk Grund ere Rageknive fundne i ikke 
ringe Antal. De ere af de samme, let varierede Former, som 



Fig. 27. Fra Fæsted, Hygum Sogn, Haderslev Vester Amt. ? /s. 

Nationalmuseet. 

kjendes andetstedsfra, snart med lige Ryg som Fig. 27, der 
hidrører fra en Urnegrav ved Fæsted i Haderslev Vester Amt, 
snart med mere eller mindre indbuet Ryg eller med en rund 
Udskjæring i dennes Midte. Adskillige Knive af disse Arter 
foreligge bl.a. fra de store Urnegravpladser ved Over Jersdal, 
Vesterbæk, Notfelt og Pommerby og paa Skjærsbjærg. Paa 
de samme Pladser og andre er endvidere optaget mangfol¬ 
dige Jærnknive af de to andre Hovedformer, som ere saa 
velkjendte fra den romerske Jærnalder, men iøvrigt ogsaa 
anvendtes i det følgende Kulturafsnit, dels de smukke, smaa 
Knive med stærkt indbuet Ryg og krummet Skaft ofte af- 


1 Soph. Muller: l. c.. S. 489. 

sluttet i en lille Knop, dels de større og simplere Knive med 
lige Ryg og ret lang Grebspids 1 . En sjælden Gang kunne 
dog ogsaa disse sidste være ret elegant gjorte, saaledes en 
Kniv fra Over Jersdal, med smukt forziret Skaft af Jærn*. 

Hvad der iøvrigt foreligger af Gjenstande til personligt 
Brug og af andre Smaasager, er ikke meget. Der kjendes 
enkelte Synaale af Jærn og Bronze, endvidere Spindestene 
af Ler, Hvæssestene o. a. Her skal ogsaa nævnes nogle Be¬ 
slagstykker til Drikkehorn. 2 Par Endedopper til saadanne 
og nogle Dele af Kjædebeslag foreligge fra Skjærsbjærg-Grav- 
pladsen. Dopperne have den velkjendte, karnisformede Pro¬ 
filering 8 . Fra Angel hidrører en Drikkehornsdop, afsluttet 
i et Oxehoved 4 . 

En særlig Omtale kræver endelig den største af alle Old¬ 
saggrupperne fra den romerske Periode i Sønderjylland: 
Lerkarrene, af hvilke der fra Grave foreligge nogle Hundrede. 
Mere end andet yde de et vigtigt Stof til Forstaaelsen af Lands¬ 
delens hele Kulturstilling; thi intetsteds mærkes saa stærkt 
det lokale Arbeide og lokale Eiendommeligheder. Disse Ler¬ 
kar ere iøvrigt et saa meget taknemmeligere Oldsagmateriale, 
som den romerske Periodes Keramik, som den fremtræder i 
Gravfundene, just betegner et Høidepunkt i Udvikling inden¬ 
for Nordens Oldtid. Blomstringstiden begyndte i Slutningen 
af det førromerske Afsnit, La Tene-Tiden; med Folkevan¬ 
dringstiden indtraadte en Dekadence. 

For knapt en halv Menneskealder siden vilde der dog 
meppe have kunnet siges saare meget om de søndeijydske 
Lerkar fra Aarhundrederne nærmest efter Chr. F. Dels var 

1 Se Afbildninger i Mestorf: l’rnenfriedhofc, PI. VII, Kig. 9 og 2—3. 

1 Afbildet i Mestorf: 1. c.. PI. VII. Fig. 1. 

8 Afbildede i Mestorf: Urnenfriedliofc, PI. VIII, Fig. 13 og 15. Fig. 13 
gjengiver dog kun en ufuldstændig Dop. idet den runde Skive, der ydei*st 
afslutter det karnisformede Led, mangler. Skiven er afbrudt allerede i 
Oldtiden, men foreligger i Fundet. 

4 Afbild, i Mestorf: Alterthumer, Fig. 657. 

det Materiale, som dengang forelaa, ret ensartet. Det var 
hovedsagelig Kar af visse, stadig tilbagevendende Former og 
Dimensioner, som dette just rnaatte være Tilfælde!, naar 
Karrene alle fremdroges i Urnegrave, og de i Oldtiden vare 
udseete dertil ud fra det Synspunkt, at de skulde tjene til Be¬ 
holdere forbrændte Ben fra Ligbaalet. Dels havdes der heller- 



Fig. 28. Fra Kmmcrlev, Tomter Norre Amt. 


Nationalmuseet. 


ikke dengang et saa indgaaende Kjendskah til de samtidige, 
nørrejydske Lerkar—et Materiale, som viser sig nødvendigt 
for ret at forstaa de sønderjvdske. Det er først i den sidste 
halve Menneskealder, at de store Undersøgelser af nørrejydske 
Lerkargrave have fundet Sted, hvorved er fremdraget et Par 
Tusinde Kar af mangfoldige Former. Og det er ligeledes 
først i det sidste Decennium, at man i Sønderjylland har op¬ 
daget Jærnaldersgrave med ubrændt Lig og Sæt af forskjellig- 
artede, linere Lerkar. 

Fig.28—31, sammenholdte med de i Mestorf: Urnenfried- 
hbfe, PI. VI, Fig. 1—2,4—6,14—15 og 17 bragte Afbildninger, 
give et godt Indtryk af, hvorledes de større Lerkar, de, som 
anvendtes til Gjemme for brændte Ben, bleve formede og de¬ 
korerede. Det er anselige Krukker, snart ret vide over Mun- 

Aarb. f. nord. Oldk. og Hist. 191G, 18 

. din gen og uden særligt Halsparli, idet Mundingskanten er 
anbragt under en Vinkel eller Bue paa selve Overdelen: snart 
snevre foroven, med kortere eller længere, lige eller nedadtil 
bredere Hals. Mundingskanten er oftest tyk og facetteret. 
Siden ret stærkt buet, afrundet ved Midten. Ved Bugens Over- 



Fig. 2iE Fra Fæsted. Haderslev Vester Amt. */a. Nationalmuseet. 


del findes ofte et, undertiden lo eller tre Ører, som kunne 
være temmelig brede ved Grunden eller foroven og forneden 
afsluttes i udskydende Flige. Hyppigst ere Karrene orna¬ 
menterede, men noget langt Register af Motiver sees ikke 
anvendt. Navnlig forekomme Stregeprvdelser og bredt ind¬ 
trykkede Linier eller Baand, snart lange og horizontalt rundt- 
løbende, snart korte og stillede skraat til en Art Zikzakmøn- 
ster. Disse Ornamenter holde sig i Heglen til Karrenes Over- 


Digitized by Google 


Original from 

UNIVERSITY OF CALIFORNIA 





27 ."» 


I)KN HOMERSKE PERIODE. 

del. Underdelen kan være ganske glat, undertiden dog ru 
eller mere eller mindre dækket af Kamstribning. 

Til disse store Krukker slutter sig en Kække andre Kar¬ 
former, undertiden dog kun repræsenterede af faa Exempla- 
rer, idet de væsentligst hidrøre fra de ret sjældent forekom¬ 
mende Lerkargrave med ubrændt Lig. Kig. 32—33 og 35—42 



.30. Fra First cd, Haderslev Vester Amt. 


Nationalmuseet. 


give en Prøve paa disse Karformer. Der haves mindre Kruk¬ 
ker, smukt gjorte og med to Ører. Fremdeles Bægre; Hanke¬ 
kopper og et Fad; lave Skaale og Kar med jævnt buet Side, 
der trækker sig stærkt ind mod den lille Bund,snart ret store, 
snart smaa, saa at de nærme sig en Kops Størrelse. 

Som det vil sees, er dette i det væsentlige de samme Ho¬ 
vedformer for Kar, som ogsaa samtidig optræde i Nørrejyl¬ 
land. Men ved nøiere Studium vil det vise sig, at de sønder- 
jydske Kar, baade de store Krukker fra Urnegravene og Kar¬ 
rene fra Lerkargravene, gjennemgaaende ved Enkeltheder 

18* 

skille sig fra de tilsvarende nørrejydske — herved dog kun 
forstaaet Karrene fra den nordligste 2 /s Del af Nørrejylland. 

Ved de sønderjvdske Bægre er saaledes Foden ret bred i 
Forhold til Overdelen. Anderledes dristig formedes derimod 
ofte Bægrene nordligere paa den jvdske Halvø, med ganske 
smal Fod og bred Overdel. De sønderjvdske Kar af Formen 



Fig. 31. Fra Fæsted. Haderslev Vester Amt. 


'/.i. Nationalmuseet. 


med den buede Side, der tnekker sig stærkt ind mod den 
lille Bund (Fig. 38—39 og 41) svare til nørrejydske Hanke¬ 
kar, men ere modsat disse næsten altid uden Øre. Ogsaa 
de sønderjydske Skaale mangle hyppigst Hank, medens 
en saadan i Reglen findes ved de nørrejydske Skaale, ofte 
endog særdeles smukt udført i Lighed med Hanke ved ro¬ 
merske Metalkar. Og hvad endelig de store Krukker angaaer. 
saa er Forholdet mellem deres Overdel og Hals stundom 
anderledes ved slesvigske Kar end ved nørrejydske. 

Ikke mindre tydelig fremgaaer Forskjellen, naar man un¬ 
dersøger Karrenes Ornamentik. Det Motiv, som er det over- 

veiende i Sønderjylland, er 2—7 flade eller noget indbuede, 
oftest umiddelbart sammenstødende Baand eller bredere Fu¬ 
rer, der horizontalt løbe rundt om Karrenes Overdel (se Fig. 
28, 32—33 og 36—41). Det optræder paa Kar af allehaande 
Størrelser og Former, baade paa finere og grovere, og dette, 
hvad enten Karrene efter de Metalsager, med hvilkede findes, 
hidrøre fra den romerske Periodes tidligere Del eller dens 
senere Del. Det er nu kort og godt Pottemagernes Yndlings- 
motiv. Men ogsaa i Egnen nærmest nord for Kongeaaen, i 
den Landstrækning, der omtrent svarer til Veile og Ribe 
Amter og det sydligste Stykke af Aarhus Amt, er det fremher¬ 
skende paa Lerkarrene fra det romerske Tidsafsnit. Høiere 
oppe paa den jydske Halvø er Baandmotivet derimod tem¬ 
melig ukjendt. Det findes kun paa et ringe Antal af de Tu¬ 
sinder af Kar, der haves fra den nordlige Vs Del af Nørrejyl¬ 
land. Paa Fyen forekommer det derimod af og til og læn¬ 
gere østpaa en sjælden Gang. 

Vender man sig til den modsatte Side, til Holsten, da sees 
Ornamentet vel ogsaa at have været anvendt der i Aarhun- 
drederne nærmest efter Chr. F., dog ikke i et tilsvarende Om¬ 
fang som i Sønderjylland; og hvad Karformerne angaaer, 
ere de ofte noget anderledes sønden for Eideren end nord for. 

Naar hertil føies, at ogsaa selve Lerkarrene fra Sønderjyl¬ 
land, især fra Nordslesvig, og fra Strækningen nærmest nord 
for Kongeaaen vise et nøie indbyrdes Slægtskab, maa disse to 
Landomraader i den romerske Periode antages at have udgjort 
een stor Enhed, et eget Industriomraade med fælles Haand- 
værk og Smag, kunde man sige for ikke at bruge for stærkt 
et Udtryk — ganske som det nu ogsaa efter Lerkarrene er seet, 
at der samtidig i den nordlige */a Del af Nørrejylland har 
været Industriomraader (Vendsyssel, Aarhus-Randers Egnen 
osv.). Betydningen af delte Forhold øges, naar det erindres, 
hvad foran, S. 255, er sagt om den romerske Periodes Grav¬ 
skikke og Gravfund paa gammeldansk Grund: at de i Søn¬ 
derjylland og den sydligste Del af Nørrejylland stemme 

overens. Et hedre Vidnesbyrd om, at Kongeaaen ikke har 
dannet Skjel, kan næppe ønskes. 

Hvad der her er udtalt om Baandmotivet, har et ganske 
mærkeligt Modstykke i et andet samtidigt Ornament: Mæ- 
anderen. Denne ejendommelige og skjønne Slyngning fore¬ 
kommer, som hek jendt, allerede paa danske Oldsager fra den 
yngre Bronzealder, baadepaa Metalgjenstande, paa Bensager 
og Lerkar, altid trukket med afrundede Hjørner. Efter en 
Afbrydelse i den forromerske Jærnalder kom Mæanderen 
atter i Brug i den romerske Periode, nu dog stedse gjengivet 
med vinkelbøiede Hjørner. Men langtfra overalt paa gammel¬ 
dansk Omraade anvendtes den i Aarhundrederne nærmest 
efter Chr. F. Fra Elhegnene naaede den frem til Holsten, 
hvor der i sydlige og østlige Strækninger hist og her er frem¬ 
draget mæanderprydede Lerkar — Mæanderen her altid dan¬ 
net af Punktrækker udførte med et lille Tandhjul el. lign. 
Fra Sønderjylland er den derimod fuldstændig ukjendt og 
ligesaa fra Egnen nærmest nord for Kongeaaen: fra Veile og 
Kibe Amter og den sydligste Del af Aarhus Amt. Først nord 
herfor og saa helt op til Jyllands vderste Spids optræder den 
paa Lerkarrene — her altid som Liniemæander. Den er i den 
nordlige 2 ,s Del af Nørrejylland Pottemagernes Yndlingsmo- 
tiv. 1 Norge er den yderst sjælden. Paa Fyen forekommer den 
sporadisk og ligesaa paa Sjælland, derimod kjendes den ikke 
fra Bornholm. Mleander og Baandmotiv supplere saaledes 
paa den jvdske Halvø hinanden. Hvor det ene Ornament 
forekommer, mangler det andet og omvendt. Mæanderens 
Fremkomst til Nørrejylland maa iøvrigt antages at skyldes 
enten personlige Berøringer mellem Pottemagere her og i 
Nordtvdskland eller Kulturforbindelser over Havet. 

ftr 

Foruden meget andet bidrager Mæanderslyngningen til 
at give Lerkarrene fra den nordlige */s Del af Nørrejylland 
et eget vakkert Udseende. Intetsteds blev der iøvrigt i den 
romerske Periode fremstillet saa godt Pottemagerarbeide som 
her. Atter indenfor dette Omraade ere Karrene ypperst i 

Aarhus, Hamlers, Viborg og visse Dele af Ringkjøbing Amter. 
Med dem kan det, de sønderjydske Pottemagere samtidig 
fremstillede, som Helhed ikke staa Maal. Dog forekommer 
der blandt de slesvigske Lerkar adskilligt, som maa kaldes 
smukt Arbeide. Flere ere af god Form, med blank sort Over¬ 
flade og sikkert udførte Ornamenter. Stundom sees frem- 




.32. Fra Hviddin^. Haderslev Vester Amt. 



Museet i Ribe. 


deles Knkeltheder, som ikke kjendes andetstedsfra. Ler¬ 
karret Fig. 28, der hidrører fra Emmerlev i Tønder Nørre 
Amt, bærer saaledes paa Bugen en lang og smal, buet Liste 
i ophøiet Arbeide; Sidestykke hertil haves ikke. Tæt under 
Mundingsranden paa Karret Fig. 82, fra en Skeletgrav ved 
Hvidding i Haderslev Vester Amt, er der anbragt to sniaa, 
runde Huller, diametralt modsat hinanden. Til Bæresnor 
have de næppe været heregnede, dertil kunde de to Ører lige- 
saa vel have tjent. Lige under Hullerne er indvendig i Kar¬ 
rets Hals en fremspringende, rundtløbende Kant, øiensynlig 
bestemt til Støtte for et Laag. (ijennem de to Huller har da 

vel en Pind været skudt ind som Lukke. Ft lignende Træk 
findes ikke ved andre Kar. 

Nogle af de største Kar fra Over Jersdal-Gravpladsen, i 
Haderslev Øster Amt, hære paa Underdelen en Mængde tæt¬ 
stillede, ovale Pletter, der staa ru, medens Karrenes Overflade 
iøvrigt er glat *. Denne Dekoration er en enkelt Pottemagers 



Fig. 33. Fra Over .lersdal, Haderslev Oster Amt. 1 U. Haderslev Museum. 


Indfald og er ikke bleven efterlignet andetsteds. Til Sammen¬ 
ligning hermed skal det nævnes, at der ogsaa i Nørrejylland 
i den romerske Periode optræder Lerkarornamenter begræn¬ 
sede til ganske smaa Landomraader. 

Fremdeles foreligger der blandt de sønderjydske Lerkar 
enkelte særegent formede Stykker. Fra Djernæs i Hoptrup 
Sogn, Haderslev Øster Amt, hidrører saaledes et lille, skaal- 
formet Kar med lire Fødder, 8,6 cm høit. Udsiden er helt 
dækket med vandrette og skraatslillede, let indtrykkede 
Baand. Dette Stykke minder om firføddede Lerkar fra ro¬ 
mersk Jærnalders Lerkargrave i Vendsyssel. Ved Lvshøi 
i Husby Sogn, Flensborg Amt, er bl. a. fremdraget et mærke- 


1 Sc Afbilrin. i Mes tor f: l'rnenfricdhofe. S. 82. 

ligt, lille Lerkar, desværre dog i fragmenteret Stand. Det er 
af aflang Form, kun 6 cm høit, med 4 ganske lave Fødder. 
Vistnok skal det forestille et Dyr. Hovedenden mangler nu; 
i den modsatte Ende løber det ud i en lille Spids 1 . Endelig 
gjengiver Fig. 33 en Bukkelurne, som fyldt med brændte 
Ben, hvorimellem en Jærnkniv, optoges paa den store Urne¬ 
gravplads ved Over Jersdal i Haderslev Øster Amt. Midt 
paa Bugen sidde tre indefra udpressede, ovale Bukler, med 
lige indbyrdes Afstand, saaledes at de to ere diametralt mod¬ 
stillede, medens den tredie korresponderer med Øret. Under 
Mundingskanten sees det karakteristiske Baandornament. 
Lignende Bukkelurner foreligge i ringe Antal fra samtidige 
Lerkargrave i Aarhus og Randers Amter. 

Der er hermed gjort Rede for hele Rækken af sønderjydske 
Oldsagarter, som de kjendes fra den romerske Periodes Grave. 
Ogsaa disse maa imidlertid betragtes, thi først derved bliver 
Billedet af Kulturtilstande i Slesvig i den romerske Periode 
nogenlunde fyldigt. 

I Tilknytning til Skik i det forudgaaende Jærnaldersaf- 
snit var, som alt nævnt, Urnegraven den fremherskende Grav¬ 
form. I Reglen brændtes Ligene, og de med Benene fra Baal- 
færden fyldte Lerkar nedsaltes underjordens naturlige Over¬ 
flade, stundom skjærmede af en lille Stenpakning eller med 
en flad Sten som Dække eller Underlag. Ofte stilledes de 
dog frit i Jorden. I Karrene nedlagdes Dødsgaver af forskjellig 
Art: snart Vaaben, hvilke hyppig sees at være mere eller 
mindre sammenbøiede, snart Smaasager til personligt Ud¬ 
styr; disse ere undertiden beskadigede af Ild, fordi de have 
været paa Ligbaalet. Skikken at samle Urnerne paa store 
fælles Gravpladser fulgtes almindelig, nu som før. Ikke sjæl¬ 
dent stilledes Karrene da ganske tæt, som det sees af Billedet 
Fig. 34, der er hentet fra en Gravplads ved Vesterbæk i Roager 


1 Lignende Kar kjendes fra Thuringen ' A.Gotze m. fl.: Die vor- und 
fruhgeschichtlichen Altcrtiiiner Thuringens. PI. XIX, Fig. 272 — 73 . 

Sogn, Haderslev Vester Amt. Men tilligeforekomme Exempler 
paa, at Urner nedsattes i Udsiden af ældre Tiders Gravhøie. 
Ved Ponimerby i Siseby Sogn, Svansen, var endog en stor 
Urnegravplads indrettet i en Stenalders Langdysse 1 , og det 
samme var Tilfældet ved Store Tønde, Hostrup Sogn, Tønder 
Nørre Amt. Kun yderst sjældent sammendyngedes af nyt 

en anselig Gravhøi over 
Urnegraven (saaledes ved 
Gjenner, Aabenraa Amt). 
Lave Jordhøie til Beskvt- 
telse for Urnerne have 
derimod i stort Antal 
været opkastede paa en 
Gravplads anlagt paa 
Banken Skjærsbjærg i 
Angel. 

Med selve Gravud- 

stvret indtraadte der nu 

* 

tildels en lille Ændring. 
Medens dette i Slutnin¬ 
gen af Bronzealderen og 
ligeledes i det ældre Af¬ 
snit af den førromerske 
Jærnalder oftest ind¬ 
skrænkede sig til en enkelt eller et Par Smaasager, findes 
der fra den forromerske Periodes senere Del, La Tene-Tiden, 
stundom Tilfælde, hvor det har antaget noget større Fylde, 
og torden romerske.Iærnalders Vedkommende gjælder noget 
lignende. Men just fordi Gravgodset nu kan være nogen¬ 
lunde anseligt, bliver det undertiden muligt at sondre mellem 
Mands- og Kvindegrave. 

Karakteristisk for Mandsgravene er forst og fremmest 
Vaaben. 1 fire Grave, alle fra Over Jersdal-Gravpladsen i 



Fig. .14. t'rnegravplads ved Vesterbæk. 
Haderslev Vester Amt. 


Se Afhildn. i Mcstorf: l'rnenfriedhofe, PI. XII. Fig. 12. 

Haderslev Øster Amt, optoges Sværd enten i Forbindelse 
nied Skjoldbule, Skjoldhaandtag, Spydspids og Kniv, eller 
med Ragekniv, med en simpel, ligerygget Kniv eller med 
Bron/.efibula og Benkam. I andre Urnegrave ere Vaabnene 
kun repræsenterede af Skjoldbule og Spydspids; Udstyret 
bestaaer da iøvrigt af en eller flere Knive: Ragekniv, ligerygget 
Kniv eller lille, seglformet Kniv, en sjælden Gang af Syl, Jærn- 
fibula ell. lign. Saadanne Grave haves fra Gravpladserne 
ved Over Jersdal, Pommerby og Notfelt, endvidere fra Fæ¬ 
sted i Hygum Sogn, Gestrup i Agerskov Sogn og Kolsnap i 
Nustrup Sogn, alle Haderslev Kreds, samt fra Ørslev i Helle¬ 
vad Sogn, Aabenraa Amt. En Urnegrav af lignende Art, fra 
Gaansager, Haderslev Vester Amt, indeholdt imod Sædvane 
2 Spydspidser. I et enkelt Tilfælde, i en Grav ved Bonert i 
Svansen, var der i Stedet for Skjoldbule lagt Stridsøxe; Ud¬ 
styret var iøvrigt Spydspids, Ragekniv, ligerygget Kniv, segl¬ 
formet Kniv, Syl etc. og en eiendommelig, 7,5cm. lang Jærn- 
gjenstand, dannet af en ret tynd, i Form af en Halvcylinder 
bøiet Plade, fra hvis to Længdekanter der midtpaa hæver sig 
to srnaa, runde Flige indbyrdes forbundne ved en Jærnnagle: 
dens Bestemmelse er ukjendt. Endelig indeholdt een Grav 
Spydspids i Forbindelse med to Knive, en anden Grav Skjold¬ 
bule og Kniv, en tredie Skjoldbule, Ragekniv og en Bronze- 
fibula; de to førstnævnte hidrøre fra Over Jersdal, sidst¬ 
nævnte fra Pommerby. 

Som Mandsgrave kjendetegnersigendvidere en lille Række 
Grave, hvori Dødsgaven bestaaer af en Ragekniv enten alene 
eller i Forbindelse med Knive af anden Art, med Syl, Spore, 
Sax eller en Jærnfibula. Thi Ragekniven har kun hjemme 
blandt Mandssager. Saadanne Grave foreligge fra de store 
Urnepladser ved Over Jersdal, ved Stenbjærg Kirke i Flens¬ 
borg Amt og ved Notfelt, Stenfelt og Pommerby. 

Af enestaaende Art er endelig en Mandsgrav, som afdæk- 
kedes ved Gjenner i Øster Løgum Sogn, Aabenraa Amt. Ved 
Bunden af en større Høi stod, noget nedgravet i Undergrun- 

den, et med brændte Ben fyldt Lerkar. Jordlaget umiddel¬ 
bart over dette havde efterhaanden dannet sig til en fast 
Skorpe, saa at ingen Jord i Tidernes Løb var sivet ned i Karret. 
Ovenpaa og imellem de brændte Ben laa et Bronzeøsekar 
med tilhørende Si, begge sønderbrudte og forbukkede i Old¬ 
tiden (se S. 257 og Fig. 17), en Bronzespore (Fig. 20) og 2 til¬ 
svarende Sporer af Jærn, en ligervgget Jærnkniv og 2 smaa 
Remspænder af Jærn, det ene firkantet, det andet fortil af¬ 
rundet; fremdeles en Benkam (Fig. 26), en glat, lille Guld- 
fingerring (se S. 268) og en lille, ubestemmelig Sølvprydelse. 
Baade ved Anlæg og Indhold slutter denne Grav sig nær til 
en samtidig Grav afdækket under Bunden af en Høi ved 
Himlingøie i det sydøstlige Sjælland, dog at Beholderen til 
de brændte Ben her var en romersk Bronzekasserolle 1 . 

Som det sees, optræde Fibulaer stundom enkeltvis i søn- 
derjvdske Mandsgrave. Hovedsagelig høre de imidlertid 
hjemme i Kvindegrave, her dog oftest to eller tre Exemplarer 
i Følge. Hvor den enkelte Urne indeholder to Fibulaer, ere 
disse af en og samme Form. Saaledes dannede to Fibulaer 
som Fig. 23—24 Udstyret i en Grav ved Nørre Brarup. 2 lig¬ 
nende Fibulaer optoges i Forbindelse med Spindesten af Ler, 
(ilasperle, seglformet Kniv, en lille Ranglesten og en Echinit 
(et forstenet Søpindsvin; brugt som Amulet)* i en Urne ved 
Nordby i Riisby Sogn, Ekernførde Amt. Den i Fig. 23 af¬ 
bildede Fibula laa sammen med en tilsvarende, endvidere 
med nogle Bennaale, en seglformet, lille Jærnkniv, o smaa, 
runde Sten og en Eehinit i en Urne fremdraget i Banken 
Svinpold ved Veibøl, Vedsted Sogn, Haderslev Øster Amt. 

Atter to saadanne Fibulaer rummedes med Svnaal af 

% 

Bronze og seglformet Jærnkniv i en Urne, der blev fundet 
paa Lintrup Mark, Haderslev Vester Amt. Og i 4 Urne- 


1 Aarb. f. nord. Oldkvnd.. 1877. S. 390. 

• Se Chr. Blinkenberg, i Festskrift til H.F. Feilberg. 1911, S. fil. Jvfr. 
s. Forf.: Tordenvaabenet i Kultus og Folketro. S. 69. 

grave fra Skjærsbjærg, Angel, optoges Sæt af to dog ufuld¬ 
stændige Fibulaersammen med Remspænde, seglformet Kniv 
eller Bennaale. 

Naar tre Fibulaer danne Udstyret i sønderjydske Urne¬ 
grave, ere de to ganske ens, den tredie derimod oftest af af¬ 
vigende Form. To Bronzefibulaer som F'ig. 23—24 og en 
simpel, lille Jærnfibula fremdroges saaledes i Forbindelse 
med en seglformet Kniv i en Urne ved Over Jersdal 1 . Sam¬ 
mestedsfra hidrører et Gravfund bestaaende af to Bronze¬ 
fibulaer som Fig. 23—24, en Bronzefibula af Hovedformen 
med den trinde Bøile og Endeknop, endvidere en seglformet 
Kniv, Remspænde og Naalegjemme. 1 en Urne fra Nørre 
Brarup laa to Bronzefibulaer som Fig. 23—24, en tredie 
Bronzefibula af Typen med den retvinklede Bøile samt en 
lille, seglformet Kniv, Remspænde, Bennaal, Lerperle og Hæn- 
gedop. Endelig indeholdt en Urne fra Over Jersdal foruden 
seglformet Kniv tre Fibulaer; af Form ere alle ganske vist 
ens, som Fig. 23—24, men Forskjellen viser sig her ved Ma¬ 
terialet: to ere af Sølv, den tredie af Bronze. 

Skikken at nedlægge to ensdannede Fibulaer og en tredie 
af afvigende Form i den enkelte Grav er det iøvrigt ikke uden 
Interesse at træffe i Sønderjylland. Den kjendes, som nævnt, 
fra samtidige Kvindegrave i Nørrejylland og paa Øerne. 
I Grave med ubrændt Lig have de to ensdannede Fibulaer 
her deres Plads ved Ligets Skulder, den tredie foran paa 
Brystet. Saaledes er det iagttaget i Grave fra indbyrdes saa 
fjerntliggende Steder som fra Laaland, Vendsyssel og Aarhus- 
Randers Egnen. Naar sønderjydske Kvinder da fik et tilsva¬ 
rende Sæt af Bøilenaale med i Graven, maa det være Ud¬ 
tryk for et Fællesskab i Klædedragt paa gammeldansk Om- 
raade, og dette igjen, fordi Kulturgrunden var den samme. 

Af denne Redegjørelse for Indholdet i sønderjydske Kvin- 


1 To af Fibulaerne ere afbildede i Mestorf: Urnenfriedhofe, PI. VII. 
Fig. 16 og 18. 

degrave vil det endvidere fremgaa, at de smaa Jærnknive. 
der her optræde som (iravgods, ere af den smukke Seglform. 
med indhuet Hyg og let boiet Skaft. At disse Knive forment¬ 
lig vare til Toiletbrug, vides andetstedsfra 1 . Mulig tor deraf 
sluttes, at nogle Urnegrave fra Over Jersdal og Skjærsbji erg, 
hvori laa en saadan Kniv i Forbindelse med kun en enkelt 
Fibula, ligeledes ere Kvindegrave. I den Retning tyder det i 
hvert Fald ogsaa, at en enkelt Jærnlibula og to Glasperler i 
en Urnegrav fra Nordbv, Ekernførde Amt, laa sammen med 
Spindesten; thi saadanne børe kun hjemme blandt Udstyret 
i Kvindegrave. 

Hvad der her indenfor Rækken af sønderjvdske Urne¬ 
grave fra den romerske Periode er udsondret som Mands- 
og Kvindegrave, er dog ikke meget i Forhold til den hele 
Fundmasse. Undertiden indeholde Gravene nemlig kun en 
enkelt lille Gjenstand af uvæsentlig Art: en Kniv, et Rem¬ 
spænde el. lign., af og til et lille Lerkar. I adskillige Tilfælde 
er der endog slet ingen Dødsgave. Af 50 Urner fra OverJers- 
dal-Gravpladsen rummede saaledes 19 kun brændte Ben. 

Gravgodsets Art vexler derimod ganske, naar man fra 
Urnegravene vender sig til de samtidige Skeletgrave. Mange 
i Tal ere disse, som tidligere nævnt, ganske vist ikke, og kun 
enkelte ere sagkyndig undersøgte. En fyldig Redegjørelse 
for denne Fundgruppe vil derfor endnu ikke kunne gives. 
Nogle Hovedtræk synes dog alt nu at kunne erkjendes. 

Det er Lerkar, som overvejende udgjøre Indholdet. Gra¬ 
vene ere anlagte i Sand- og Grusbanker, hvori de sædvanlig 
med Mandslængde ere nedskaarne til forholdsvis anselig 
Dybde, ca. I 1 /* m. Et Fyldskifte betegner nu Gravene; i dem 
er morkere, muldblandet Sand eller Grus, udenfor fast og 
urørt Undergrund. Fra de tilsvarende nørrejydske Lerkar- 
grave vides det, at Ligene have været indesluttede i Tra>- 
kister; da disse i Tidens Løb opraadnede, skred den overlig- 


1 Sopli. Muller, i Nord. Fortidsminder, II. S. 27. 

gende, blandede Jordmasse ned i Gravrutiimet og fyldte 
dette. Derfor det muldblandede Grus og Sand i Gravene. 

Ved Dovre i Lintrup Sogn, Haderslev Vester Amt. er der 
afdækket lire saadanne Lerkargrave, alle med Længderet¬ 
ning N.—S. Karrenes Antal og Plads i Gravene var ret vex- 
lende. En af disse indeholdt fire Kar. Midt ud for Nordenden 



Fig. 35. 


Fra Hvidding, Haderslev Vester Amt. 


-Vi. Museet i Ribe. 


stod et Kar af Hovedform som Fig. 38 og ved Siden deraf et 
Bæger, over hvilket en Skaal var lagt som Laag; omir. ud 
for Vestsidens Midte fandtes en Skaal liggende paa Siden og 
derunder en Jærnkniv. I en anden Grav optoges ligeledes 
lire Lerkar, nemlig i det sydøstre Hjørne en lille Vase, ved 
Vestsidens Midte et Bæger samt en Krukke vistnok af Hoved¬ 
form som Fig. 38, og midt ud for Nordenden en lignende, 
mindre Krukke; under den laa et Jærnfragment og omtr. 
midt i Graven et Jærnsværd. Medens begge disse Grave havde 

Mandslængde, var den tredie Grav betydelig kortere, kun ca. 
1 ni lang; vistnok var det en Barnegrav. Udstyret bestod 
kun af et Kar som Fig. 88 og af en lille Krukke, begge hen¬ 
stillede ved Sydenden; ved Vestsiden laa en Jærnkniv. Og- 
saa de nørrejvdske Barnegrave af denne Art indeholde kun 
et enkelt eller et Par Lerkar. Den fjerde Grav endelig har været 



Fig. 36. 


Fra Hvidding. Haderslev Vester Amt. '/n. 


Museet i Ribe. 


rigest udstyret, men blev desværre delvis forstyrret inden 
Undersøgelsen ; foruden et stort, toøret Fad og el Bæger inde¬ 
holdt den tre Skaale, tre Krukker som Fig. 38 samt Skaar 
af et Par andre Kar. Atter her maa, ligesom i Grav 2, en 
Kriger være jordet, thi der fandtes en fragmenteret Skjold¬ 
bule. I ingen af Gravene saaes Rester af selve Skelettet. 
Høiere oppe i Jorden fremdroges nogle Urnegrave, tildels 
dog tilhørende Folkevandringstiden. løvrigt er der ogsaa 
tidligere ved Grustagning paa denne Plads fundet flere Ler¬ 
kar samt det S. 2(>0 omtalte, eena'ggede Jærnsværd; sandsyn¬ 
ligvis stamme de for en Del fra romersk Jærnalders Lerkar- 

grave med ubrændt Lig, og der maa da saaledes her have 
været en ret betydelig Gravplads. 

Mindst 3 Lerkargrave med ubrændt Lig ere ved Grus¬ 
tagning trufne i den lave Banke, hvorpaa i Middelalderen 
Hvidding Kirke (Haderslev Vester Amt) blev bygget. Ogsaa 
de vare godt mandslange, med Retning N.—S. Lerkarrene 
havde stedse deres Plads i Sydenden. Efter hvad der har 
kunnet oplyses, inde¬ 
holdt en af Gravene 3 
Kar; et af disse er gjen- 
givet ved Fig. 38, et an¬ 
det er af samme Form. 

I den anden Grav opto¬ 
ges de 2 toørede Kruk¬ 
ker Fig. 32 og 36, frem¬ 
deles et Kar af Form 
som Fig. 38 og et som 
Fig. 39, samt Skaar af 
et Par Kar. Den tredie 
Grav endelig indeholdt 
4 Kar, nemlig et vase¬ 
formet, over hvis Mun¬ 
ding det lille Kar Fig. 39 
i omvendt Stilling var lagt som Laag, endvidere Karret Fig. 
37 og en Krukke af Form som Fig. 38. I Nærheden af disse 
Grave, men høiere oppe, kun ca. V* m under Jordoverfladen, 
fandtes nogle Urnegrave ligeledes hidrørende fra den romer¬ 
ske Jærnalder. Blandt Lerkarrene herfra er den store Krukke 
Fig. 35, der paa Overdelen er prydet med to jævnsides løbende 
Zikzakbaand; 3 andre Kar ere af Krukkeform, som Fig. 38, 
et femte er skaaldannet. Fra disse Urnegrave hidrøre efter Si¬ 
gende endvidere 3 Bronzefihulaer af Hovedform som Fig. 21, 
fremdeles en Bronzehaandledsring og to Fingerringe, af Sølv 
og Bronze. Størsteparten af Karrene fra Hvidding-Gravplad- 

Aarb. f. nord. Oldk. og Hist. 1916. 19 



Fig. 37. Fra Hvidding. Haderslev Vester 
Amt. l U. Museet i Hibe. 

sen ligesom ogsaa Ira Dovre er prydet med det karakteri¬ 
stiske Baandornament. 

Begge disse Gravpladser have, som det vil sees, ligget tæt 
syd for Kongeaaen. I Egnen strax nord herfor ere tilsva¬ 
rende Grave fra den romerske Periode derimod ikke trufne, 
ligesaa lidt som de kjendes fra den modsatte Side, fra Hol¬ 
sten. Der skal søges op til de store Lerkar-Gravpladser i 



Fig. 38. Fra Hvidding, Haderslev 
Vester Amt. */*. Museet i Nibe. 



Fig. 39. Fra Hvidding. Haderslev 
Vester Amt. */«• Museet i Ribe. 


Aarhus og Ringkjøbing Amter, om man vil have geographisk 
seet nærmeste Sammenligningsmateriale. 

Som det er at vente efter de Smaaforskjelligheder, der i 
det foregaaende ere fremhævede indenfor Lerkar og Grav¬ 
udstyr paa slesvigsk Grund og i den nordlige 2 /s Del af Nørre¬ 
jylland i den romerske Jærnalder, viser der sig atter ved Ler¬ 
kargravene sønden- og nordenfor Kongeaaen visse Uoverens¬ 
stemmelser. Strax ved Gravenes Orientering. De sønder- 
jydske ere lagte i Retning N.—S., de nørrejydske derimod i 
0.—V. I Aarhus-Egnen ligesom ogsaa i Randers-Egnen er 
det visse bestemte Lerkarformer, der udgjøre Gravsættet, 
andre end i Sønderjylland. Og hvad der tillige er værd at 
bemærke, i Aarhus- og Randers-Egnen sees Karrene at være 
stillede paa konstant Maade i Gravene, langs disses Sydside 

og, hvor Sættet er nogenlunde stort, i to Grupper: ved det 
sydvestre og det sydøstre Hjørne. Anderledes derimod i Søn¬ 
derjylland. Saavidt det synes efter det ganske vist sparsomme 
Materiale, har der her ikke hersket lignende, faste Regler for 
Karsættets Sammensætning og Opstilling i Graven. løvrigt 
viser der sig just paa dette Punkt at have raadet forskjellig 
Skik i forskjellige Egne af den jydske Halvø. I Vendsyssel 



Fig. 40. l'ra Ottershol, Tønder Nørre 
Amt. Nationalmuseet. 



Fig. 41. Fra Otters hol, Tonder Norre 
Amt. */6. Nationalmuseet. 


og Aarhus-Randers-Egnen fulgtes saaledes ikke samme Reg¬ 
ler. Det er et nyt Vidnesbyrd om, at i Jærnalderen Lokal- 
udviklinger mere og mere gjøre sig gjældende. 

Hvorledes iøvrigt Skikken at gravlægge Ligene ubrændte 
er indkommen i Sønderjylland, lader sig ikke sikkert afgjøre. 
Vistnok skyldes den udefra modtagne Impulser, men om 
disse ere at søge mod Nord paa den jydske Halvø eller mod 
Syd hos germanske Folk, blandt hvilke Skikken samtidig 
eller endog tidligere gjorde sig gjældende, maa foreløbig staa 
hen. Vistnok har hellerikke denne nve Skik i Sønderjylland 
kun indskrænket sig til et lille Omraade nær Kongeaaen. 
Der foreligger nemlig enkelte andre slesvigske Fund fra den 
romerske Periode, som mulig kunne hidrøre fra Skeletgrave. 

Fig.4()—41 gjengive et Bæger og en lav, hankeløs Krukke 

19 * 

fra Ottersbøl i Mjolden Sogn, Tønder Nørre Amt, fundne 
1 m under Jordens Overflade »i et af fire V* m høie Sten 
dannet Kaminer«. Mellem Karrene laa »Hovedet af en Bron- 
zenaal« og »noget grønt«. Vistnok dreier det sig om en sten¬ 
hegnet Grav med ubrændt Lig. Omtr. 1 m dybt i en Høi 
paa Fæsted Mark, Hygum Sogn, Haderslev Vester Amt, af- 

dækkedes en flad Stenlæg¬ 
ning og derpaa et Skelet, ved 
hvis Fødder stod det i Fig. 42 
afbildede, ganske lille Ler¬ 
kar. Utvivlsomt tilhører dette 
den romerske Periode og maa 
sammenstilles med Miniatur- 
kar fra nørrejydske Lerkar¬ 
grave og fra en af de rige 
Juellinge-GravepaaLaaland 1 . 
I en Sandgrav ved Tornum- 
skov i Lintrup Sogn, Haders¬ 
lev Vester Amt, optoges nogle 
Lerkar, af hvilke i hvert Fald 
to, af Bægerform, maa hen¬ 
regnes til den romerske Peri¬ 
ode; de stode V* —1 m dybt. 
Et og andet kunde tyde paa, al der ogsaa her har været Grave 
med ubrændt Lig. I den modsatte Kant af Sønderjylland er 
der ved Djernæs i Hoptrup Sogn, Haderslev Øster Amt, gjort 
et Fund bestaaende af det S. 280 omtalte firføddede Lerkar, 
fremdeles af en Hankekop, Skaar af endnu nogle Lerkar samt 
en Bronzefibula og Knivfragmenter, alt optaget i en henved 
3 m lang, stensat Grav, der stod ca. l /iin under Jordens Over¬ 
flade og vistnok rummede et ubrændt Lig 2 . 

1 Nord. Fortidsminder, II. S. 14. 

• 1 Grusbanker ved Leert, Stepping. Frørup og Fjelstrup, alle i Haders¬ 
lev Oster Ar.;t, skal der være fundet Lerkar i ret stor Dybde under Jord¬ 
overfladen. 1 ni eller mere; men Karrene ere, saavidt vides, nu ikke be- 



Fig. 42. Fra Fæsted, Hygum Sogn, 
Haderslev Vester Amt. */< 
Nationalmuseet. 

Helt forskjelligt herfra i Indhold er endelig et Fund fra 
Bodum ved Aabenraa, som ogsaa synes at repræsentere en 
Skeletgrav. »I en Stensætning« fremdroges et Bronzeøsekar 
med tilhørende Si (Fig. 16), hvori laa Brudstykker afen Glas- 
skaal (S. 258) og en Bronzefingerring med tynd Guldbelæg¬ 
ning; fremdeles Jærnøxe og to Par Sporer samt nogle nu 
ikke bevarede Sager: Jærnsværd i Skede og Lerkar. Dette 
er iøvrigt det eneste søndeijydske Fund af lignende Slags 
som de mange paa romersk Husgeraad rige Fund, der ha¬ 
ves fra Skeletgrave paa den sjællandske Øgruppe og Fyen. 

Paa en Tilfældighed beroer det dog næppe, at ikke flere 
saadanne Fund ere bragte for Dagens Lys i Sønderjylland. 
Antallet af Gravfund fra den romerske Periode her er nu 
saa stort, at det sikkert ikke er uberettiget at slutte, baade at 
de forskjellige Arter af Grave ere fundne, og at deres indbyr¬ 
des Mængdeforskjel i det væsentlige alt er rigtigt udtrykt. 

Naar der da i Tilslutning hertil skal gives en knap Ud¬ 
sigt over den romerske Jærnalders Gravfund i Sønderjyl¬ 
land, er Formaalet dog hovedsagelig at vise, hvorledes Fun¬ 
dene gruppere sig over Landsdelen. Man faaer derigjennem 
et Indtryk af Bebyggelsen. 

Vender man sig først til Sønderjyllands Østside med Ud¬ 
gangspunkt længst mod Nord, har der ved Frøruprød i Frø- 
rup Sogn været en Urnegravplads, hvorfra en Bronzefibula 
af Hovedform som Fig. 24 foreligger. Strax sydvest herfor, 
ved Stepping, er der i en lille Forhøining af Sand fundet 
Skjoldbule, Skjoldhaandtag, Spydspids, Remspænde, Lerkar- 
skaar m.m. Et Par lignende Vaabenfund haves fra Favervraa 
i Tyrstrup Sogn (S. 260), og fra Bjerningrød i Bjerning Sogn 
et Lerkar med brændte Ben, hvorimellem en Hva»ssesten og 
Brudstykker af et formentligt Jærnsværd. Paa en Mark ved 
Vonsbæk er fundet nogle Lerkar (Skaal, Bæger og Hanke¬ 
kop), om sammen vides dog ikke. I en benfyldt Urne, der 

varede. Mulig have de for en Del repræsenteret romersk Jærnalders Ler- 
kargrave med ubnendt Lig. 

stod 0,65 m dybt i en Grusbanke ved Feldum, optoges en 
Bronzetibula (Fig.22), og to andre — den ene af disse af tid¬ 
lig Form (se S. 263) — samt et stort, vasedannet Lerkar hid¬ 
røre fra forskjellige Steder i Egnen om Kristiansfelt. Ved Hop¬ 
trup er der fundet et vaseformet, mindre Lerkar og ved S. 
Marstrup i Hoptrup Sogn ligeledes et Lerkar, af Krukkeforni, 
hvori bra*ndte Ben; over dets Munding laa som Dække en 
Lerskaal. Ved Terning i Hammelev Sogn er der under flad 
Mark afdækket en Urnegrav; i det krukkedannede Lerkar 
var mellem brændte Ben en ligervgget Jærnkniv. I Banken 
Svinpold ved Veibøl, Vedsted Sogn, er fremdraget det S. 284 
omtalte, smukke Urnefund og under flad Mark ved Djernæs 
en Skeletgrav med Lerkar, Bronzetibula ni. m. (S. 292). Alle 
de hernævnte Fund falde indenfor Haderslev Øster Amt; til 
dette hører endvidere den betydelige Urnegravplads ved Over 
Jersdal, hvorfra der til Museet i Kiel er kommet Udbvttet fra 

1 fe 

halvhundrede Grave (se bl. a. S. 286), medens enkelte Sager, 
deriblandt den mærkelige Bukkelurne Fig. 33, ere indlem¬ 
mede i Haderslev Kredsmuseum. Høifund fra Over Jersdal 
repræsentere endelig nogle Lerkar samt 2 Rageknive og en 
ligervgget Kniv. 

Fortsættes sydover, er ved Boduni nord for Aabenraa 
gjort det S. 293 omtalte rige Fund med Bronzeøsekar og Si 
etc., og i en Høi ved Gjenner en endnu rigere Urnegrav (S. 
283); fra en Høi ved Bollerslev, Bjolderup Sogn, stamme et 
stort, krukkeformet Lerkar, et noget mindre Lerkar, en 
Bronzetibula og noget forrustet Jærn. 1 samme Sogn er frem¬ 
deles ved Todsbøl afdækket en Urnegravplads med over en 
Snes Lerkar. I en af Skovgaards Marker i Riis Sogn er fundet 
Skjoldbule, Skjoldhaandtag, Spydspids og Lerkarskaar, og 
ved Havgaard i Ringenæs Sogn en Armring samt 2 Fibulaer. 

Atter sydligere, i Flensborg Amt, er ved Lyshøi i Husby 
Sogn afdækket en Del Urnegrave; en af disse indeholdt det 
S. 280 omtalte, dyreformede Kar. Ikke langt derfra, paa An- 
gels høieste Punkt Skjærsbjærg i Kværn Sogn, blev midt i 


Digitized by Google 


Original from 

UNIVERSITY OF CALIFORNIA 



DEN KOMKHSKK PHRIODE. 


295 


forrige Aarhundrede truffet et stort Antal tildels rigt udsty¬ 
rede Urnegrave med enkelte Vaaben og Gjenstande hørende 
til Rideløi, endvidere Smykkesager, Toiletredskaber, Hus- 
geraad etc.; senere fremdroges paa en nordligere beliggende 
Kobbel sammesteds en Del Urnegrave især med Fibulaer, 
Knive, Remspænder osv. (se S. 285). Videre er der ved Sten- 
bjærg Kirke undersøgt en stor Urnegravplads (S. 283), som 
dog for en Del ogsaa tilhører Folkevandringstiden. Derefter 
følger i Gottorp Amt en Urnegravplads ved Nørre Brarup, 
dog med Grave ogsaa fra førromersk Jærnalder og Folke¬ 
vandringstid (S. 284 og 285), samt to store Gravpladser ved 
Notfelt i Sønder Brarup Sogn 1 og ved Stenfelt i Ulsnæs Sogn 
(se fl. Steder); af disse rækker førstnævnte langt ned i Folke¬ 
vandringstiden — den bestod af en nordlig, overveiende 
ældre Del og en sydlig, overveiende yngre Del —, medens 
sidstnævnte væsentlig tilhører den førromerske Jærnalders 
senere Del. Fra en Høi ved Savstrup i Nørre Brarup Sogn 
stamme to Bronzekasseroller (S. 256), og i en Urne optoges 
ved Sønder Brarup en Bronzefibula af Form som Fig. 24. 

Endelig er i Ekernførde Amt ved Nordby i Riisby Sogn 
undersøgt et Par Urnegrave (S. 284 og 286) og ved Pommer- 
by i Siseby Sogn en meget stor og vigtig Gravplads; nogle af 
Gravene her tilhøre dog Folkevandringstiden. I en Høi ved 
Bonert i Kosel Sogn er i ældre Tid fremdraget en Sølvfibula 
(Fig. 21) og et Par Sporer (S. 262); senere er der ved samme 
By gjort to Urnefund, begge med karakteristiske Mandssager 
(S. 283). 

Det vil af denne korte Udsigt fremgaa, at indenfor Sles- 
vigs Østside har den nordligste Del, Haderslev Øster Amt, 
det største Antal Fundpladser at opvise, medens de mest 
omfangsrige Urnegravpladser kjendes fra Flensborg og Got¬ 
torp Amter. 

Anderledes stiller Forholdet sig, naar man vender sig til 


1 Om denne se 40. Bericht des schlesw.-holst. Museums, S. 12. 

Sønderjyllands Midtparti. Her gruppere de allerfleste Grav¬ 
fund sig i Haderslev Kreds. Fra Dovre i Lintrup Sogn hid¬ 
røre de S. 287 nævnte Lerkargrave med ubrændt Lig. fra 
Tornumskov i samme Sogn et Far Lerkar . S.292)og fra Lintrup 
Mark en Urnegrav med karakteristisk Kvindeudstyr >S. 284 . 
Ved Fæsted i Hygum Sogn er fremdraget dels i en Hoi en 
Skeletgrav (Fig. 42), dels under flad Mark flere Urnegrave, 
nogle af disse med typiske Vaaben (S. 2i>l). Fra en Hoi ved 
Rødding hidrører et toøret Lerkar og fra en Grusbanke to 
skaaldannede Kar, i et af hvilke nogle ubestemmelige Brud- 
stvkker af Jærn. 2 andre Lerkar — et større krukkeformet 
og et mindre — ere formentlig ligeledes fremdragne i Rød¬ 
ding* Egnen. Ikke langt derfra er ved Barsbøl i Jels Sogn 
fundet de S. 262 nævnte Fragmenter af Ringbrynje m. ni., 
og ved Nustrupba*k en større Urne. To andre Lerkar, begge 
indeholdende brændte Ben samt Skjoldbule, Spydspids og 
Kniv, ere fremdragne ved Kolsnap i Nustrup Sogn (S. 2S3i 
og ved Gestrup i Agerskov Sogn (S. 283); i en Høi ved Galsted 
i samme Sogn er ved brændte Ben fundet Skjoldbule og Spyd¬ 
spids (S. 260). I Nustrup Sogn er fremdeles ved Lundsbæk 
under flad Mark oplaget en Urnegrav med 4 Lerkar, nemlig 
et stort indeholdende brændte Ben og derudenom 3 Skaale: 
i Graven var tillige en ligervgget Jærnkniv. Af romersk .lærn- 
alders Gravfund udenfor Haderslev Kreds er der fra Sønder¬ 
jyllands Midtparti kun at anføre et Urnefund fra en Hoi ved 
Ørslev, Hellevad Sogn, Aabenraa Amt, med Vaaben (S. 260), 
samt en stor Gravplads ved Smedebv i Siversted Sogn, Flens¬ 
borg Amt; der afdækkedes her et Par hundrede Urner inde¬ 
holdende forskjellige Smaasager, men kun lidt deraf er nu 
i Behold; for Størstedelen tilhører Fundet dog Folkevan¬ 
dringstiden l . 

Hvad endelig Slesvigs Vestside angaaer, holde Fundene 
sig ligeledes især til de nordligere Egne. I Haderslev Vester 


1 Se 9. Bericht (ter schlesw.-holst. Gesellschaft. S. 35 ff. 

Amt er ved Hvidding gjort de S. 289 omtalte Fund af Urne¬ 
grave og Lerkargrave med ubrændt Lig. Formentlig fra En- 
derup i Hvidding Sogn hidrøre en stor Urne med brændte 
Ben og nogle Smaafragnienter af Bronze og Jærn. I Nabo¬ 
sognet Boager er der syd for Vesterbæk undersøgt en Grav¬ 
plads med henved en Snes Urnegrave (se S. 261); nord for 
samme Landsby har der været to andre Urnegravpladser, 
hvoraf den ene, sydøstligste dog forlængst er ødelagt; mulig 
denne dog tildels tilhørte Folkevandringstiden. Ved Gaans- 
ager i VodderSogn er fundet en Urnegrav med karakteristisk 
Vaabenudstyr (S. 261) og nær Hønning i ArrildSogn 4 Lerkar 
med brændte Ben og Brudstykker af en Benkam (S. 269). 

Tønder Nørre Amt har ligeledes ydet en Bække Fund. 
Fra en Grav ved Ottersbøl i Mjolden Sogn hidrøre de S. 292 
nævnte 2 Lerkar m. m. Ved Døstrup i Døstrup Sogn har 
været en lille Urnegravplads, hvorfra bl. a. er bevaret et 
Lerkar af Hovedform som Fig. 38, en Bronzefibula af ældste 
Type (S. 263) og Rester af en Jærnkniv; i samme Sogn er 
endvidere i en lille Høi ved Lavrup fundet et smukt deko¬ 
reret Lerkar 1 . Atter i en Høi er der paa Løgumgaards Mark 
i Nørre Løgum Sogn fundet en Bronzefibula (S. 264), mulig 
i Forbindelse med et benfyldt Lerkar. Ved Store Tønde i 
Hostrup Sogn er der i en Stenalders Langdysses Jordhøining 
truffet en Urnegravplads, og mindre saadanne kjendes fra 
Nørre Vollum i Brede Sogn og fra Tvede i Tønder Landsogn. 
Fra en Grusbanke ved Emmerlev hidrører Karret Fig. 28, 
hvori brændte Ben og enkelte forrustede Jærnstumper; nær 
derved er tidligere fundet flere Urnegrave. 

Fra Tønder Sønder Amt kan derimod kun nævnes eet 
Fund: nogle Urnegrave ved Karlum, og fra Husum Amt lige¬ 
ledes kun eet: en Urnegrav med Bronzefibula m. m. optaget 
ved Øster Husum. Dette turde være det svdligst kjendte ro¬ 
mersk Jærnalders Fund fra Slesvigs Fastlandsside mod Vest. 


1 Afbild, i Mestorf: Urnenfriedhfife. PI. VI, Fig. 6. 

Thi i Eidersted er der ikke fremdraget en eneste Oldsag eller 
kjendes et eneste Mindesmærke fra dette Tidsafsnit ligesaa- 
lidt som fra noget af de forudgaaende Afsnit af Oldtiden, 
Bronzealderen og Stenalderen. Marskstrækningerne, som 
væsentligst udgjøre dette Amt, vare vel saaledes dengang 
endnu ikke dannede. 

Derimod haves fra Vesterhavsøerne flere Gravfund. Paa 
Sild er saaledes gjort i hvert Fald eet Urnefund,paa Før flere: 
paa Marken Greensbott ved Yttersum, endvidere ved Oldsum, 
Nieblum og Goting, og paa Amrom Urnefund ved Nebel og 
Stenodde samt i en Høi i Skalnas-Dalen (Fig. 24) l . 

Som alt foran nævnt gjør denne Liste dog i ingen Maade 
Krav paa Fuldstændighed. Fund kunne være overseete ved 
Gjennemgangen af de forskjellige Museer, og Tilvæxten fra 
de sidste Par Aar kjendes ikke. Vanskelighed volder det og- 
saa, at sønderjydsk Oldsagmateriale er spredt paa mange 
Steder; det er derfor ikke let at opsøge. Endvidere skal det 
anføres, at der fra flere Steder foreligger Efterretninger om 
Fund af Urner, som strax efter Fremdragelsen forsvandt el¬ 
ler bortkastedes. Adskillige af disse have ikke usandsynlig 
tilhørt den romerske Jærnalder. Alligevel skulde det antages, 
at den her meddelte Udsigt i de store Træk giver et nogen¬ 
lunde rigtigt Billede af Fordelingen af den romerske Jærn- 
alders Gravfund indenfor de forskjellige Egne af Sønder¬ 
jylland. 

Ogsaa vil det af foranstaaende Bemærkninger om Old¬ 
sagformer og Oldsagarter være fremgaaet, at af Gravfundene 
repræsentere nogle den romerske Jærnalders ældre Del, an¬ 
dre sammes yngre Del. Til de ældre Afsnit maa saaledes 
henføres Fund fra Feldum, Kristiansfelt. Hvidding, Døstrup, 
Løgumgaard og Bonert, til det yngre Gravfund fra Lintrup. 
Frøruprød, Veibøl, Over Jersdal, Djernæs, Gjenner, Bodum, 
Skjærsbjærg, Sønder Brarup, Nørre Brarup og Nordby. For 

1 Aarb. f. nord. Oldkynd., 1875, S. 72 ff.. hvor det dog ikke er seet. at 
det dreier sig om Fund fra meget forskjellige Afsnit af Jærnalderen. 

mangfoldige andre Gravfunds Vedkommende lader en saa- 
dan finere Tidsadskillelse sig ikke gjennemføre. 

Alt, hvad her er meddelt, tager, som det vil sees, kun 
Sigte paa Gravfundene fra den romerske Jærnalder. Men fra 
samme Kulturafsnit foreligger der i det nuværende Danmark 
endnu to Fundgrupper: Mark- og Mosefund og Bopladsfund. 
Hvorledes stiller det sig dermed i Sønderjylland? Af først¬ 
nævnte Art kjendes kun ganske enkelte. Det vigtigste Mose¬ 
funds-Stykke turde vel være en lille Bronzefigur af ret tarve¬ 
ligt Arbeide og tillige meget slidt, forestillende en Jupiter- 
buste 1 . Den hidrører fra en Mose ved Hostrup i Ensted Sogn, 
Aabenraa Amt. Og med Bopladsfundene er det i Sønderjyl¬ 
land gaaet paa lignende Maade som i Nørrejylland og paa 
Øerne: først forholdsvis sent ere saadanne bievne fundne. 
Men i Sønderjylland ere de tilmed kun i ganske ringe Om¬ 
fang bievne undersøgte og granskede. En af de betydeligste 
Bopladser fra den romerske Periode er fremdraget nord for 
Vesterbæk i Roager Sogn, Haderslev Vester Amt. Kulturlaget 
synes ret vidtstrakt, men blot en lille Del af det er udgravet. 
Kulturlaget findes under flad Mark, dækket af et ca. 0,30 m 
tykt Muldtæppe, fra hvilket det dog ikke skiller sig meget 
tydelig. Derimod er det nedadtil skarpt afgrænset fra den 
lysegule Sand-Undergrund, idet det selv bestaaer af sortagtig 
Jord; dennes mørke Farve skyldes sikkert foren Del for- 
raadnede animalske og vegetabilske Bestanddele. Kulturla¬ 
gets Tykkelse vexler mellem 0,40 og 0,50 m. Fig. 43 er hentet 
fra denne Boplads. Det mørke Parti øverst i Billedet gjen- 
giver et lodret Snit ned gjennem Muldtæppet. Den derefter 
følgende, solbelyste, vandrette Flade repræsenterer Kultur¬ 
lagets Overside og det lyse Parti forrest i Billedet Sand- 
Undergrunden. Som det vil sees, er der her bortgravet et 
Stykke af Kulturlaget, og i dette blotlagt et Antal større og 
mindre, tæt sammenliggende Lerkarskaar. Omtrent saa ta»t 
laa Lerkarskaarene overalt i det undersøgte Parti; der er 

1 Se Aarb f. nord. Oldkynd., 1871. S. 485 og PI. VI, Fig. 1. 

saaledes fremdraget mangfoldige. Skaarene hidrøre baade 
fra større og fra mindre Kar, grovere og finere; ofte have 
disse været prydede med det karakteristiske Baandmotiv 
eller med Kamstribning. Et enkelt Skaar skriver sig fra en 
Lersi. Fremdeles var der et Par Karbunde med lille Hul i 
Midten, flere Fragmenter af de saakaldte Ildbukke eller rettere 



Kig. 43. Hoplads ved Vcsterbaek. Haderslev Vester Amt. 


Alteropsatser 1 , der alle sees at .have været hule, med større, 
runde Huller i Lervæggen; endelig en rund Skive dannet af 
et Lerkarskaar. med Hul i Midten, Kugler af Sten osv., alt 
saaledes af tilsvarende Slags som fra de mange samtidige 
Bopladsfund, der nu eflerhaanden ere fremdragne i Nørre¬ 
jylland og paa Øerne. Jærnsager forefandtes derimod ikke 
— som det iøvrigt ogsaa sjældent er Tilfældet paa Jærn- 
alders Bopladser —, og af Dvreben var der kun ganske en- 

1 Soph. Mfiller, i Aarb. f. nord. Oldkynd., 1907, S. 127. 

kelte; sikkert have saadanne ikke kunnet bevare siggjennem 
Tiderne i Kulturlagets sandede Jord og i saa forholdsvis 
ringe Dybde under Jordsmonnet. Tæt ved Bopladsen, vest 
og syd for den, har der været to Urnegravpladser, den ene 
samtidig med den, den anden vistnok tildels noget yngre, 
fra Folkevandringstiden. 

Ligeledes i Haderslev Vester Amt synes der ved Harreby 
i Hygum Sogn at have været en lille Boplads. Foruden nogle 
Lerkarskaar hidrører herfra det i Fig. 44 afbildede Brud- 



Fig. 44. Fra Harreby, Haderslev Vester Amt. 3 /s. Nationalmuseet. 


t 


stykke af en firsidet, indvendig hul »Ildbuk«. Dens Under¬ 
del mangler, ligesom ogsaa de fire fremspringende Hjørner 
foroven ere afstødte. Udsiden er dækket med Negleindtryk. 
Denne Alteropsats er i det Hele ganske som et lidt fuldstæn¬ 
digere bevaret Stykke fra Bastrup i Vamdrup Sogn, Anst 
Herred, Ribe Amt 1 , ikke saa meget langt fra Harreby; af 
samme Art synes iøvrigt ogsaa Ildbuk-Fragmenterne fra Ve- 
sterbæk- Bopladsen at være samt nogle Brudstykker af Ild¬ 
bukke fundne ved Djernæs i Hoptrup Sogn, Haderslev 
Øster Amt. 

Ogsaa fra Øen Før foreligger der Bopladsfund. Paa Mar¬ 
ken Greensbott ved Yttersum tegner der sig i en Klint ud 

1 Afbild, i Aarb. f. nord. Oldkynd., 1907, S. 13‘2. 

mod Havet over en længere Strækning lige under Muldlaget 
et indtil ca.0,60 mtykt, mørkt Kulturlag,histog herisprængt 
med ildskjørnede Sten og Stenrækker. Herfra stammer en 
Del Lerkarskaar, baade Randskaar, Side- og Bundskaar samt 
Øreskaar; Randskaarene have tildels den karakteristiske, 
tykke, facetstrøgne Mundingskant. Fremdeles et helt, lille 
Lerkar med Sihuller i Bunden og et Brudstykke af en med 
Sihuller forsynet Lerkarbund; samt Spindesten, Knusesten 
etc. 1 Noget nordligere paa Øen er der ved Store Dunsum 
undersøgt en anden, stor Boplads 2 . Kulturlaget var her dan¬ 
net af Bløddyrskaller, hovedsagelig Hjærtemuslinger og Blaa- 
muslinger samt nogle Østers og Strandsnegle — saaledes 
som dette ogsaa kjendes fra enkelte Jærnaldersbopladser i 
Nørrejylland. Formentlig som Følge heraf forefandtes der 
adskillige Dvreknogler og Benredskaber, idet Skallernes Kalk 
vel har virket bevarende. Der var saaledes Benprene, Ben- 
naale. Benodde, Skulderblade af store Dyr, med Indsnit til 
Fastbinding, og en med Smaahuller forsynet mærkelig Gjen- 
stand dannet af en Hvalknogle. Af de mange Lerkarskaar 
fra dette Kulturlag minde nogle om Skaar fra romersk 
Jærnalders Bopladser, andre derimod samt nogle mere eller 
mindre fuldstændige Lerkar tyde paa dels noget ældre, 
dels noget yngre Afsnit af Jærnalderen, saaledes at det sik¬ 
kert her dreier sig om en gjennem længere Tid benyttet Bo¬ 
plads. Af andre Sager herfra skal nævnes Spindesten, smaa 
Lerbrikker, Knusesten etc. Endelig er der andetsteds paa 
Øen fundet et Par Lerkarbunde med det for ældre Jærnal¬ 
ders Bopladser karakteristiske lille Bundhul, samt et stort 
Bundskaar af et Sikar (fra Hedehusum). 


1 H. Philippsen: Kultur- und Xaturhilder von Fohr, 1912. S. 21. 

* Praehist. Zeitschrift. IV.S. 121. Mittheilungen des anthropol. Vereins 
in Schleswig-Holstcin. 9. H.. S. 13. 

Kortene I-X: 

1 1 

gammelt skovland. 

O 

gammelt hedeland 

gammelt -torpland 

Stednavne på, - dige 

o 

Stednavne på -lev [ 


Stednavne på, -løse 

A 

Stednaune på -bøj 

O 

Stednavne, på - sted 

M 

\ Gade ni. 

o 

djjjbske navne på -vese 

▲ 

Stednaune, på, -am. 

• 

Stednavne, på -by (-tofte) 

Kort XI: 

• 

Stednavne på -lev 

i ® 

Stednavne på -løse. 

A 

Stednavne på -høj 

Tegnet og reproduceret oed. Generalstabens topografiske Afdeling 1917. 

AARSBKRFTNING FOR 1916. 


Det Kgl. Nord. Oldskriftselskabs Møder i 1916. 

Maanedsmøde den 25. Januar. 

Forslag til Undsat for Aaret 1916 forelagdes og vedtoges. 
Museumsinspektor Jørgen Olrik foreviste Skattefundet fra Skjern 
Kirke. 

Domkyrkoarkitekt Th. Wall lin holdt Foredrag om: Det medeltida 
uret i Lunds domkyrka. 


Maanedsmøde den 15. Februar. 

Slotsforvalter Bering-Liiaberg: Del Oldenborgske Horn. 
Museumsdirektør Dr. M. Maokeprang: Importerede Døbefonter i 
Danmark. 


Maanedsmøde den 21. Marts. 

I dette og i det følgende Mode gaves en Række Meddelelser om 
n>e Iagttagelser og Fund i Nationalmuseet vedrørende Danmarks for¬ 
historiske Arehæologi. I dette Mode: Museumsdirektør Dr. Sophus 
Muller. Stenalders Lerkar og deres Ornamentik; Fil. Magister ti. A. 
Nord man. Jættestuen ved Alsbjerg. Øster Han Herred; IJnderinspektor 
Thomas Thomsen, Bronzealders Gravfund fra Thorup. Skuds Herred. 


Maanedsmøde den 4. April. 

Til Sekretær for Oldskriftafdelingen for 1916—1918 valgtes lllblio- 
thekar Dr. Kr. Kil lund; til Sekretær for Oldsagafdelingen for 1916—1918 
valgtes Museumsdirektør Dr. Sophus Muller. 

1 Fortsættelse af de i sidste Møde givne Meddelelser vedrørende 
Danmarks forhistoriske Arehæologi foredrog Underinspektør Land. mag. 
Hans Kjær: Mosefund fra den senere Bronzealder, — Museumsinspektor 
Dr. (i hr. Blinken borg: Gravpladsen ved Ryomgaard, fra den romerske 
Tid. — Museumsinspektør Guri Ncergaard: Meddelelse om Guld- 
fundene fra den senere Jernalder. 

AAKS BERETNING 1916. 


Extraordlnært Møde den 26. Mai 

i Anledning af Sekretæren, Museumsdirektør Dr. Sophus Mullers 

70 Aars Fødselsdag. 

Vice-Uræsidenten . Lehusgreve Kmhr. F. C. O. Råben-Levetzau 
uåbnede Mudel med eu Hilsen fra Hs. Maj. Kongen, som af Helbreds¬ 
hensyn var forhindret i at komme tilstede, og rettede en Henvendelse 
til Sekretæren. 

Udtalelser fremførte* af Professor Dr. Finnur Jonsson, Professor 
f. d. Riksantikvarie Dr. Oscar Monteli us, Professor Dr. A. W. Brøgger 
og konsul F. Ollendorff. 

Derefter afholdtes en selskabelig Sammenkomst, hvori 128 Med¬ 
lemmer deltoge. 


Møde i Odsherred den 25. Juni. 

Ved Dragsholm gaves, med Lehnsbaron Zvtphen-Adelers venlige 
Tilladelse, Meddelelse af Arkivar A. Thiset. Paa Veirhøj holdtes Fore¬ 
drag af Arkivar Dr. Knud Fabricius. Ved den gamle Bøg i Kolaas 
Skov (Trap, Danmark II, 522) Udtalelse af Kmhr. Dr. P. K. Muller. 
1 Faareveile Kirke holdt Prof. anat. Dr. F. C. C. Ha nse n Foredrag om 
Bothwell. 


Maanedsmøde den 12. December. 

Det vedtoges at udgive ved Professor Dr. F. Jonsson det oldnorske 
Va-rk Kongespeilet (Konuugs skugesja) eft»*r samtlige Haandskriftcr. med 
Kommentar og dansk Oversættelse. 

Underinspektør ved Nationalmuseet Magister Chr. Axel Jensen 
holdt Foredrag om: Boringholm, en jydsk Herregaardstomt fra Valdemar 
Atterdacs og Dronning Margretes Tid. 

I’rof. Dr. H. A. Nielsen gav Meddelelse om de sidste Aars Skelet- 
fund fr i Sten- og Jernalders Grave. 

Udsigt over. Selskabets Regnskab for 1916. 


INDTÆGTER. Kr. ø. 

Kassebeholdning fra 1915 . 5642. 30 

Henlagt til Udgivelse af Nord. Fortidsm. II, 2—3 . 5982. 55 

Understøttelse fra Statskassen til Udgivelse af Skrifter. 1000. • 

Medlemsbidrag. 2670. • 

Renter af Selskabets faste Fond: 

Panteobligationer. 3760. • 

Kreditforenings Obligationer. 3537. • 

Konto Kurant med Banker. 610. 69 

Ved Salg af Selskabets Skrifter m. m. 972. 58 


24175. 12 

UDGIFTER. 

Kr. 0. 

A. Almindelige Driftsudgifter: Sekretærerne 1400 Kr.; Besør¬ 
gelse af de løbende Forretninger 200 Kr.; Assurance 75 Kr.; 

Trykning og Møders Afholdelse 999 Kr. 17 Øre; Honorarer for 
Foredrag, Lysbilleder m. m. 473 Kr.; Skrifters Forsendelse 
og Porto 447 Kr. 11 Øre; Fragt, Bekendtgørelser og andre 
Smaaudgifter 130 Kr. 79 Øre; Mødelokalets Istandsættelse 


og Udstyr 860 Kr. 58 Øre; Flytning af Oplaget 134 Kr. 88 Ore; 

Bud, Løn og Dyrtidstillæg 500 Kr. 5220. 53 

B. Aarbøger for 1916: Forfatter-Honorarer 880 Kr.; Afbild¬ 
ninger 962 Kr. 50 Øre; Trykning og Papir 3044 Kr. 12 Øre; 

Heftning 381 Kr. 05 Øre. 5267. 67 

C. Mémoires for 1916—17: Oversætter-Honorar 368 Kr. 75 Øre; 

Forfatter-Honorar 147 Kr. 50 Øre; Afbildninger 179 Kr.; 

Trykning 603 Kr. 75 Øre; Heftning 51 Kr. 25 Øre. 1350. 25 

D. Sturlunga Saga: Afbetalt som forud optaget 1000 Kr. Kon¬ 
toen har forskudsvis optaget: 37 Kr. 25 Øre. 

11838. 45 

Kassebeholdning den 31. December 1916 . 5354. 12 

Henlagt til Nord. Fortidsminder, II, 2—3 . 6982. 55 

24175. 12 


Digitized by 



Original from 

UNIVERSITY OF CALIFORNIA 
















4 


AARSBEHETN1NG 1916. 


FASTE FOND: 

Ny jydske Kjøbstadkreditforenings Obligationer 78200 Kr.; Ob¬ 
ligationer i Kreditforeningen af Grundeiere i Østifterne 
4<)00 Kr.; Obligationer i Kreditforeningen for København 
og Omegn 2000 Kr.; Obligationer i Kreditkassen for Østif¬ 
terne lOOoKr.; Obligationer i Kreditforeningen af jydske 


Landeiendommme 13000 Kr. 98200. • 

Panteobligationer i faste Landejendomme. 94000. • 


Sparekassebog i Sparekassen for København og Omegn .... 300. 45 

192500. 45 


København, den 25. April 1917. 

P. O. A. Andersen, 

Selskabets Kasserer. 

Revideret on fundet overensstemmende med Bilaeene. 

Th. Råben. T. Ahlefeldt-Laurvigen. 

